
Aš pažįstu tamsiausią tamsybę, 

ji gyvena ir džiaugias, ir kenčia 
po žolių supintu kilimu, 

ji šliaužia, ropoja ir slenka, 
medžioja ir žudo, ir ėda, 

ji veisiasi, miršta ir grįžta gyventi, 


atgimus laikuos būsimuose... 


Danas Anderssonas 


1964 


Dabar miegok, apsimesk miegantis, tik kuo grei- 
čiau. Akis užmerk, o burna tegu lieka kiek pražiota, 
kad įtikinamai atrodytų. Kvėpavimas tebūna lygus ir 
lėtas, nors širdis krūtinėje baldosi tarsi kumštis. Bet 
kai reikia, tai ir pavyksta. Dabar jis girdi ant laiptų 
žingsnius, šiuo metu geruosius žingsnius, o ne tuos 
griežtus ir piktus kaip anksčiau: dabar žingsniai lin- 
kę taikytis ir įsiteikti. Jis girdi, kaip atveria ir uždaro 
duris, - velnias, vis dėlto šiandien bus viena iš tų die- 
nų. Bet jis alsuoja ištęsdamas, atsidusdamas, tobulai. 
Galva kiek pakreipta ant pagalvės, iš lūpų kampučio 
per skruostą nusidriekusi seilė. Iš pažiūros jis, be abe- 
jo, visiškai atsipalaidavęs, nors visi kūno raumenys 
ligi skausmo įtempti, tačiau tai nepastebima, iš išorės 
nematoma. 

— Ar miegi, mažuli? - šnabžda nekenčiamas bal- 
sas švelnia, saldžia kaip cukrus intonacija. - O aš 
maniau, kad užmigsime kaip draugai, juk tai visada 
taip malonu, argi ne? 

Visada išduoda akys, nepavyksta būti užsimer- 
kusiam ir kartu atsipalaiduoti. 

- Matau, kad nemiegi, tavo vokai trūkčioja. Nesi- 
darkyk, juk tu nekerštauji? Mes tik norime, kad tau 
būtų kuo geriau, juk supranti, ar ne? O dabar susi- 
taikykim, gerai? 

Taigi likti užsimerkusiam jam nebepavyks, o dar 
reikia nusivalyti seilę, jau nutekėjusią ligi ausies. Ir 

štai prakaulioji, šaltoji ranka ilgais purvinais nagais 
jau kišama po pižamos švarkeliu. Visas kūnas pasty- 
ra, vaikas spokso į vyrą pasibjaurėjimo ir baimės pil- 
nu žvilgsniu, bet jis, tas nelabasis, nieko nepastebi. Jis 
atkreipia dėmesį į nežymų akies voko trūktelėjimą, 
tačiau pats maištaujantis kūnas jam nė motais. 

Dabar iš virtuvės girdėti triukšmas ir visas namas 
pilnas į spintas kraunamų indų tarškesio ir į stalčius 
dėliojamų stalo įrankių skambesio. Jis krūpteli, kai 
ilgas smiliaus nagas akimirką spusteli jautrią bambos 
odą. Pirštas kiek pasukiojamas jo bamboje, - kuri, 
rodos, kažkaip nemaloniai, kone skausmingai tiesio- 
giai susijusi su papilve, - o paskui nuslenka žemyn į 
pižamos kelnes. 

Tuo momentu jis paprastai iš ten pasišalina, per- 
sikeldamas į futbolo aikštę arba į maudyklą, kur 
gaudo buožgalvius, tačiau šiandieną jis stovi prie ge- 
ležinkelio ir per pravažiuojančio traukinio langus 
žiūri į žmones, o šis vaizdas nežinia kodėl įstringa 
atmintyje. Vaizdas nėra nei malonus, nei slogus, 
tačiau atsikratyti juo tarsi neįmanoma. Nuo šiol, pra- 
dingdamas savyje, nutoldamas nuo savęs, jis visada 
išliks šalia to traukinio. Bet kol kas jis to dar nežino. 
Kai lenkiasi du skubantys traukiniai, bėgiai kaukia. 


2007 METŲ RUGSĖJIS, 
PENKTADIENIO VAKARAS 


Nuklodama paklodes ji palieka jį gulėti šalia lo- 
vos. Jis klykia sunkiai beatpažįstamu balsu, o apva- 
lus veidelis išraudęs nuo įtampos. Dabar pusė vie- 
nuoliktos, jau keturios valandos, kai ji bando jį už- 
migdyti. Bet kūdikiui taip skauda gerklę, kad jis 
nebenulaiko burnytėje čiulptuko, o be čiulptuko 
vilčių nėra. Alvedonas jau nė kiek nepadeda, kai 
ryja, vaikui taip skauda, kad jis jau beveik nustojo 
valgyti, o tuščias skrandis nebepriima penicilino. Ji 
pati po trijų dienų tokia pavargusi, kad išsekimas 
tapo įprasta būkle. Bet nė vieno kartelio ji nepakėlė 
balso, neištarė nė vieno pikto žodžio. Tai laiko savo 
pergale. 

Galvoje ji nuolat skaičiuoja. Skaičiuoja dienas, 
valandas ir minutes, kol namo sugrįš Matsas. Dabar 
likusios lygiai keturios dienos, dešimt valandų ir 
trisdešimt minučių. Jis Japonijoje seminare tech- 
nikos klausimais, o mobiliojo ryšio ten nėra, taigi 
moteris negali netgi paskambinti, kad išgirstų kokį 
padrąsinantį žodį. Tiesą sakant, ir gerai, kad negali, 
nes sužinojęs, kas pas juos vyksta, jis tik nuliūstų, ji 
pati, be abejo, pravirktų, o kovinis įkarštis pavirstų 
savigaila. 

Su pilnu glėbiu apvemtų paklodžių ji nuskuba į 
vonią ir sugrūda šūsnį į skalbyklę. Nemąstydama iš 
skalbinių krepšio ištraukia dar kelis panašių spalvų 

skalbinius ir juos taip pat sukiša į būgną, tuomet įpi- 
la skalbiklio ir įjungia neabejotinai perpildytą maiši- 
ną, nustačiusi šešiasdešimties laipsnių temperatūrą. 

Vaiko klyksmas staiga nutrūksta ir tyloje ji girdi, 
kaip pačios skrandis šaukdamas prašo valgyti. Nors 
ir nesijaučia alkana, užsuka į virtuvę ir iš dubens 
šalia kriauklės pasičiumpa paskutinį bananą rudo- 
mis dėmėmis. Tą pačią akimirką miegamajame vėl 
prapliumpa rėksmas. Ji nuskuba atgal ir paima ber- 
niuką į rankas, atsisėda neklotos lovos kojūgalyje, 
pasiguldo vaiką kniūbsčią ant kelių ir glosto jam 
nugarą. Televizorius prieš akis rodo amerikietišką 
filmą, kurį ji bando žiūrėti be garso, bananas brinks- 
ta burnoje, o kairioji ranka monotoniškai glamonėja 
nenumaldomą kūdikį. 

Dar po kelių minučių filmas baigiasi, greitai 
slenka titrai su jo kūrėjų pavardėmis. Ji išjungia tele- 
vizorių, sunkiai pakyla su kūkčiojančiu mažyliu glė- 
byje ir prieina prie lango. Kitapus gatvės šaligatviu 
praeina du pusamžiai vyriškiai, tolėliau šmėkštelėja 
jauna pora. Jų laikysena byloja, kad kritulių nėra, nė 
vienas iš jų nesineša skėčio. Visą dieną pylęs įkyrus 
lietus pagaliau liovėsi. 

Ji bando pastatyti berniuką prieš save ant palan- 
gės ir laiko jį už rankučių, tačiau jis niekuo nesidomi, 
piktai spardosi kojomis, o pėdomis nesiremia. Ji 
pakelia vaiką, pasideda jo galvutę ant peties ir uodžia 
plaukus. Jie šlapi nuo prakaito, o vaiko klyksmas 
jos ausis raižo tarsi peilis. Dėl miego stygiaus perši 
akis ir jai sunku laikytis atsimerkusiai, nors iš tik- 
rųjų mieguista nesijaučia. Ir tada nenoromis prisi- 
pažįsta, kad labiau gailisi savęs negu didžiai mylimo 
žmogučio, kuris taip baisiai kankinasi jai ant rankų. 
Ją apima nepalenkiamas noras keršyti. Keršyti be- 
vardei, neapčiuopiamai, abstrakčiai, neįveikiamai 

būtybei. Atsidususi ji pakyla ir nešasi berniuką glė- 
byje į koridorių. 


Prieš kišdama raktą į spyną, ji minutėlę padvejoja 
ir pagalvoja, kad šį penktadienio vakarą vagys atrodo 
grėsmingiau nei gaisras. Tada rūpestingai užrakina 
buto duris iš lauko pusės. 


X X X 


Bute kunkuliavo juokas, skambėjo linksmi bal- 
sai. Buvo vienas iš tų vakarų, kai visi atrodė gerai 
nusiteikę, nebuvo surūgusių ar bambančių. Beveik 
visi sėdėjo virtuvėje, nes svetainėje įsitaisė Sūlana su 
nauju tipu. Buvo aišku, kad draugijos jiems anaiptol 
nestigo, mat užsidarė ir koridoriaus, ir virtuvės du- 
ris. Aplink virtuvės stalą spietėsi bent dešimt asme- 
nų, 0 ant grindų, remdamasi į šaldytuvą, po ranka 
pasistačiusi kokteilį, sėdėjo Elysė. Priešais ją buvo 
įsitaisiusi Jeniferė, kuri taip pat gurkšnojo sumaišytą 
su kokakola naminę. 


Jų namuose kone visada būdavo pilna žmonių. 
Liaudis atsivilkdavo netgi prieš pietus, bet tada turė- 
davo tenkintis kava ir sumuštiniais - žinoma, jei kas 
būdavo nupirkęs produktų. Motinos namų durys 
buvo atviros visiems jos draugeliams, bet valgiu ir 
gėrimu jie turėdavo pasirūpinti patys. Anksčiau jai 
būdavo sunku pasakyti „ne“, bet galop ji įsidrąsino 
ir padėjo tašką: nebesitaikstė su svečių vagiliavimu iš 
šaldytuvo ir podėlio, ir nuo tos dienos svečiai ėmė jos 
paisyti. Ji žiūrėjo, kad mergaitės visada turėtų maisto 

pusryčiams ir kad rytais išeitų į mokyklą. Paprastai ji 
pasiųsdavo vieną iš jų apsipirkti „Icos“ parduotuvė- 
je Ringene!, bet ne todėl, kad tingėjo, - Elysė žinojo, 
kad iš tikrųjų ji būtų mieliau ėjusi pati, - o todėl, 
kad motinai buvo gėda pasirodyti mieste. Elysė ir jos 
sesuo retai kada vakarieniaudavo namie, dažniau- 
siai išalkusios užkąsdavo mieste, o kartais valgydavo 
pas draugus. Tačiau jos gaudavo pinigų rūbams, hi- 
gienos reikmenims ir vakarienei. Taigi išsiversdavo 
gerai. Motinai pavyko išlaikyti savo šeimą kartu, nors 
galbūt jų gyvenimas ir buvo kiek nepanašus į dau- 
gelio kitų žmonių. 

Namie, trijų kambarių bute Ringeno komplekse, 
jau ankstyvą popietę ant svetainės stalo būdavo at- 
kemšami pirmieji buteliai. Paskui visą popietę ir 
vakarą žmonės tai ateidavo, tai išeidavo ir viskas nu- 
rimdavo tik prieš vidurnaktį. Tačiau pasitaikydavo, 
kad kuris iš motinos sugėrovų nulūždavo ir pasi- 
likdavo nakčiai. 

Mergaitės dienomis lankė mokyklą, o po pamo- 
kų dažniausiai slampinėdavo po miestą arba svečiuo- 
davosi pas draugus namuose. Jos turėjo savo kambarį, 
kuriame gyveno abi kartu, bet paprastai, kol trukda- 
vo išgertuvės, bute neištverdavo, stengdavosi laikytis 
kuo toliau nuo namų. Vis dėlto reikia pripažinti, kad 
mamos vaišių metu vaidų paprastai nekildavo, ta- 
čiau būdavo garsiai kalbama, taip pat stengiamasi ne- 
suerzinti tų, kurių nuotaika ne per geriausia. Elysė 
ir Jeniferė bandydavo laikytis atokiai, o kai vėlyvą 
naktį eidavo gulti į savo lovas, stengdavosi įslinkti 
nepastebėtos. 

Bet dabar buvo penktadienio vakaras, priešakyje 


! Ringen (liet. „Žiedas“) - prekybos centras ir gyvenamųjų na- 
mų kompleksas Stokholme. 

savaitgalis be mokyklos ir kitų pareigų, o motina ne- 
seniai gavo pinigų. Aplink virtuvės stalą, apstatytą 
buteliais, taurėmis ir kupinomis peleninėmis, vyra- 
vo pakili nuotaika. Elysei ir Jeniferei taip pat nepavy- 
ko atsispirti nerūpestingai nuotaikai, jos naudojosi 
proga apsirūpinti alkoholiu ir cigaretėmis. Paprastai 
jos įslinkdavo į kambarį ir niekam nerūpėdavo, bet 
šį sykį jas pakvietė į virtuvę, o prie stalo susėdę šur- 
muliuojantys tipai siūlė mergaitėms tai šio, tai to. 


Elysė pasijuto maloniai atsipalaidavusi jau po 
pirmojo gurkšnio. Ji giliai įtraukė dūmą ir užsimer- 
kė. Šią cigaretę ketino palikti sau, be to, žinojo, kad 
bus lengva gauti daugiau. Gaunamų pinigų retai už- 
tekdavo cigaretėms, o jei kaulydavai draugų, tekdavo 
tenkintis nuorūkomis. Ji išgėrė didelį gurkšnį iš 
jos panašios, bet pati Elysė daug panašumų nej- 
žvelgė. Jeniferė buvo dvejais metais vyresnė, kieta, 
pasikliaunanti savimi, niekada neieškanti kišenėje 
žodžio. Pati ji buvo blanki sesers kopija, teturinti 
menką savikliovą, prastą laikyseną ir mažas apgai- 
lėtinas krūtis, kurių nebuvo galima nė lyginti su 
Jeniferės. Netgi tie tipai virtuvėje skyrė jas vieną nuo 
kitos. Jeniferė buvo geriausias laimikis, kai sodinda- 
vosi ją ant kelių smagiais vakarais, tokiais kaip šis, bet 
ji beveik visada su jai būdingu tvirtumu atstumda- 
vo juos. Tada jie kartais dėdavosi, kad šniurkščioja, 
maldaudavo ir įkalbinėdavo, o ji tik pakratydavo 
galvą ir užversdavo akis. Ir tik tada jie imdavo to 
paties prašyti Elysės, bet ji nesutikdavo, dažniausiai 
dėl to, kad Jeniferė jau buvo taip pasielgusi. Bet 
kartais ji atsisėsdavo ant kelių Dagei arba Gordonui, 

arba Pėjui, vien todėl, kad nepajėgdavo atsisakyti ar 
norėdavo valandėlę pasijusti įvertinta. 


— Ką tu šį vakarą veiksi? 

Kad perrėktų triukšmą virtuvėje, Elysė kone šau- 
kė savo vyresniajai seseriai. 

- Nežinau. Galbūt susitiksiu su Juke, o gal ir dė- 
siu ant jo, - atsišaukė Jeniferė. 

Jeniferė turėjo vaikiną. Ką gi, bernų ji ir pati kart- 
kartėmis turėdavo, bet Jeniferė turėjo tikrą vaikiną. 
Vyriškį. Jukė buvo dvidešimt ketverių ir augino 
barzdą. Berniokams, su kuriais susitikinėdavo Elysė, 
geriausiu atveju buvo lūžęs balsas. Vargu ar jiems 
buvo pradėjusi dygti barzda: jie atrodė vaikiški ir 
juokingi. Tačiau Jeniferė turėjo tikrą vyrą ir netgi ne- 
žinojo, ar nori jį pamatyti! Be to, jis buvo mielas ir 
rūpestingas, ir Elysė neprisiminė, kad apskritai ka- 
da būtų sutikusi panašų vaikiną. Kartą ji matė juos 
iš tolo, o Jukė buvo apsikabinęs Jeniferę taip, tarsi ji 
kone būtų jo nuosavybė. Maždaug „čia mano mergi- 
akis, ir paglostė jai skruostą, taip švelniai ir atsargiai, 
lyg ji nuo lengviausio prisilietimo galėtų subyrėti. 
Elysė norėjo pati turėti tokį vaikiną. Jį. 

— Kaip „dėsi ant jo'? 

Jeniferė vienu mauku ištuštino taurę ir Elysė pa- 
gavo save darančią tą patį. 

— A, aš nežinau. 

— Tai jūs jau nebe kartu, ar ką? 

- Galbūt taip, o galbūt ne. Ir jis pats toks suknis- 
tai... Bala nematė. Dar vieną gersi? 

— Gersiu. Ir cigaretę suveik. 

Jeniferė pakilo ir nulaviravo tarp kėdžių, kojų ir 
linguojančių torsų prie virtuvės stalo. Dagė sumosa- 

vo dviem didžiuliais kumščiais, tvirtai apkabino ją 
per šlaunis ir erzindamas pasisodino ant kelių, bet 
Jeniferė kaipmat pašoko ant kojų, pasičiupo butelį 
bei pagelį cigarečių ir skubiai nusiyrė atgal į savo 
vietą prie virtuvės spintelės. 

— Ne, klausyk, panelyte, kas čia per mada? - už- 
traukė Dagė garsiu kimiu balsu. - Nukniauki mano 
vyną, 0 man net neteks tavęs apkabinti! 

Dagė buvo šviesiaplaukis ir raudonskruostis ti- 
pas mažomis krauju pasruvusiomis akimis ir dide- 
lėmis plaukų prižėlusiomis ausimis. Stebėtina, kad 
jis dėvėjo gana madingus languotus marškinius, ta- 
čiau džinsai buvo aptaškyti dažais ir trenkė senu įsi- 
smelkusiu purvu, o šią smarvę juto netgi ant grindų 
sėdinti Elysė. 

— Galbūt ir teks, jeigu būsi geras, - šaltai atkirto 
Jeniferė, pripildama savo ir sesers taures drungno 
baltojo vyno. 

Elysė pašiurpo vien pagalvojusi, kad prie tų džin- 
sų galėtų tekti prisiliesti. 

— Po galais, tai juk mane turit apkabinti, čia gi 
mano vynelis! - riktelėjo mama. 

Kaip visada ne laiku. Tylus, kiek slogus jos hu- 
moras būtų buvęs lengviau pakenčiamas. O šį vaka- 
rą ji buvo pakilios nuotaikos, plepi. Norėjo būti svarbi 
ir pastebima. Elysė nenorėjo nieko matyti nė girdėti, 
stengėsi apie ją negalvoti. 

- Taip, taip, bet tu esi man skolinga va tokį bu- 
telį, - spyrėsi Dagė ir kalba nukrypo į skolas ir ne- 
teisybes. Visi prie stalo kaipmat tapo vieningi. 

Jeniferė pasiūlė Elysei cigaretę, pasiėmė pati ir 
įsikišo kol kas niekieno nepasigendamą pakelį į iš- 
kirptę. Elysė prisidegė cigaretę nuo savo nuorūkos ir 
ištiesė Jeniferei. 

— O tueisi kur, ar ką? - pasiteiravo Jeniferė. 


Elysė susiraukusi iš pasišlykštėjimo išmaukė pu- 
sę išsivadėjusio gėrimo iš savo taurės. 

- Žinoma, o kaipgi, - atsakė ji. - Susitiksim su 
Nina. Neturi paskolinti pinigų? 

- Aš visai be babkių. Jų paprašyk. Atrodo, jie šian- 
dien prie pinigo. 

Ji mostelėjo link stalo, susivertė visą likusį rūgštų 
vyną ir pakilo eiti. Elysė pajuto, kaip nukaito skruos- 
tai, gėralas ją pralinksmino. Padrąsino. 

- Jenifere, palauk! 

- Ko nori? 

- Klausyk, o ar galiu pasiskolinti tavo striukę? 

— Kokią dar suknistą striukę? 

- Odinę. Iš „Gina Tricot“. 

- O tai ką man rengtis? - niūriai pasiteiravo Jeni- 
ferė. 

- Gali gi susirasti ką kita. Būk gera, tik šįvakar? 

Tikriausiai Jeniferė irgi jautėsi pakiliai, nes ji ne- 
tikėtai nusileido seseriai. 

— Gerai, bet ryt man švarko reikės. 

— Būtinai grąžinsiu. Velnias, kaip gerai. 

- Jis koridoriuje. Aš jau varau, - pranešė Jeniferė. 

Elysė dar kiek pasėdėjo ant grindų rūkydama, ko! 
filtras ėmė deginti pirštų galiukus. Tada ištuštino tau- 
rę, o kai įmetė taurėn nuorūką, ši sušnypštė. Ji eida- 
ma prie stalo pastebėjo, kad šiek tiek svirduliuoja. 

— Gal kas gali paskolinti man porą šimtų? - pa- 
klausė ji įsidrąsinusi, bet niekas pasiūlymu nesusido- 
mėjo. 

- Paskolinti, sakai? Tų pinigų tai jau tikrai nieka- 
da nepamatysiu, - sudejavo motina. 

- Ir aš, po galais, negaliu sau leisti, - sumurmėjo 
Gordonas. 

— Ne,ojeigu ir turėčiau, tai tau neduočiau! - sustu- 
go Pėjus. 

Monkanas tik papurtė galvą, o kiti, atrodė, netgi 
neatkreipė dėmesio į Elysę ir toliau sau kalbėjo apie 
kitką. Ji išsliūkino į koridorių ir apčiupinėjo ten ka- 
bančių striukių kišenes, tačiau nieko taip ir nerado. 
Nusikabino nuo vąšo odinę striukę ir užsitempė ant 
savęs. Skubiai dirstelėjo į save veidrodyje ir užtrenku- 
si duris išėjo į laiptinę. Buvo pusė vienuoliktos. 

— Kas per suknista pana? 

— Pana kaip pana. 

— „Pana kaip pana.“ Ar ji, po velnių, turi vardą? 

— Jos vardas Jeniferė. Juk jau esu sakęs. 

- Vardas atrodo tinkamas kekšei. 

- Ji visai ne kekšė, ji gera. 

- Gera! Aišku, kad „gera“ pana niekada neis su 
tokiu pabaisa kaip tu. Ji tave už nosies vedžioja, argi 
nesupranti? 

Galbūt tėtis buvo teisus. Jukė ypatinga išvaizda 
nepasižymėjo, o Jeniferė atrodė daili kaip lėlytė. Jis 
niekad nebuvo draugavęs su vienmetėmis, bet dabar 
turėjo savo merginą, savo pirmąją. Teisybė, ji buvo 
aštuoneriais metais jaunesnė, bet ji priklausė jam. 
Juk priklausė, ar ne? Be jokių abejonių: jie kartu gu- 
lėjo ir ji buvo pakvietusi Jukę rytojaus dieną į kruizą 
į Suomiją. O ką tik ji buvo jam paskambinusi ir pa- 
sikvietusi į miestą. 

— Gal ir vedžioja. Betgi reikia džiaugtis, kad turiu 
paną. Aš išeinu. 

- Tai jau ne, pupuliuk, niekur tu neisi. Liksi čia 
Žiūrėti mamos. 

Piktdžiugos šypsena padalijo tėvo veidą į dvi gro- 
teskiškas puses ir Jukė pajuto užplūstantį šleikštulį. 

- Bet su ja bus viskas gerai, ji gi greit eis mie- 
goti, - derėjosi Jukė. 

- Tu liksi namuose, - atrėžė tėvas, nežiūrėdamas į 
jį ir giliai įtraukdamas cigaretės dūmą. 

Tėvas dūmo išpūsti nepasivargino, šis taip ir liko 
viduriuose. Jukė juto, kaip verksmas tarsi kamuolys 
tvenkiasi gerklėje. Jis taip norėjo pamatyti Jeniferę, 
turėjo ją pamatyti. O jeigu ji sužinotų, koks jis ap- 
gailėtinas, kad verkia pabūgęs tėvo: suaugęs vyras be 
savo gyvenimo, darantis viską, kaip liepiamas tėtės. 
Su ja jis dėdavosi kietas ir patyręs, kiek tai buvo įma- 
noma, betgi jis aukštas ir barzdotas, rūko ir čiulpia 
tabaką. Tai Jukei, žinoma, uždrausta, bet tėvas nieko 
nepastebėdavo, nes pats buvo rūkalius. Giliai širdy- 
je Jukė jautė, kad jis apgaudinėja Jeniferę. Jam buvo 
dvidešimt ketveri, o jai šešiolika. Jis slapstėsi po savo 
barzda ir tamsiais akiniais, o ji manė, kad jis - didelis 
stiprus vyras, nors bet kuriam vyrui akivaizdu, kad 
jis - boba. 

— Tėtuk, bet man tikrai reikia eiti, - prašė Jukė. — 
Aš su ja prasėdėjau visą dieną. Juk dabar penktadie- 
nio vakaras ir... 

— Darysi, kaip pasakyta. O dabar eik pas motiną, 
kad man daugiau netektų į tave žiūrėti. 

Jukė juto, kaip jo nerimas virsta neviltimi, bet 
negalima taip lengvai pasiduoti, tik jau ne šį kartą. 

- Nesulauksi, - sukarkė jis trūkinėjančiu nuo 
tramdomo verksmo balsu. - Nė nesiruošiu, aš išei- 
nu! Tu negali už mane spręsti, aš darysiu, kaip no- 
rėsiu! Aš esu suaugęs! 

— Mat kaip, tai dabar jau tu staiga suaugęs, - iško- 
šė tėvas per dantis ir tik dabar jam iš šnervių iš- 
trūko keli ploni pluošteliai dūmų. - O aš visai ir ne- 
pastebėjau. 

Tėvas teisus, jis nevykėlis. Po visų beprasmiškai 

praleistų metų mokykloje baigė gimnaziją tragiškais 
pažymiais. Pripažinta, kad jam sunku skaityti ir ra- 
šyti, bet gabumais praktiniams dalykams jis taip pat 
nepasižymėjo. Darbų buvo mažai, bet ir šie anaiptol 
netiko tokiems kaip Jukė, o tęsti mokslus net minčių 
nekilo. 

Tačiau tėvas rado išeitį. Kai motina jau nepajėgė 
dirbti, jis įtaisė Jukę jos asmeniniu pagalbininku - už 
valgį, pastogę ir minimalius kišenpinigius. Todėl 
rytais vaikinas nešiodavo laikraščius, o už nelengvai 
sutaupytus pinigus ketino anksčiau ar vėliau įsigyti 
būstą. Pradėti savo gyvenimą. 

— Aš vis tiek dabar išeinu, man nusišvilpti, ką tu 
sakai, - sušnirpštė Jukė ir ėmė atbulas trauktis link 
lauko durų. - O rytoj vakare kartu su Jenifere plauk- 
siu į Turku, - pridūrė, tačiau tą pačią akimirką ėmė 
gailėtis savo žodžių. 

— Nė velnio neplauksi! - sustugo tėvas, pašoko iš 
fotelio ir, nepaleisdamas iš burnos cigaretės, žengė 
link jo kelis plačius žingsnius. 

Jukė pasileido tekinas koridoriumi, metėsi prie 
lauko durų, tačiau buvo užkabinta grandinėlė, ir, iš 
paskutiniųjų bandydamas ją nukabinti, pajuto, kaip 
iš už nugaros tėtės ranka ima spausti jam kaklą. Ado- 
mo obuolį suspaudė taip stipriai, kad vaikinas pradė- 
jo dusti. Jis pabandė tėvui į pilvą įbesti alkūnę, tačiau 
ranka jį laikė dar tvirčiau. Nesugebantį pasipriešinti 
Jukę tėvas apsuko, o kaklas nemaloniai trakštelėjo. 
Kol Jukė gaudė orą, tėvas smogė jam kumščiu į pilvą 
ir sūnus dvilinkas susmuko ant kilimėlio koridoriu- 
je. Po dar vieno spyrio į pilvą ir į burną bei nosį vis- 
kas nurimo, o Jukė liko gulėti leisgyvis ant grindų 
tamsiame koridoriuje. Jis jautė, kaip tėvas nušleivojo 
link fotelio svetainėje ii kyg niekur mieka ėmė čežinti 
vakarinį laikraštį. 

Jis įsivaizdavo Jeniferę ir ankštais džinsais ap- 
temptas jos apvalias formas, jos švelnias žvilgančias 
lūpas ir linksmas pilkšvai melsvas akis, kurios bet 
kada, visai netikėtai, galėdavo tapti mąslios ir kone 
drovios. Rytoj jiedu šoks suomių kelto šokių aikštelė- 
je, o bare jis vaišins ją ryškių spalvų gėrimais. Jie 
kartu miegos, jis galės pačiupinėti švelnią, baltapūkę 
odą tarp kelnaičių apvadėlio ir marškinukų ir ragau- 
ti šiltas blizgančias lūpas. 

Matyt, jis pagaliau užsnūdo, nes kai atsimerkė, 
svetainėje buvo tamsu. Atsargiai pajudinęs rankas 
ir kojas ir konstatavęs, kad niekas nelūžo, atsistojo 
ant visų keturių, atsirėmė į buto duris ir pamažu at- 
sikėlė. Kol kaip sugebėdamas tyliau svirduliavo link 
vonios, skaudėjo diafragmą. Be to, jis vengė liesti 
tvinkčiojančią nosį. Užsidarė duris, uždegė šviesą ir 
pažvelgė į save veidrodyje. Pusę veido dengė sukrešė- 
jęs kraujas, o viršutinė lūpa perskelta ir sutinusi. Kai 
atsargiai palietė nosį, pertvara bjauriai traškėjo. Šal- 
tu vandeniu po čiaupu sudrėkino gabalėlį tualetinio 
popieriaus ir suvilgė nosį bei perskeltą lūpą. Tuomet 
rūpestingai nusiprausė nenukentėjusias veido dalis ir 
išsivalė dantis. 

Dantų šepetėlį ir pastą nusinešė į mažąjį korido- 
rių prie vonios, susidėjo juos į neseserą sportiniame 
krepšyje, kurį išsitraukė iš drabužinės. Treningus su- 
metė į spintoje stovinčią pintinę, o vietoj jų įsidėjo 
kelias poras švarių trumpikių, marškinius ir džinsus. 
Paskiau nutykino į koridorių ir tamsoje susivarstė 
sportbačius. 

O tada padarė tai, ko ligi šiol niekada nebuvo 
išdrįsęs: įkišo ranką į tėvo švarko vidinę kišenę, išsi- 
traukė piniginę ir iš banknotų skyrelio išsiėmė tris 
tūkstančius kronų. Sau paliko pusantro tūkstančio, 

piniginę padėjo atgal, po pažastim pasikišo striukę, 
krepšį užsimetė ant peties ir išslinko į laiptinę. Dirs- 
telėjo į laikrodį ir konstatavo, kad buvo dar tik pusė 
vienuoliktos. 


X X X 


Konis Šiobergas! tvarkė butą, o Osa pakavo daik- 
tus. Šeimyna: penki vaikai nuo dvejų ligi devynerių 
metų, Osa ir jis pats, praleido penktadienio vakarą 
pas jo motiną, gyvenančią bute Bolmūroje, už pusės 
valandos kelio automobiliu į pietus nuo Stokholmo. 
Namo išsiruošė vėlai, o kai grįžo ir suguldė visus 
vaikus, Osa ėmėsi ieškoti švarių drabužių ir žaislų 
rytdienai. Ji su vaikais ketino važiuoti traukiniu į 
Linšiopingą kelioms dienoms paviešėti pas savo tė- 
vus. Simonui su Sara pirmadienį į mokyklą nereikė- 
jo, Osa pamokų taip pat neturėjo, taigi jie visi ketino 
grįžti tik pirmadienio vakare. 

Šiobergas atidarė indaplovę, ištraukė krepšius ir 
apvertė puodelius, kad išbėgtų nuo rytinio plovimo 
ant dugno likęs vanduo. Tuomet apėjo ir kone pe- 
patikrino, ar visi daiktai savo vietose. Ir tik tada, kai 
viskas buvo tvarkinga, jis galėjo atsipalaiduoti ir pa- 
sidžiaugti savo namais. 

Darbe buvo tas pat: jei stalas nuklotas popieriais 
ir segtuvais, Šiobergas negalėjo susikaupti. Ant len- 
tynos už rašomojo stalo dailiai sustatyti aplankai, 
pavieniai popieriai tvarkingai sukrauti į krūvas, o 
raštinės reikmenys: pieštukinė, skylamušis ir kiti, si- 


' Kai kurie šioje knygoje pateikiami vietovardžiai ir asmenvar- 
džiai sulietuvinti kitaip nei pirmoje Carin Gerhardsen detek- 
tyvų serijos knygoje „Imbierinis namelis - red. past. 

metriškai išrikiuoti tinkamu atstumu nuo darbo pa- 
viršiaus. Visa tai kūrė ramią ir darnią darbo aplinką 
be nereikalingų trukdžių. 

Kai pabaigė, užkaitė vandenį ir susitepė porą su- 
muštinių su maltiniu, likusiu nuo vakarykštės va- 
karienės. Ant virtuvės stalo uždegė žvakes, užplikęs 
arbatžoles ten pastatė arbatinį. 

- Vaje, kokia ji surūgėlė ir bambeklė, - pareiškė 
Osa, kai atėjo ir atsisėdo. 

— Tai jau tikrai, - atsiduso Šiobergas. 

- Ir vis dėlto labai rūpestinga ir miela su vaikais. 
Su mumis taip pat. Tai kodėl ji taip baisiai neigiamai 
nusiteikusi? 

- Tikriausiai jaučiasi nesaugi. Ji viso labo drovi. 
Nepasitiki savimi. Prastai įsivaizduoja, kaip turėtų 
elgtis, tačiau jaučia, kad viską daro neteisingai. 
Kompleksai dėl visuomeninės padėties ir išsimoksli- 
nimo. 

- Ir valgis nevykęs, ir jos nunertas megztinis 
bjaurus, ir kava pernelyg stipri. Ji visą laiką peikia 
save - nors, teisybė, mūsų niekada, o tai juk gerai - 
bet maistas tikrai nustoja kelti apetitą, kai ji mums 
valgant vis aiškina, kas su juo negerai. Iš tikrųjų tai 
jos gaila, nes ji nesugeba iš širdies džiaugtis. 

Siobergas išpilstė arbatą, o sau įbėrė kupiną šaukš- 
telį cukraus. 

Jis išsiviepė: 

- Ji gi džiaugiasi, kai Švedija laimi. 

- Taip, bet tai nėra tikrasis džiaugsmas, tai tik 
sportas. Beje, o iš kur atsirado tas sporto pomėgis? 
Senoms tetulėms juk nebūdinga domėtis sportu, o ji 
juk baisiai stengiasi būti kaip visi. 

— Matyt, tėtis labai domėjosi sportu, taigi šis po- 
mėgis išliko nuo anų laikų. O ji juk neskaito knygų. 
Taigi gerai, kad bent kuo domisi. 

- Žinoma, bet aš ne tai norėjau pasakyti, - pa- 
reiškė Osa ir atsikando sumuštinio. - Tiesiog pui- 
ku, kad ji domisi ledo rituliu ir futbolu, ir lengvąja 
atletika, ir slidėmis, ir taip toliau, bet turi sutikti: tai 
keistoka. Tarsi nedera... O kokia ji buvo, kai dar gy- 
veno tavo tėtė? 

— Nebeprisimenu. 

Šiobergas užsigėrė sumuštinį keliais gurkšniais 
karštos arbatos. 

— Tik prisimenu, kad ji buvo be galo rimta visą tą 
laiką, kai tėvas gulėjo ligoninėje. Apie tai buvo ne- 
kalbama ir man neleista jo aplankyti. Aš juk buvau 
toks mažiukas, kokių trejų. 

— Dar vienas keistas dalykas tavo šeimoje: tu ma- 
nai, kad jis sirgo vėžiu. Kodėl tu nesi tikras? 

— Betgi, Osa, juk pati žinai, kokia ji! Ji nieko ne- 
prisimena arba bent jau nenori apie tai kalbėti. 

- Ir to pakanka. Juk būtų įdomu išsiaiškinti, pa- 
vyzdžiui, koks tu buvai vaikystėje. Ar buvai išdykęs, 
ar gerai miegojai naktimis, turėjai čiulptuką ar čiul- 
pei nykštį, kokio amžiaus pradėjai vaikščioti ir taip 
toliau. Bet sužinoti nieko neįmanoma. O ir tu pats 
ne itin daug prisimeni, - pridūrė ji, provokuojamai 
šypsodamasi. 

- Aš užaugau darbininkų namuose, o tu - akade- 
mikų, - tarė Šiobergas. - Visko išmokau pats. Pirmą- 
ją savo knygą nusipirkau už savo kišenpinigius. O į 

— Ak tu, mano žirniuk prie kelio, - su pusiau 
nuoširdžiu, pusiau suvaidintu švelnumu pasakė Osa 
ir paglostė vyrui skruostą. - Aš vis tiek myliu tave la- 
biausiai visame pasaulyje. 

Šiobergas paėmė savo žmonos plaštaką ir pabu- 
čiavo. Iš mažųjų berniukų kambario pasigirdo cyp- 
telėjimas ir akimirką jiedu sustingo. Kai jau atrodė, 

kad pavojus pagaliau praėjo, pasigirdo riksmas ir 
Osa nubėgo ant pirštų galiukų, kad nesukeltų per 
daug triukšmo. 

Tada suskambo telefonas. 


— Kas skambino? - paklausė Osa, po valandėlės 
grįžusi į virtuvę. - Turėsi dirbti? 

- Ne, skambino mama, - atsiduso Šiobergas. - 
Nukrito nuo suoliuko ir, matyt, susilaužė vieną ki- 
tą šonkaulį. Man teks nuvažiuoti pasižiūrėti, kaip ji 
laikosi. Jei ką susilaužė, turėsiu nuvežti ją į skubio- 
sios pagalbos priimamąjį. 

- Jei ne viena nelaimė, tai kita. Tai vis dėlto jai 
rimtas pavojus negresia? 

— Ne, šiaip jau ji jaučiasi gerai. Atsigulė į lovą, ta- 
čiau greičiausiai jai skauda. Apgailestauju, kad turiu 
išlėkti. 

- A mans got to do what a mans got to do.! O aš 
vis dėlto eisiu atsigulti, - pasakė Osa. - Kai grįši, pa- 
bučiuok mane. 

— Dabar jau pusė vienuoliktos, bus, žinoma, labai 
vėlu. 

- Visiškai nesvarbu, tikiuosi, kad mes nors trum- 
pai spėsime pasimatyti rytoj rytą. 

- Aš būtinai atsikelsiu, - pažadėjo Šiobergas. - 
Jeigu jau reikės, tai galėsiu valandžiukę nusnūsti 
dieną. 

Jis pabučiavo ją į kaktą, pasiėmė striukę bei au- 
tomobilio raktus ir pranyko tamsioje laiptinėje. 


"Jei reikia, tai reikia. (Angl.) 

„Pelikane“ penktadieniais visada ankšta ir triukš- 
minga, tačiau tą vakarą senomis tradicijomis besi- 
didžiuojantis alaus restoranas Blekingės gatvėje buvo 
dar pilnesnis nei paprastai, jei tai iš viso įmanoma. 
Sunku pasakyti, kas privertė žmones čia ieškoti namų 
šilumos: mėnesio pabaiga ar tai, kad už įvairiaspal- 
vio milžiniško lango be perstojo lijo. Svečiai spietėsi 
aplink ąžuolinius stalus ir prie baro, o jų balsai pusę 
dešimtos buvo tapę dar garsesni. Dėl lubų aukščio ir 
kokliais išklotų grindų garsas atsimušdavo taip, kad 
kartais lengviau išgirsdavai, kas sakoma priešingame 
patalpos kampe negu prie stalo, kur pats sėdi. 

Petra Vestman ir Jamalis Hamadas sėdėjo su 
tuščiais alaus bokalais ir šaukė vienas kitam. Prieš 
porą valandų jiems pavyko gauti staliuką, mat vie- 
nai pagyvenusiai porai nusibodo laukti, kol juos 
aptarnaus. Petra su Jamaliu anaiptol neskubėjo, jie 
kantriai laukė, nors nusivarę padavėjai ir ne vieną 
kartą pralėkė pro šalį nepastebėdami jų, šiek tiek 
slepiamų vidury patalpos stovinčios didžiulės kolo- 
nos. 

Tačiau dabar prie stalo atsirado vienas iš kelnerių, 
aukštas dailus maždaug trisdešimt penkerių vyriš- 
kis į uodegėlę surištais tamsiais plaukais. Kaip skelbė 
kortelė ant krūtinės, jo vardas buvo Firas. Jis atnešė 
du didelius bokalus stipraus alaus, kurį jie prieš ke- 
lias minutes buvo užsisakę iš kitos padavėjos. 

— Shukran!, - ištarė Jamalis. 

- Aklan*, - atsakė kelneris ir jo smalsios melsvai 
žalios akys susitiko su Jamalio akimis. - Men wen 


! Ačiū. (Arabų dialektas.) 
* Nėra už ką. 


hadrtak?! 

- Lebnen. O anta?* 

- Suria.? 

- Anjar?* - paklausė Jamalis, šypsodamasis puse 
lūpų. 

Atrodė, kad kelneris akimirką sudvejojo, bet tuo- 
met pasilenkė ir sušnypštė jam į ausį: 

- Ana rabian honek...? 

O tada jis, kaip pasirodė Petrai, draugiškai, pa- 
plekšnojo Jamaliui per nugarą ir nuskubėjo prie baro. 
Jamalis balsiai nusijuokė, žvilgsniu palydėdamas kel- 
nerį, kuris atsigręžė ir pamerkė jam, o tuomet dingo 
žmonių būryje. Petra žvelgė į savo kolegą nustebinta 
ir sužavėta. 

— Dabar man visas kūnas dilga, - nusijuokė ji, pa- 
keldama bokalą. 

— Dėl manęs ar dėl Firo? - Jamalis šypsodamasis 
taip pat kilstelėjo savo bokalą. 

- Dėl abiejų. Arba, tiksliau tariant, dėl kalbos. 

- Atseit žuvelės, vardu Vanda, įspėjimas? 

- Būtent. Tu tikrai šiek tiek panašus į Džoną Kly- 
zą“. Apie ką jūs šnekėjotės? 

— Turbūt turėčiau atsakyti: apie mūsų kilmę. 

- Ir tai jus taip pralinksmino? 

— Kaip matai. O dabar keiskim pokalbio temą, - 
ryžtingai pareiškė Jamalis ir darsyk pakėlė savo bo- 
kalą. 


!' Iš kur esate kilęs? 

“ Iš Libano. O jūs? 

* Iš Sirijos. 

*Iš Andžaro? 

" Aš ten užaugau... 

Š John Cleese - anglų aktorius, vaidinęs filme „Žuvelė, vardu 
Vanda . 

— Moteriška? - po valandėlės stebėjosi Petra pur- 
tydama galvą. - O kaip tai atrodo? Ar dėl to, kad aš 
tripinėju, apsiavusi savo aukštakulniais bateliais, ką? 

— O ką, nejaugi ne? 

Jamalis patenkintas išsiviepė, pamerkė jai akį ir 
kalbėjo toliau: 

— Okas gi blogo būti moteriškai? Ar būtum labiau 
apsidžiaugusi, jei jis būtų pasakęs, kad tavo laikysena 
vyriška? Tarkim, kad žirglioji kaip koks futbolinin- 
kas? Ne, manau, kad tai tavo įžūli maniera siūbuo- 
ti dugną, Petra. Pasturgalį, - pridūrė jis perdėtai 
įtempdamas lūpas, kai tarė garsą „u“, tarsi pa- 
brėždamas, kad jam tas žodis atrodo labai juokingas. 

Petra sunkiai tramdė juoką. Ji nurijo didžiulį 
gurkšnį alaus ir smiliumi nuo viršutinės lūpos nu- 
sibraukė putelę. 

— Tai jau geriau, kad svorio centras būtų tar- 
pumentyje, kaip tavo, ar ne? - suprunkštė ji. - O juk 
tai reiškia, kad vaikštai pasipūtęs. Šiauši plunksnas 
kaip povas, viliojantis pateles. 

- Ir tik pažiūrėk, kaip puikiai man sekasi! Štai 
sėdžiu su dailiausia Stokholmo policininke... 

Jamalis susinėrė rankas ant sprando ir pažvelgė į 
ją žaismingai spindinčiomis akimis. Petrai patiko jo 
žodžiai. Bėda tik ta, kad ji nebuvo tikra, ar jis kalbė- 
jo rimtai, ar tik ją erzino. Nors pažinojo jį jau ilgai, 
niekada iš tikrųjų nežinojo, ką jis nori pasakyti. 

Šiame pokalbyje jie prisiminė paskaitą, kurią 
jiedu su dar dviem dešimtimis sukviestų Hamarbio 
policininkų išklausė tą dieną. Paskaita vadinosi 
„Svorio centras - kūno kalba, o jos esmė: žmogus 
gali kontroliuoti aplinkiniams sukeliamą įspūdį, 
valdydamas savo kūno laikyseną. Svarbiausia - ne 
keisti save, o panaudoti ir tobulinti savo jau turimas 
priemones. 

Be kita ko, kiekvienam iš jų teko pavaikščioti ste- 
bimiems kitų, kritiškų ir besilinksminančių, kursų 
dalyvių akių, o paskui buvo nagrinėjama kiekvieno 
asmens svorio centro padėtis kūne. Pavyzdžiui, jei- 
gu suimdamas nusikaltėlį nori parodyti savo valdžią, 
svarbiausia, kad kūno svorio centras būtų tinkamoje 
vietoje: ne nudribusiame pilve (kaip Jenso Sandeno) 
ir ne pėdose (kaip, Petros įsivaizdavimu, Einaro Erik- 
sono). Apskritai paskaita pasirodė kaip malonus po- 
ilsis nuo kasdieninio sekinančio darbo ir, reikia tikė- 
tis, vienas kitas patarimas policininkams kada nors 
pravers. 

— Beje, vienintelė priežastis, dėl kurios paukščiai 
šiaušia plunksnas, ta, kad jiems šalta, - tęsė Jamalis. 

Jo rudos akys spindėjo ant stalo stovinčios steari- 
no žvakės šviesoje. Kai nusišypsojo, Jamalio dantys 
dar vasarą įdegusio veido fone atrodė akinamai balti. 

— Vaje, mažuli, eikš, sušildysiu. 

Su apsimestine užuojauta Petra per stalą pasiėmė 
į rankas jo plaštaką. Ji buvo švelni ir šilta. 

- Nežinojau, kad taip puikiai nusimanai apie 
paukščius, - toliau kalbėjo Petra. 

- Iš tikrųjų, aš niekada nenustoju stebinęs. 

- Tai gal gali man pasakyti, kuriai rūšiai pri- 
skirtinas policijos viršininkas? Jau jis tai tikrai moka 
keterą šiaušti. 

— Brantas? O aš maniau, kad tau jis atrodo sek- 
sualus, - atsakė Jamalis, žaismingai šypsodamasis. 

Petra paleido jo plaštaką. 

- Baik, - ištarė ji pavargusi. - Jo pavaduotojas - 
kaip ten jis vadinasi - Malmbergas primetė man sa- 
vo žodžius ir įvarė mane į kampą. O ką aš galėjau 
pasakyti? Manęs nė kiek netraukė komentuoti po- 
licijos viršininko eigasties. Malmbergas pasiūlė žo- 
dį „seksualu“ o aš nusišypsojau ir linktelėjau galvą. 

Susidrovėjusi. 

- Tiesą sakant, tu pasakei: „Taip, galbūt“, - nusi- 
juokė Jamalis. 

— Taip, galbūt. O ką aš, po galais, turėjau saky- 
ti? „Ne, man taip visai neatrodė, greičiau jau nesek- 
sualus'? 

- Tu pasakei, kad, tavo manymu, policijos virši- 
ninkas seksualus. 

— Tai pasakė Malmbergas. 

— Manau, kad iš tikrųjų tai buvo Holgersonas. 

— Taip, galbūt Holgersonas. Tas tai kaip reikiant 
šmikis. 

- Tikrai? O aš maniau, kad jis - tikras links- 
muolis, - šaipėsi Jamalis. - Jis, be abejo, skaito tave 
kaip atverstą knygą. Užuodžia tavo slapčiausius jaus- 
mus policijos viršininkui. 

Petra garsiai atsiduso ir iki dugno išgėrė, kas bu- 
vo likę bokale. 

— O ką, tavo manymu, Brantas galvojo, sakyda- 
mas „moteriška“? - kiek vėliau paklausė ji, o jos tar- 
puakyje buvo matyti nerimo raukšlelė. 

— Manau, kad jis norėjo pasakyti... 

Jamalis labai rimtai pažvelgė į ją ir tęsė: 

— „seksuali“ - užbaigęs sakinį prapliupo juok- 
tis. Petra skėstelėjo rankomis ir, praradusi viltį, pa- 
purtė galvą. - Aš statau dar po vieną, - pasakė Ja- 
malis ir pakilo nuo stalo. 

Petra palydėjo jį akimis, kai jis su dviem tuščiais 
alaus bokalais rankose skynėsi kelią prie baro. Jama- 
lis viską nuleido juokais, tačiau pačiai Petrai buvo 
sunku įžvelgti tos situacijos komiškumą. 

Dar po kelių valandų, išgėrę nemenką kiekį alaus, 
jiedu atsisveikino prie įėjimo į metro Visų Šventųjų 
gatvėje. Petra pasiūlė pratęsti, tačiau Jamalis paaiš- 
kino, kad rytoj jam reikės anksti keltis, todėl norėtų 

pėsčias pareiti namo, kad prasiblaivytų ir paskui ge- 
rai išsimiegotų. Paklaustas apie savo planus, prisi- 
pažino, kad važiuos į Naką žaisti golfo. 

- Golfo? - paklausė Petra. - Argi tu moki žaisti 
golfą? 

Tačiau jos galvoje sukosi visai kitas klausimas: 
„Naka? Vadinasi, tu vis dėlto susidėjai su Bela Han- 
son?“ 

— Mmm, dar net pats nežinau, - šypsojosi Jama- 
lis. - Juk niekada nebandžiau. 

Jiedu trumpai vienas kitą apkabino ir pakštelėjo 
į skruostą. Petra nubėgo laiptais žemyn, o jos kūno 
svorio centras, atrodė, atsirado diafragmoje. 


X X X 


Nors vakaras jau buvo vėlyvas, gatvėse zujo dau- 
gybė automobilių, keliančių triukšmą, taškančių pės- 
čiuosius purvinu vandeniu ir teršiančių vėsų orą dvo- 
kiančiomis išmetamosiomis dujomis. Kai pasirodė 
Elysė, Nina jau stovėjo ir laukė jos prie spaudos kios- 
ko šalia Ringeno prekybos centro Jotos gatvėje. 

- Velnias, kaip šauniai atrodai! - žavėjosi Nina. 

Jos pakeltų saulės akinių stikluose atsispindėjo 
parduotuvių neoninių iškabų įvairiaspalvės šviesos. 

- Kur pirkai tą striukę? 

- Mmm, ji ne mano, - atsakė Elysė. - Pasiskoli- 
nau iš sesės. 

— Prisigėrei? 

Elysė nusijuokė. 

— Gavau šiek tiek iš mamos. O tu pati? 

- Dar ne, - atsakė Nina. - Bet juk eisim į „Kroko- 
dilą, ar ne? 

- Aš neturiu pinigų. Gal gali man paskolinti? 

— Ei, pažiūrėk į va šitą senį. 

Nina kalbėjo pašnibždomis, nors vyriškis, į kurį 
ji žiūrėjo, stovėjo spaudos kioske, o durys buvo už- 
darytos. 

- Jis baisiai bjaurus! Jis tipo pedofilas, tikras šlykš- 
tynė, - toliau pasakojo Nina. 

Vyriškis vartė žurnalą ir stovėjo atsukęs į jas nu- 
garą, taigi Elysė nematė, kaip jis atrodo. Tačiau vis 
dėlto jis juk nedėvėjo įtarimą keliančios skrybėlės 
ir nebuvo pasistatęs apykaklės, kad pasislėptų nuo 
žmonių žvilgsnių. 

— Iš kur tu gali žinoti? - stebėjosi Elysė. - Jis prie 
tavęs lindo, ar ką?.. 

— Ne, ką tu sau manai? Bet girdėjau iš kitų. Jis 
varvina seilę dėl jaunų mergaičių ir visaip grabalioja- 
si. Tai einam? 

— Bet aš gi visai neturiu pinigų. Galėtum pasko- 
linti šimtinę, ką? - prašė Elysė. 

— Nežinau, ar man pačiai užteks. Sofija ir Magda 
jau „Krokodile“ ir aš ten einu. Tu gi gali grįžti namo 
ir gauti pinigų — ir pasimatysime vėliau? 

Nina nerūpestingai nuėjo, o Elysė liko stovėti 
ant šaligatvio, gerai nežinodama, ką jai daryti. Kiek 
paėjusi Nina atsisuko, jai pamojo ir džiugiai šyp- 
sodamasi sušuko: 

— Paskubėk! 

Elysė viena akimi dirstelėjo per spaudos kiosko 
langą ir jos žvilgsnis užkliuvo už senio, kurį Nina pa- 
vadino pedofilu. Jis stovėjo toje pačioje vietoje ir 
skaitinėjo laikraščius, tačiau kioske buvo gana daug 
žmonių, taigi pardavėja neturėjo kada jo sudraus- 
minti. 

Elysė pagalvojo apie vieną laidą, kurią prieš kiek 
laiko buvo mačiusi per televizorių. Tai buvo do- 
kumentinis filmas apie kelias merginas Malmėje, 

kurios dėl įvairių priežasčių darbavosi gatvėje. Jų 
veidų negalėjai matyti ir balsai buvo iškraipyti. Elysei 
atrodė, kad jų draugai vis tiek turėtų jas atpažinti. 
Viena pasakojo, kad taupo pinigus arkliui. Jai buvo 
trylika metų. 

Pasvarsčiusi minutę kitą, Elysė įžengė į kioską. 
Ji apžvelgė saldainius ir ledus, sumuštinius ir gai- 
viuosius gėrimus. Tada įsidrąsino ir prisėlino prie vy- 
riškio iš šono, kad pamatytų, ką jis skaito. Ir tikrai, jis 
apžiūrinėjo nusirengusias panas. Ji skubiai apsidai- 
rė. Jei kalbės tyliai, kiti pirkėjai patalpose per toli, kad 
ją girdėtų. 

- Ar nori pamatyti tikrą tokią paną? - paklausė ji, 
nežiūrėdama į vyriškį prie savęs. 

Jis dirstelėjo sau per petį, kad įsitikintų, jog ji tik- 
rai su juo kalba, ir vėl ėmė žiūrinėti žurnalą. 

— Ką pamatyti? - paklausė jis santūriai, nepakel- 
damas galvos nuo savo žurnalo. 

— Nuogą paną. 

— Oko už tai nori? - ramiai pasiteiravo jis. 

Vadinasi, jis anksčiau jau buvo tai daręs. Nina kal- 
bėjo tiesą. 

- Šimtas kronų už papus, trys šimtai už putę, - 
apsimestinai dalykiškai atsakė Elysė. 

- O daugiau“. 

— Daugiau nieko nebus, - pasakė Elysė. 

Jis padėjo žurnalą į vietą stove, tačiau į veidą jai 

— Gausi du šimtus, - pareiškė jis, pasukdamas 
link išėjimo. 

Su besidaužančia krūtinėje širdimi ji nusekė iš 
paskos. Tai ir jaudino, ir kėlė šiokį tokį pasibjaurėji- 
mą. Tarsi kažko naujo ir pavojingo pradžia. 


NAKTIS IŠ PENKTADIENIO 
Į ŠEŠTADIENĮ 


Kai jis atėjo, motina gulėjo lovoje. Ji nesiskundė 
skausmu, tik viso labo konstatavo, kad, matyt, vie- 
nas šonkaulis buvo lūžęs, nes krūtinėje jautėsi kažkas 
negero. Šiobergas paklausė, ar jam paskambinti ir iš- 
kviesti greitąją pagalbą, bet motina nebuvo pratusi 
kelti sąmyšio, o greitosios pagalbos darbuotojai juk 
turėjo kur kas svarbesnių darbų. Ir ką gi pagalvos 
kaimynai? Jis atsargiai padėjo jai atsistoti ant kojų, 
apgaubė pečius paltu ir nusivedė į mašiną. Tada su- 
grįžo atgal į butą, surado apatinių drabužių bei hi- 
gienos reikmenų ir viską sudėjo į krepšį. Paskutinę 
akimirką prisiminė rankinę, o tada užgesino šviesą 
ir užrakino duris. 

Automobilyje pakeliui į ligoninę motina papa- 
sakojo, kad jiems tą vakarą išvažiavus ji norėjo į 
viršutinę spintelę įdėti padėklą, todėl pasilypėjo ant 
suoliuko. Prarado pusiausvyrą ir nubildėjo ant grin- 
dų. 

— Va kokio rūpesčio aš jums pridariau. Tau ne- 
duodu miegoti, o vargšelė Osa palikta viena su visais 
vaikais. 

Ji papurtė galvą ir per šoninį langą pažvelgė lau- 
kan. 

- Mama, ir vaikai, ir Osa miega, - ramino ją Šio- 
bergas. - Man irgi nieko baisaus nenutiks, rytoj aš 

laisvas. Aš neramus tik dėl tavęs: argi negalėjai ma- 
nęs paprašyti, kad užkelčiau padėklą? Tau nedera 
taip daryti, mamyt, tai ne tavo amžiui. 

- Žinau. Tiesiog nepastebi, kaip bėga metai. 

— O kaip dabar jautiesi? Ar patogiai sėdi? 

— Kai sėdžiu ramiai, beveik nieko nejaučiu. 

Kurį laiką jie sėdėjo tylėdami ir Šiobergas galvojo 
apie tai, ką vos prieš valandą buvo pasakiusi Osa. Jo 
motina - gana keistas žmogus, su tuo jis galėjo su- 
tikti. Tačiau jis buvo prie jos pripratęs. Šiuo metu 
jai septyniasdešimt ketveri, o jam - keturiasdešimt 
devyneri. Daugiau kaip pusę savo gyvenimo ji nu- 
gyveno būdama našle. O koks gi, tiesą sakant, buvo 
tas gyvenimas? Kaip jautėsi, likusi pati viena su juo? 
Namie apie jausmus kalbama nebūdavo. Gyvenimas 
pamažėle judėjo pirmyn savo vaga ir nebuvo nei ge- 
ras, nei blogas. Koks buvo, toks buvo. 

- Kaip mirė tėtė? - panoro staiga paklausti mo- 
tinos. 

Motina akimirką padvejojo. 

- Jis susirgo, - atsakė po kiek laiko. 

- Bet kokia liga jis sirgo? 

Kai ji iškart į jo klausimą neatsakė, jis klausinėjo 
toliau: 

- Vėžiu ar kita liga?.. 

- Niekada per daug neklausinėjau, - ištarė ji, o 
balsas tapo aštresnis. - Juk vis vien niekada nesupra- 
si, ką tie daktarai kalba. 

Šiobergas atsiduso. Štai tokie būdavo įprastiniai 
jų pokalbiai, visada. Pasaulis yra toks didelis ir ne- 
suprantamas. O pats esi mažas ir nereikšmingas, tai- 
gi kokia prasmė kur nors veltis, bandyti išsiskirti iš 
kitų, tenkinti savo reikmes ir užimti vietą? Geriau- 
sias dalykas, ką gali daryti, tai vengti kitų dėmesio, 

slėpti savo trūkumus bei pranašumus ir žiūrėti savo 
reikalų. 


Atvykę vieton kelias valandas turėjo sėdėti sku- 
biosios pagalbos priėmimo skyriaus laukiamajame. 
Šiobergas kelioms minutėms pasišalino ir automate 
nupirko abiem po puodelį išsikvėpusios kavos, o 
šiaip jie beveik visą laiką tik sėdėjo ir vartė senus žur- 
nalus. Jiedu beveik nesikalbėjo, nes prie žmonių taip 
nedaroma, tačiau kai pasirodydavo nauji ligoniai, abu 
smalsiai kelioms akimirkoms pakeldavo akis. Motina 
atsisakė laukiamajame prigulti ir liko kantriai sėdėti 
savo vietoje, kol maždaug pusę dviejų ją pagaliau pa- 
kvietė. 

Gydytoja patvirtino, kad keli šonkauliai tikrai bu- 
vo lūžę, ir motiną vežimėliu nuvežė į skyrių, kur ją 
turėjo paguldyti bent jau nakčiai ir kad galėtų pa- 
daryti rentgeno nuotrauką bei sekti jos būklę. Sio- 
bergas apkamšė savo mamą ir pažadėjo rytojaus 
dieną paskambinti ar aplankyti. Kai pagaliau paliko ją 
miegančią, buvo apie pusę trijų ir šeštadienio rytas. 

Išėjęs į koridorių, Šiobergas plačiai nusižiovavo. 
Apsidairė, ieškodamas gairių, kaip išeiti iš tos didžiu- 
lės ligoninės. Kiek tolėliau ilgajame koridoriuje jis 
pastebėjo keletą rodyklių ir patraukė jų kryptimi. 
Link jo ėjo kelios slaugytojos ir Šiobergas jau ruošėsi 
paklausti jų kelio, kai staiga jam atėmė žadą. Jis taip 
ir liko stovėti kvaila veido išraiška ir negalėdamas iš- 
spausti nė žodžio. 

Viena iš slaugytojų, toji su tamsiai raudonų plau- 
kų kupeta ir žvitriomis žaliomis akimis, buvo perne- 
lyg gerai pažįstama. Ji buvo jo moteris lange, moteris, 
jau daugelį mėnesių kankinusi Šiobergą naktimis. 

Pastaruoju metu sapne jos veido bruožai ėmė lietis 
į apibendrintą moters paveikslą, nes praėjo jau kone 
metai, kai paskutinį sykį buvo matęs ją - Margitą 
Ulofson. Bet plaukai visą laiką išliko tie patys, o štai 
dabar jis stovi sutrikęs ir bando kažką mikčiodamas 
pasakyti. Bet juk tai juokinga, spėjo jis pagalvoti, juk 
moteris nenutuokia apie jo absurdiškus sapnus. Jie 
matėsi pernai - iš viso porą trejetą kartų, kai buvo 
tiriama viena žmogžudystė, - ir persimetė tik vienu 
kitu žodeliu. Kas gi vertė jį taip elgtis? Iš pradžių jos 
veido išraiška buvo abejinga, tačiau kaipmat slau- 
gytoja jį atpažino, o kai jis pagaliau sugebėjo neriš- 
liai pasisveikinti, ji netgi ėmė plačiai šypsotis. 

— Sveiki, - ištarė jis droviai. - Margita Ulofson... 

— Komisaras! Kas kitas galėtų prisiminti mano 
vardą ir pavardę po tiek laiko? Tikriausiai buvau 
svarbiausioji įtariamoji? - pajuokavo ji. 

Antroji slaugytoja nuėjo koridoriumi savo keliais 
ir jiedu liko akis į akį. Šiobergas nesumojo nė ką be- 
atsakyti, o Margita Ulofson tęsė: 

— Ką čia veiki? Ar vėl ką nors nužudė? 

— Ne, mano mama susilaužė kelis šonkaulius, o aš 
ją čia atvežiau. Nuo vienuoliktos išsėdėjom greito- 
sios pagalbos priimamajame, o dabar ji liks nakčiai, 
jos būklė bus stebima. O tu tokiu metu dirbi? 

— Taip, kartkartėmis. Tiesą sakant, šita naktis kol 
kas gana rami, taigi viskas gerai. 

Siobergas net pats nežinojo, iš kur atėjo ta mintis, 
bet visai nesuprasdamas, kas vyksta, ėmė ir išrėžė: 

- Gal galėčiau pasiūlyti puodelį kavos? 

Kad sušvelnintų tai, kas jam pačiam atrodė kaip 
tam tikras socialinis netaktas, o Margitai Ulofson tur- 
būt tik kaip nereikšminga smulkmena, jis pridūrė: 

- Jaučiu, kad turiu išgerti puodelį kavos, kitaip 
prie vairo užmigsiu. 

— Kodėl gi ne, - atsakė Margita Ulofson. - Tik nu- 
eisiu pasakyti, kad turėsiu pertraukėlę. Palauk ma- 
nęs čia - aš palydėsiu tave per Hudingės labirintus! 


- Tai kaipgi ji laikosi? - pasiteiravo Margita Ulof- 
son, kai jie atsisėdo vienas prieš kitą ligoninės val- 
gykloje, pasiėmę po puodelį kavos. 

— Matyt, gana gerai. Jai darys rentgeno nuotrau- 
ką, kad įsitikintų, jog nepradurti plaučiai ar pana- 
šiai. Galbūt išleis namo netgi rytoj. 

— Aš galiu ją aplankyti. Kaip jos pavardė? Turbūt 
Šioberg? 

— Taip, o vardas Eivura. O kaip tau sekasi? Ir kaip 
gyvena - kuo giji vardu - Ingrida? 

— Su Ingrida Ulson aš jau nepalaikau ryšių. Nie- 
kada ir nebendravau, tik tada porą savaičių buvo taip 
susiklosčiusios aplinkybės. 

- Gailestingoji samarietė... - pratarė Šiobergas. 

— Taigi taigi, - nenoriai sutiko Margita Ulofson. — 
Bent jau man tai viskas gerai. Du laimingi namus pa- 
likę vaikai. Vyras dažytojas, 0 aš pati... 

- Ojis ar ne laimingas? - įsiterpė Šiobergas. 

— jau trisdešimt metų čia trainiojuosi. 

Ji pabaigė sakinį iš inercijos, o dabar mąsliai pa- 
žvelgė į Šiobergą. Jis pajuto, kad ima rausti, tačiau 
tikėjosi, kad ji nepastebės. Kodėl jis taip paklausė? 
Kas gi jam šovė į galvą? Nejaugi jis flirtavo su Margita 
Ulofson, visiškai nereikšminga dalyve sename žmog- 
Žudystės tyrime? Jau tikrai buvo laikas važiuoti na- 
mo. 

- Hm, jis savaip laimingas. Ir aš savaip laimin- 
ga, - atsakė ji mįslingai, vos vos, beveik nepastebi- 
mai, šypsodamasi. - O kaip tu pats? 

Per tas kelias akimirkas, kol galvojo, ką atsakyti, 

Šiobergą apėmė sunkiai nugalima pagunda papa- 
sakoti jai apie savo keistąjį sapną. Moteris kėlė jam 
ypatingus, sunkiai nusakomus jausmus. Tai nebuvo 
meilė, bent jau ne tokia meilė, kurią jis juto Osai ar 
vaikams. Nebuvo tai ir dvasių bendrumas, nes ką 
gi jiedu turėjo bendro? Tikriausiai nieko: nieko, ką 
jis tarėsi ligi šiol galėjęs įžvelgti už sutiktos moters 
fasado. Gal tai buvo aistra? Anaiptol. Margita 
Ulofson - kuri nors ir tikrai atrodė simpatiška ir ku- 
riai nestigo žavesio - beveik neturėjo to, kuo jį pa- 
prastai sužavėtų moteris. 

Tačiau, nepaisant visko, ji jį traukė. Kažkas šioje 
moteryje traukė jį pulti jai į glėbį ir raudoti. Jam 
norėjosi išpasakoti jai visas savo širdies paslaptis 
ir iškloti slapčiausias mintis. Galbūt jį traukė jos 
motiniškumas, kuris paskatino ir Ingridą Ulson 
kreiptis į ją pagalbos? Jis taip nemanė. Jis jau turėjo 
pakankamai meilės, dėmesio ir draugystės. Per savo 
visą kone pusšimčio metų trukmės gyvenimą jam 
dar neteko patirti tokių jausmų, kokius kėlė Margita 
Ulofson. Jis privalo liautis, ateiti į protą. 

- Ką gi, negaliu skųstis, - atsakė jis ir išgirdo, 
kaip tie žodžiai nuskambėjo, tarsi būtų buvę ištarti jo 
motinos, o ne jo paties. 

Jis buvo atsargus. Tačiau jie kartu prasėdėjo vi- 
są pusvalandžio trukmės pertrauką ir papasakojo 
vienas kitam šį bei tą apie save ir savo gyvenimus. 
Kai pagaliau atsisėdo į automobilį ir išvažiavo namo, 
Šiobergas tikėjosi, kad ne per daug išsipasakojo. Apie 
sapną jis neužsiminė. 


ŠEŠTADIENIO RYTAS 


Hana ilgai ilgai gulėjo lovoje ir laukė taip puikiai 
pažįstamų garsų. Žaliuzės buvo nuleistos, tačiau 
kambaryje visiškai šviesu. Nors ir nesijautė nė kiek 
pavargusi, vis dėlto pabandė darsyk užmigti. Mama 
buvo sakiusi, kad jei Hana kada pabustų, kol dar 
kiti neatsikėlė, tegul lieka gulėti lovoje ir pabando 
užmigti. Dabar ji jau kuris laikas ir stengėsi tai 
padaryti, tačiau ilgiau nebetvėrė. Ji nusprendė, kad 
vis dėlto turi atsikelti ir kiek pažaisti, o durų neati- 
daryti. Patyliukais išlipo iš lovos ir nuo lentynos 
nusikėlė dėlionę. Išsirinko žaliąją dėžutę su meškio 
paveikslėliu, atsidarė ją ir išpylė gabalėlius ant savo 
stalelio. Stalelis buvo raudonas, šalia stovėjo geltonos 
kėdutės. Baldus nudažė tėtė kartu su Hana, tačiau mė- 
lynas gėlytes ant kėdučių atramų mažučiu teptuku 
nupiešė mama. 

Kai sudėliojo meškino paveikslėlį, ant savo žais- 
linės viryklės ėmėsi gaminti maistą lėlėms. Orkaitė- 
je rado plakiklį su baterijomis ir išplakė grietinėlės 
Magdalenai, rudaakei lėlei ilgais, tamsiais, palaidais 
plaukais, dėvinčiai rožinę suknelę. Plakiklis baisiai 
burzgė ir staiga jai šovė į galvą, kad galbūt triukšmas 
gali pažadinti visus kitus. Ji kaipmat išjungė prietai- 
są ir ėmė atidžiai klausytis prie durų. Tačiau bute vis 
dar buvo visiškai tylu. 

Po nakties sauskelnės apsunko ir nepatogiai styro- 
jo po naktiniais marškinukais raudonais ir baltais 

dryžiais. Dabar jau iš alkio ėmė gurguliuoti viduriai, 
nors ji niekada per daug nemėgo pusryčių. Ką 
jai daryti, kad pažadintų mamą ir negautų barti? 
Galbūt jei ji imtų šaukti... kad susapnavo baisų baisų 
sapną... 

- Mama, mama! - pašaukė ji.- Mama, ateik! 
Gelbėk! 

Nieko neįvyko. Hana kiek pravėrė duris ir vėl ėmė 
šaukti, bet visur buvo tylu ir ramu. Staiga jai atėjo 
į galvą, kad netgi mažasis broliukas tylėjo. O jis juk 
klykė ir klykė be paliovos jau kelias dienas. Lukui 
skaudėjo gerklę, jis karščiavo ir gėrė vaistus, bet vis 
nesveiko, sakė mama. Gal liga jau praėjo, juk jis nu- 
stojo rėkti? Tada mama jau pagaliau turės nors kiek 
laiko ir su ja pažaisti, ne tik Luką prižiūrėti. 

Hana iškišo galvą pro šiek tiek pravertas duris ir 
nusibraukė nuo veido užkritusią šviesių plaukų sruo- 
gelę. Ji turėjo ilgus plaukus, kuriuos mama rytais 
surišdavo į vieną ar dvi uodegėles, kad nelįstų į akis, 
kai žaidžia. Jai buvo treji ir ji kiekvieną savaitę po 
kelias dienas eidavo į darželį, bet ne šiandieną, nes 
šiandieną šeštadienis. Hana tai žinojo, nes jeigu esi 
toks didelis kaip ji, tokius dalykus išmanai, o supras- 
ti, kada šeštadienis, buvo ypač lengva, nes tada ji 
galėdavo pirkti saldainių ir gerti limonadą. 

Mama tegul sau pyksta. Dabar jau Hana nepajė- 
gė ilgiau laukti, taigi nutipeno į svetainę. Durys į 
miegamąjį buvo kiek pravertos, o viduje visai šviesu. 
Kaip keista, negi jie miegojo nenusileidę žaliuzių? 
Ji nutykino prie pravertų durų ir atsargiai dirstelėjo 
į kambarį. Didžioji dvigulė lova stovėjo ten, kur ir 
visada, tačiau ji buvo tuščia. Nebuvo užklotų, nebuvo 
pagalvių. Nebuvo matyti ir mamos nė mažojo bro- 
liuko. 

Hana kurį laiką pastovėjo tylėdama, taip ir ne- 

suprasdama, ką gi ji iš tikrųjų mato, o vėliau įsitaisė 
tuščioje lovoje ir pravirko. 


X X X 


Krūptelėjęs jis atsisėdo lovoje ir ėmė rėkti. Šį kar- 
tą jis rėkė, nors anksčiau niekada to nebuvo daręs. 
Osa, patyrusi motina, kuri sugeba kaipmat pabusti 
iš gilaus miego, irgi iškart atsisėdo ir išsigandusi 
pažvelgė į savo vyrą. Tada pradėjo plačiais judesiais 
švelniai glostyti jam nugarą, o jis rankomis užsiden- 
gė veidą ir ėmė iš lėto pirmyn atgal linguoti. 

— Ką gi tu sapnuoji? - atsargiai pasiteiravo Osa. — 
Šitaip tu niekada nesi daręs. 

Šiobergas neatsakė, tik liūdnai papurtė galvą ir 
atsiduso. Jiedu kurį laiką taip pasėdėjo, o tada jis su- 
šnibždėjo: 

- Prie lango stovi moteris. 

Jis tikėjosi, kad žmona jo neišgirdo. 

- Ji žvelgia žemyn į mane, o aš stoviu basas žolėje. 

Paskui jis nutilo. 

— Tik tiek? 

- Tik tiek. 

— Kas ji tokia? - paklausė Osa. 

— Aš nežinau, - tyliai melavo Šiobergas. 

- Tu išmiegojai tik kelias valandas, - pasakė Osa. - 
Dar ne laikas keltis. Gulkis, o aš paglostysiu tau nu- 
garą. 

Jis paklusniai atsigulė ant šono, atsukdamas jai 
nugarą. Ji kelis kartus ranka perbraukė per jo šviesius 
plaukus, o tuomet pamažu ėmė glostyti jo petį, žastą 
ir nugarą link stuburgalio. Jis buvo visas išpiltas pra- 
kaito ir, nepaisant Osos švelnių glamonių, vis dar 
visu kūnu įsitempęs. 

Sapnas, kaip ir daugybę kartų anksčiau, buvo tas 
pats. Jis stovėjo basas ant rasotos pievos ir žvelgė 
sau į pėdas. Jis turėjo žiūrėti aukštyn, bet kažkas 
jam trukdė. Galva jautėsi tokia sunki, kad sun- 
kiai bepajėgė ją pakelti. Jis sutelkė visas jėgas ir 
galiausiai jam pavyko kilstelti veidą, bet jis vis dar 
nedrįso atsimerkti. Pakaušis vis lošėsi link pečių ir jis 
nenorėjo judėti. 

Galų gale jis vis dėlto atsimerkė. Ir štai lange vėl 
stovėjo ji, moteris akinamai tamsaus raudonio plau- 
kais, kurie tarsi saulė švytėjo ties jos galva. Ji šoko 
jam ten, lange, kol galop jų žvilgsniai susitiko. Tačiau 
ji atrodė viso labo nustebusi. Kaip keista. Jis tiesė link 
jos rankas, tačiau prarado pusiausvyrą ir bejėgiškai 
nugriuvo atgal. 

Šį kartą viskas buvo taip aišku. Tai Margita Ulof- 
son stovėjo lange ir jį erzino. Taip buvo ne visą laiką, 
tačiau kai toji moteris įgijo jos bruožų, sapnas tapo 
kur kas nemalonesnis. Jis nežinojo kodėl. Sapnas bu- 
vo jau ir taip gana skaudus, kai moteris lange dar ne- 
turėjo savo vardo. Jis norėjo išmesti sapną iš omenies, 
tačiau nesugebėjo. Sapnas apgaubė visas jo mintis tar- 
si miglos gumulas. 

Atsargiai - kad neparodytų, koks buvo įsitempęs 
ir sunerimęs, - jis apsivertė. Pasiėmė Osą į glėbį ir 
įsikniaubė veidu tarp jos skruosto ir peties. Jos plau- 
kai kvepėjo salierais. Kai Osa valgydavo salierų, po to 
kelias valandas visa jais kvepėdavo. Ji kvepėjo Osa ir 
tai buvo nuostabiausias jo kada nors uostas kvapas. 
Kaip jis mylėjo tą moterį. Tačiau kai jiedu kiek vė- 
liau tamsoje mylėjosi, vis dėlto priešais save Šiober- 
gas matė Margitą Ulofson. 

Elysė vis dar tyliai ir ramiai gulėjo savo lovoje. 
Galbūt ji miegojo, šiaip ar taip kalbinama ji neatsi- 
liepė ir buvo užsimerkusi. Jeniferei atrodė, kad jau- 
nesnioji sesuo naktį kelis kartus vėmė, nes daugybę 
sykių lakstė į vonią. Teisybę sakant, namo ji grįžo 
gana anksti, bet beveik nieko nekalbėjo ir atrodė 
siaubingai. Matyt, buvo kaip reikiant prisisiurbusi. 
Turbūt tokiame amžiuje daug išgerti dar nepajėgė, 
jai juk tik keturiolika. Jeniferė uždarė duris į jų kam- 
barį ir nuėjo į koridorių. 

Durys į svetainę vis dar buvo uždarytos ir Jeniferė 
neįsivaizdavo, ką jos slėpė. Galbūt ten Sūlana su savo 
vyriškiu. Tačiau buvo aišku, kad kažkas ten miegojo, 
nes ji girdėjo sunkų alsavimą, o kartais ir knarkimą. 
Tikriausiai ten ir atrodė baisiai, 0 į virtuvę kelti kojos 
ji nė neketino. Dvokė prarūgusiu alumi ir senomis 
nuorūkomis, visur prišniaukšta. Viduryje virtuvės 
ant grindų gulėjo Gordonas, su rūbais ir niekuo neuž- 
siklojęs, tačiau po galva vietoj pagalvės pasikišęs 
suglemžtą skudurinį kilimėlį. Jis gulėjo labai tyliai, 
pravėręs burną, ir nesimatė, ar jis kvėpuoja. O juk 
jis galėtų būti ir negyvas, pagalvojo ji, tačiau tą pačią 
akimirką jis dusliai sudejavo. Ji su panieka pažvel- 
gė į besivoliojančią ant grindų žmogaus liekaną ir 
pagalvojo, kad šiandien butą tvarkyti teks Elysei, o 
pati Jeniferė linksminsis. 

Jeniferė pasistiebė, siekdama ant kablio pakabin- 
tos odinės striukės, ir ją apsirengė. Įprastu rankos 
judesiu ištraukė po apykakle palindusius šviesius 
plaukus, paleisdama juos kristi ant nugaros. Tuomet 
užsimetė ant peties prikimštą krepšį ir apleido ka- 
tastrofos nusiaubtą vietą: ji neketino čia grįžti arti- 

miausias trisdešimt šešias valandas. 


Šalia „Intersport“ parduotuvės Dalslando ir Jo- 
tos gatvių kampe stovėjo Fanė su Malina ir laukė 
jos. Ir Jukė. Kiek tolėliau faktiškai stovėjo Jukė. Ji 
nežinojo kodėl, juk buvo pasiūliusi susitikti centri- 
nėje stotyje, bet vis dėlto jis buvo čia. Ji pajuto, kad 
nuotaika kažkodėl subjuro, tad vengdama į jį žiū- 
rėti pasisveikino tik su draugėmis. 


X X X 


Iš pradžių ji dėjosi, kad jo nemato. Jukė nežinojo, 
kaip jam tai derėtų suprasti, ką turėtų daryti, tačiau 
kiek pasvarstęs sutelkė drąsą ir priėjo prie merginų, 
stengdamasis atrodyti nerūpestingai. Jeniferė iš pra- 
džių visai nereagavo, tačiau galiausiai santūriai žvilg- 
telėjo į jį. Tiktai tada ji ir pastebėjo, kad jo visas vei- 
das baisiausiai sumuštas. 

— Ką, po velnių, pasidarei? - nebeištvėrė ji. - Tu 
gi šiurpiai atrodai! 

Jukė nežinojo, ar jam geriau sakyti tiesą, ar ką 
nors suriesti. Vis dėlto pasirinko paprasčiausią išeitį 
ir išklojo, kaip viskas buvo. 

- Ai, tėviokui protas pasimaišė, - atsakė jis at- 
sainiai. - Toks jau jis yra. 

Malina ir Fanė spoksojo į jį su tam tikru susi- 
žavėjimu, o paskui klausiamai į Jeniferę, kuri atrodė 
susirūpinusi. 

— Hm, - tepasakė ji. - Taip, tai čia yra Jukė. 
Draugas. Jis šįvakar kartu su mumis keliaus į kruizą. 
Ar ne?.. 

Mergina atsisuko į Jukę, o žvilgsnis bylojo, kad jai 

nė kiek nesvarbu, kaip jis pasielgs. 

- Žinoma, - sutiko Jukė. - Mes gi susitarėm. 

Padėtis atrodė keista. Dabar, kai šalia buvo drau- 
gės, Jeniferė atrodė ne tokia kaip paprastai. Šiaip 
ji būdavo švelni ir atvira, o dabar tarsi gėdinosi jo. 
Nors vakar, kai jam kaip niekad jos trūko ir paskam- 
bino jai į mobilųjį, ji neatsiliepė. Užuot buvęs kartu 
su Jenifere, jis praleido vakarą ir naktį mieste, 
slampinėjo gatvėmis centre, važinėjosi naktiniu au- 
tobusu, išgėrė pats vienas porą bokalų alaus ir pra- 
stūmė keletą valandų įvairiuose makdonalduose. 
Dabar jis labai norėjo ją apkabinti, bet kai ji tokia, 
nedrįso. Pasitenkino uždėdamas jai ant peties ranką 
ir pirštais spustelėjęs žastą. Atrodė, kad Jeniferė visai 
nesureagavo, tiesiog sparčiai patraukė link įėjimo į 
metro Žiedo plente. 

— Einam, važiuosime atsiimti bilietų, - teištarė ji. 

Metro vagone visi liko stovėti, nors laisvų sėdimų 
vietų buvo pakankamai daug. Merginos kažką bur- 
buliavo, tačiau Jukės į pokalbį neįtraukė, taigi jis ga- 
liausiai šalia jų atsisėdo. Sėdėdamas tyrinėjo Jeniferę, 
jos mimiką ir gestus, nesiklausydamas, apie ką jos 
kalba. 

Savo paprastumu ji buvo visiškai kitokia negu jis. 
Ji buvo atsipalaidavusi, natūrali ir netgi pernelyg ne- 
susireikšmindama visada sugebėdavo automatiškai 
atsidurti bet kokios draugijos centre. Ką jau kalbėti 
apie tai, kokia ji buvo daili. Jis norėjo glausti ją prie 
savęs, norėjo, kad ji vėl šypsotųsi jam ta savo ypatin- 
ga šypsena. Jis norėjo su ja šokti, bučiuoti jos spran- 
dą ir glostyti žvilgančius plaukus. 

Kas gi atsitiko? Gal jis jai atsibodo, o gal tarp jų 
iš viso nieko nėra buvę? Tik žaidimas, tik Jeniferės 
įgeidis, bet dabar viskas pasibaigė, o jis taip ir neper- 
prato to žaidimo taisyklių? O gal ji viso labo drovėjo- 

si savo draugių? Anksčiau jie susitikinėdavo tiktai 
akis į akį. 

Staiga jis suabejojo, ar jam tikrai verta vykti tuo 
kruiziniu laivu į Suomiją: galbūt viskas susiklostys 
visai ne taip, kaip jis buvo įsivaizdavęs. Jis netgi ne- 
buvo gavęs tėvo leidimo keliauti, taigi galbūt ge- 
riausiai būtų susilaikyti. Tada prisiminė, kaip praeitą 
vakarą tėvas jį užsipuolė, ir tada visos abejonės bai- 
gėsi. Aiškus daiktas, kad jis vyks į kelionę. Šiek tiek 
alkoholio organizme, kad nuotaika būtų kuo pui- 
kiausia. Jeniferė atsipalaiduos, pradės kikenti, glaus- 
tytis, o jis ja pasirūpins ir duos jai visko, ko tik ji pa- 
norės. Aišku, kad jis keliaus kartu. 

Jis jai nusišypsojo, o ji tarsi pajuto jo Žvilgsnį, 
įbestą sau į nugarą, nes staiga atsisuko į Jukę ir, kaip 
jam pasirodė, beveik nežymiai šyptelėjo. O tuomet 
vėl ėmė šnabždėtis su draugėmis. Galbūt jos kalbėjo- 
si apie jį, nes draugės taip pat retkarčiais žvilgtelėda- 
vo į jį. Tačiau, skirtingai nuo Jeniferės, jos šypsojosi 
draugiškai. 

Kai jie visi kilo iš požemio centrinėje stotyje, Jukė 
visą laiką ėjo per kelis žingsnius atsilikęs nuo mergi- 
nų, tačiau Jeniferė vis dėlto kelis kartus atsigręžė, kad 
įsitikintų, jog jis yra kartu. O prie įėjimo į „Viking Li- 
ne agentūrą centro terminale ji netikėtai sustojo ir 
luktelėjo, kol jis prieis. Kai sulaukė savo eilės ir rei- 
kėjo eiti prie langelio, pasiėmė jį už parankės. Jis pa- 
juto, kaip veidą išpylė raudonis, tačiau tikėjosi, kad 
po barzda ir žaizdomis nesimatys. 

Pamačiusi Jukę, moteris anapus langelio net 
aiktelėjo ir vaikinui toptelėjo, kad jo išvaizda, be abe- 
jo, galėtų bet kam įvaryti gerokai baimės. Tai galbūt 
dėl to Jeniferė laikėsi nuo jo atokiau. Tačiau šiuo me- 
tu ji stovėjo visai šalia, įsikibusi jam į parankę. 

— Esame užsisakę šiam vakarui bilietus į Turku, - 

pasakė Jeniferė. 

— O kieno vardu*.. 

— Jeniferės Juhanson. 

— O kiekgi jums metų? - pasiteiravo moteris ir 
ėmė įtariai apžiūrinėti juos per savo skaitymui skir- 
tų akinių viršų. 

— Mums dvidešimt, - atsakė Jeniferė ir linktelėjo į 
draugių pusę. 

— O jums kiek? - paklausė, su neslepiamu pasi- 
bjaurėjimu žvelgdama į Jukę. 

— Dvidešimt ketveri, - atsakė jai Jukė. 

— Mat kaip, o ar galite įrodyti? - ištarė moteris su 
lediniu šalčiu balse. 

Jukė iš džinsų užpakalinės kišenės išsitraukė pi- 
niginę ir joje surado savo tapatybės kortelę. Moters 
akys bėgiojo nuo Jukės prie kortelės, tikriausiai ji 
įsivaizdavo, kaip Jukė siautės po „Amorelos“ barą. 
Pagaliau ji linktelėjo ir žvilgsniu apvedė Jukę, Jenife- 
rės ranką po Jukės ranka, Maliną ir galiausiai Fanę. 

— O kaip jūs? 

Fanė ištiesė suklastotą vairuotojo pažymėjimą ir 
jie pasiėmė bilietus daugiau klausimų nebesulaukę. 


ŠEŠTADIENIO POPIETĖ 


Dabar viduriai jau rėkė iš alkio. Hana nesuprato, 
kaip mama galėjo pasiimti Luką ir išsikraustyti iš na- 
mų, prieš tai jos nepavalgydinusi. Kad jie išsikraustė, 
buvo aišku: mama pasiėmė ne tik rankinę, bet ir 
paklodes. Pagalves ir užklotus Hana rado ant fo- 
telio miegamajame - mama, matyt, nepajėgė jų iš- 
sinešti, - bet pagalvių nebuvo, taigi jiedu miegojo 
kitur. Mama su Luku nesislapstė bute, jie dingo, kai 
ji miegojo. Ji visą laiką tai žinojo: mama myli tiktai 
Luką. Nors jis klykia ir vemia. 

Iš pradžių Hana be galo liūdėjo, bet dabar tai jau 
buvo praėję. Hana juk vis tiek manė, kad mama ne- 
gera, todėl visai nesvarbu, kad ji išsikraustė. Tiesą 
sakant, tiesiog puiku, kad dabar nebereiks klausyti 
bambėjimo. Siuo metu Hana visų stipriausiai jautė 
pyktį. Ir tokį alkį, kad net pradėjo pykinti. Ji žinojo, 
kur stovi puodai, taigi tereikėjo imtis žygių. Tai juk 
negalėjo būti taip sunku. Iš spintelės ji išsitraukė puo- 
dą ir pasistatė ant darbastalio prie kriauklės. Tada 
nuo pat valgomojo stalo ligi plautuvės atsitempė vai- 
kišką kėdutę, užsilipo ant jos ir paleido vandenį. Ji 
tvirtai abiem rankomis paėmė puodą ir pakišo jį po 
tekančiu vandeniu. 

- Ai! 

Viena rankutė atsidūrė po kone verdančio van- 
dens srove. Pajutusi karštį, mergaitė paleido puodą 


46 


ir karštutėlis vanduo tėškėsi į puodo kraštą, aptaš- 
kydamas jai veidą. Ji kone prarado pusiausvyrą, bet 
paskutinę akimirką sugebėjo įsitverti į stalviršį. Kol 
nulipo ant grindų, ji vis rėkė ir rėkė, bet šį kartą ne- 
buvo, kas ateitų į pagalbą. 

Skausmas veide gana greitai atlėgo, tačiau nupli- 
kyta plaštaka kaito ir netrukus stipriai paraudo. 
Skruostais sruvo ašaros, o ji tarsi paralyžiuota gulė- 
jo ant virtuvės grindų ir klykė. Tikėjosi, kad ma- 
ma vis dėlto išgirs ir atbėgs kaip visada, kai Hana 
susižalodavo. Bet Hana juk žinojo, kad taip nebebus, 
kad mama pagaliau pavargo. Ak, kodėl Hana bam- 
bėdavo ir zyzdavo, kodėl ji visą laiką buvo tokia 
įkyri? Mama juk tiek daug kartų buvo ją įspėjusi 
ir sakiusi, kad nebegali pakęsti jos verkšlenimo. O 
dabar mamos kantrybė baigėsi, ji pasiėmė Luką ir 
išsikraustė. Be Hanos. Taip jai ir reikia. 

Kai jau šiek tiek atsigavo, o alkio jausmas vėl su- 
grįžo, Hana tęsė valgomų dalykų paiešką. Ko nors, ko 
nereikėtų gaminti. Taigi ji metodiškai ėmėsi ieškoti 
spintelėse ir stalčiuose, kol surado saldainius. Ji iš- 
drįso dar kartą užlipti ant vaikiškos kėdutės, o savo 
radinius aptiko viršutinėje spintelėje, kur laikomi 
gilūs dubenėliai ir rietuvė padėklų. Čia mama slėpė 
nuo vaišių likusius saldainių maišelius, šokoladinių 
saldainių dėžutę, pakelį čiulpinukų, dėžutę su želės 
meškiukais ir maišelį, kurio turinio Hana nematė. Ji 
pamakalavo viena ranka, ir viskas, išskyrus dėžutę su 
šokoladiniais saldainiais, nukrito ant grindų. Dar po 
keleto bandymų mergaitei pavyko prisistumti dėžu- 
tę pakankamai arti lentynos krašto, kad galėtų suim- 
ti ją pirštais. Ji atsargiai nulipo nuo kėdutės, atsisėdo 
ant grindų ir prisikimšo pilną burną saldainių. Mamai 
tai nebūtų patikę, bet jei ji taip norėjo priekaištauti, 
tai reikėjo ir pasilikti su Hana. 

Kai jau pasisotino, nusivalė suteptus pirštus į sa- 
vo naktinius marškinukus ir atsistojo. Sauskelnės 
taip apsunko, kad net atsipalaidavo viena lipduko 
juostelė. Hana nukrapštė ir antrąją ir našta šleptelė- 
jo ant virtuvės grindų. Ji valandėlę paslankiojo po 
tuščią butą, o tuomet atsisėdo priešais televizorių 
svetainėje. Kiek patrynė sopančią ranką ir nepatikliai 
neįmanoma žinoti, kurį iš visų daugybės mygtukų 
turėjai paspausti, kad kas nors įvyktų, tačiau kai ke- 
lias minutes kaip pakliūva pamaigė pultelį su myg- 
tukais, televizorius pagaliau įsijungė. 

Ji taip ir liko sėdėti, o ekrane rodė nesupranta- 
mą laidą su tetomis ir dėdėmis, dėvinčiais įmant- 
riais drabužiais ir šnekančiais kažkokia keista kalba. 
Mintys kažkur pleveno ir galų gale ji netgi pasijuto 
gana gerai nusiteikusi bei soti, o kambarys buvo 
pilnas balsų iš televizoriaus. Tačiau ranką vis dar 
skaudėjo. Būtų baisiai šaunu, jei mama ar tėtė vis 
dėlto galėtų ateiti ir papūsti, kad skausmas pradingtų. 
Bet ji žinojo, kad tėtės nebus daug dienų. O mama 
iš čia išsikraustė. 

Bet galgi mama galėtų užsukti jos aplankyti? Tada 
tai ji tikrai būtų laiminga, gera ir nė kiek neverkš- 
lentų, nezyztų. Ji parodytų mamai, kad sugeba susi- 
imti ir kad kai teko pačiai vienai tvarkytis, viską pa- 
darė, kaip pridera. Ji miegotų savo lovelėje ir pieštų 
Lukui gražius piešinius. Ji nerėktų maudoma ir kai 
jai plauna plaukus. Ji be reikalo nebedraskytų daugy- 
bės savo žaislų, o pažaidusi su jais sudėtų į vietą. Kai 
mama visa tai pamatys, ji, be abejo, apsigalvos ir vėl 
parsikraustys namo. 

Kai jau nepajėgė išlaikyti atmerktų akių, atsigulė 
ant parketo ir saugi užmigo televizoriaus draugijoje. 


ŠEŠTADIENIO VAKARAS 


Įsilaipinę ir gavę raktus, jie nusileido į kajutę 
pasidėti bagažo. Kajutė buvo keturvietė su dviem 
lovomis apačioje ir dviem nuo sienos atlenkiamais 
gultais viršuje. Ten buvo ir nedidelis vonios kam- 
bariukas su tualetu, prausykla bei dušu. 

Malina su Fane mitriai užėmė patogesniąsias 
apatines lovas. Jeniferė ėmė niurgzti ir pasiūlė trauk- 
ti burtus, bet Jukės tai nė kiek nejaudino. Viršuje jiems 
bus ramu. Jis užmetė savo krepšį ant vieno iš viršuti- 
nių gultų, o Jeniferės - ant kito, tačiau pats įsivaiz- 
davo, kad jiems abiem pakaktų ir vienos lovos. 

Terminale prie jų grupelės prisijungė kita kom- 
panija, kur buvo ir merginų, ir vaikinų. Jie apsigyveno 
kitose dviejose kajutėse. Visi buvo jaunesni už Jukę: 
nė vienas neatrodė sulaukęs tinkamo amžiaus, kuris 
buvo dvidešimt metų merginoms ir dvidešimt treji 
vaikinams. Visi vieni kitus pažinojo, išskyrus Jukę, 
kuris buvo pažįstamas tik su Jenifere. Tačiau to jam 
pakako. 

Jeniferė pasiūlė eiti tiesiai į neapmokestintų pre- 
kių parduotuvę nusipirkti gėralų ir visi pritarė. Jiems 
teko pastovėti prie parduotuvės ir palaukti, kol keltas 
atsišvartuos. Jeniferė ir vėl stengėsi laikytis atokiau 
nuo jo, bet Jukė nutarė paimti reikalą į savo rankas. 
Pasikišo po lūpa porciją čiulpiamojo tabako, apėjo 
visus ir pasisveikino. Į klausimą, kas atsitiko veidui, 
trumpai drūtai atsakė, kad dalyvavo muštynėse. 

Neatrodė, kad šis paaiškinimas kam nors būtų ne- 
patikęs, greičiau jau priešingai. Jis pasijuto tvirčiau 
stovįs kojomis ant žemės. 

Jis prisistatė Jeniferės vaikinu, kas sukėlė tam tik- 
rą nuostabą, bet, aišku, ir pagarbą. Jeniferė, be jokių 
abejonių, buvo geidžiamas grobis ir Jukė pajuto, kad 
po to prisipažinimo jo statusas kaip reikiant pakilo 
nuo nulinio laiptelio. Dabar dingo visos abejonės, Je- 
niferei nebeliko kelio atgal, o berniokai iš tos kom- 
panijos nebekiš prie jos nagų. Tik pati Jeniferė atrodė 
abejinga ir į jo šypseną neatsakė. 

Parduotuvė atsidarė ir visi pirkosi, ko kam reikė- 
jo, nesijaudindami dėl amžiaus patikrinimo. Pačia- 
me kelte požiūris į įtartinus nepilnamečius buvo lais- 
vesnis negu prie bilietų langelio ar įlaipinimo metu, 
ir iš užpakalinių kišenių bei rankinių nebereikėjo 
traukti suklastotų tapatybės dokumentų. Jukė eilėje 
prie kasos atsidūrė su paskutiniaisiais iš jų grupės, o 
kai jam atėjo laikas susimokėti už alų, Jeniferė pri- 
sigretino ir ranka apglėbė jo liemenį. 

- Ei! - šūktelėjo jis, maloniai nustebintas staiga 
pasikeitusio jos elgesio. 

Jis apkabino jos pečius ir dar truputį spustelėjo. 

— Ar pirksi ką? - pasiteiravo. 

- Taip, šituos, - atsakė ji ir galvos linktelėjimu pa- 
rodė į krepšį savo rankoje. 

— Aš sumokėsiu, - pasakė Jukė. - Sukrauk ant 
juostos, o atsiskaitysime už viską kartu. 

Kai jiedu išėjo iš parduotuvės, Jeniferė atsiprašy- 
dama pasakė: 

- Ačiū, brangusis, tu baisiai mielas! Paramos mo- 
kymuisi pinigų pakanka neilgam. 

- Ar tau trūksta pinigų? - paklausė Jukė. 

— Taip, - atsakė Jeniferė, - bet viskas bus gerai. 

- Paimk šituos, - ištarė Jukė, tiesdamas jai pen- 

kių šimtų kronų banknotą. 

— Velnias, koks tu geras, - nusišypsojo Jeniferė ir 
susikišo pinigus į džinsų kišenę. 

Jie būriu patraukė į savo kajutes, kur prasidėjo ap- 
šilimas prieš ilgas nakties linksmybes. Jukė sutelkė 
drąsą ir nusprendė išsiaiškinti, kaip nusiteikusi Je- 
niferė. Jis buvo vylęsis, kad jie kajutėje galės pabūti 
vienudu, bet apsigavo. Tai ir nebuvo taip jau svarbu, 
nes kai ėmė tekėti upeliai degtinės ir stipraus alaus, 
jis galutinai įsidrąsino ir tai davė rezultatų. Jeniferė 
netikėtai liko pas jį, kai užsitempė ją sau ant kelių, 
sėdėdamas ant lovos vienoje iš kitų dviejų kajučių, 
kur vyko vakarėlis. Jis laikė ją glėbyje ir uostė jos 
šviežiai išplautų plaukų kvapą, o ji nesipriešino. Vis- 
kas ir vėl buvo kaip paprastai. Mintis prisistatyti 
Jeniferės draugams jos vaikinu buvo gera, o dabar 
Jukė kartu su visais gėrė ir šurmuliavo. Visi girtėjo, 
Jeniferė atsisuko ir pabučiavo jį į lūpas. Jis į bučinį 
atsakė ir dar stipriau nei anksčiau pajuto, kad nori 
turėti ją pats sau. 

- Eikš, Jenifere, grįžkim į mūsų kajutę, - su- 
šnibždėjo jis per jos auksinius šviesius plaukus, ta- 
čiau ji pasimuistė ir ėmė nuginkluojamai kikenti. 

— Ne dabar, Juke, vėliau. Aš noriu pasilinksminti. 
Argi negalime pabūti su kitais ir kiek pasismaginti? 

Jis kuo lengviausiai nusileido. Dabar jie buvo įsi- 
važiavę, 0 jis jautėsi pakiliai, įsimylėjęs ir išdidus. 
Vienu mauku išgėrė pusę skardinės stipraus alaus 
ir atsidarė naują. Jeniferė gėrė degtinę su kokakola, 
o jis stebėjosi, kaip jos menkas kūnelis galėjo tiek 
daug pakelti, tačiau, kita vertus, ji gi anaiptol nebuvo 
geltonsnapė. 

Šalia jo ant lovos sėdėjo Andrėjas, kuriam, kaip 
atrodė, dar nebuvo suėję dvidešimt. Jis turėjo plačius 
pečius, atrodė sportiškai, o jo raumeningus žastus 

buvo aptempę „Nike“ teniso marškinėliai. Jam po 
lūpa taip pat pūpsojo didžiulis gumulas čiulpiamojo 
tabako ir jiedu su Juke išgėrė vienas į kito sveikatą. 
Andrėjas papasakojo Jukei apie savo kelionę į Koso 
salą praėjusią vasarą, o Jeniferė - vis dar sėdėdama 
Jukei ant kelių - linksmai leido laiką su Malina, Fane 
ir kitais dviem vaikinais. Garso lygis buvo aukštas: 
ant grindų prie trumpesniosios sienos ankštos pa- 
talpos viduje plyšojo nešiojamasis kompaktinių 
plokštelių leistuvas ir muzika kajutėje gožė visus po- 
kalbius. 


Po valandėlės, kai Jukė buvo giliai įsitraukęs į po- 
kalbį su Andrėju apie Portugalijoje pagrobtą ketverių 
metų mergaitę, Jeniferė su taure rankoje pakilo ir 
išėjo iš kajutės. Buvo vaikštoma iš vieno numerio 
į kitą, taigi Jukė pamanė, kad Jeniferė ketino pa- 
bendrauti su žmonėmis kitoje kajutėje. Nors iš tik- 
susiruošusi. Tačiau iš mandagumo dar liko sėdėti, kol 
pokalbis išsisėmė. Tada nutykino į antrąjį kambarį, 
ten pamatė jau kaip reikiant prisitašiusias Jeniferės 
drauges. Jos sau į kompaniją rado du vaikinus, kurie, 
atrodo, buvo Jukės vienmečiai. Visų linksmybei, jie 
bliovė suomiškas užstalės dainas. Jeniferės nesimatė. 
Jis atidarė duris į tualetą, bet ir ten jos nebuvo. Grįžo 
atgal į pirmąją kajutę, tačiau ir ten tualetas buvo 
tuščias. 

- Kur dingo Jeniferė? - sušuko jis Malinai, o ši at- 
sakė gūžteldama pečiais. 

Fanė taip pat nieko nežinojo, taigi jis nuėjo prie 
savo kajutės ir pabandė atidaryti duris, tačiau šios 
buvo užrakintos, o į jo beldimą niekas neatsiliepė. 

Jam iškart praėjo noras sėdėti ir gerti su grupele 

girtų nepažįstamų paauglių ir jis nepastebėtas išėjo 
iš vakarėlio, ketindamas išsiaiškinti, kur dėjosi Jeni- 
rado laiptus, o galiausiai atsidūrė viename iš aukštų, 
kur buvo ne vien kajutės. Sistemingai perėjo visas 
parduotuves, restoranus, barus, šokių sales, lošimo 
salonus, bet jos taip ir nerado. Ėmė nežymiai skaudė- 
ti galvą, tad Jukė kuriam laikui nutraukė paieškas ir 
su bokalu pilstomo alaus atsisėdo prie stalo šalia 
langų viršutiniame šokių salone. 


Staiga ji pajuto, kad jau gana. Visi tokie vaikiški, 
ypač apgailėtinai paaugliškai bliaunantys vaikinai. 
Tačiau kikenančios ir gerkles laidančios merginos 
irgi ne ką geresnės. Žinoma, Jukė kitoks, nors kai 
jiedu susitiko ryte, kažkas buvo pasikeitę. Kažkas 
buvo ne taip, nebeatrodė gerai. Jam nederėjo ten bū- 
ti nekviestam, nederėjo žiūrėti į ją žvilgsniu, kuris 
anksčiau šiaip jau jai patikdavo. Ilgesingu. Kaip šuns. 
Jausmas staiga dingo, ji pavargo. Tik negalėjo sugal- 
voti, kaip visa tai užbaigti, ką sakyti. 

Kurį laiką be tikslo paslampinėjusi panirusi į sa- 
vo mintis, dabar ji atsidūrė viršutiniame aukšte. Bu- 
vo pusė dešimtos, didžiajame šokių salone žmonių 
prisirinkę dar mažokai, tačiau netrukus, kai tik pava- 
karieniaus, jie čia, be abejo, suplūs. Erdviame salo- 
ne, daugiausiai prie staliukų šalia langų, sėdėjo kelios 
pavienės grupelės. Prie ilgo baro buvo įsikūrusi dar 
viena kompanija. 

Viena pėda pasirėmusi į atramą kojoms, ji užsi- 
ropštė ant aukštos kėdės prie pusmėnulio formos 

baro prie įėjimo. Kiek toliau stovėjo barmenas ir 
vartė taures. Atrodė, kad jis Jeniferės nepastebėjo. 
Pustuštėse patalpose aidėjo šleikšti šokių muzika, 
o jai besėdint ir besvarstant, ką užsisakyti, ant gre- 
timos baro kėdės atsisėdo pagyvenęs vyriškis. Ji ne- 
sąmoningai į jį atsisuko, tačiau jis nekreipė dėme- 
sio, tik apžiūrinėjo butelius, išrikiuotus lentynose 
už baro. Vyras atrodė kiek nevalyvas, kiek suvargęs: 
nelyginti balti marškiniai, neplauti pernelyg ilgi, au- 
sis siekiantys plaukai, be to, jis atrodė jau daug die- 
nų nesiskutęs. Jeniferė pastebėjo, kad kartkartėmis 
jis įtempdavo žandus. 

— Ką gersi? - staiga paklausė jis, vis dar nežiūrė- 
damas į Jeniferę. 

Vyro balsas skambėjo beveik priešiškai ir ją nema- 
loniai nukrėtė šiurpas. 

— Nieko, - atsakė Jeniferė ir susiruošė eiti. 

— O ką veiki bare? - tęsė jis. 

— Norėjau užsisakyti alaus, bet... 

- Du alaus! - suriko jis barmenui, ir šis atsakė 
galvos linktelėjimu. 

— Bet aš nenorėjau... 

— Aš suprantu, - dar kartą pertraukė ją vyriškis, - 
bet juk niekada nebūna taip, kaip suplanuoji, ar ne? 

Jis pirmą kartą atsisuko į Jeniferę ir nesidrovėda- 
mas nužvelgė jos kūną. Atrodė, kad veidas jo nė kiek 
nedomina. Vyro akys buvo gana mažos ir neramiai 
lakstė. Su šiuo žmogumi ji visai neturėjo noro šne- 
kėtis, bet kol išgers alų, teks pakentėti: juk alus vis 
dėlto kainavo vieną kitą kroną. Jeniferė nežinojo, į 
ką jai žiūrėti, todėl ėmė kuistis rankinėje, ieškodama 
dėjo skambinėti ir siuntinėti trumpąsias žinutes, bet 
dabar ji vėl įjungė aparatą, kad turėtų kuo užimti 
rankas. Vos tik įjungtas, telefonas ėmė skelbti, kad 

atėjo kelios naujos žinutės. Visos buvo iš Jukės, bet 
apie jį būtent dabar galvoti ji nepajėgė, todėl mobilų- 
jį ir vėl išjungė. 

Staiga jai dingtelėjo, kad galbūt jau buvo atėjęs 
metas parodyti vyriškiui bent kiek dėkingumo už tai, 
kad jis ketino pavaišinti ją gėrimu, todėl rankinėje 
ji surado pakelį „Lakerol“ dražė ir be žodžių ištiesė 
jam. Tačiau jis tik papurtė galvą ir vis dar atrodė įsi- 
tempęs. Barmenas atnešė abu bokalus alaus ir Jenife- 
rė iš savojo iškart nugėrė kelis didelius gurkšnius, o 
tuo metu vyras sumokėjo suglamžytu šimto kronų 
banknotu, kurį išsitraukė iš užpakalinės kišenės. 

- Ačiū, - ištarė Jeniferė, bet ką dar pasakyti, ji taip 

— Tai tu šiandieną ir vėl prisigėrusi, - staiga pasa- 
kė jis. 

Kas jis? Nusmurgęs, bet ne tiek, kad galėtų būti 
iš mamos kompanijos, be to, juos visus šiuo metu ji 
gana gerai pažinojo. Prieš atsakydama, Jeniferė aki- 
mirką padvejojo. 

— Ką reiškia „vėl'? Juk kasdieną aš tikrai nepri- 
sigeriu. 

Kad nereikėtų žiūrėti jam į akis, ji susirūpinusi 
ėmė dairytis, o galiausiai žvilgsnis užkliuvo už jos 
pačios rankos, nervingai čiuopiančios alaus bokalą. 
Jeniferė greitai pakėlė bokalą prie burnos ir per vieną 
kartą susivertė pusę alaus. Vyras uždėjo vieną savo 
plaštaką jai ant peties, tačiau anaiptol ne tam, kad 
nuramintų. 

- Šiandien ir vakar, - teištarė. 

Jeniferė pabandė išsilaisvinti iš jo gniaužto, bet 
nesėkmingai. Ji dar kartą apsidairė ir akimis susitiko 
su vyriškiu, sėdinčiu prie stalo kiek toliau nuo jų. Da- 
bar plaštaka jos petį ėmė gniaužti dar stipriau, tad 
Jeniferė atsisuko į šiurkštųjį žmogų ir pažvelgė jam 

tiesiai į akis. 

— Kokius niekus tu čia paistai? - pratrūko ji. - Jei 
noriu, tai ir geriu. 

Pikto šypsnio iškreipta burna jis jai sušnypštė: 

- Baik užsiiminėti tokiais dalykais, kekšiūkšte tu! 

Dabar petį suskaudo ir jai galų gale pavyko išsi- 
sukti iš vyriškio gniaužto. 

— Aš sėdžiu čia sau tyliai ramiai ir štai pasirodai 
tu ir užsipuoli mane. Ir paistai visokius nebūtus nie- 
kus! Kokio galo iš manęs nori? 

Ant peties ji ir vėl pajuto ranką, tačiau ši ranka 
priklausė kam kitam. Jeniferė pasuko galvą ir pamatė, 
kad prie jų priėjo vyriškis nuo jiems už nugarų sto- 
vinčio staliuko. 

— Tai ar ateisi kada, ar ne? - paklausė jis draugiš- 
kai, bet kiek nekantriai, tarsi ji būtų iš jo kompanijos 
ir tik trumpam visus palikusi. 

Jenferė greitai susivokė ir nuslinko nuo aukšto- 
sios kėdės. Kartu ji pasičiupo ir savo rankinę, kurią 
buvo numetusi ant baro. 

— Dabar turiu eiti. Ačiū už alų, - padėkojo ji pa- 
niekinamai šypsodamasi. 


Kur ji galėjo dėtis? Jeigu Jeniferė nuėjo pas nepa- 
žįstamus žmones į kitą kajutę, ieškoti jos beprasmiš- 
ka. O jeigu ji buvo kuriame iš viršutinių aukštų, jie 
turėjo prasilenkti kur nors daugybėje laiptinių ir 
koridorių. Bet ką gi ji iš tikrųjų sumanė? Kol sėdėjo 
susirangiusi jam ant kelių ir klegėjo kartu su kitais, 
viskas juk atrodė taip puikiai. Kodėl ji tiesiog ėmė ir 
pradingo, nė nepasakiusi, kur eina? Po galais, ji gi jį 


56 


pabučiavo! Be to, ji užsiminė, kad jųdviejų laukė ilgas 
vakaras - kartu. Ir vėl Jukė pajuto, tarsi Jeniferė jo 
nenori: kad iš tikrųjų jai buvo reikalingas ne jis. Bet 
kas gi? Ji neatrodė ypatingai susidomėjusi nė vienu 
vaikinu iš jų kompanijos, nors pati juos ir domino. 

Jukė nė kiek neįsivaizdavo, kokia yra Jeniferė. Jų 
bendravimas buvo tik toks, kad jiedu kartkartėmis 
pasimatydavo - anaiptol ne taip dažnai, kaip jam no- 
rėtųsi. Jis nieko nežinojo apie jos namus, šeimą. Tai 
buvo dalykai, apie kuriuos ji nekalbėjo. Jukė taip pat 
nežinojo, kokios yra jos savaitės. Žinoma, ji lankė 
mokyklą, tiek tai buvo pasipasakojusi, bet atrodė, kad 
su juo vidury dienos. Ar turėjo pomėgių, ar sportavo, 
ką veikdavo ne mokykloje ir ne kartu su juo? Kai jis 
pamąstė apie jų santykius, - ar kaip tai pavadinti, - ji 
Jukei pasirodė tarsi tuščias popieriaus lapas. Jis visai 
nežinojo, kas ji, ką mano. Antra vertus, Jeniferė apie 
jį taip pat žinojo nedaug. 

Jiedu susipažino maždaug prieš mėnesį, rugpjūtį, 
kai vis dar buvo šilta ir puikus vasaros oras. Jie su- 
sitiko Jotos gatvėje, šalia namo, kur gyveno Jeniferė, 
prie Ringeno. Ji buvo pardavusi tuščius butelius ir šį 
tą nusipirkusi. Ji papasakojo, kad susidėjo prekes į 
tą patį popierinį maišą, kuriame buvo atnešusi bu- 
telius. Būtent tą akimirką, kai ėjo vienas pro kitą 
ant šaligatvio, suplyšo maišelio dugnas, Jukė padėjo 
jai surinkti pirkinius, o tuomet nubėgo į „7Eleven“ 
parduotuvę kitoje pusėje gatvės ir nupirko Jeniferei 
naują maišelį. 

Nė kiek netrikdoma visų į ją įsmeigtų žvilgsnių, 
ji sutelkė dėmesį vien tik į Jukę. Jis pastebėjo, kad ji 
kažkaip sugebėdavo juoktis visu veidu, ne tik burna, 
ojos akys spindėjo taip, kad Jukei net kojos per kelius 
ėmė linkti. 

Po kelių dienų jie susidūrė makdonalde, kur 
vienas ir kitas sėdėjo ir valgė prie skirtingų staliukų. 
Jeniferė pastebėjo Jukę, priėjo ir pasiteiravo, ar gali 
su savo padėklu prisėsti prie jo stalo. Tąsyk ji buvo 
nusiteikusi žaismingai, susidomėjusi ir plepi, o kai 
pavalgė, pareiškė, kad jiedu galėtų nueiti išgerti 
alaus kurioje nors lauko kavinėje Piliečių aikštėje. 
Suglumintas jos tiesmukumo, Jukė sutiko. Jie įkau- 
šo, ir nors jis buvo gerokai vyresnis, iniciatyvos ėmė- 
si Jeniferė. Jos draugijoje Jukė jautėsi laisvas ir kiek 
pašėlęs - ji neklausinėjo nemalonių dalykų ir nerei- 
kalavo absoliučiai nieko. Ji tik plepėjo ir, atrodė, 
vertino jį tokį, koks jis buvo. Jeniferė tampė Jukę 
po įvairias vietas, o kai kiek pasėdėjo ir pasiglamžė 
„Žaliojo medžiotojo“ bare, nusivedė jį į tualetą. 

Tai buvo stebuklingas vakaras, po jo pasitaikė ir 
daugiau tokių, kol, kaip atrodė, jos susidomėjimas 
ėmė slūgti. Nuo paskutinio karto, kai jiems kartu 
buvo taip gera, praėjo jau beveik dvi savaitės. Ji tei- 
sindavosi tai šiuo, tai tuo, o kelis kartus - kaip va- 
kar - tiesiog nepaskambino arba nepasirodė, kai bu- 
vo susitarę susitikti. 

Jukė nežinojo, ką jam derėtų manyti, tačiau visa 
situacija atrodė nemaloni. Dabar, kai jo nykiame 
gyvenime pagaliau įvyko šis tas gero, viskas ėmė eiti 
velniop. Jau geriau būtų buvę tiesiog stumti dienas 
nuo seno įprastoje nuobodybėje negu prarasti tai, 
kas buvo taip nuostabu. 

Jis nutarė sukti atgal į kajutes ir pažiūrėti, ar ji ne- 
sugrįžo. Susivertė paskutinius lašus ir pastatė bokalą. 
Pastebėjo Jeniferę, kai jau buvo bekylantis nuo kėdės. 
Matė ją šiek tiek kampu iš nugaros toli, kitoje pusėje 
šokių aikštelės, pusiau uždengtą pailgo, pusmėnulio 
formos baro. Sėdėdama giliame krėsle su rausvu gė- 
rimu rankoje, ji kalbėjosi su dviem pusamžiais kos- 

tiumus dėvinčiais vyrais. 

Jukė sustingo ir liko sėdėti savo vietoje. Kai pa- 
matė, kaip Jeniferė gestikuliuoja ir juokiasi kartu su 
abiem nepažįstamaisiais, viduje pajuto šaltį. Kodėl ji 
taip elgiasi? Juk ji buvo su juo kartu - kas gi tokie tie 
žmonės? O jie netgi nesivaržė: dabar abu prisislin- 
ko kiek arčiau prie jos. Vienas uždėjo jai ant šlaunies 
ranką, antrasis paglostė skruostą. Jeniferė nesitrau- 
kė. Neatrodė, kad ji nors truputį varžytųsi. Priešin- 
gai, ji daug juokėsi - jis galėjo apie tai spręsti iš to, 
kaip juda jos pečiai. Ji ištiesė taurę, jie - savąsias, ir 
visi susidaužė. Iš garsiakalbių sklido šokių muzika, 
o Jukė sėdėjo pernelyg toli nuo jų, kad galėtų girdė- 
ti taurių skambesį arba balsus. Bet dabar jau jam 
buvo gana. Jis pajuto, kaip nerimą pakeitė pyktis, ir 
suprato, kad tai - galas. Neabejotinai galas. 


Jeniferė stengėsi įsiteigti, kad viso labo siekia jau- 
dinančios įtampos. Tačiau iš tikrųjų žinojo, kad yra 
dar kai kas - dėmesys, ir ne tik Jukės, ne tik jos senojo 
įprasto pasaulio, kuriame pilna nevykėlių. Būtent 
dabar atrodė, kad taip reikia. Ir rytoj atrodys. Galvoje 
šmėkštelėjo mintis apie vargšelį Jukę, tačiau velniop 
tą Jukę, juk jis - suaugęs Žmogus, jis turi priimti ją 
tokią, kokia ji yra, arba gyventi be jos. Ji - savo laimės 
kalvis, to turėtų pakakti. Jeniferė nebuvo pasiruošusi 
prisiimti dar ir Jukės laimės kalvio vaidmens. 

Ji jautėsi maloniai įkaušusi, dabar buvo svarbu, 
kad ta apgirtimo būklė kuo ilgiau išliktų. Labiau ne- 
apgirsti, bet ir neprablaivėti. 

— Ar viena keliauji?- paklausė tamsesnis ir liek- 

nesnis iš vyrų. 

Abu jie kalbėjo maloniai skambančia suomių 
šnekta, ir nors šnekėjo tarsi troliai mumiai, jai atro- 
dė, kad tarmė tik sustiprina jų spinduliuojamą vy- 
riškumą. 

— Ne, aš kartu su keletu draugų. Tik jie man tru- 
putį nusibodo, - teisinosi Jeniferė. - Jie tokie... ne- 
brandūs. 

- Prasti reikalai, tada mums teks tave pralinks- 
minti. Mes labai brandūs, - nusijuokė antrasis. - Kuo 
tu vardu? 

- Jeniferė. 

— Aš esu Erikas, - prisistatė stambesnysis. - O čia 
Henrikas. Mes buvome komandiruotėje Stokholme. 
Ką tu gersi? 

— „Teguila Sunrise, - pasakė pirmą atėjusį į gal- 
vą pavadinimą, skambėjusį jai žaviai ir patraukliai. 

- Eik tu sau! Va čia tai brandu, - sukikeno vyriš- 
kis, vardu Erikas, pakilo ant kojų ir nuėjo prie baro. 

Jeniferė pasijuto raustanti, o kad atitrauktų dė- 
mesį, žvilgtelėjo į laikrodį šalia baro. 

- Tai kiekgi tau metų? - pasiteiravo Henrikas ir 
uždėjo jai ant peties ranką. 

- Greitai bus septyniolika. O kiek jums metų? 

— O kaip tau atrodo? - atšovė jis erzindamas. - 
Mudu esame vyrukai pačiame jėgų žydėjime. 

- Keturiasdešimt treji, - pabandė atspėti ji, o 
Henrikas pritardamas linktelėjo. 

- Neblogai, visai neblogai. Žinai gi, mūsų amžiu- 
je jau nesinori kalbėti apie savo metus. O ar turi vai- 
kiną? 

Jis surinko popierius, kuriuos žiūrinėjo prieš iš- 
gelbėdamas Jeniferę nuo to šlykštaus tipo, ir sukišo 
visus į šalia ant sofos gulintį portfelį. 

- Hm, ir kaipgi aš turėčiau atsakyti? Kartais tu- 

riu, kartais neturiu. 

Henrikas atsakymu nepasitenkino ir klausinėjo 
toliau: 

— Gerai, o kaip yra dabar? 

Greitai pasvarsčiusi, ji nutarė pasakyti beveik tik- 
rą tiesą. 

— Ne, nepasakyčiau. Galbūt jis pats ir mano taip, 
bet aš vis dėlto jau nesu jo mergina. 

Ką gi, taigi taip ir bus. Visa tai šiek tiek ją baugino, 
bet dabar jau buvo įvardinta. Kai tik ji suformula- 
vo mintį ir ištarė žodžius, šie pavirto tiesa. Tačiau 
Henrikas nepasidavė. 

— O tas vargšelis ar plaukia mūsų keltu? 

O dabar Jeniferė sumelavo - ji jau nenorėjo apie 
tai nei galvoti, nei juo labiau kalbėti. 

— Ne, po galais, - atšovė ji. - Manai, kad aš vež- 
čiausi jį į tokią kelionę? 

Grįžo Erikas. Stalo viduryje jis pastatė du didelius 
bokalus alaus ir raudonai gelsvą kokteilį, papuoštą 
keliomis skiltelėmis apelsino ir gabalėliu kivio, dai- 
liai suvertais ant dantų krapštuko. Henrikas visiems 
įteikė gėrimus ir ištiesė savo bokalą į Jeniferės pusę. 

- Tai išgerkime už laisvę, - ištarė jis ir pamerkė 
Jeniferei akį. 

Erikas pasielgė taip pat, o Jeniferė atsakė jiems 
šypsena. Kokteilis nebuvo toks stiprus, kaip ji tikėjo- 
Si, ir ji greitai jį išgėrė. 

— Gerai tu čia pavarei, - žavėjosi Erikas. 

— Tai kad čia buvo tik sultys. Man atrodo, kad jie 
pagailėjo tekilos. Geriau jau eisiu užsisakyti alaus, 
tada bus aišku, ką gausiu. 

- Ne, ne, po galais, mes vaišiname, - pareiškė 
Henrikas. - Bet Žinai, man rodos, geriau pratęskime 
mūsų kajutėje, ten tai mes turim gerų atsargų. Ar ne, 
Erikai? 

Erikas sutiko, abu vyrai išgėrė savo alų, o tada vi- 
si trys išėjo iš baro ir pasuko liftų link. 


Jų kajutė laive buvo aukščiau nei Jeniferės, bet 
ne taip aukštai, kad turėtų langų. Ši kajutė taip pat 
buvo keturvietė, tačiau Erikas užtikrino, kad jie su 
Henriku gyveno tik dviese. Henrikas ištraukė iš be- 
muitės parduotuvės maišelio butelį suomiškos deg- 
tinės ir jį atkimšo, tada dantų šepetėliams skirtose 
stiklinaitėse degtinę sumaišė su apelsinų sultimis. 
Jeniferė ir Henrikas atsisėdo ant vieno iš apatinių 
gultų, o Erikas prieš juos. 

Erikas gražus, pagalvojo Jeniferė. Jis su Henriku 
kažką šnekėjo, juokavo ir juokėsi, tačiau ji galvojo ne 
ką, o kaip jie tai sakė. Henrikas taip pat gražus: aukš- 
tas ir juodbruvas, galbūt kiek per lieknas. Randai ant 
jo skruostų tikriausiai kadaise buvo atsiradę po ak- 
nės, bet dėl jų vyras atrodė netgi truputį pavojingas. 
Buvo apsirengęs geriau, kiek stilingiau nei draugas. 
Tačiau, kita vertus, Erikas turėjo tam tikrą aitrų 
humorą ir duobutę smakre, kuri Jeniferei atrodė 
patraukli. Jis buvo šiek tiek stambesnis, o jo apyšvie- 
siuose plaukuose matėsi žilų gijų, bet tai jam tiko. 

Jeniferę visada traukė vyresni už ją pačią vaikinai, 
bet šiedu gerokai vyresni, nei buvo pratusi. Tiksliau 
tariant - tikri vyrai. Pačiame jėgų žydėjime. Visai ne 
tokie, kaip tipai, kuriuos namo parsitempdavo mo- 
tušė, ir anaiptol ne tokie, kaip jos bendraamžiai - 
pūkeliais apžėlę pienburniai. Ne, ji tai rinktųsi Eriką, 
nors dar neaišku. Jiedu abu įdomūs savo brandžia 
vyriška savikliova. Jie - tarsi pasaulio šeimininkai, 
kuriems niekas nerūpi, kuriems nereikia paisyti, ką 
mano žmonės. Būtent jie nustato normas, o ne taiko- 
si prie kitų. 

— Tai darsyk į sveikatą, mergaičiuke, - pasakė 
Henrikas ir uždėjo ranką jai ant šlaunies. 

Jis galėjo taip daryti nė kiek nesijaudindamas, nė 
trupučio nerizikuodamas. Jis uždėjo ranką jai ant 
kojos ir koja ėmė priklausyti jam. Jis kalbėjo su Je- 
nifere, tarsi ji būtų maža, o jis didelis, tad ji galėjo 
ramiai atsilošti ir leisti jam pasirūpinti ja taip, kaip jis 
pageidavo. Tai buvo natūralu bei savaime supranta- 
ma ir nesijautė nemalonu. Su Juke viskas kitaip. Stai- 
ga jai paaiškėjo, kad būtent tai ir yra jų bėda. Nors 
Jukė kur kas vyresnis, viską sprendė Jeniferė, o to ji 
visai nenorėjo. 

Jie kalbėjosi, gėrė ir viskas atrodė visiškai natū- 
ralu. Ji buvo nutolusi nuo kasdienybės rutinos, toli 
nuo draugų ir jų triukšmingų paaugliškų išgertuvių. 
Ji žengė dar vieną žingsnį į suaugusiųjų pasaulį, o 
Jukė su savo ilgesiu ir nerangumu buvo užmirštas. 
Netrukus Jeniferė užsiropštė Henrikui ant kelių. Eri- 
kas persėdo į jos buvusią vietą ant gulto. Staiga ji pa- 
stebėjo ant jo piršto žiedą. 

— Ar tu vedęs? - nusijuokė ji. 

— Taip, jau seniai. Pernelyg seniai, - atsakė jis ir 
pažvelgė jai giliai į akis. 

Jeniferė ne visai suprato, ką tai turėtų reikšti: gerai 
tai ar blogai, - tačiau atkaklus žvilgsnis ją įtraukė. 
Dabar jo veidas buvo arti jos ir ji galėjo užuosti jo 
tualetinio vandens kvapą ir justi iškvepiamo oro 
šilumą. Staiga Henriko rankos ėmė glostyti jos ko- 
jas, šlaunų vidų ir žaismingai keliavo per džinsų už- 
segimą. Ji dar giliau įsiskverbė į Eriko akis, o jo vei- 
das artėjo tol, kol susitiko jų lūpos. 

Patyrusios rankos įsiskverbė po apatiniais, ap- 
gaubė krūtis, sprandu ji juto aistringą kvėpavimą, 
drėgnas karštas lūpas ant veido, daug rankų - visur 
rankos. Dvi poros rankų, dvi poros lūpų, du vyrai, 

žaidžiantys su jos kūnu. Akis ėmė temdyti bevardis 
ilgesys, ji nugrimzdo į alkoholio sukeltą svaigulį ir 
atsipalaidavo. 


Po kelių valandų Jeniferė atsibudo viena šaltame, 
glitėsiais suterštame patale. Burna buvo visiškai iš- 
džiūvusi. Pulsuojantis galvos skausmas anapus akių 
pranešė apie prasidedančias pagirias. Kas gi, tiesą 
sakant, buvo nutikę? Ką ji čia veikia? O velnias, ži- 
noma, ji jau prisimena. Kodėl jie ėmė ir paliko ją štai 
šitaip? Šūdas. 
lovos tebestovėjo ir prašėsi išgeriama puspilnė tau- 
rė. Jeniferė žvilgtelėjo į sieninio radijo laikrodį: pir- 
ma - vieni juokai. Ji anaiptol neplanavo eiti miegoti 
taip anksti, tad išmaukė išsivadėjusį kokteilį ir nu- 
svirduliavo į vonią, kad galėtų greitai nusiprausti 
po dušu ir iš naujo pasidažyti. Galvos skausmas jau 
kiek apstojo, o nuotaika ėmė taisytis. Susirinkusi nuo 
grindų savo rūbus, perbraukė per juos ranka ir apsi- 
rengė. 

Kai audamasi batus atsitūpė, žvilgsnis užkliuvo už 
gumulo atsarginių antklodžių ir pagalvių po viena iš 
lovų. Bet ten matėsi ir dar kai kas - minkštų patalų 
krūvos viduryje ji pastebėjo juodąjį diplomatą, kurį 
Henrikas buvo pasistatęs prie savęs ant pliušinės so- 
fos bare. Kelias akimirkas padvejojusi ji apsisprendė. 

Be ypatingos priežasties ji išsitraukė portfelį ir 
dirstelėjo vidun. Ten kartu su popieriais ir rašikliais, 
skaičiuotuvu, pirštinių pora buvo dar ir darbo ka- 
lendorius. Jeniferė nesusilaikė nepaėmusi jo į rankas. 
Greitai vertė plonus lapus, kol žvilgsnis užkliuvo už 
savininko vardo oda traukto viršelio vidinėje pusė- 
je. Ji rūpestingai padėjo kalendorių ten, kur buvo ra- 

dusi, uždarė portfelį ir nustūmė jį po lova. 

Nedidelėje spintoje šalia durų kabėjo dvi striukės. 
Išnaršiusi kone visas kišenes, pagaliau ji rado, ko ieš- 
kojo: pluoštelį vizitinių kortelių, rūpestingai sukištų 
į kuklų tamsiai mėlyną, švelnų kaip aksomas dėklą. 
Ant visų kortelių išspausdinta ta pati informacija, 
bet vardas jai nebuvo pažįstamas. Jeniferė įsidėmėjo 
vardus ir pavardes: Fredrikas Grionrūsas ir Gusta- 
vas Helenijus, - o tada įkišo vizitines korteles atgal į 
striukės vidinę kišenę ir išėjo iš kajutės. 


X X X 


Kai Hana prabudo, lauke buvo jau tamsu. Grindys 
po ja sušlapusios, taip pat ir naktiniai marškinukai. 
Alkis vėl grįžo, dar stipresnis nei pirmiau. Saldainiai 
ją tam kartui buvo pasotinę, bet dabar norėjosi mais- 
to - tokio, kokį gamindavo mama ir tėtė. Ji nusiren- 
gė permirkusius marškinius ir jais vietoj skuduro 
kaip sugebėdama ėmė šluostyti apsiusiotas grindis. 
Po to, kad įtiktų mamai, - kaip buvo sau prižadėju- 
si, - šlapią gniužulą įgrūdo į skalbinių krepšį vonios 
kambaryje. 

Virtuvėje ant grindų vis dar gulėjo saldainių li- 
kučiai. Buvo likę tik sūrūs saldymedžio čiulpinukai, 
bet jų valgyti ji neketino net bėdos spiriama. O dabar 
būtų gera suvalgyti sumuštinį. Kur laikoma duona, 
mergaitė žinojo, bet net jei atsistotų ant vienos iš 
aukštųjų kėdžių, spintelės virš šaldytuvo vis tiek ne- 
pasiektų. Tad ji pabandė atidaryti šaldytuvą, tačiau 
durelės nė nepajudėjo. 

Dabar tikrai nebuvo tinkamas momentas pasi- 
duoti - tai ji pajuto instinktyviai, todėl ryžtingai prie 
šaldytuvo atsitempė kėdę ir užlipo ant jos, kad būtų 

patogiau įsitverti į rankeną. Kėdė ant grindų paliko 
ryškius įbrėžimus; gerai nebus, tai mergaitė suprato, 
bet kas padaryta - padaryta. Hana draskė ir tampė 
nepaklusnias dureles, o kai jau buvo bepasiduodan- 
ti, pagaliau jai pavyko. Paaiškėjo, kad atidarė šaldik- 
lį, bet juk ir tai gerai. Kai sistemingai, vieną po kito, 
atidarinėjo šaldiklio stalčius, oda šiurpo nuo apnuo- 
gintą kūną tvilkančio ledinio šalčio. Galiausiai rado 
pažįstamą pakelį - su šiupiniu. Be to, tai buvo vienas 
iš mėgstamiausių jos valgių. 

Hana atsiklaupė ant tėtės kėdės prie virtuvės stalo 
ir nuplėšė nuo pakuotės lipnią juostelę. Viduje vis- 
kas buvo sulipę į gumulą. Ji padaužė pakelį į stalą - 
iš pradžių atsargiai, paskui stipriau, kol pirmiausiai 
atskilo keli trupinėliai, o galiausiai ant stalo iškrito 
didžiulis suledėjęs luitas bulvių, svogūnų ir mėsos 
gabalų. Mažuosius gabalėlius buvo galima valgyti: 
jie sparčiai tirpo burnoje ir po kiek laiko įgaudavo 
pažįstamą skonį. Tačiau įveikti didįjį ledo luitą bu- 
vo sunkiau: ji kando jį kaip obuolį, bet nesugebėjo 
atkąsti nė menkiausio kąsnelio. Oda pašiurpo, smil- 
kiniai iki skausmo ledėjo. Dantys nesugebėjo įveikti 
ledo luito ir Hana staiga pajuto, kad baisiai supyko. 
Ji griebė tą bjaurųjį gniutulą ir rėkdama trenkė į 
grindis - ir štai tada atskilo daugybė mažyčių su- 
šalusių gabalėlių. Dar vieną kartą buvo valgoma ant 
grindų, ir nors dantis gėlė taip, kad Hana net drebėjo, 
vis dėlto ji liko visai patenkinta. Skrandis buvo sotus, 
o ji įrodė, kad gali išsiversti pati - netgi susirasti 
maisto. 

Ji rankomis sušlavė nuo grindų likučius ir su- 
bėrusi juos į pakelį paliko ant virtuvės stalo. Tada ir 
suskambo telefonas. Hana skubėjo į koridorių, kur 
telefonas kabėjo ant sienos, o tuo metu bute skambė- 
jo signalai, vienas po kito. Mergaitė pabandė kaip ga- 

lėdama aukščiau pasistiebti, bet piktai skambančio 
aparato pasiekti niekaip negalėjo. Ji stryktelėjo, ban- 
dydama pagriebti prie ragelio pritaisytą laidą, tačiau 
jai vis nesisekė, o tada telefonas ėmė ir nutilo. 

O ką, jeigu tai tėtė skambina iš Japonijos? Arba 
jeigu tai mama, kuriai Hana vis dėlto truputėlį rūpi, 
nori sužinoti, kaip sekasi dukrai? Ji susmuko ant 
grindų, o skruostais ritosi ašaros. Kaipgi mama galė- 
jo su ja taip pasielgti? Bloga, bloga, bloga mama, ku- 
riai patinka tik Lukas. Tą akimirką mergaitė nekentė 
mamos ir vylėsi, kad savo naujajame gyvenime, į ku- 
rį Hanos neįsileido, mama numirs. 


Kai staiga pagalvojo apie duris, Hana sėdėjo ant 
šaltų klinkerio plytelių grindų, kad sušiltų, pasikišu- 
si rankas po pažastimis. Ji juk nepabandė atidaryti 
buto durų. Atidaryti duris, bėgti lauk, triukšmauti 
laiptinėje ir trukdyti kaimynams buvo griežčiausiai 
draudžiama, todėl ši mintis jai anksčiau ir neatėjo į 
galvą. Bet juk vis dėlto dabar viskas kitaip. Juk mama 
negalėjo norėti, kad Hana gyventų sau viena bute vi- 
są likusį gyvenimą, nesugebėdama išeiti apsipirkti? 

Ji sunkiai pakilo nuo grindų ir priėjo prie grotinių 
durų. Jos atrodė uždarytos, bet mama jų užrakinusi 
nebuvo, ir kai Hana truktelėjo grotas, durys nesunkiai 
pasislinko. Tad ji pasistiebė link rankenos ir paspau- 
dė ją. Nieko neįvyko. Durys užrakintos. Bet aukščiau 
buvo spynos rankenėlė, o jei Hanai pavyktų ją pasiek- 
ti ir pasukti, durys, be abejo, atsidarytų, taigi mergai- 
tė vėl grįžo į virtuvę atsinešti vaikiškos kėdutės. 

Šį kartą kaip reikiant pasistengė ir šiaip ne taip 
jai pavyko kėdutę pakelti. Ji nebenorėjo dar labiau 
subraižyti grindų. Iš virtuvės į koridorių reikėjo ne- 
trumpai paėjėti, bet pagaliau ji atėjo. Pilna lūkesčių 

užsilipo ant kėdutės ir iki galo pasuko spynos ranke- 
nėlę, kartu spausdama rankeną. Nieko neįvyko. Du- 
rų pajudinti nepasisekė. Taigi mama ją užrakino. Ar 
tai tikrai buvo įmanoma? Apie mamą Hana galėjo 
daug ko prigalvoti, bet kad mama norėtų, jog Hana 
mirtų iš bado, to tai jau mergaitė tikrai niekaip ne- 
galėjo įsivaizduoti. 

Hana atsargiai nulipo nuo kėdutės ir nunešė ją 
prie telefono, kad būtų pasiruošusi, kai kitą kartą kas 
nors vėl skambins. Jeigu skambins. Ji sudrebėjo, vis 
dar sušalusi po savo ledinės vakarienės. Šalo visas kū- 
nas, išskyrus dešiniąją ranką, kuri atkakliai pulsavo 
po to, kai rytą mergaitė apipylė ją kone verdančiu 
vandeniu. Todėl Hana nuėjo į vaikų kambarį pasi- 
ieškoti drabužių, kuriais galėtų apsirengti. Kai tik 
atidarė vieną iš komodos stalčių ir iš mamos dailiai 
sulankstytų rūbų krūvelės išsitraukė sunešiotus bal- 
tus marškinukus su braške ant krūtinės, telefonas vėl 
pradėjo skambėti. 

Šį kartą ji tikrai suspės, kėdutė jau stovėjo prie 
telefono. Vienas signalas: Hana išbėga į koridorių. 
Du signalai: ji pribėga prie kėdutės ir pradeda ant jos 
lipti. Trys signalai: ji spės, jau beveik užlipo. Keturi 
signalai: Hana čiumpa telefono ragelį, bet stipriai pa- 
raudusia skaudančia plaštaka netyčia užkliudo ant 
sienos kabančią įrėmintą Luko ir jos pačios nuotrau- 
ką. Taip suskausta, kad ji nekontroliuojamu judesiu 
prisitraukia plaštaką, praranda pusiausvyrą ir stačia 
galva krinta nuo kėdutės. Hana krinta į šoną, o ten 
stovi komoda su išsikišusiomis metalinėmis stalčių 
rankenėlėmis. Į vieną iš jų ji užsigauna burną, o kita, 
kai krito, perdrėskė skruostą. Ji guli aukštielninka ant 
kietų šaltų klinkerinių grindų, o plaukai supa galvą 
kaip rugių spalvos vainikas. 

Kol šeima buvo išvykusi, Šiobergas naudojosi pro- 
ga pagyventi viengungio gyvenimą Sandeno kom- 
panijoje. Sandenas menkai tesirūpino savo sveikata 
ir buvo tam visada pasiruošęs, o Siobergas praktika- 
vo rečiau. Jei jau nusprendei turėti penkis vaikus, 
tenka taikytis su pasekmėmis. Bet ne šį vakarą: dabar 
reikia linksmintis. 

Šiobergui taip ir nepavyko atsikratyti nemalonios 
sapno nuotaikos ir visą dieną jį nestipriai pykino. 
Sapnas, kuris anksčiau lankydavo jį kokį kartą per 
mėnesį, dabar pradėjo sapnuotis po kelis kartus per 
savaitę. Ir Šiobergą jis veikė labai stipriai, iš esmės 
jau nepalikdamas ramybėje netgi dienos metu. 

Taigi Sandeno skambutis tikrai pradžiugino Šio- 
bergą, važiuojantį automobiliu iš Hudingės ligoni- 
nės, kur aplankė motiną. Ją buvo numatyta palaiky- 
ti ligoninėje dar parą, bet šiaip motina jautėsi gerai. 
Sandenas pasiūlė eiti išgerti alaus, o Šiobergas pa- 
tenkintas pasiūlymą priėmė. 


Apie ketvirtą valandą, kai Šiobergas atsirado 
restoranėlyje „Half Way Inn“ Svedenborgo gatvėje, 
Sandenas jau sėdėjo ir laukė, įsitaisęs ant aukštos 
baro kėdės prie lango. Pralaukęs jis ilgai nebuvo, nes 
abu pintos talpos alaus bokalai stovėjo prieš jį dar 
neliesti. Šiobergas džiugiai pasveikino savo senąjį 
ginklanešį, tačiau šis jam atsakė santūria šypsena. 
Kodėl, paaiškėjo tik tada, kai Sandenas atsisuko į jį 
visu veidu. 

- Kas, po velniais, su tavim atsitiko? - pratrūko 
Šiobergas. - Paaky mėlynę įsitaisei? 

Šiobergas negalėjo nuslėpti, kad jam truputėlį 

linksma. Sandenas buvo pakankamai stambus, kad 
apsigintų, o jeigu jau tas buivolas gavo į kailį, kaltin- 
ti tegalėjo save. Iš prigimties jis buvo geraširdis, bet, 
savo nelaimei, ir šiek tiek linkęs kištis, kur nereikia. 

— Atsitrenkiau į duris, - atsakė Sandenas, nerū- 
pestingai barbendamas pirštų galiukais į bokalą. 

- Cha, - ištarė Šiobergas. - Senoji klasika. 

Sandenas susiraukė - jo grimasa turėjo vaizduoti 
liūdesį - ir drebindamas balsą ištarė: 

- Tai Sonja. Ji mane sužalojo. 

— Vaje, - su apsimestine užuojauta pasakė Šio- 
bergas, puikiausiai žinodamas, kad Sandeno žmo- 
na - švelni ir taiki siela, kuri niekada nė plaukelio 
ant svetimo galvos nepalies. - Turim paskambinti 
pagalbos moterų smurto aukoms tarnybai. Suras tau 
vietą kokioje prieglaudoje. 

- Ne, po velnių! Skambink geriau pagalbos mo- 
terims tarnybai, aš būčiau linkęs gyventi moterų 
prieglaudoje. Į sveikatą! 

Jis nustojo barbenęs ir pakėlė bokalą prie lūpų. 
Šiobergas, plačiai išsišiepęs, nusivilko striukę, pa- 
kabino ant kablio po stalu ir atsisėdo. Sandenas jam 
pastūmė nenugertą bokalą ir Šiobergas nurijo di- 
džiulį gurkšnį. 

- Tai kas gi atsitiko? - dabar jau rimčiau paklausė 
jis. 

— Ak, tas šmikis Pontusas, - atsiduso Sandenas. — 
Jenės vaikinas. 

Jenė buvo vyresnioji iš dviejų Sandeno dukterų. 
Dvidešimt ketverių mergina buvo šiek tiek atsilikusi 
protiškai. Šiuo metu ji nei dirbo, nei mokėsi, tačiau 
Šiobergas, ir tas domėjosi, ar neatsirastų kur nors 
koks pakankamai paprastas ir tinkamas Jenei darbas. 
Visai neseniai ji pradėjo gyventi su vaikinu, kurio 
Šiobergas niekada nebuvo matęs, tačiau kuris, anot 

Sandeno, buvo nemalonus tipas ir ja naudojosi. Jenė 
buvo nepaprastai mielas, be to, dar ir patiklus žmogus. 
Sandenas kitados buvo užsiminęs, kad ji sutikdavo 
kone su viskuo, ko tik Pontusas jos paprašydavo. 

— Tai nuo jo gavai į galvą? - paklausė Šiobergas. 

Sandenas įkvėpdamas per burną orą niūriai išta- 
rė „taip. 

— Ką? Tai tave patvarkė kažkoks suknistas pien- 
burnis? 

- Nnnee, jis ne toks jau mažas... 

— Tu turi pranešti apie jį policijai, - susijaudinęs 
pareiškė Šiobergas. - O dabar papasakok, kas atsi- 
tiko. 

- Tai aš pirmas daviau jam į kailį, - ištarė Sande- 
nas nuleisdamas akis. 

— Ar tau galvoj negerai? Tas bernas - idiotas, bet 
tu pats juk smurto nesigriebei, ką? 

- Jis nuskriaudė Jenę. Ant jos rankų buvo bjau- 
rios mėlynės, o visa nugara nubrozdinta į seną laga- 
miną, kurį jie laiko pasistatę bute. 

Šiobergą ėmė krėsti vidinis šaltis. Jenei niekada 
nebuvo lengva gyventi su savo negalia: ši buvo per- 
nelyg menka, kad aplinkiniai jos paisytų, tačiau per 
rimta, kad Jenė sugebėtų, pavyzdžiui, dirbti norma- 
lų darbą. Pastaraisiais metais ji buvo laimingai įsi- 
mylėjusi. Ši jos būklė, žinoma, tėvus džiugino, bet 
kartu ir kėlė jiems stiprų nerimą. 

— Aš nežinau kodėl, juk ji nė musės nenuskriaus- 
tų, - tęsė Sandenas ir išgėrė gurkšnį iš savo bokalo. - 
Bet kai tik sužinojau, įsiutau ir smogiau jam. Šmike- 
lis davė man atgal, tada įsiterpė Sonja. Bet jo paakys 
atrodo baisiau nei mano, - pridūrė Sandenas, niūriai 
nusijuokdamas. 

Siobergas papurtė galvą. 

— Nebrandu, Jensai. Pats supranti, bernas gi gali 

apskųsti tave policijai. Ar verta taip elgtis? Ar Jenei 
bus nors kiek geriau, jei tave pasodins už smurta- 
vimą? 

— O žinai, būtent tai jis ir ruošėsi daryti. Tada aš 
jam pareiškiau, kad tuo atveju aš apskųsiu jį polici- 
jai dėl to, kad sumušė Jenę. Jis atsakė, kad dėl to jam 
problemų nebūsią. Jis manąs, kad gyvenimas kalė- 
jime man bus sunkesnis nei jam. Aš mat mentas. Ir 
ką tada gali atsakyti? Jis juk teisus. 

— Taip - ir ką tu jam atsakei? 

- Pasiūliau jam dešimt tūkstančių kronų, kad 
užmirštų visą tą reikalą, išsikraustytų iš buto ir nu- 
trauktų ryšius su Jene. 

— Ar užkibo? 

- Jis apie reikalą pagalvosiąs. 

- Jenė nusimins, - liūdnai pasakė Šiobergas. 

- Taip, bet su ja gi esame mes. Jei nepriims pasiū- 
lymo, jis bus tikras idiotas. Dešimt tūkstančių yra di- 
delė pinigų suma. 

Nebeliko ko pridurti. Šiobergas išsiblaškęs braukė 
pirštu per alaus bokalą ir sėdėjo įsmeigęs akis į ško- 
tiškais langeliais išmargintą audeklą ant sienos. Po 
valandėlės Sandenas nutraukė tylą. 

— Tai čia taip vaizduojama „tikra britų aludė ? 
Kas, po velnių, yra matęs škotiškai languotus sienų 
apmušalus tikroje škotiškoje aludėje? Baisūs jau jie 
linksmuoliai, tie „škotai... 

Šiobergas, ką tik susivertęs burnon viską, kas bu- 
vo likę bokale, ėmė juoktis, o alus švirkštė ir per no- 
sį, ir per burną. Sandenas irgi pradėjo juoktis taip, kad 
žmonės atsisukinėjo į jį, o iš slogios nuotaikos teliko 
prisiminimas. Sandenas niekada neleisdavo liūdesiui 
ir nevilčiai užtemdyti gyvenimo džiaugsmo. 

Išgėrę dar po du alaus, jie patraukė į „Portofino“ 
Sudegusios Bažnyčios gatvėje. Restoranas buvo pil- 
nas žmonių, o jie nebuvo užsisakę staliuko, tačiau 
Sandenas per kelis ankstesnius savo apsilankymus 
žaviajame itališkame restoranėlyje jau buvo spėjęs 
susipažinti su savininku Marku, ir šis kaip koks 
burtininkas akimirksniu surado jiems staliuką. Pa- 
simėgavę puikiais lakštiniais bei vynu ir išgėrę ka- 
vos su grapa, prieš patį vidurnaktį jie atsidūrė ne kur 
kitur, kaip „Grand Hotel“ viešbučio „Cadier“ bare. 
Šiobergas pasiūlė kukliai pasitenkinti bokalu alaus, 
pavyzdžiui, „Akkurat“ ar kitur Rago gatvėje, kur 
buvo galima rinktis iš kelių aludžių. Tačiau Sandenas 
buvo nusiteikęs paišlaidauti ir norėjo bet kokia kaina 
praleisti likusį vakarą bare, kur grojama fortepijonu. 
Kadangi Stokholme toks tebuvo likęs vienas, jie ir at- 
sidūrė „Grand Hėtel“ viešbutyje. 

Būdami kartu su Sandenu temų pokalbiui jie nie- 
kada nepritrūkdavo. Juos siejo daugelio metų bendra 
praeitis, nes profesinėje veikloje jie buvo kartu nuo 
policijos mokyklos laikų. Abi šeimos taip pat nema- 
žai bendravo ir gerai sutarė. Nors Sandeno dukterys 
tėvų namuose jau negyveno, šeimoms bendraujant 
Šiobergo vaikai netrukdydavo nei linksmuoliui San- 
denui, nei nė kiek ne menkiau vaikus mylinčiai jo 
Žmonai. 

Pianistas grojo „Fly Me to the Moon), o arčiausiai 
fortepijono įsitaisiusi įkaušusi publika pritarė jam 
dainuodama. Šiobergas ir Sandenas laikėsi kiek ato- 
kiau, stovėjo prie baro ir gurkšnojo alų. Apgirtimas, 
muzika ir atsipalaidavimas, kurį juto bendraudamas 
su Sandenu, apkabino Šiobergą tarsi erdvus glėbys 
ir jis pasijuto apimtas euforinės laisvės, kurios es- 
mė - reikalavimų nebuvimas. Su Jensu gali kiek nori 
kalbėti, nesulaukdamas vertinimų ar tiriančių žvilgs- 

nių. Jie jau pasvėrė ir pamatavo vienas kitą prieš 
dvidešimt penkerius metus, taigi nebeliko poreikio 
analizuoti vienas kito charakterių. O jis, Sandenas, 
dargi buvo ir linksmuolis. Kai tik įsismagindavo, 
juokdavosi nesustodamas, ir Šiobergas jau dabar ju- 
to, koks užkimęs jis bus rytoj. Jo mintyse nebeliko 
niūrių sapnų, nebeliko prievolių. Tereikėjo visomis 
juslėmis siurbti į save gyvenimą. 


Kaip tik tada Margita Ulofson atsiskyrė nuo krū- 
vos žmonių prie rojalio ir priėjo prie jų. 

- Sveikas, Koni! - džiugiai šūktelėjo ji, stengda- 
masi perrėkti šurmulį ir muziką. 

- Sveika, ką gi aš matau! - nustebęs atsakė Šiober- 
gas ir spontaniškai apglėbė ją viena ranka. 

Vyrai taip elgiasi, kai sutinka pažįstamą sausa- 
kimšoje kavinėje, bandė jis įtikinti save. Sandenas 

buvo neišsprendžiama lygtis. 

— Argi neatpažįsti Margitos, seselės? Ingridos Ul- 
son geradarės? - paklausė Šiobergas, draugiškai pa- 
tekšnodamas jai per petį. 

— O tikrai, tai juk jūs! - šūktelėjo Sandenas, bet 
vis dar atrodė kiek suglumęs. 

- Mes susitikom vakar, - aiškino Šiobergas, - 
Hudingėje. Kai buvau ten su mama. 

- Tada viskas aišku, - linksmai pasakė Sandenas. - 
Jau buvau pradėjęs manyti, kad bičiuliaujiesi su vi- 
sais buvusiais liudininkais, žudikais, aukomis ir ar- 
timaisiais... 

- Jensai... - priekaištaudamas ištarė Šiobergas. 

- Jensas Sandenas, - prisistatė Sandenas, išties- 
damas Margitai Ulofson ranką. 

- O, aš jus taip pat atpažinau, - vis dar šypsoda- 
masi pasakė Margita. - Tai jūs gal švenčiate sėkmin- 
gai išsprendę kokią žmogžudystės bylą, ar ką?.. 

— Mes švenčiame naujai atgautą Konio jaunystę, — 
skubiai atsakė Sandenas. - Jis gyvanašlis ir mėgauja- 
si laisve nuo savo penkių snarglėtų vaikiukų. 

- Otu pati? - įsiterpė Šiobergas. 

— Mes čia su grupe seselių švenčiame gimtadienį. 
Ne mano, - pridūrė ji, mosteldama ranka. 

— O ar tas aštuoniasdešimtmetis senukas su slau- 
gytojo uniforma irgi yra? - tiesmukai, kaip buvo 
pratęs, pasiteiravo Sandenas. 

— Gunaras? O taip! Jis tai jau niekada baliaus 
nepraleidžia, - nusijuokė Margita. - Tik norėčiau at- 
kreipti dėmesį, kad jam šešiasdešimt treji ir kad 
tai jo gimtadienis. Jis norėjo į barą, kur grojama 
fortepijonu, o šita vieta esą likusi vienintelė visame 
mieste. 

Šiobergas pavaišino ją airiška kava ir jie trise kurį 
laiką pastovėjo draugiškai šnekučiuodamiesi. Kart- 
karčiais prieidavo Margitos Ulofson bendradarbiai, 
skubiai persimesdavo keliais žodžiais ir vėl nuei- 
davo. Kai visi trys pajuto, kad metas keliauti namo, 
Margitos kolegos buvo jau dingę. Sandenas sėdo į 
taksi, o Šiobergas su Margita Ulofson patraukė sena- 
miesčio link. 

Vos tik Sandenas juos paliko, nuotaika pasikeitė. 
Jie kalbėjosi apie ją ir jį, apie jį ir ją. Šiobergui atrodė, 
kad jiedu yra tarsi oro pūslėje, atskirti nuo pasaulio 
ir tikrovės. Dabar, kai Sandeno krykštavimas nuti- 
lo, jis pajuto švelnumą, bet jausmas nebeatrodė ne- 
tinkamas. Šiobergo viduje nebeliko to, kas blaiviai 
sprendžia, apie ką galima ir apie ką negalima kalbė- 
ti, kas sprendžia, kaip ilgai galima šypsotis. Kai jiems 
einant jis ranka apglėbė ją, judesys buvo visiškai na- 

tūralus ir vertinti jo nebuvo reikalo. 

Kai po valandėlės jis prisitraukė ją ir pabučiavo, 
nebejautė vidinių protestų nei įspėjimų. Kažin kaip 
keistai jis pajuto, tarsi būtų grįžęs namo. Jis uodė 
puikius jos plaukus, maloniai kvepiančius šampūnu 
ir vėsiu rugsėjo nakties oru. Šiobergas iškart pasiju- 
to visiškai atsipalaidavęs. Taip jie išstovėjo gan ilgai: 
jis buvo viena ranka apglėbęs ją per juosmenį, O 
kita glostė jos ilgus plaukus, lūpomis liesdamas 
kaktą. Tuo metu jis nemąstė nei apie savo, nei apie 
Margitos paskatas. Pro šalį dviračiais pravažiavo 
būrelis garsiai klegančių paauglių mergaičių, tačiau 
Šiobergas neatkreipė į jas dėmesio. Jis tebebuvo savo 
oro pūslėje ir nenorėjo jos palikti. Šiobergas delnais 
suėmė Margitos veidą ir atsuko jį į savąjį. Jis ilgai 
žvelgė į žvilgančias žalias moters akis, o tada vėl ją 
pabučiavo. 

Jis palydėjo ją iki Šliuzo ir ten jie neištarę nė žo- 


džio išsiskyrė. 


NAKTIS IŠ ŠEŠTADIENIO 
Į SEKMADIENĮ 


Tikriausiai jau labai vėlu, nes kone visi nuėję mie- 
goti. Tvyrojo vienatvės nuotaika, tarsi didysis keltas 
būtų apleistas. Šen bei ten sėdėjo arba miegojo pi- 
giausius bilietus nusipirkę keleiviai ir girtuokliai. 

Jeniferė neturėjo laikrodžio, bet buvo pavargusi ir 
norėjo miego. Ant kojų laikėsi netvirtai, todėl į sa- 
vo kajutę ėjo ilgai. Nors galva buvo stebėtinai aiški, 
mergina nebuvo tikra, kuriame laivo gale atsidūrė. 
Užplūdo šleikštulio banga ir Jeniferė ėmė dairytis 
tualeto. Pamatė jį už žaidimų automatų. Kaip įma- 
nydama greičiau nusvirduliavo į tualetą, tačiau, kad 
nesuterštų kiliminės dangos, kelis kartus turėjo nu- 
ryti vėmalus. 

Ji puolė į vieną iš kabinų net nespėjusi užsidaryti 
durų. Iš burnos pasipylė vėmalų kaskados: išvamos 
liejosi ir į klozetą, ir aplink jį. Nebuvo valgiusi dau- 
gelį valandų, todėl vėmė tik skysčiu. Nuo įtampos ją 
išpylė prakaitas, mergina ėmė siekti tualetinio po- 
pieriaus ritinėlio, kurį kažkas paliko ant vandens 
bakelio. Norėjo nusišluostyti prakaitą ir išsišnypšti, 
bet popierius buvo visas sudrėkęs ir sumankytas. 
Jeniferė tikėjosi, kad tai viso labo vanduo, ir šiaip ne 
taip atsiplėšė gabalėlį bei ėmė šluostytis veidą. 

Staiga ji išgirdo, kaip už nugaros užtrenkė duris, 
bet kadangi buvo tokia apsiblaususi, nepajėgė atsi- 
gręžti. Palei kairiąją ausį pajuto kažką judant ir iš- 

girdo švokščiantį balsą: 

— Nebūk tokia smalsi, tu suknista kekšiuke, - ir 
kai tik ji išgąsdinta krūptelėjo ir pabandė atsigręžti, 
pajuto, kaip šiltos rankos geležiniais gniaužtais ėmė 
smaugti kaklą. 

Jeniferė bandė rėkti, bet neišspaudė nė garso. 
Gerklas su didžiule jėga įstūmė į kaklą. Jos išsprogu- 
siose akyse plikų sienų kokliai iš baltų pavirto 
rausvi, paskui raudoni. Galop pajuto, tarsi akys būtų 
susprogusios. Gniaužtai atsileido ir ji sukniubo ant 
apvemto klozeto. 


SEKMADIENIO RYTAS 


Petra Vestman per rūką buvo nubėgusi grindiniu 
palei Šiaurinį Hamarbio uostą nuo policijos skyriaus 
Ostjotos gatvės gale iki Danviko kanalo ir atgal. 
Bėgdama ji vieną po kito matė laivus: kai kurie buvo 
papuošti prašmatniomis gairelėmis, kiti - spalvotais 
žibintais, kabančiais virš rūpestingai prižiūrėtų de- 
nių. Prie pat Vaikų Pievos prieplaukos prišvartuotas 
žvejybos laivas, kurį ketino parduoti. Ji apžvelgė 
tamsius, vėjo šiaušiamus vandenis. Tolėliau matėsi 
Hamarbio kalva, žalia ir apleista, - šiuo metų laiku 
ji tegalėjo būti kaip reklama kokiam slidinėjimo 
ekskursijų organizatoriui. Visišką tylą drumstė tik 
ankstyvi vairuotojai, kurie buvo toli. 

Buvo dar tik pusė septintos ryto, bet Petra bėgio- 
jo jau dvidešimt minučių. Bėgdama antrą ratą, ji pa- 
suko link Baltųjų kalnų ir ėmė bėgti įkalnėn Teng- 
dalio gatve kolektyvinių sodų kryptimi. Oras buvo 
vėsus ir drėgnas, kvepiantis rudeniu, nors medžiai 
mesti lapų dar nepradėjo. Kiemuose vis dar stovėjo 
vasariniai sodo baldai ir kepsninės, vasarinės gėlės 
vis dar puikavosi gėliapuodžiuose lauke. 

Jai už nugaros trinktelėjo durys ir Petra instink- 
tyviai atsigręžė. Nieko nematyti. Anksčiau jai taip 
nebūdavo. Greitai bėgdama tikriausiai konstatavo, 
kad ne vienintelė taip anksti sekmadienio rytą ne- 
miega, tačiau, matyt, garso vis dėlto neužfiksavo. 

Pėderis Frykas, be abejo, sėdi uždarytas Nortel- 

jės kalėjime ir kalės ten dar bent trejus metus, o 
greičiausiai ir ilgiau. Petra nedalyvavo nei per su- 
laikymą, nei policijos apklausose, neliudijo teisme. 
Jos pavardė iš viso nebuvo minima Fryko sistemin- 
gų žaginimų bylos tyrime. Kad Petra - viena iš jo 
aukų, be jos pačios, žinojo tik prokuroras Hadaras 
Rusenas, kriminalinės ekspertizės laborantas Ho- 
kanas Karlbergas Linšiopinge ir pats Frykas. 

Ir dar vienas asmuo. Antrasis vyras. Karlbergas 
buvo ištyręs, kad sperma prezervatyvuose, kuriuos 
Petra po išžaginimo nusivežė į Linšiopingą, priklau- 
sė dviem skirtingiems vyrams: vienas iš jų buvo Pė- 
deris Frykas. Antrasis nežinomas. 

Nuo lapkričio, kai buvo apkvaišinta ir išprie- 
vartauta, Petra turėjo pakankamai laiko apmąsty- 
mams. Frykui ji atskleidė tik savo vardą ir nieko 
daugiau. Ji pasipasakojo, kad dirba agente draudi- 
mo bendrovėje „Folksam“, o jam nebuvo pagrindo 
ja netikėti. Greičiausiai Frykas patikrino ir jos pini- 
ginę, jis, be abejo, norėjo žinoti, su kuo turi reikalą. 
Ką gi, vadinasi, sužinojo jos pavardę ir asmens ko- 
dą. Bet juk tuo ir pasitenkino, ar ne? Juk nenaršė po 
piniginę taip stropiai, kad rastų Petros policininko 
pažymėjimą, kuris buvo puikiai paslėptas po vairuo- 
tojo pažymėjimu? O galbūt netgi rado, betgi, po ga- 
lais, jis tikrai neturėjo pagrindo įtarti, kad Petra nors 
kaip būtų susijusi su jo suėmimu. Savo vaidmenį ji 
suvaidino puikiai: kaltino save dėl pagirių ir ryte 
švelniai atsisveikino su juo. Nepalikdama savo priva- 
taus nusikaltimo vietos tyrimo pėdsakų. 

Bet vis dėlto kai kurie dalykai bylojo visai ką kita. 
Pėderis Frykas turėjo pilną rūsį vaizdo įrašų su kitais 
savo prievartavimo aktais. Taigi jis turėjo pasilikti 
prisiminimui ir įrašą su Petra, bet jo rasta nebuvo. 
Kodėl? Kur buvo dingęs tas įrašas? 

Frykas buvo patyręs legionierius. Protingas, išsi- 
lavinęs, vėtytas ir mėtytas. Skyriaus vedėjas Karolio 
ligoninėje. Jam grėsė daug ką prarasti: ištaigingą 
namą, aukštą padėtį visuomenėje ir puikią reputaciją. 
Ir vis dėlto jis darė tai daugybę kartų. Prievartavo. 
Savo namuose, be to, dar ir viską filmavo. Ir prara- 
do. Viską. 

Kamerą laikė Antrasis vyras. Meniškai filmavo 
panoramines scenas, fiksavo dramą, iš įvairių pers- 
pektyvų priartindamas vaizdą. Ir prievartavo. Ta- 
čiau pats niekada nesileido filmuojamas. Jis buvo 
atsargesnis nei Frykas, nelinkęs tapti auka. Galbūt 
jis turėjo daugiau ką prarasti? Ar buvo įmanoma 
prarasti daugiau nei Pėderis Frykas? Vargu. Tačiau 
Antrasis vyras apskritai neketino nieko prarasti. 

Frykas apgaudinėdavo savo aukas, jam pavykda- 
vo atsivilioti jas į namus. Jis rizikavo būti atpažintas 
mieste, tačiau kliovėsi savo žavesiu bei aukų atmin- 
ties sutrikimais ir kaltės jausmais. Antrasis vyras savo 
aukoms niekada nepalikdavo atsiminimų. O Frykas, 
be abejo, buvo solidarus: jis nė žodelio neužsiminė 
apie savo nusikaltimų bendrininką. Tikras kareivis. 
Apklausų metu paklaustas, kas per prievartavimus 
laikė kamerą, tylėjo kaip žemė. Tylėjo, nekreipdamas 
dėmesio į melagingus pažadus sušvelninti bausmę. 

O Petrą vis dar kamavo nežinia. Ją išprievartavo 
bevardis ir beveidis vyras. Policija nežinojo, kad šis 
operatorius buvo ir prievartautojas, taigi bandymai 
jį surasti jau seniai nutraukti. Tačiau dabar jai kažkas 
naktimis skambindavo: nedažnai, bet ir ne taip retai, 
kad ji galėtų numoti ranka. Kartą kitą per mėnesį 
paryčiui Petrą pažadindavo telefono skambutis, o kai 
atsiliepdavo, niekas nekalbėdavo. Juk Antrasis vyras 
negalėjo žinoti jos telefono numerio, šis buvo slap- 
tas, taigi telefonų kataloge rasti jo negalėjai. Tačiau 

kaip tik tai ir kėlė Petrai nerimą. Kad skambino 
būtent jis, kad jie norėjo ją nubausti už tai, kad 
įdavė Fryką. Įbauginti ir nutildyti. Sugniuždyti, kad 
pademonstruotų savo valdžią. Argi ne tai yra prie- 
vartavimo esmė? Galia. Būtent tai kėlė Petrai Vest- 
man nerimą. Ir faktas, kad tas vyriškis egzistavo. Gy- 
veno sau sveikas gyvas. Laisvas. Antrasis vyriškis. 


Dabar ji jau buvo nubėgusi toliau nei paprastai, 
tačiau tą rasotą ir gaivų rugsėjo rytą nesijautė per- 
nelyg pavargusi. Ji bėgo pirmyn lengvais žingsniais, 
o sutiktas pusmigis laikraščių išnešiotojas net krūp- 
telėjo, kai ji bėgo pro šalį. O šiaip jau, kaip jai atrodė, 
toje vietovėje žmonių visai nebuvo. Beveik pribėgusi 
kolektyvinių sodų masyvą, ji paliko asfaltuotą kelią 
ir pakilo laipteliais tarp daugiabučių namų į Baltųjų 
kalnų parką. Petra bėgo žvyro takais tarp molėtų 
nutremptų žolynų, pro amfiteatrą ir uždarytą lauko 
kavinę iki apsisukimo aikštelės ties Didžiuoju Mej- 
tenso skersgatviu. Kvepėjo erškėtuogėmis ir šlapiu as- 
faltu. 

Rūke ji dar negalėjo įžvelgti ant kalnelio stovinčios 
Sofijos bažnyčios, tačiau staiga pamatė kai ką kita. 
Kairėje pusėje iki pat rusvai raudonai dažyto medi- 
nio namo vešėjo tankus sąžalynas, o jo gilumoje gu- 
lėjo didelis mėlynas daiktas, beveik uždengtas šakų ir 
lapų. Iš smalsumo Petra pasuko bėgti kita kryptimi, 
link krūmų, o atbėgusi pasilenkė ir praskleidė šakas. 
Tai buvo vaiko vežimėlio korpusas, aptrauktas tam- 
siai mėlynu audiniu baltais taškeliais. Jis atrodė 
geros būklės, nenutriušęs, taigi Petra pirmiausiai 
pagalvojo, kad vežimėlio korpusą į krūmus išmetę 
grobikai - tai keli spuoguoti egocentrikai paaugliai. 
Abiem rankomis ji čiupo vežimėlį už trumpojo ga- 

lo ir stipriai truktelėjo į save. Iš susipynusių šakų te- 
pavyko ištraukti tik pusę korpuso ir Petra taikėsi 
truktelėti dar kartą, bet tada pažvelgė į lopšio vidų. 

O ten miegmaišyje gulėjo užsimerkęs žmogutis 
melsva kepuryte. Instinktyviai ji pakilo ant kojų ir 
visu svoriu metėsi į krūmus. Dygliuotos šakos plė- 
šė plonas kelnes ir draskė kojas. Viena ranka prilai- 
kydama vaiko spranduką, antrąja - kojas ir visu savo 
kūnu dengdama kūdikį nuo šakų, Petra atsargiai 
pasilenkė ir iškėlė visą miegmaišį. Kažkas mažyčia- 
me veidelyje bylojo jai, kad tai berniukas. Skruostu ji 
prisiglaudė prie jo skruostelio, bet negalėjo suprasti, 
ar kūdikis kvėpuoja. 

O tada ji - su vaiku glėbyje, iš subraižytų kojų te- 
kant kraujui, - pasileido link masyvių durų į sodą 
šalia namo. Ji tampė ir plėšė durų rankeną, bet buvo 
užrakinta. Tada kiek įkabindama nubėgo link Didžio- 
jo Mejtenso skersgatvio. Kitapus apsisukimo aikštelės 
ant žolyno, nors ir skubėdama, Petra pastebėjo tvar- 
kingai pastatytą vaiko vežimėlio važiuoklę be lopšio. 
Šlaunimi atvėrė vieno iš toje gatvėje esančių privačių 
namų vartelius ir paknopstom įveikė kelias pakopas 
laiptų, vedančių į priebutį. Vienu metu ji ėmė spar- 
dyti duris, skambinti skambučiu ir šaukti, kad rei- 
kalinga greitoji pagalba. 

Praėjus kone amžinybei, duris atidarė pagyvenusi 
ponia, ji kaipmat įsileido Petrą vidun, parodė kam- 
baryje šalia koridoriaus neklotą savo lovą ir nuskubė- 
jo skambinti policijai bei greitajai pagalbai. 

- Vaikas peršalęs ir galbūt sužalotas, jis gali būti 
negyvas! - šaukė Petra moteriai. - Aš radau jį parke, 
galėjo būti išgulėjęs ten jau ilgai. 

Ji atsegė miegmaišio užtrauktuką ir paguldė ber- 
niuką ant lovos. Jis nerodė gyvybės žymių ir atrodė 
visai atšalęs. Kad jį sušildytų, Petra, giliai kvėpuoda- 

ma kūdikiui į veidą, masažavo jam rankytes ir lieme- 
nį. Kad atgaivintų vaiką, paėmė jį už blauzdų ir ėmė 
lankstyti kojytes. Galiausiai tiesiog pasiėmė vaiką į 
glėbį ir pamėgino apgaubti mažąjį kūnelį savo kūnu. 
Kai pagaliau atvyko greitosios pagalbos paramedi- 
kai, Petra sėdėjo, o skruostais jai ritosi ašaros. 


X X X 


Eva Tuominen buvo pavargusi. Susirgo viena ben- 
dradarbė, teko dirbti už dvi, ir dabar ji nuo grafiko 
buvo atsilikusi daugiau nei valanda. Ji dirbo valytoja 
„Viking Amorella kelte jau devynerius metus ir 
buvo pratusi kone prie visko, bet kai atidarė tualeto 
duris ir pamatė ten baisią netvarką, garsiai atsiduso. 
Negana to, visos tos netvarkos viduryje atsigulusi - ir 
dar tokioje nepatogioje padėtyje - miegojo jauna 
mergaitė. Tarp džinsų ir odinės striukės buvo matyti 
nuogos odos lopinėlis. Čia jai gulėti nedera, bet kas 
gali užsimanyti prie jos lįsti. 

Tą pačią akimirką, kai negyvai atrodančiai mer- 
gaitei švelniai spirtelėjo į koją, Ėva suprato, kad rei- 
kalai blogi. Kūno padėtis buvo nenatūrali. Net gir- 
čiausias Žmogus neužmigtų tokioje pozicijoje. Į 
prisilietimą mergaitė taip pat nereagavo. Valytoją ap- 
ėmė panika, pulsas pašėlo, ji kelis mirksnius stovė- 
jo prispaudusi ranką prie burnos, o smegenys dar- 
bavosi. Tada ji nutarė, užuot pati bandžiusi ieškoti 
mergaitės pulso, skambinti gydytojui. Atbula žengė 
kelis žingsnius į patalpą su praustuvais ir iš savo 
mobiliojo telefono trumpuoju numeriu paskambi- 
no laivo gydytojui. 

Netrukus prisistatęs daktaras Magnusonas tega- 
lėjo konstatuoti, kad mergaitė mirusi. Kai apvertė 

kūną ir pamatė ryškėjančias mėlynes ant kaklo, nu- 
tarė palikti mergaitę kaip gulėjusią. Čia jau, be abe- 
jo, buvo policijos darbas. Jis prisakė Evai Tuominen 
užrakinti sanitarines patalpas ir kreipėsi į laivo įgu- 
los vadovybę. Po keleto valandų jie turėjo švartuotis 
Turku uoste. 


X X X 


Visą naktį Hana praleido ant prieškambario grin- 
dų. Vieną kartą ji buvo prabudusi, tada jai skaudėjo 
galvą ir peršėjo žaizdą ant skruosto. Mergaitei sopė- 
jo ir burnytę, jautėsi, tarsi ši būtų pabrinkusi. Grin- 
dys po šonu buvo tokios šaltos, kad Hana drebėjo iš 
šalčio. Ji nepajėgė atsikelti ir nueiti į šiltą mielą lovą, 
tačiau vis dėlto sugebėjo nušliaužti trumputį ga- 
liuką iki kilimėlio. Ten ir liko gulėti vienintelėje jai 
pakenčiamoje padėtyje. Ryte ji prabudo susirietusi į 
embriono padėtį, padėjusi sveikąjį skruostą ant ki- 
limėlio ir sunėrusi rankas po smakru. 

Nudegintoji ranka atsargiai slinko skruostu, pa- 
dengtu sukrešėjusiu krauju. O kai prisilietė prie pa- 
čios žaizdos, krūptelėjo iš skausmo ir ranką skubiai 
atitraukė. Tačiau Hana neverkė, tik stipriai užsimer- 
kė ir sukando dantis - štai taip reikia elgtis, kai sun- 
ku. „Tereikia sukąsti dantis, - sakydavo mama, kai 
Hana bliaudavo, taigi dabar ji taip ir padarė. Pirmą- 
syk gyvenime. Nors buvo jau per vėlu. Bet kai šalia 
nėra, kas galėtų paguosti, ir verkti juk beprasmiška. 
Plaštaką ir burną taip pat baisiai skaudėjo, bet tai 
tikrai nebuvo verta dėmesio, palyginti su žaizda ant 
skruosto ir siaubingu galvos skausmu. 

Ko gi jai imtis? Jau buvo praėjusios daugybė die- 
nų. Argi tėtis neturėtų greitai grįžti namo? O gal 

jis žino, kad mama su Luku ją paliko? Tai gal jis vis 
dėlto gyvens su jais, o ne su ja? Bet juk, kad ir kaip 
ten būtų, tiesą sakant, tėtis labai mylėjo Haną. Tėtis 
nebūdavo toks griežtas kaip mama ir dažnai vakarais 
grįžęs iš darbo žaisdavo su Hana, o mama tuo metu 
skirdavo dėmesį vien tik Lukui. O, kai tik parvažiuos 
iš Japonijos, tėtis tikrai grįš namo pas Haną. 

Ji beveik nepastebėjo, kaip ant kilimėlio atsirado 
kakutis. Ji turi imtis to reikalo ir pradėti naudotis 
tualetu. Mama taip buvo sakiusi daug kartų, bet 
kažkaip vis nepavykdavo susitvarkyti. Visą laiką 
trukdydavo kiti dalykai. Bet dabar jai reikia stotis 
ant kojų ir apsikuopti, kol namo negrįžo tėtis. Teks 
užmiršti, kaip viską skauda, ir susitvarkyti. Ji sun- 
kiai pakilo nuo grindų ir prisiminė apsiusiotus nak- 
tinius marškinukus. Nusvirduliavo į vonios kambarį, 
ištraukė iš skalbinių krepšio naktinius ir grįžo į 
prieškambarį. Kiek pašluostė ir patrynė: gerai ne- 
buvo, bet vis dėlto kur kas geriau nei prieš tai, tad 
nunešė suterštą skudurą atgal į vonios kambarį ir vėl 
įgrūdo į krepšį. Rankos nemaloniai smirdėjo. Kai 
pakakoji, reikia nusiprausti po dušu, pagalvojo ji, bet 
tai sunku. Visas vonios kambarys, sienos ir lubos bus 
šlapi, gali pritaškyti net miegamajame, o tai mamai 
nepatinka. Taigi Hana nutarė išsimaudyti vonioje. Ir 
išsiplauti plaukus. Tada grįžęs tėtis apsidžiaugs ir jam 
patiks, kad ji kvepia. 

Hana žinojo, kaip reikia elgtis: į nuotekų skylę 
įkišo kamštį ir atsuko čiaupą. Iš pradžių tekėjo šaltas 
vanduo, bet paskui jis vis šiltėjo ir šiltėjo. Hana at- 
sisėdo ant klozeto sėdynės ir stebėjo iš čiaupo į vo- 
nią bėgantį vandenį. Jai ėmė suktis galva. Kartais, 
kad aiškiau matytų, turėdavo žiūrėti tik viena akimi. 
Ji kaleno dantimis ir troško panirti į šiltą vandenį, 
tačiau nedrįso lipti į vonią, kol ši nebuvo pilna. Jai 

nepatiko tekančio vandens šniokštimas. 

Po kiek laiko ji užsuko čiaupą ir įlipo į vonią. 
Buvo taip malonu! Atsargiai pabandė atsisėsti, bet 
taip ir nespėjo, nes išgirdo, kaip prieškambaryje 
ėmė skambėti telefonas. Ak, kodėl turi skambinti 
būtent dabar? Ji privalo atsiliepti, privalo su kuo 
nors pakalbėti. Greičiau, greičiau! Hana atsistojo 
ant kojų, ant slidaus dugno paslydo, bet refleksyviai 
sugebėjo nepargriūti, o smakras per plauką išvengė 
vonios krašto. Tačiau ji prarado laiko ir pasirodė 
ašaros, nors mergaitė ir stengėsi sukąsti dantis. Ji 
vėl įsitvėrė į vonios kraštą ir šiaip ne taip atsistojo, 
šį kartą atsargiau, o tada išlipo iš vonios ant grindų. 
Tačiau net nespėjus jai nueiti į miegamąjį telefono 
skambučio signalai nutilo. 

Taigi ji parkėblino į vonios kambarį ir vėl išsi- 
tiesė karštame vandenyje. Drėgna ranka pabandė nu- 
sišluostyti nuo skruostų ašaras. Koklių plytelės ėmė 
lietis prieš akis ir ji jau nebeįstengė jų aiškiai įžiūrėti. 
Nors buvo visą naktį išmiegojusi ir ką tik pabudusi, 
Hana ir vėl nugrimzdo į gilų miegą. 


X X X 


Kai ėmė belstis į duris, Jukė krūptelėdamas pa- 
budo. Jis ant alkūnių pasirėmė lovoje ir apspangęs 
apsidairė. Lova, kurioje turėjo miegoti Jeniferė, - jei 
tik negulėjo pas jį, - buvo neliesta. Apačioje priešais 
save jis matė lovoje kuo ramiausiai gulinčią Fanę. 
Dirstelėjo į savo rankinį laikrodį ir konstatavo, kad 
tebuvo aštuonios. 

Vėl ėmė belstis ir dabar jis išgirdo, kad lovoje po 
juo kažkas sujudo, taigi nutarė, kad ėmė busti Ma- 
lina. Fanė nė nekrustelėjo. Staiga, nors ir būdamas 

apsiblausęs, jis prisiminė, kaip prastai praėjo vakaras 
ir naktis, ir pajuto, kaip jį pradėjo pykinti. Kajutėje 
buvo šilta ir ant viršutinės lūpos atsirado prakaito la- 
šelių. Ir vėl beldimas, šį kartą dar stipresnis. 

— Atidarykite, čia policija! - už durų šaukė su 
suomišku akcentu. 

Dabar netgi Fanė sujudo ir įkniaubusi veidą į pa- 
galvę sudejavo: 

— Juke, po galais, atidaryk duris! 

- Tuoj! - silpnu balseliu riktelėjo Jukė ir nusika- 
barojo nuo gulto ant grindų. 

Prieš atrakindamas duris jis dėl viso pikto ap- 
Už durų stovėjo du vyrai, nė vienas nedėvėjo poli- 
cininko uniformos. Tačiau vienas iš jų laikė iškėlęs 
tai, kas galėjo būti policininko pažymėjimas, Jukė 
instinktyviai pasitraukė į šoną praleisdamas polici- 
ninkus į kajutę. 

— Nieminenas, Turku policijos komisaras, - dai- 
ninga šnekta prisistatė arčiau jo stovintis polici- 
ninkas. - Čia inspektorius Koivu. O kas jūs tokie? 

Antrasis atsistojo kiek tolėliau ir žiūrinėjo po- 
pierius. Kai Jukė pasakė savo pavardę, jis kažką pa- 
sižymėjo. Abu policininkai žiūrėjo į mergaites, ku- 
rios jau buvo atsisėdusios savo gultuose ir smalsiai 
žvelgė į juos. 

- O kaip jūs vadinatės, mergaitės? 

Jos pasisakė pavardes, o policininkas darsyk kaž- 
ką pasižymėjo. 

- Vis dėlto prašyčiau pateikti tapatybę patvirti- 
nančius dokumentus, - griežtai tęsė Nieminenas, - 
taigi malonėkite juos parodyti. O kas čia miega? - 
paklausė jis, ranka rodydamas į tuščią viršutinį gul- 
tą. 

- Jeniferė, bet ji čia šiąnakt nemiegojo, - atsakė 

Jukė. 

- Jeniferė Juhanson? 

- Taip. 

— Ar žinote, kur ji šiąnakt buvo? - pasiteiravo 
Nieminenas. - Jei jos čia nebuvo? 

Mergaitės pakilo iš lovų ir ėmė kuistis po savo 
krepšius. Nė viena dorai nežinojo, ką atsakyti, taigi 
policininkas ėmė nekantrauti. 

— Nagi, tai kada paskutinį sykį matėte ją? 

— Nemačiau jos nuo to laiko, kai buvom pas vai- 
kinus gretimoje kajutėje ir forminomės, - atsakė 
Malina. - Buvo dar gana ankstyvas vakaras. 

Fanė pritardama linktelėjo ir pridūrė: 

- Tai tu turėtum žinoti, Juke. Ji gi tavo pana. 

Jukė droviai pažvelgė į savo pėdas, nežinodamas, 
ką jam derėtų sakyti. 

— Mat kaip, tai tu jos draugas, - ištarė Niemi- 
nenas. 

— Ne, aš nežinau, - vangiai atsakė Jukė. - Tiksliau, 
ne, negalėčiau pasakyti. O kodėl, tiesą sakant, klau- 
siate? 

— Tualete rasta negyva mergina. Mes manome, 
kad ji gali būti Jeniferė. Kadangi laive nėra jos artimų- 
jų, turėsiu paprašyti vieną iš jūsų eiti į ją pasižiūrėti. 

Jukė atsisėdo ant Malinos lovos. 

- Pirmiausiai pažiūrėsime jūsų asmens doku- 
mentus. 

Malina ir Fanė padavė savo tapatybės korteles: 
šį kartą dokumentai buvo tikri. Dabar geriausia 
neprikrėsti kvailysčių. Jukė ištiesė ranką link savo 
džinsų, kurie gulėjo numesti ant grindų prie kojūga- 
lio, ir iš užpakalinės kišenės ištraukė piniginę. Jis iš- 
tiesė piniginę su viskuo Nieminenui, bet šis tik per- 
davė ją savo kolegai. Nė vienas iš jaunuolių neištarė 

dorai nė nesuprasdami, kas vyksta. 

— Tai ar tu eisi kartu su mumis? 

Nieminenas kreipėsi į Jukę, šis atsakydamas kaž- 
ką negirdimai sumurmėjo ir pradėjo autis kelnes. 

- Aš labai apgailestauju. Bet būtų gerai kuo 
greičiau išsiaiškinti, kad žinotume, į ką mums 
orientuotis, - jau draugiškesniu tonu pasakė Niemi- 
nenas. 

Koivu grąžino jaunuoliams tapatybės korteles, o 
Jukė tuo metu apsivilko marškinukus. 

- Šiandien mes su jumis dar pakalbėsime, mer- 
gaitės. O kol kas pabandykite prisiminti, ką ir kada 
veikėte ir ką darė Jeniferė vakar vakare ir naktį. 

Jukė ir abu policininkai dingo anapus durų, o 
durys už jų užsitrenkė pačios. 

Kai viename iš viršutinių denių išlipo iš lifto, Jukė 
pastebėjo, kad įvairios vietos jau užtvertos juosta. 
kad į aptvertas vietas nepatektų pašalinių. Jukė ne- 
galėjo aiškiai mąstyti. Jį nuvedė prie kambario, 
kuris, kaip skelbė užrašas ant durų, buvo laivo gy- 
dytojo priimamasis. Šias patalpas taip pat saugojo 
uniformuotas policininkas. Abu jį lydintys vyrai 
persimetė keliais žodžiais suomiškai, tada atrakino 
duris ir įleido jį į kambarį pirmą. Durys už nugaros 
užsidarė ir Jukė neryžtingai žengė kelis žingsnius 
pirmyn. Jam atrodė, kad nebeišlaikys kojos, ir jis 
instinktyviai sulaikė kvapą. 

Ant kušetės palei vieną iš sienų gulėjo Jeniferė. 
Be abejonės, tai buvo ji. Tačiau veidas buvo netekęs 
gyvumo ir išmuštas keistomis raudonomis dėmėmis. 
Kakta atrodė strazdanota, taip pat ir užmerkti vokai. 
Ant kaklo buvo matyti keletas šiek tiek didesnių 
rausvų dėmių, kurių Jukė irgi neatpažino. O lūpos 
jau nežvilgėjo. Ji vis dar dėvėjo savo tamsų, juosme- 

nį tesiekiantį odinį švarkelį, o tarp kelnių ir apatinių 
marškinukų matėsi lopinėlis pilvo. Jukę pribloškė ta 
pasibaisėtina tyla. Nebuvo girdėti nė garso, atrodė, 
kad net policininkai sulaikė kvapą. 

Tada Jukei iš burnos išsprūdo pratisas inkštimas, 
kuris ir nutraukė tylą. Dejonė stiprėjo ir galiausiai jis 
rankomis užsidengė veidą, leisdamas lietis ašaroms. 
Jis skubiai apsisuko ir nubėgo prie durų. 

- Išleiskite mane iš čia! - prašėsi jis. - Čia Jeni- 
ferė, aš nenoriu daugiau matyti! Išleiskit, išleiskit 
mane! 


— Aš nežinau, ką jį veikė naktį, - buvo priverstas 
pripažinti Jukė, kai jį kiek vėliau kambaryje šalia gy- 
dytojo priimamojo apklausė suomių kriminalinės 
policijos komisaras. 

Jam buvo pasakyta, kad keltas stovi Turku uoste 
ir kad nė vienam keleiviui neleidžiama išlipti, kol ne- 
bus apklausti visi laivu plaukę asmenys. Pačiam Ju- 
kei tai nebuvo nė kiek svarbu, bet į Stokholmą jie grįš 
dar negreitai. 

— Ar ji buvo nužudyta? - paklausė Jukė, nors jau 
žinojo atsakymą. 

- Atrodo, kad taip. Greičiausiai pasmaugta. Vie- 
name iš tualetų. 

- Vadinasi, tai galėjo padaryti bet kas? - teiravo- 
si Jukė. 

— Tokius dalykus retai kada padaro bet kas, - at- 
sakė policininkas, be džiaugsmo nusišypsodamas. 

Dabar jis prieš save ant stalo sunėrė rankas ir 
atsikrenkštė, tarsi kauptųsi naujam puolimui. 

— O tai tu draugavai ar nedraugavai, ar truputį 
draugavai su ja? Kaipgi ten buvo iš tikrųjų? 

Nieminenas su Juke, be jokių abejonių, elgėsi 

korektiškai ir draugiškai, tačiau paslėpti savo nepa- 
sitikėjimą jam sekėsi ne itin gerai. Toks jau jis turėjo 
būti dėl savo profesijos. Jukė buvo nusiteikęs prastai, 
sėdėdamas ant kėdės jis muistėsi, vis dar sukrėstas 
pamatyto mirties bespalvio veido. 

- Ir taip, ir taip, - atsakė jis neužtikrintas. 

Jukė juk pats nesuprato, kaip buvo iš tikrųjų, tad 
kaipgi jis galėjo tai paaiškinti? 

- Būtų galima pasakyti, kad kartais būdavome 
kartu. Kartais nebūdavome. 

- Tai naudodavaisi ja, kai tau būdavo patogu, ar 
ne? Tau dvidešimt ketveri, o jai buvo šešiolika. Juk iš 
tikrųjų jūs vienas kitam į porą netikote? 

— Turbūt ne. 

Jukė vienu metu pajėgė atsakyti tik į vieną klausi- 
mą, o policininko užuominai, esą jis išnaudodavo Je- 
niferę, nepaprieštaravo. Ar jis tikrai ja naudojosi? Jis 
gi buvo Jeniferę įsimylėjęs. Iš tikrųjų. Iki vakar. Kol 
pamatė ją besimaivančią prieš tuos du diedus bare. 
Tada jo švelnūs jausmai ir lūkesčiai išblėso. Nuo tada 
juto tik pyktį. Ir panieką. Iš pradžių pasijuto įskau- 
dintas, bet tai jau buvo nutikę daugybę kartų anks- 
čiau. Juk negalėjo visą laiką vaikščioti kraujuoda- 
mas, taigi jis savo žaizdas greitai išsigydydavo. Tačiau 
nuo jų visada likdavo bjaurūs randai. 

— Papasakok apie tą vakarą. Papasakok apie Je- 
niferę. 

— Mes sėdėjome ir smaginomės kajutėje visai ša- 
lia mūsiškės turbūt kokią valandą. Jeniferė, aš ir dar 
keli asmenys. Ji sėdėjo man ant kelių. Žmonės atei- 
davo ir išeidavo. Gretimoje kajutėje taip pat vyko 
vakarėlis, durys buvo atviros. Ta pati kompanija. Iš 
pradžių aš buvau pažįstamas tik su Jenifere, o kiti 
buvo jos draugeliai. 

— Ar buvai išgėręs? 

- Taip, buvau. Juk taip ir turėjo būti. Visi buvo 
girti. 

- Visi buvo girti? Jie gi tik vaikiščiai. Kaip jie 
apskritai pateko į laivą? 
rodyti asmens pažymėjimą, o merginų - ne. Apie 
kitus nežinau. 

Tai nebuvo tikra tiesa, tačiau Jukei neatrodė bū- 
tina užsiminti apie suklastotus pažymėjimus. 

— Kas nutiko tavo veidui? - netikėtai paklausė 
Nieminenas. 
užmiršo, kaip atrodo. Instinktyviai pakėlė ranką prie 
nosies ir atsargiai ją pačiupinėjo. 

— Gavau į kailį, - sumurmėjo jis. 

Prisipažinti buvo nesmagu, bet jis juk negalėjo 

— Tėtis, - pridūrė jis. - Tai padarė tėtis. 

— Tai ar tavo tėtis keliauja kartu? 

— Ne, po galais. Tai įvyko penktadienį. Kartais tė- 
tė įpyksta, - pasakė Jukė gindamas tėvą. 

- Štai kaip, o kas buvo toliau? - tęsė Niemine- 
nas. 

- Jeniferė iš ten dingo. Pamaniau, kad ji nuėjo į 
antrąją kajutę. Po kiek laiko nuėjau jos ieškoti, bet 
ten jos nebuvo. Patampiau mūsų kajutės durų ran- 
keną, bet durys užrakintos, viduje tylu. Mes per vi- 
sus teturėjome du raktus, o aš pats - nė vieno. Dar 
paieškojau tualetuose, bet jos ten nebuvo. 

- Ir tau to pakako? 

- Ne, aš dar ieškojau jos laive. Ieškojau visur, bet 
negalėjau rasti. 

— Kiek buvo valandų, kai pastebėjai, kad Jeniferė 
dingusi? 

- Devinta, galbūt pusė dešimtos, tiksliai nežinau. 

- O tada? 

- Ieškodamas jos pakilau liftu į vieną iš viršuti- 
nių aukštų. Dairiausi visur. Baruose ir restoranuose, 
diskotekoje, visur, bet jos niekur nebuvo. Tada pri- 
sėdau didžiojoje šokių salėje ir užsisakiau vieną 
alaus. 

- Kur, tavo manymu, ji galėjo būti? 

— Neįsivaizduoju. Kartais ji taip elgiasi. Tiesiog 
ima ir dingsta. Niekad nežinai, ką ji galvoja. Bet po 
kiek laiko aš ją vis dėlto pastebėjau. Ji sėdėjo priešin- 
game patalpos gale su dviem vyriškiais. Jie buvo 
vyresni. Dėvėjo kostiumus. 

— Ar tada prie jos priėjai? 

— Ne, nepriėjau. Dar kiek pasėdėjau ir išėjau. 

— Kodėl taip pasielgei? Ji gi buvo tavo mergina. 

Policininko žvilgsnis buvo neabejotinai įtarus. 
Taip, kodėl gi jis prie jos mepriėjo? Kaipgi jam 
rasti žodžių savo nusivylimui apsakyti? Kaip jam 
paaiškinti policininkui, kad, nepaisant amžiaus 
skirtumo, jų poroje visada viską sprendė Jeniferė? 
Kad jis kaip uodega sekiojo Jeniferę, kad ligi jos jis 
niekada nebuvo turėjęs merginos. Ir kad ji pradėjo 
Jį perprasti. 

- Man buvo į ją nusispjauti, - atsakė jis atsai- 
niai. - Dėl manęs ji galėjo ten sau sėdėti ir maivytis 
prieš tuos diedus. 

— Kaip tu tada jauteisi? Įsižeidei? 

- Aš tik pajutau, kad ji jau nebe mano mergina. 
Kad viskas baigta, - melavo Jukė. 

— O ką darei po to? 

— Aš nuėjau į kitą vietą ir išgėriau dar kelis alaus, - 
vėl sumelavo jis. - Tada atsiguliau miegoti. 

— O tie vyriškiai - ar galėtum juos atpažinti? 

— Nežinau. Galbūt. 

- Kaip jie atrodė? 

— Man atrodo, kad vienas buvo tamsus, o kitas 
šviesus. Daugiau neprisimenu. 

— Arjie buvo suomiai? Švedai? 

— Neįsivaizduoju. Aš sėdėjau per toli. 

— Mes dar pasikalbėsime, - pasakė Nieminenas, 
ranka parodydamas į duris. 


X X X 


Policija atvyko tą pačią akimirką, kai greitosios 
pagalbos automobilis su mažuoju vaikeliu išvažiavo 
iš Didžiojo Mejtenso skersgatvio. Petra padėkojo 
už pagalbą moteriai, kuri vadinosi Estera Jensen, 
ir atsiprašė, kad sutrukdė ir paliko netvarką. Ji pa- 
aiškino, kad pati yra policininkė ir dar tą pačią dieną 
sugrįš pasikalbėti. 

Tada ji išėjo į gatvę pasitikti policininkų. Abu vy- 
rus iš patruliavimo tarnybos Petra pažinojo tik iš 
matymo. Vienas iš jų vadinosi Stafas, jis buvo ne- 
kenksmingas tipas. Antrasis, Holgersonas, buvo tik- 
ras nevėkšla su svorio centru tarp menčių. Kai eida- 
vo, linguodavo taip, kad atrodydavo, jog tuoj nugrius 
ant nugaros. Išpampę žastai, matyt, trukdė jam, 
skirtingai nei normaliems žmonėms, laikyti rankas 
prie šonų, o gal jis pats stengėsi būtent taip atrodyti. 
Penktadienį jis taip pat buvo dalyvavęs kursuose apie 
kūno kalbą. Kiek susierzinusi ji prisiminė, kad kai 
buvo kalbama apie policijos viršininko eigastį, žodį 
„seksualus“ jai galėjo pasufleruoti ir Holgersonas. 

Atpažinęs Petrą, Stafas nusišypsojo. Holgersono 
lūpose irgi buvo matyti šypsenos pėdsakas, tačiau jo 
žvilgsnis buvo nukreiptas ne į Petros akis, o į kitas 
kūno dalis. 

— Sveiki, - ištarė ji, linktelėdama jiems. - Tai aš 

radau vaiką. 

— O velnias, - nusikeikė Stafas. 

- Ašjums parodysiu, kaip viskas atrodė, - pasakė 
Petra ir su įkandin sekančiais abiem policininkais 
pasuko į parką, link sąžalyno, kur buvo radusi ber- 
niuką. 

Rankos mostu ji sustabdė policininkus, o pati kuo 
atsargiau per vis dar rasotą žolę nuėjo prie krūmų. 
Petra instinktyviai juto į nugarą įsmeigtą Holger- 
sono žvilgsnį. Ar kaip dar būtų galima pasakyti: ji 
buvo tikra, kad jis spoksojo. Prigludusios prie kūno 
sportinės timpės nebuvo rūbas, kurį ji pageidautų 
dėvėti Holgersono draugijoje. 

- Štai čia jis gulėjo, - paaiškino Petra ir tik vieną 
kartą truktelėjusi išlaisvino vaiko vežimėlio korpusą 
iš krūmų. 

Tada jie nuėjo į aikštelę, kur stovėjo vežimėlio va- 
žiuoklė. Dabar jie pastebėjo, kad vežimėlis sugadin- 
tas. Vienas iš ratų laikėsi kreivai, o pats plieninis rė- 
mas iš vienos pusės stipriai įlenktas. Petra atsargiai 
užkėlė korpusą ant važiuoklės, o medžiagines ran- 
kenas užklojo ant lopšio. 

— Atrodo, kad viskas dera, - pasakė Petra. - Dalys 
tinka viena prie kitos, nors vežimėlis ir aplamdytas. 
Mums teks aptverti gana didelį plotą, - pridūrė ji ir 
mostelėjo ranka link sąžalyno, kuris augo maždaug 
už trisdešimties metrų. 

Atvyko dar vienas policijos automobilis ir Hol- 
gersonas paragino du išlipusius policininkus pasiim- 
ti aptvėrimo priemones. Petra papasakojo apie savo 
šiurpų radinį ir tada pati dar sykį platesniu ratu apėjo 
radimo vietą, bandydama apgalvoti padėtį. Tik dabar 
pajuto, kaip perši subraižytas blauzdas. Ji dirstelėjo 
žemyn ir konstatavo, kad brangiąsias „Nike“ kelnes 
teliks išmesti lauk. 

„Kažkas turi vaiko pasigesti, - mąstė ji. - Kažkas 
dabar netekęs vilties visur ieško mėlyno vaikiško 
vežimėlio su baltais taškeliais. Mes turime surasti 
berniuko tėvus. Bet tai ne mano darbas, - dingtelėjo 
jai. - Aš juk tik liudininkė, man reikia visa tai mesti 
ir traukti namo.“ 

Ji sugrįžo į aikštelę. Teritorija buvo jau beveik ap- 
tverta. Iš įpročio eidama pro šalį dirstelėjo į šiukšlių 
dėžę, stovinčią ant takelio. Nieko ypatingo. Knaisio- 
tis po šiukšlių dėžes ir ieškoti pėdsakų žolėje buvo 
ne jos užduotis. Tuo turėjo pasirūpinti Stafas, Hol- 
gersonas ir jų kolegos. 

- Tai aš einu! - šūktelėjo ji Stafui, stovinčiam kiek 
žemiau ant kalvelės. - Žinote, kur mane rasti. Tetulė 
dešimtajame name žino, kad jūs ateisite. Sėkmės. 

- Ačiū. Susisieksim, - atsakė Stafas ir atsisvei- 
kindamas kilstelėjo ranką. 

Kiek tolėliau ant žolės stovintis Holgersonas 
palydėjo ją nežinia ką reiškiančia šypsena. Kiek 
krūptelėjusi, Petra apsisuko ir patraukė kolektyvinių 
sodų link. Pati dorai nežinodama kodėl, ji stabtelėjo 
ties gatvių priežiūros tarnybos pastatyta smėlio dėže, 
esančia kitapus tvoros, palei kurią ji ėjo. Grįžo prie 
vartelių, atidarė juos ir priėjo prie dėžės. Intuityviai 
ant pirštų užsitraukė sportinės striukės rankovės 
galą ir medvilnės audiniu apvyniota ranka kilstelėjo 
sunkų plastikinį dangtį. Kelias akimirkas ji ir liko 
taip stovėti, o tada su trenksmu paleido dangtį. 

- Holgersonai! Stafai! - sušuko Petra Vestman. - 
Turėsite aptverti didesnį plotą. Manau, kad radau 
mamą. 


SEKMADIENIO PRIEŠPIETĖ 


Šiobergas prabudo be ketvirčio šešios, nors iš 
tikrųjų galėjo miegoti, kiek tik norėjo. „Senstu...“ - 
spėjo pagalvoti, o tada jį užplūdo atsiminimai. Nors 
ir keista, pirmasis dalykas, kurį pajuto, buvo pa- 
sitenkinimas. Jo mintis tarsi filtras vis dar gaubė pri- 
temdytas apšvietimas ir šeštadienio vakaro šventinis 
spindesys. Jis tiesiog gulėjo ir pats sau šypsojosi, 
prisimindamas Margitos karštą glėbį ir jos plaukų 
kvapą. Tas nuoširdus, atviras, suprantantis žvilgsnis, 
kai ji į jį žvelgė, svaigino, vertė pasijusti tarsi namie. 

— Namie? - pasakė jis garsiai pats sau. 

Ką reiškia „namie ? Namie - tai juk čia, kartu su 
Osa. Ir tada Šiobergas pajuto sąžinės priekaištus. Ta- 
čiau ne visai. Ne taip, kaip turėtų justi. Sąžinė turėjo 
smogti į pilvą tarsi arklio spyris, tačiau ji viso labo lyg 
katė šmikštelėjo pro jį ir tylutėliai atsigulė sąmonės 
pakampėje. 

Atrodė, kad pagirių, kurių turėjo sulaukti, taip 
ir nebuvo. Šiobergas basas nuėjo į prieškambarį pa- 
siimti laikraščio „Dagens Nyheter“. Tada užsuko į 
virtuvę, ten dėl viso pikto išgėrė tris stiklines vandens 
ir pasiėmė rašiklį. Užuot pamiegojęs tas kelias pa- 
pildomas valandas, vėl atsigulė į lovą ir sugebėjo 
išspręsti beveik visą „Sekmadienio kryžiažodį . Kai 
buvo be dvidešimt septinta, atsikėlė ir susiruošė va- 
Žiuoti į Hudingės ligoninę. 

Motinos būklė buvo kur kas geresnė, o rentgeno 
nuotraukos nerodė, kad šonkaulių lūžiai būtų turėję 
kokių rimtesnių pasekmių. Šiobergas parvežė ją na- 
mo į Bolmūrą ir palydėjo į butą antrame aukšte. 
Motina iš spintelės virš indų plautuvės paėmė puo- 
delius ir užplikė jiems kavos, o tuo metu Šiobergas 
miegamajame knygų lentynose ieškojo segtuvo. Su- 
radęs atsisėdo virtuvėje prie stalo, norėdamas padėti 
motinai apmokėti sąskaitas už tą mėnesį. Jis ilgai 
vartė popierius, ieškodamas reikalingos plastikinės 
įmautės. Staiga jo žvilgsnis užkliuvo už visai kito da- 
lyko. 

— O kas gi čia? Beržyno iškyšulys 4:14. Tai juk 
sklypo nuosavybės dokumentas. Ar tau priklauso 
sklypas? 

— Ne, nemanau, - neatsisukdama į jo pusę, san- 
tūriai atsakė motina. 

Ji ištraukė kavinuką iš kavavirės ir ėmė pilti jiems 
kavą. 

— Gal nori į kavą pieno? Gerai skrandžiui. 

— Dėl skrandžio rūpesčių aš neturiu, mama. Ko- 
dėl tau priklauso sklypas? Kur jis yra? 

— Matyt, kažkas bus likę po tėtės mirties. Ten nie- 
ko nėra. 

— Mama, aišku, kad ten kažkas yra. Tai juk skly- 
pas. Kur yra Beržyno iškyšulys? 

- Žinai juk pats, aš taip menkai išmanau geogra- 
fiją. Tiesą sakant, neįsivaizduoju. 

Ji vis dar stovėjo atsukusi į jį nugarą, tad Šiobergas 
atsistojo ir priėjo prie indų plautuvės, kad priverstų 
ją pažvelgti jam į akis. 

— Ar tu man meluoji? - paklausė jis. 

- Meluoju? Cha! - teištarė motina ir nunešė puo- 
delius prie virtuvės stalo. 

Ji pastatė puodelius, o tada ėmė domėtis segtuvu, 

pervertė kelis lapus ir pasakė: 

- Štai čia tau sąskaitos. Mokėjimo blankų knyge- 
lė ir vokai yra knygų spintoje. 

Šiobergas nieko nesuprato. Tik tiek, kad be- 
prasmiška bandyti kalbėti su motina, jei ji pati apie 
tai nenori kalbėti. Jis gėrė kavą ir per virtuvės lan- 

ir mokėjimo blankus, motina sudėjo juos į voką ir 
palaižiusi užklijavo. Šiobergas suvokė, kad jis, tiesą 
sakant, neturi teisės kišti nosies į motinos reikalus. 
Jei ji norėjo kur nors paslapčia turėti sklypą, tegul sau 
ir turi. Bet vis dėlto - jis negalėjo lyg niekur nieko 
palikti šio klausimo ramybėje. Jų bendrame gyveni- 
me atsirado tiek daug neaptartų ir neišsiaiškintų 
dalykų. Jis juto nepasitenkinimą dėl visų tų išsisu- 
kinėjimo manevrų, dėl motinos sugebėjimo nuolat 
išvengti nemalonių pokalbio temų, išsisukti nuo to, 
kas nebuvo paprasta. 

- Gal jis paveldėjo? - tęsė Šiobergas. - Gal tėtė 
paveldėjo sklypą iš močiutės ir senelio? 

- Sakau gi, kad nežinau! Dabar tai jau baik! 

Motina keldavo balsą anaiptol ne dažnai. Reikalą 
buvo geriausia atidėti. Ir apsimesti, lyg nieko nebūtų 
įvykę, kaip įprasta Šiobergų šeimoje. 

- Eisiu ko nors tau nupirkti, mama. Ko tau rei- 
kia? 

Jie kartu sudarė pirkinių sąrašą. Paprastas užsi- 
ėmimas, nesukėlęs diskusijų. 

X X X 


Hana atsimerkė ir suvokė, kad negali kvėpuoti. Ji 
nežinojo, kur yra. Išsigandusi ėmė mosuoti ranku- 
tėmis. Paskiau prisiminė ir suprato, kad vis dar guli 
vonioje. Tada atsisėdo, išspjovė vandenį ir galiausiai 
jai vėl pavyko giliai įkvėpti. Jai juk buvo aišku, kad 
vonioje negalima miegoti. Nusiraminusi mergaitė at- 
sistojo ant kojų. Visą kūną maudė, skaudėjo beveik 
visur. Dabar ji judėjo lėtai ir atsargiai, nebenorėjo, 
kad skaudėtų dar labiau. Prisiminė, kad buvo keti- 
nusi išsiplauti plaukus, tačiau neturėjo jėgų. Turi dar 
pamiegoti. 

Ji perlipo vonios kraštą ir pabandė pasiekti rank- 
šluostį. Hana judėjo sraigės greičiu. Švelniai ir atsar- 
giai, kone tapšnodama, nusišluostė visą kūną. Tada 
numetė rankšluostį ant grindų ir nusvirduliavo į 
tėvų miegamąjį. Ji negalėjo aiškiai matyti, tačiau, 
primerkusi vieną akį ir sukoncentravusi žvilgsnį, 
pamatė užklotus ant fotelio. Ji paėmė vieną iš jų ir nu- 
sitempė į lovą. Užsiropštė, dar spėjo pagalvoti, kad 
kažkur turėtų būti paklodė, tada užsiklojo užklotu ir 
vėl užmigo. 


X X X 


— Koni, čia Petra. 

Šiobergas stovėjo „Icos“ parduotuvėje su pilnu 
prekių vežimėliu. 

- Klausyk, čia kai kas atsitiko. Tau teks atvykti į 
darbą. 

— Maniau, kad šiandieną turi laisvą dieną? 

- Ir aš taip maniau. Šį rytą buvau pabėgioti Baltų- 
jų kalnų parke. Ten krūmuose radau vaiko vežimėlio 

korpusą, ištraukiau jį, o lopšyje gulėjo mažas kū- 
dikėlis. Krūmuose gulėjo kūdikis! Nežinojau, ar gy- 
vas, ar miręs. Pasiėmiau jį, nubėgau į vienus namus 
ir bandžiau atgaivinti. Tada atvyko greitoji pagalba. 

— Vaje, po velniais. Ar žinai, kaip jis dabar? 

— Ne, nespėjau išsiaiškinti. Padėjau policijos pat- 
ruliams aptverti įvykio vietą ir panašiai - ten buvo 
Holgersonas, Stafas ir dar keli kiti. 

— Gerai, - tarė Šiobergas. - Tada jiems belieka su- 
sisiekti su berniuko tėvais. Juk jo kas nors pasigedo, 
ar neč.. 

— Koni, tai ir norėjau papasakoti. Nutariau, kad 
savo darbą baigiau, ir jau ruošiausi namo... 

— Taip?.. 

- Žinai, aš gi smalsi, taigi nesusilaikiau neatidariu- 
si smėlio dėžės, pro kurią ėjau, dangčio... 

— Irė.. 

- Ten gulėjo moteris. Moters lavonas. Aš, aišku, 
nežinau, bet manau, kad tai yra mama. 

Ragelyje kelias akimirkas buvo tylu. Tada Šiober- 
gas dalykiškai tęsė: 

— Kaip ji mirė“ 

— Galva buvo visa sudaužyta. Kažkas paguldė ją 
į dėžę. Nemanau, kad ši byla skirta policijos patru- 
liams. 

— Kur tu esi, Petra? 

— Aš vis dar Baltuosiuose kalnuose. 

- Kas daroma? 

- Jie nufotografavo radinio vietą. Šiuo metu fo- 
tografuoja, kas likę. Aš paskambinau Belai, o keletas 
jos darbuotojų jau pradėjo apieškoti teritoriją. Ji pati 
irgi kelyje iš kažkur esančios teniso aikštelės. Teis- 
mo medicinos gydytojas taip pat pakeliui. Aptvėrėme 
didelę dalį parko. Paskambinsiu į ligoninę pasiteirau- 
ti dėl berniuko būklės. Kad tik ir jis nebūtų negyvas... 

Vargšas vargšas vaikelis. Dabar mes turėsime perimti 
šį tyrimą. 

- Atrodo, kad tu taip ir padarei. Puikiai padirbė- 
jai, Petra. Iškviesk Einarą, Jamalį ir Sandeną. Būtų 
gerai, kad visi pamatytų nusikaltimo vietą. Su pro- 
kuratūra susisieksime vėliau. Šiuo metu aš pats esu 
Bolmūroje. Būsiu pas tave po valandos. 

— O kaip žurnalistai, Koni? Ką man daryti su jais? 
Jie jau mus surado. Apie tai laikraščių antraštės rašys 
jau šią popietę. 

— Nusiramink. Pasakyk, kad radome moters pa- 
laikus ir kad daugiau nieko nežinome. Tegul sau fo- 
tografuoja. O apie vaiką jie nežino? 

— Ne, atrodo, kad ne. 

— Gerai. Tai kol kas tiek. 

Šiobergas įsikišo mobilųjį telefoną atgal į striukės 
vidinę kišenę. Jis susimokėjo ir sparčiu žingsniu parė- 
jo su pirkiniais pas motiną. Padėjęs jai iškraustyti 
maistą, skubiai atsisveikino, sėdo į automobilį ir nu- 
važiavo miesto link. Kurį laiką negalėjo susikaupti, 
o jo mintys klaidžiojo tarp smėlio dėžių ir Margitos 
Ulofson, nepaaiškinamų nekilnojamojo turto nuo- 
savybės dokumentų ir pamestų kūdikių. 


X X X 


— Taip, aš mačiau ją bare. 

Barmenas Juha Lehto čiupinėjo nuotraukas, duo- 
tas Niemineno, kuris sėdėjo šalia ir per akinių viršų 
tyrinėjo jo veidą. Apklausiamieji buvo sodinami 
į sukamąjį fotelį prie stalo palei langą šokių salo- 
ne viršutiniame denyje. Prie gretimų stalų sėdėjo 
darbuotojai ir keleiviai, juos kvotė kiti policininkai. 
Turėjo būti apklausti visi žmonės laive, jų buvo be- 

veik du tūkstančiai, ir tik tada tiems, kurie turėjo pa- 
likti laivą Turku, bus leista išsilaipinti, .o laivas galės 
grįžti atgal į Stokholmą. 

— Ar esate tikras, kad tai buvo ji? - paklausė Nie- 
minenas. 

— Taip, aš atpažįstu striukę, - pasakė Lehto ir pa- 
rodė nuotrauką, policijos fotografo padarytą prieš 
kelias valandas. - Aš atpažįstu ir veidą. Ji buvo bai- 
siai daili. 

Tai sakydamas, jis ranka mostelėjo link antrosios 
nuotraukos - jos asmens tapatybės kortelės kopijos. 

— Kiek tada buvo valandų? 

- Manyčiau, kad devinta, galbūt pusė dešimtos. 
Bare buvo gana mažai žmonių. 

— Arji sėdėjo viena? 

— Ne, ji buvo vyresnio vyriškio draugijoje. Jam 
galėjo būti nuo penkiasdešimt ligi šešiasdešimt me- 
tų. Nors, tiesą sakant, nemanau, kad jie buvo kartu. 
Tik iš pradžių taip pamaniau, nes jie atėjo vienu me- 
tu ir jis užsakė gėrimus jiems abiem. 

— Ką jis užsakė? 

— Manau, kad alų. Bet elgėsi su ja nemaloniai. Ji 
atrodė susirūpinusi. 

— Ar girdėjote, apie ką jie kalbėjosi? 

— Ne, bet jis šiurkščiai griebė ją už rankos ir at- 
rodė piktas. O gal netgi įtūžęs. Jau ruošiausi įsikiš- 
ti, bet tada priėjo kitas vyras, kuris, atrodė, buvo jos 
pažįstamas, ir išskyrė juos. Ji nuėjo su tuo vyriškiu 
ir atsisėdo prie stalo visai šalia baro. 

Lehto parodė stalą priešingame patalpos gale. 

- Štai ten, prie pat baro iš kairės. Ten kartu sėdėjo 
du suomiai. Tvarkingi, dėvintys kostiumais. Atro- 
dė, kad jie dirba. Bet kai prie jų atsisėdo mergaitė, 
baigė. 


— O tas nemalonusis vyras bare - ar jis irgi buvo 

suomis? - paklausė Nieminenas. 

Prieš atsakydamas barmenas mirksnį padvejojo. 
Tada pasakė: 

— Ne, jis buvo švedas. Kiek girdėjau jį, kalbėjo be 
akcento. Kai mergaitė dingo, jis viso labo pakilo ir 
nuėjo. 

- Kaip jis atrodė? 

- Paprastai. Nepastebėjau nieko ypatingo. Tik 
tiek, kad, kaip sakiau, buvo agresyviai nusiteikęs. 

— Štai šitas vyras, ar atpažįstate jį? 

Nieminenas parodė barmenui kitą nuotrauką - 
anksčiau tą rytą jie buvo nufotografavę Jukę. 

— Ne, nemanau, - atsakė Lehto. - Ar turėčiau at- 
pažinti“ 

— Jis sėdėjo prie vieno iš štai šitų stalų daugmaž 
tuo pačiu metu ir teigia, kad matė ją kartu su dviem 
suomiais. Jis turėjo būti užsisakęs alaus. 

— Tai tada jį aptarnavo mano kolega, kuris vaikš- 
čiojo po salę ir nurinkinėjo indus. Kartais, kai mažai 
žmonių, mes priimame užsakymus prie stalo. Kad ir 
kaip ten būtų, aš jo neprisimenu. 

- Kaip jums atrodo, ar galėtumėte parodyti 
vyriškius, apie kuriuos mes kalbėjomės? 

- Abejoju. Bent jau ne vyriškius su kostiumais. 
Galbūt tą, kuris sėdėjo prie baro, bet nesu tikras. 

Nieminenas leido barmenui eiti savo keliais ir į 
užrašams skirtą bloknotą užrašė kelias pastabas, o 
tada pakvietė kitą žmogų. 


X X X 


Jukė sėdėjo pusryčių valgykloje ir išsiblaškęs 
čiupinėjo ruginę bandelę su kepenų paštetu. Nuotai- 
ka laive buvo slogi, žmonės prie stalų kalbėjosi ty- 

liai. Jis pats viduje jautėsi visiškai tuščias. Jam derėjo 
valgyti, tačiau vien nuo sumuštinio vaizdo sutraukė 
skrandį. Jis pažvelgė į žuvėdras, už lango sklandan- 
čias po lietaus pritvinkusį orą, tačiau jų nematė. Prie 
to paties stalo, bet per kelias kėdes, sėdėjo suomis 
tėvas su dviem maždaug dešimties metų berniukais 
ir lošė kortomis. Kažkas patraukė kėdę priešais jį 
ir atsisėdo, bet Jukė ir į tai nekreipė dėmesio, tik 
abejingai spoksojo pro langą. Kol iš apmąstymų jį 
negailestingai pažadino balsas. 

— Ką gi, šita kelionė buvo velniškai nesėkminga, 
kaip tau atrodo? 

Jukė pasuko galvą ir neišraiškiai pažvelgė į per- 
nelyg gerai pažįstamą veidą, nieko neatsakydamas. 
Pirmiausiai pajuto netikrumą. Tai negalėjo būti tik- 
rovė, dar ir tai. Jis nepajėgė reaguoti, nežinojo, kaip 
turėtų reaguoti, nežinojo, ar yra išsigandęs, ar tik 
jaučia palengvėjimą. Palengvėjimą dėl to, kad situa- 
cija taip gerai pažįstama, palengvėjimą, nes jautė, kad 
teroro pusiausvyra buvo atkurta ir jis saugus. 

- Dailios panos būta, tiesą sakant. 

Jukė neišspaudė nė žodžio. 

- Taip, turiu omenyje tą iš tupyklos. Lavoną. Nors, 
pagal mano skonį, kiek per daug kekšiška. Ji norėjo 
per daug apžioti, kaip sako žmonės. 

Tik dabar jis išgirdo, tik dabar jis suprato, ką mato 
ir girdi. 

— Tėte, tai juk Jeniferė. Mano Jeniferė, - ištarė jis 
tyliai. 

- Numaniau, - pasakė tėvas, paniekinamai šyp- 
sodamasis. - Vardas pasirodė man pažįstamas. 

— Ar tave apklausė? - pasiteiravo Jukė. 

- Jei tai galima vadinti apklausa. Paklausė mano 
pavardės, kur gyvenu, ar ką nors žinau. O dar paro- 
dė nuotraukas ir pasiteiravo, ar ją atpažįstu. Bet atsa- 


106 


kiau, kad ne. Taigi viskas ilgai netruko. O kaip tau 
sekėsi? 

- Tėte, ji gi buvo mano mergina. Aišku, kad jie 
mane apklausė. Aš mačiau... kūną. 

Jis nusisuko ir žvilgsnis vėl užkliuvo už kažko to- 
lumoje, anapus lango. 

- Aš suprantu, - pasakė tėvas. - Aišku, kad matei, 
kai ją Žudei. 

Jukė krūptelėjo ir pažvelgė tėvui tiesiai į akis. 

- Aš jos nežudžiau, - sušvokštė jis. - Kodėl tu 
taip sakai? 

Tėvas atsakė jam gudria šypsena. 

— O ką, tiesą sakant, tu čia veiki? 
Man pasirodė, kad sakei, jog šiuo keltu nekeliausi. 

— O kaip mama? - staiga atėjo į galvą Jukei. - Tu 
gi negali palikti jos vienos? 

— Negaliu? O tu tai palikai. 

Tėvas su piktdžiuga jam nusišypsojo. 

- Aš nepalikau! Juk tu buvai namie. Ją juk reikia 
prižiūrėti... 

- Žinai pats, kad ji nenumirė iš bado, - nutraukė 
jį tėvas. 

Jukė su trenksmu atsistojo ir nuėjo, o tėvo žvilgs- 
nis degino jam nugarą. 


SEKMADIENIO POPIETĖ 


Ant parketo girgždėjo kėdės, o ant stalo dunksėjo 
bloknotai. Šį kartą, skirtingai nuo kitų, į pasitarimą 
mėlynajame ovaliajame kabinete Ostjotos gatvėje 
numeris 100 visi atėjo laiku. Paaiškinimas tas, kad 
visi atvyko iš tos pačios vietos - makdonaldo Jotos 
gatvėje, išskyrus Belą Hanson, kuri buvo užsukusi 
į teismo medicinos skyrių, ir Hadarą Ruseną, atva- 
žiavusį iš vasarnamio Rūslagene. Vietoj įprasto pilko 
kostiumo šiandieną jis dėvėjo džinsais, languotais 
flanelės marškiniais ir avėjo guminiais auliniais ba- 
tais. Atrodė, kad jis čia atvažiavo tiesiai iš daržo. 
Kai Šiobergas pradėjo kalbėti, Hadaro beveik dviejų 
metrų ilgio kūniškasis apvalkalas sėdėjo atsilošęs pu- 
siau gulimoje padėtyje kėdėje. 

- Apgailestauju, kad sutrukdžiau savaitgalio po- 
ilsį, Hadarai. Žinoma, ir visų kitų. Bet, kaip visi su- 
prantame, šiai bylai turi būti teikiama pirmenybė. 
Vestman, gal papasakotum mums viską, kad galėtu- 
me pabandyti susidaryti bendrą įvykių vaizdą? 

Petra, kuri visą popietę prasibastė lauke, apsi- 
rengusi plonais sportiniais rūbais, sėdėjo rankose 
gniauždama arbatos puodelį, kad sušiltų. Ligi šiol 
ji neturėjo laiko pabėgiojusi nusiprausti po dušu ir 
persirengti. Tačiau Bela Hanson ir Hamadas taip pat 
sėdėjo apsivilkę sportinius rūbus ir atrodė nesiprau- 
sę. Ji žinojo, kad Hanson praleido rytą teniso aikš- 
telėje, bet kai pasirodė Hamadas, kuris taip pat vilkė- 

jo treningą, ją apėmė jausmas, kad jis atvyko iš tos 
pačios vietos. Dėl vienos ar kitos priežasties Petrai 
tai nepatiko. 

Petra pasakojo apie įvykius, kelis kartus ją per- 
traukė tik Rusenas, šio to paklausdamas. 

- Turime maždaug penkių mėnesių berniuką, 
kovojantį už savo gyvybę Karolio ligoninėje, - baigė 
ji apibendrindama. - Neatrodo, kad berniukas bū- 
tų patyręs smurtą, bet jis netekęs skysčių ir peršalęs. 
Kol jį radome, vaikas, be abejo, buvo ten išgulėjęs 
jau netrumpą laiką. Turime negyvą moterį, kuri gali 
būti berniuko mama arba auklė. Ją radome vienoje 
iš gatvių priežiūros tarnybos smėlio dėžių visai šalia 
vietos, kur buvo rastas vaikas. Ligi šiol mums pavy- 
ko nustatyti, kad bent jau ji patyrė smurtą: moters 
galva sužalota. Turime vadovautis prielaida, kad ne 
ji pati paguldė save į dėžę. Moters tapatybė vis dar 
nenustatyta. Berniuko paieška dar nepaskelbta ir 
Stokholmo regione nesikreipta į policiją dėl dingu- 
sio tokio amžiaus vaiko. Tačiau yra keletas dingusių 
moterų, kurios galėtų atitikti šį apibūdinimą, bet tuo 
dar turėsime pasidomėti. 

- Bela, o ką sako teismo medicinos skyriuje? - 
paklausė Šiobergas. 

— Kadangi moteris neidentifikuota, prieš pradė- 
dami skrodimą, norime kiek palaukti. O šiaip - 
sunkūs kūno sužalojimai, smūgis buku daiktu, at- 
rodo, pakankamai stiprus, kad užmuštų. Abi kojos 
daugelyje vietų sulaužytos. Daug kraujosruvų apa- 
tinėje kūno dalyje. Gavau jos rūbus, bet nespėjau 
atidžiau apžiūrėti. Ir, kaip jau sakiau, neradome ta- 
patybės dokumentų nei kartu su ja, nei kur kitur 
parke. 

— Nėra tapatybės dokumentų, - sumurmėjo San- 
denas. - O galji turėjo ką nors įdomaus kišenėse? 

— Nieko, - atsakė  Hanson. - Keletą popierinių 
nosinaičių - ir viskas. 

- Vadinasi, pinigų nebuvo. Piniginės nebuvo. 
Raktų nėra? 

— Raktų nėra. 

- Jeigu ji su savimi neturėjo raktų, tai reiškia, kad 
liko namie kas nors, kas šiuo metu turėtų būti pa- 
sigedęs jos ir vaiko, arba kas nors, tarkim, tas, kuris 
įvykdė nusikaltimą, iš jos viską paėmė, - konstatavo 
Sandenas. 

— O kaip žiedai? - pasidomėjo Hamadas. 

- Ir jų nėra. Tik žiedų paliktos žymės ant kairės 
rankos bevardžio piršto. 

— Taigi ji greičiausiai ištekėjusi. 

— Arba buvo anksčiau ištekėjusi, - patikslino San- 
denas. 

- Kiek laiko ji mirusi? - paklausė Šiobergas. 

— Dar negalime pasakyti. Teismo medicinos sky- 
rius atsiųs pirmą ataskaitą vakare. 

— Ar turite minčių, kas galėjo su ja nutikti? 

— Be abejonės, atrodo, kad ją suvažinėjo, bet ta- 
da galvą jai greičiausiai sužalojo ne automobilis. To- 
je vietoje ieškome kraujo. 

- Nori pasakyti, kad kūnas buvo nublokštas kiek 
toliau? - įsiterpė Sandenas. 

- Taip. 

Gabriela Hanson kaip visada kalbėjo trumpai ir 
dalykiškai. Be nereikalingų spėliojimų, tik tiesūs at- 
sakymai į konkrečius klausimus. 

- O vaiko vežimėlis? - pasidomėjo Vestman. - Jis 
atrodė aplamdytas. 

- Pakenkimų pačiai vežimėlio važiuoklei aukštis 
atitinka kaulų lūžių vietas. Vežimėlį vis dar tiriame. 

- Taigi turime tikėtiną scenarijų, pagal kurį ga- 
lime dirbti, - konstatavo Šiobergas. - Automobilio 

suvažinėta moteris su vaikišku vežimėliu. Papras- 
čiausias pabėgimas iš eismo įvykio vietos. 

- Tai reiškia, kad būta žiauraus tipo: jis ištuština 
aukos kišenes, paslepia lavoną ir palieka kūdikį mir- 
ti miške, - išrėžė Sandenas. 

— Turbūt vairuotoją apėmė panika, - spėjo Šio- 
bergas. - Einarai, ieškok dingusiųjų, kurių apibū- 
dinimai galėtų atitikti tos moters. Arba vaiko, su- 
prantama. 

— Aš dar nebūsiu spėjęs nieko nuveikti, kai į mus 
kreipsis tėvas, - bambėjo Einaras Eriksonas. 

ia nekreipė dėmesio į reiškiamą nepasi- 
tenkinimą. Tiesiog Eriksonas buvo toks, jo paisyti 
nevertėjo, o dirbo jis gerai. 

- Ir dar susisiek su visomis automobilių dirbtu- 
vėmis, gal pas juos pateko automobilis, kurio pa- 
kenkimai atitinka pakenkimus ant vaikiško vežimė- 
lio, - tęsė Šiobergas. - Petra, tu nuolat informuosi 
mus apie vaiko būklę. Mums taip pat reikalinga jo 
nuotrauka. Jensas, Jamalis ir Petra pradės tame ra- 
jone gyvenančių žmonių apklausą. Tai turi būti di- 
delio masto operacija. Mums reikia liudininkų, bet 
svarbiausia - išsiaiškinti, kas yra mirusi moteris. 
Hanson, palaikyk ryšį su teismo medicinos skyriu- 
mi. Noriu iškart sužinoti, kada ji mirė, kad galėtume 
ieškoti liudininkų. Atpažinimui mums reikia ir kit- 
ko: pirštų atspaudų, dantų, rūbų, vaikiško vežimėlio 
modelio - visų tų dalykų. 

Šiobergą nutraukė atsargus beldimasis į duris. 

- Taip? - sušuko jis Lundinui, jaunajam konsteb- 
liui, kuris tą dieną buvo pasodintas prie telefono, o 
dabar neryškiai matėsi per durų stiklą. 

Visų žvilgsniai nukrypo į kiek susidrovėjusį Lun- 
diną, kuris vos vos pravėrė duris. 

— Skambutis Koniui Šiobergui. Pokalbio atidėti 


111 


negalima, - pridūrė jis teisindamasis. 

— Sujunkite su šiuo kabinetu, - pasakė Šiobergas 
ir atsivertė savo didelio formato bloknotą. 

Sandenas per stalą pastūmė telefoną Šiobergui, 
kuris atkakliai spragsėjo rašikliu ir greitai išgėrė du 
gurkšnius iš savo kavos puodelio. 

Pokalbis truko ilgiau, nei Šiobergas tikėjosi. O kai 
baigė kalbėti, jis atsidusęs padėjo ragelį. 

- Atrodo, kad padėtis vis sunkėja, - pavargęs 
pripažino jis. - Rasta šešiolikos metų mergaitė, pa- 
smaugta „Viking Line“ kelto tualete. Ji nužudyta šią 
naktį Švedijos vandenyse, o gyvenamoji vieta buvo 
Jotos gatvėje, prie Ringeno. Taigi byla atsidurs ant 
mūsų stalo. Ligi šiol darbavosi suomių policija ir atei- 
tyje jie taip pat teiks visokeriopą mums reikalingą 
pagalbą. Tačiau tyrimui vadovausime mes. 

— Po galais. Du vaikai per vieną dieną. 

Sandenas apibendrino tai, apie ką galvojo visi. 

- Šio tyrimo imsiuosi aš pats, - tęsė Šiobergas. — 
Jamalis dirbs su manimi. Petrai teks perimti Bal- 
tuosius kalnus. Tu susidorosi. Jensas taip pat pri- 
sijungs. O Einarui teks dirbti su abiem bylomis. Jei 
nesusitvarkysime, teks prašytis pagalbos, bet pra- 
džioje bandysime daryti būtent taip. 

Petra Vestman ligi šiol dar niekada nebuvo at- 
sakinga už bylos tyrimą. Dabar ji tuo pačiu metu ir 
jautė pasididžiavimą, ir šiek tiek nervinosi. Nervino- 
si vyresnio ir kur kas labiau patyrusio Sandeno aki- 
vaizdoje, bet jis padrąsinamai patapšnojo jai per pe- 
tį ir greitai mirktelėjo. Prestižo nesivaikymas buvo 
vienas iš Sandeno būdo bruožų - per visus tuos 
metus, mindamas ant kulnų Šiobergui, jis niekada 
nerodė pavydo ar kartėlio ženklų, o tai savo ruožtu 
bylojo apie kitą Sandeno savybę - kuklumą. Jis ten- 
kinosi esama padėtimi, retai kada nerimaudavo ir 

niekada neliūdėdavo. 

— Taigi galite pradėti. 

Šiobergas kreipėsi į Vestman ir Sandeną: 

— Aš būsiu čia, - dėl visa ko pridūrė jis, šypso- 
damasis Vestman. - O mes visi kiti pradėsime nuo 
pradžių. 

— O kaip aš? - pasiteiravo Einaras Eriksonas, o jo 
veido išraiška bylojo, kad jis jautėsi vienaip ar kitaip 
skriaudžiamas. 

— Svarbu, kad tu kuo greičiau imtumeisi Baltųjų 
kalnų, - ramiai pasakė Šiobergas, - bet būtų gerai, 
kad iš pradžių skirtum bent penkias minutes susi- 
pažinti su ta kelto byla. Nors keltas į Stokholmą grįš 
tik rytoj iš ryto. 

Eriksonas demonstratyviai sunkiai atsiduso. 
Vestman su Sandenu išėjo iš susirinkimų kambario, 
o Šiobergas papasakojo, ką sužinojo kalbėdamas te- 
lefonu. | 

- O kūnas? - Šiobergui baigus, pasidomėjo Han- 
son. - Kas daroma su juo? 

- Jis liks Turku. Kaip ilgai, nežinau. Nesu tikras, 
kas paprastai daroma būtent tokiais atvejais. Bela, 
gal galėtum išsiaiškinti? Regimų išprievartavimo 
požymių nėra - rūbai buvo tvarkingi - tačiau, anot 
suomių policijos gydytojo, paskutinėmis savo gy- 
venimo valandomis ji buvo seksualiai aktyvi. Tai 
vienintelis dalykas, kurį ligi šiol pavyko išsiaiškinti. 
Pakalbėkite su Kajumi Seterstriomu teismo medici- 
nos skyriuje, tada pagal situaciją galėsite imtis prie- 
monių. Galbūt keliauti į Suomiją. 

Šiobergas išgėrė tai, kas buvo likę jo kavos puo- 
delyje, ir pastūmė jį į šalį. Einaras Eriksonas pažvel- 
gė į savo rankinį laikrodį, pakilo ir išėjo iš kambario. 

- Tepraėjo penkios minutės, - ištarė Šiobergas, 
atrodydamas tarsi netekęs jėgų po to, kai trinktelėjo 

susirinkimų kambario durys. 

- Taip, čia tai jau bus rimta užduotis, - konstata- 
vo Hadaras Rusenas. - Reiks apklausti gyvą galą 
žmonių, o pusė jų Suomijoje. Ar mergaitės šeimai 
pranešta? 

— Ne, tai pirmas dalykas, kurį mums teks da- 
ryti, - atsiduso Šiobergas. - Aš pats to imsiuosi. 

— Paprašysime jų atsiųsti keleivių sąrašą, - pasakė 
Hamadas. - Tai turėsime nuo ko pradėti. 

— Taip, - sutiko Šiobergas, - ir dirbančiųjų laive 
sąrašą. Einarui pirmiausiai teks patikrinti pavardes 
nusikaltimų registre ir paprašyti suomių padaryti tą 
patį. O šiaip jau, kol rytoj atvyks laivas, mes nedaug 
ką galime padaryti. Tada laive bus didelis pasitari- 
mas. Jūsų laukia daug darbo. Bela? 

- Viskas gerai, - atsakė Hanson, santūriai šypso- 
damasi. - Šį vakarą mes imsimės Baltųjų kalnų, ke- 
lias valandas pamiegosime, o rytoj anksti rytą su la- 
gaminėliais stovėsime krantinėje. 

— Kiek žmonių yra tokiame į Suomiją plaukian- 
čiame kelte? - liūdnai pasidomėjo prokuroras. 

— Kaip matyti, juo gali plaukti 2 480 asmenų, - 
atsakė Šiobergas. - Tie laivai - tikri pabaisos. Bet aš 
nežinau, kiek žmonių plaukė tuo reisu. 

— Tik žiūrėkit, kad turėtumėt pakankamai žmo- 
nių, - pasakė Rusenas. - Reikės apklausti tiek daug 
asmenų. 

—- Mums reikėtų kažkaip apskaičiuoti tikimybes. 
Pradėsime nuojos vaikino ir draugų būrelio, surasime 
vyrą iš baro - švedą - ir abu suomius. 

- Ir jeigu tarp jų nerasime mūsų žudiko, šis ty- 
rimas taps ištęstu reikalu, - atsiduso Rusenas ir pa- 
kratė galvą. 

- Žinau, - pasakė Šiobergas. - Bet jeigu šis nu- 
sikaltimas įvykdytas paskubomis, tada kas nors bus 


114 


ką nors matęs. O jeigu ne, bylai išspręsti prireiks ilgo 
tyrimo. 

— Tik žiūrėkite, kad išsiaiškintumėte, - reikliai 
pareiškė prokuroras. - Kai įpainioti vaikai - arba 
jaunimas... 

— Ar rytoj būsi? - nutraukė jį Šiobergas. - Laive? 

— Atvyksiu, - atsakė Rusenas. - Kokiu laiku? 

— Galbūt netgi šeštą. Pranešiu, kai tik tiksliau ži- 
nosiu. 

— Tai tada gal galime tarti, kad baigėme? - pa- 
klausė Hanson, abiem delnais pliaukšteldama per 
stalą. 

Jos intensyvus, bet išsiblaškęs žvilgsnis išdavė, kad 
mintyse ji jau buvo laboratorijoje, visa pasinėrusi į 
jaunos moters mirties rudeniškai šaltame žaliame 
rajone Stokholmo centre techninių aplinkybių ty- 
rimą. 


SEKMADIENIO VAKARAS 


Kai Hana pagaliau vėl prabudo, už miegamojo 
lango jau buvo pradėję temti. Ji dar valandžiukę pa- 
gulėjo tėvų dvigulėje lovoje, kad išsiaiškintų, ar gali 
matyti, ir kad suprastų, ar viskas vyksta iš tikrųjų, ar 
viso labo yra baisus košmaras. 

— Mama! - viltingai šaukė ji taip, kad buvo girdė- 
ti visame bute. 

Atsakymo nesulaukė. Ji vėl pašaukė, šį kartą gar- 
siau. Vis dar niekas neatsakė. Hana užsitraukė už- 
klotą ant galvos. 

- Mama, dabar tu turi grįžti namo, - tyliai pati 
sau murmėjo ji. - Jau nebelinksma. Dabar žaiskime 
ką kita. 

Ir dar ji pajuto, kad labai išalko, pilvas prašyte 
prašė maisto. Ji atsargiai nušliuožė nuo lovos: dabar 
turi viską daryti atsargiai. Abiem rankomis paėmė 
užklotą ir apsisupo juo tarsi apsiaustu. Kai tipeno į 
virtuvę, užklotas vilkosi iš paskos. Tačiau užklotas 
buvo sunkus, tad Hana paleido jį šalia virtuvės du- 
rų slenksčio ir nuėjo į vaikų kambarį. Ten ant kilimo 
tebegulėjo balti trumparankoviai marškinukai su 
braške ant krūtinės ir ji juos per galvą užsitempė. 
Vis dar ištrauktame komodos stalčiuje mergaitė rado 
kelnaičių porą bei raudoną velveto sijoną ir jį šiaip ne 
taip apsivilko. Tada grįžo į virtuvę. 

Ten ant stalo vis dar gulėjo kartono dėžutė su 
šaldytu šiupiniu. Hana pavertė angą į stalą ir iškratė 

pakelį. Šiupinys jau nebuvo sušalęs! Galėjai imti ir 
valgyti - ir buvo skanu. Šiupinys buvo beveik toks 
pat skanus kaip šiltas. Pilnomis saujomis ji sėmė 
kambario temperatūros mėsos ir bulvių kubelius ir 
grūdosi į burną. Valgyti, o dar tikrą maistą, buvo taip 
smagu, kad Hana užmiršo, jog liūdi. O šiaip jau dabar 
viskas atrodė geriau, vienintelis nepagerėjęs dalykas 
buvo kaip reikiant sopanti žaizda ant skruosto. Ta- 
čiau Hana sukando dantis. 

Ištuštinusi visą šiupinio pakelį, Hana pristūmė 
vieną iš kėdžių nuo virtuvinio stalo prie indų plo- 
vyklės, užsilipo ir atsargiai atsuko vandenį, kad dar- 
syk nenusidegintų, jei vanduo ir vėl būtų pernelyg 
karštas. Ji išbandė įvairias čiaupo padėtis ir galiau- 
siai privertė jį leisti šaltą vandenį. Tada nuo išplautų 
indų lentynėlės pasiėmė stiklinę, iki pusės prileido 
vandens ir atsigėrė. 

Kaip tik tada ji ir pagalvojo apie telefoną. Jei 
niekas neskambina jai, skambinti turės ji pati. Terei- 
kia paspausti vieną kitą mygtuką ir kas nors, be 
abejo, atsilieps. Hana nušliuožė ant grindų ir išėjo 
į prieškambarį. Po sieniniu telefonu vis dar stovėjo 
vaikiška kėdutė. Rūpestingai vengdama aukštosios 
koridoriaus komodos stalčių rankenėlių ir įrėmin- 
tos nuotraukos, ji užlipo ant kėdutės. Nukėlė ragelį, 
kaip buvo mačiusi darant kitus, ir ėmė kaip pakliūva 
spaudyti mygtukus su skaičiais. Į ausį pypsėjo, ji kiek 
palaukė, bet niekas neatsakė. Hana padėjo ragelį ir 
pabandė dar kartą. Staiga ausyje ji išgirdo balsą: 

- Alio. 

Atrodė, kad kalba dėdė. 

— Alio, - pasakė Hana. 

- Su kuo aš kalbu? - irzliai paklausė dėdė. 

— Tai juk Hana, - atsakė Hana. - Ar čia tėtė? 

- O ne, tikrai ne. Tu paskambinai ne tuo nu- 


117 


meriu. 

Tada jis padėjo ragelį. Hana nepasidavė. Ji vėl 
bandė, daugybę kartų, kol kitame laido gale išgirdo 
naują balsą: 

— Jūs paskambinote Larsonų šeimai. Šiuo metu 
niekas negali atsiliepti, malonėkite po signalo palikti 
žinutę. 

— Ar yra tėtė? - paklausė Hana. 

- Pypt, - pasakė į ausį, o paskui nutilo. 

- Alio, aš noriu kalbėti! - šaukė Hana telefono at- 
sakikliui, bet jis ir toliau tylėjo. 

Tad ji padėjo ragelį, bet lengvai pasiduoti anaiptol! 
neketino. 

- Hagstriom, - pasigirdo balsas ragelyje. 

— Labas, - pasakė Hana. 

— Sveika, sveika! Ar čia Ema? 

Balsas skambėjo draugiškai, priminė mamos. 

— Ne, tai Hana. Ar čia mama? 

- Ne, mažule, tu gi paskambinai neteisingu nu- 
meriu. 

- O kokiu numeriu man tada skambinti? - pa- 
klausė Hana. 

— Pabandyk savo mamos numeriu, ar ką, - Žvaliai 
pasakė balsas. 

— Mano mamos nėra, - ištarė Hana. 

— Tai negerai. O kur tavo tėtė? 

- Jis Japonijoje. Grįš namo po daug daug dienų. 

- Tai visai blogai. Žinai, tiesą sakant, telefonu 
nedera žaisti. Manau, būtų geriausia, kad dabar 
liautumeisi. Bet vis dėlto buvo malonu su tavimi 
pasišnekėti. Lik sveika. 

Ir tada ragelyje vėl nutilo. Hana atsiduso ir pa- 
kabino jį atgal ant svirtelės. O vis dėlto taip skam- 
binėjant buvo įmanoma rasti gerų Žmonių. Ji ne- 
pasiduos. Ne, ji skambins ir skambins, kol kas nors 

ateis ir ją išgelbės. Būtent tai ji ir darys. 

Po dar kelių nesėkmingų bandymų jai vėl nu- 
skilo. 

— Dalstriom klauso. 

Atsiliepė teta. Jos balsas skambėjo taip, tarsi ji 
būtų baisiai sena. 

— Labas, čia Hana. 

— Labas, Hana! - linksmai tarė teta. 

— Kaip tavo vardas? - paklausė Hana. 

— Mano vardas Barbru. 

— Ar pažįsti mano mamą? 

— Ne, nemanau, - atsakė Barbru. 

- Tai kodėl nori su manimi kalbėtis? 

— Nagi, - dvejodama atsakė teta, - tiesą sakant, 
tai juk tu norėjai su manimi kalbėtis, ar ne? 

- Taip, - sutiko Hana, - nes nėra nei mano tėtės, 
nei Mamos. 

— Nejaugi? - paklausė Barbru. - Tai kas tada tave 
prižiūri? 

- Aš pati, - atsakė Hana, kiek didžiuodamasi. 

- Betgi kiek tau metų, vaikeli? 

— Va tiek metukų, - pasakė Hana ir atkišo tris 
pirštukus. - Bet greitai man bus jau tiek metukų. 

Dabar atkišo keturis pirštus. Tetulė kiek patylėjo. 

- Bet tu nesi visai viena namie? - pagaliau pa- 
klausė ji. 

— Aš esu viena. 

- Tai kur tavo mama? 

- Ji išsikraustė. Ji myli tik Luką, o aš baisiai triukš- 
mauju. 

— Netikiu, - tvirtai pasakė Barbru. - Man rodos, 
tu kalbi kaip labai gera ir protinga mergaitė. O kaip 
tėtė? 

— Tėtė yra Japonijoje. 

— Betgi kas nors turi tave prižiūrėti? 

— Aš beveik viską moku pati. Aš valgiau šiupinio. 
Nors užsigavau ir kraujavo. Ir aš noriu, kad tėtė grįž- 
tų namo ir papūstų. 

— Hana, ar tu mane apgaudinėji, ar tu tikrai visai 
viena namie? - paklausė Barbru su nerimu balse. 

— Aš neapgaudinėju. Ar gali atvykti ir išgelbėti 
mane? Aš nenoriu ilgiau likti viena. 

— Hana, pirmiausiai turi man papasakoti, kur 
gyveni. Ar žinai, kaip vadinasi tavo gatvė? 

— Švedija? - abejodama pasakė Hana. 

— Ar žinai, ar gyveni Stokholme? 

— Taip. Ir Švedijoje. 

— Kokia tavo pavardė? 

Hana nežinojo, ką jai atsakyti, todėl nieko ir ne- 
sakė. 

— Gal tavo pavardė Anderson arba Peterson? Gal 
tu esi Hana Karlson? Ar žinai? 

- Mano vardas Hana Birgita, - patenkinta atsakė 
Hana, bet atrodė, kad Barbru jos vardai taip jau 
stipriai nepatiko, nes ji ir toliau klausinėjo. 

- Kaip atrodo ten, kur tu gyveni? Ar ten daug 
automobilių, parduotuvių ir panašiai? 

— Taip, - atsakė Hana. - Ir vasarnamių. 

- Žinai ką, Hana, - žvaliai pasakė Barbru, - gal 
gali prieiti prie lango ir pažiūrėti į gatvę. Tik jokiu 
būdu nepadėk ragelio, o tada grįžk ir papasakok man, 
ką matai, kai žiūri pro langą. Ar gali tai padaryti? 

— Mm, bet lauke jau tamsu. 

- Bet juk šviečia žibintai, taigi gali bent truputį 
matyti? 

— Mm, - vėl pasakė Hana, padėjo ragelį ant ko- 
modos taip, kaip buvo sakiusi geroji teta, ir nuėjo 
prie svetainės lango. 

Kai sugrįžo prie telefono, klusniai papasakojo, ką 
buvo mačiusi: 

— Čia yra pilis. Ji baisiai didelė ir geltona, su mė- 
lynais ir raudonais langais. Ir su raidėmis. O pačia- 
me viršuje yra bokštas, kur gyvena princesė. 

— Tai vasarnamių nėra? - paklausė Barbru. 

— Ne, yra ir vasarnamių. Ir pilis. 

- Ar pažįsti ką nors, kas gyvena tavo name? 

— Tik dėdę Bergmaną, nors jis toks piktas. 

— Hana, - rimtai ištarė Barbru. - Dabar paklau- 
syk manęs. Aš ateisiu tavęs išgelbėti, bet tai gali šiek 
tiek užtrukti. Noriu, kad tu tinkamai valgytum. Da- 
bar turi būti protinga mergaitė. Tau negalima atida- 
ryti langų, liesti viryklės ir laidų. Hana, ar supranti? 
Labai svarbu, kad darytum taip, kaip liepiu. 

— Aš būsiu gera, - įtaigiai pasakė Hana. 

— Jei paskambins telefonas, turi atsiliepti ir pa- 
pasakoti tai, ką papasakojai man. Ir stenkis būti 
linksma mergaitė, o aš skubėsiu atvykti tavęs išgelbė- 
ti. Tai gali užtrukti gana ilgai, bet tu turi nepasiduo- 
ti. Ar supranti? 

- Taip, - pasakė Hana. 

- Lik sveika, mažule. Žiūrėk savęs. Būk atsar- 
gi, - atrodė, kad Barbru tuoj pravirks, bet juk taip 
negalėjo būti, ar ne? Ji juk buvo didelė. 

— Lik sveika, Barbru, - linksmai pasakė Hana, no- 
rėdama pradžiuginti gerąją tetą. 

Tada ji padėjo ragelį ir atsisėdo ant prieškamba- 
rio kilimėlio laukti. 


X X X 


Širdies gelmėse jis buvo dėkingas Hamadui, kad 
šis panoro vykti kartu. Šiobergas jau buvo daręs tai 
daug kartų, vienas, bet visada būdavo vienodai sun- 
ku. O dabar - mergaitei tik šešiolika, dar vaikas. Po 

to, kai jie privertė suomius faksu atsiųsti jų turimas 
keleivių pavardes ir adresus ir artėjo momentas, 
kai Šiobergui reikės keliauti adresu netoli Tvirtovės 
muitinės, Hamadas pastebėjo, kaip Šiobergo galva 
vis Žemiau svyra tarp pečių. 

— Aš eisiu kartu, - pasakė jis. - Palaikysiu psicho- 
logiškai. 

Šiobergas jau buvo benorįs protestuoti, bet paju- 
to tokį palengvėjimą, kad nieko nepasakė, nes tada 
Hamadas kalbėjo toliau: 

— Anksčiau ar vėliau tavo vietoje būsiu aš, taigi 
man jau laikas priprasti. 


Bet įvyko visai ne taip, kaip kuris iš jų buvo įsi- 
vaizdavęs. 

- Atidaryta! - sustaugė kažkas bute, kai jie trečią 
kartą pasibeldė. 

Laiptinėje stipriai kvepėjo skystu ūkiniu muilu, 
tačiau dar stipriau - keptais svogūnais. Jie atsargiai 
atidarė buto antrajame aukšte duris. Prieš žengdami 
per krūvą reklaminių leidinių ant koridoriaus grin- 
dų, susižvalgė ir įveikė kelis žingsnius į artimiausią 
patalpą, kuri, kaip paaiškėjo, buvo virtuvė. 

Prie valgyti skirto stalo sėdėjo trys moterys ir 
vienas vyras ir pernelyg garsiai kalbėjo. Dar vienas 
vyriškis, avintis batus ir vilkintis šiam metų laikui 
pernelyg šiltą striukę, sėdėjo ant virtuvės grindų, 
patogiai atsirėmęs į vieną iš apatinių spintelių, ran- 
koje laikydamas puspilnį butelį vyno. Ant stalo 
stovėjo alaus skardinės, buteliai ir keli puodeliai, į 
kuriuos buvo įpilta aiškiai ne kavos. 

Niekas iš susirinkusių asmenų jų nepaisė, tad 
Šiobergas balsiai sukrenkštė. Niekas nereagavo. 

— Mes esame iš policijos, - pasakė jis garsiu bal- 
su ir moteris į ilgą kasą supintais plaukais kokią se- 

kundėlę į jį dirstelėjo, o paskui ėmė kruopščiai gesin- 
ti cigaretę į alaus skardinę. 

Kai Šiobergas jau ruošėsi vėl prabilti, cigaretė bu- 
vo užgesinta, o moteris kimiu balsu sušuko: 

- Ei! Ar negalit užsikimšti! Čia mentai. 

Tada virtuvėje, tiesą sakant, tapo tylu, ir abu po- 
licininkai per dūmų uždangas pamatė, kaip į juos su- 
žiūra penkios poros pavargusių akių. 

- Konis Šiobergas, smurtinių nusikaltimų sky- 
rius, Hamarbis, - pasakė Šiobergas ir pakėlė savo 
policininko pažymėjimą. - Jamalis Hamadas, iš ten 
pat, - tęsė jis, mostelėdamas savo kolegos link. - Kas 
čia gyvena“ 

— Tai ji, - pasakė vyriškis prie stalo ir parodė į 
moterį susivėlusiais, pečius siekiančiais, pašviesin- 
tais plaukais. 

Moteris kiek pasitempė ir pažvelgė į juos, ban- 
dydama draugiškai nusišypsoti. 

— Arjūs Lena Juhanson? 

Ji krenkštelėjo, tačiau nieko neištarė, tik atsa- 
kydama linktelėjo. 

— Arjūs Jeniferės Juhanson mama? 

— Taip, - pasakė ji ir greitai įtraukė cigaretės dūmą. 

— Galbūt galime netrukdomi pasikalbėti kitame 
kambaryje? - paklausė Šiobergas. 

Moteris gūžtelėjo pečiais, pastūmė atgal kėdę ir 
pakilo ant netvirtų kojų, rankoje laikydama alaus 
skardinę. Ji pirma nuėjo į paprastai apstatytą kam- 
barį ir sudribo ant vienos iš dviejų nutriušusių pliu- 
šinių sofų, stovinčių abipus žemo stalo. Lakuotą 
plokštę dengė žiedo formos dėmės nuo drėgmės, o 
jas tik šiek tiek slėpė plonas dulkių ir pelenų sluoks- 
nis. Šiobergas ir Hamadas atsisėdo ant sofos prieš ją. 
Pokalbis virtuvėje vėl įsismagino ir netrukus balsai 
skambėjo taip pat garsiai, kaip anksčiau. 

- Aš turiu pranešti jums labai liūdną dalyką, - 
pradėjo Šiobergas. 

Moteris neužtikrintai pažvelgė į jį. Pasiskundus 
kaimynams, policininkai paprastai taip nekalbėdavo. 

- Deja, Jeniferė yra negyva. 

Atrodė, kad informacijos ji nepriėmė, tik toliau 
rūkė savo cigaretę, iš pažiūros nesutrikusi ir nieko 
nesakydama. Šiobergas tyliai laukė reakcijos. 

— Nemačiau jos kelias dienas, - po kurio laiko iš- 
tarė ji. - Aš manau, kad ji Suomijoje. 

- Lena, ji negyva. Jeniferė yra negyva. Ar su- 
prantate, ką aš sakau? 

- Aš vis dėlto nesu kvaila. Net jei galbūt šiek tiek 
išgėrusi, - ji kalbėjo ramiai ir pamažu, o žvilgsnis 
klaidžiojo pirmyn atgal tarp abiejų policininkų. 

- Aš taip pat turiu pranešti, kad Jeniferė nu- 
žudyta, - pasakė Šiobergas. 

Kelis mirksnius ji pasėdėjo tyliai, nieko nesaky- 
dama. 

— Arjai skaudėjo? 

Pagaliau šiokia tokia sveika reakcija, nuliūdęs pa- 
galvojo Šiobergas. 

— Taip, jai skaudėjo, - atsakė jis dalykiškai. - Je- 
niferę pasmaugė. Matyt, tai užtruko tam tikrą laiką, 
bet jai neteko kentėti itin ilgai. Dabar ji yra Turku. 
Ją nužudė į Suomiją plaukiančiame kelte. Kol kas 
įtariamojo nesuėmėme. Ar turite kokių minčių, kas 
taip galėtų su Jenifere pasielgti? 

— Ne, - atsakė mama, vis dar taip pat atbuku- 
si. - Geriau paklauskite Elysės. 

— Elysės? 

— Mano antrosios mergaitės. Bet kaip tik dabar 
jos namie nėra. 

— Ar šeimoje yra daugiau narių? 

— Ne. Tik mes trys. 

— Ar turite ką iš draugų ar giminių, kad galėtu- 
mėte pakviesti pas save? 

Juokas ir šurmulys virtuvėje. Ji nukrėtė ilgą pele- 
nų stulpelį į alaus skardinę. 

— Norime duoti jums šiek tiek laiko, kad suvok- 
tumėte tą baisų nutikusį dalyką, - pasakė Šiobergas, - 
bet mums reikėtų pakalbėti ir su jumis, ir su Elyse. 

— Mat kaip? 

— Pageidautina kuo greičiau. Ar galime čia atvykti 
rytoj po pietų? 

— Gerai, tinka. Bet nežinau, ar Elysė tada bus na- 
mie. 

— Norėčiau, kad jūs pasirūpintumėt, kad ji būtų 
namie. Taip pat būtų gerai, kad tuo metu jūs būtumė- 
te visiškai blaivi. 

Šiobergas tai sakydamas gėdijosi - nenorėjo, kad 
jo žodžiai skambėtų grėsmingai, tačiau buvo privers- 
tas tęsti: 

- Jei ne, turėsime iškviesti jus į apklausą policijo- 
je, o šito jūs, aišku, nenorėtumėte? 

Lena Juhanson atsakė, kažką negirdimai sumur- 
mėdama, ir įsmeigė žvilgsnį į nežinomą tašką ant pa- 
geltusios sienos jiems už nugaros. 

— Kaip suprantate, mes labai dėl to apgailestauja- 
me. Jei reikia, galite kreiptis pagalbos. Galite skam- 
binti šiuo numeriu bet kuriuo paros metu, - pasakė 
Šiobergas ir pastūmė jai kortelę. - Aš taip pat pasi- 
rūpinsiu, kad ir čia ateitų kas nors, su kuo galėtumė- 
te pasikalbėti. Bet pabandykite į namus pasikviesti ką 
iš draugų ar giminių, kad būtų jums parama. 

Kortelė ant dulkėto stalo viršaus paliko ilgą pėd- 
saką. Draugeliai virtuvėje sutartinai juokėsi. Mote- 
ris pasuko kaklą ir išsiblaškiusi pažvelgė jų pusėn. 
Šiobergas ir Hamadas abu kartu pakilo nuo sofos. 

— Tai iki pasimatymo rytoj po pietų, - pasakė Šio- 

bergas. - Tarp penkių ir šešių. Nuoširdžiai apgai- 
lestaujame dėl to, kas įvyko. 

Jis tikėjosi, kad Lena Juhanson taip pat apgailes- 
tavo. 


X X X 


Kai Petra grįžo į policijos pastatą, buvo beveik 
dešimta valanda. Sandenas, ji pati ir dar keli papil- 
domai pakviesti policininkai lankė žmones jų na- 
muose Baltųjų kalnų parko rajone, bet, kiek jai bu- 
vo žinoma, niekam nepavyko išgirsti ko įdomaus. 
Su jais susisiekė teismo medicinos gydytojas Kajus 
Seterstriomas, jis buvo apytikriai nustatęs moters 
mirties laiką: tarp penktadienio vakaro ir šeštadie- 
nio ryto. 

Tai išgirdusiai Petrai net šalta pasidarė. Vadinasi, 
mažas kūdikėlis, kol sulaukė pagalbos, buvo šaltyje 
išgulėjęs daugiau nei parą? Parke, Stokholmo centre, 
ir niekas jo nepastebėjo? Atėjus rytui, jis greičiausiai 
jau buvo nustojęs rėkti. Nes rėkti jis, aišku, rėkė. 
Gydytojai Karolio ligoninėje berniukui nerado su- 
žalojimų, tik tiek, kad jis, suprantama, buvo ir suša- 
lęs, ir netekęs skysčių. Be to, jis turėjo sunkios formos 
gerklės infekciją. Kai Petra pastarąjį kartą kalbėjo su 
medikais, jie sakė, kad kūdikis jau nebūtų ištempęs 
daug valandų. Bet dabar padėtis stabili. Jų nuomo- 
ne, jis išgyvensiąs be nuolatinių pasekmių sveikatai, 
nors ir negalėjo garantuoti. 

Į juos dar niekas nesikreipė. Niekas nepasigedo 
mažojo berniuko ir jo mamos. Arba galbūt auklės. 
Kaip šiurpu, kad gali būti toks izoliuotas mieste, kai 
tave supa žmonės. Toks vienišas didelėje bendruo- 
menėje. Kai jau žinojo apytikrį laiką, kuriuo galėtų 

vadovautis, liudininkų paieškos supaprastėjo, nors 
ligi šiol nė vienas iš tų, su kuriais kalbėjo, nebuvo 
nieko nei matęs, nei girdėjęs. Petra dar kartą aplankė 
visuomet tokią malonią ir paslaugią Esterą Jensen 
Didžiajame Mejtenso skersgatvyje. Ji gyveno šalia 
vietos, kur rastos aukos, ir penktadienio vakare bei 
naktį į šeštadienį praleido namie, bet taip pat nieko 
nepastebėjo. 

Jų laukė sunkus ir didelis darbas. Baltųjų kalnų 
parką supo daug gyvenamųjų namų. Iki dienos pa- 
baigos jie spėjo aplankyti tik nedidelę jų dalį. Petra 
išsiuntė namo policininkus, kuriems iš tikrųjų buvo 
laisvas savaitgalis, ir Sandeną, kuris atrodė vis labiau 
pavargęs. Ji įtarė, kad prieš tai jis buvo ilgai vakaro- 
jęs, bet jis nesiskundė. 

Visuose kabinetuose šalta šviesa apšviestame ko- 
ridoriuje buvo tamsu, išskyrus Einaro Eriksono, kur 
„tarsi lempa švietė stropumas“, ironiškai pagalvojo 
ji. Einaras buvo ne iš tų, kurie plėšosi be reikalo, bet 
jis darė tai, ką jam liepė, netgi gana gerai, nors ir 
retai be tam tikro nepasitenkinimo. Eidama pro jo 
kabinetą, Petra valandėlę padvejojo, bet vis dėlto su- 
stojo. Švelniai pabeldė į jau atviras duris ir įėjo vidun. 
Eriksonas akių nepakėlė ir toliau spoksojo į ekraną 
priešais save. 

— Pas tave čia tamsu, - pasakė ji su pačiai nepa- 
žįstamu susirūpinimu balse. - Susigadinsi akis. 

Atsakydamas jis kažką negirdimai suburbėjo, vis 
dar nežiūrėdamas į ją. Kambaryje kvapas buvo slo- 
gus, Petros pasąmonėje jis siejosi su barzdos šeriais. 

— Gal ką turi? - tęsė ji. 

— Turiu ilgiausią sąrašą su anksčiau teistais ke- 
leiviais iš suomių kelto. Bet žmogžudžių nėra. Dar 
neradau pasigendamų kūdikių, jei tu tai norėjai su- 
žinoti. Nei pasigendamų kūdikių motinų ar auklių. 

Bet galiu papasakoti, kad vežimėlis yra 2003 metų 
„Emmaljunga“ modelio. 

— Trečių metų, - mąsliai ištarė Petra ir ruošėsi dar 
kažką sakyti, bet suskambėjo mobilusis. 

Ji išsitraukė telefoną iš kišenės ir konstatavo, kad 
greičiausiai skambino Šiobergas, kaip paprastai, kai 
ekrane matydavosi užrašas „Slaptas numeris“. 

— O čia jų pardavimo vietų Stokholme sąrašas, - 
pasakė Eriksonas, iš pažiūros netrikdomas skambu- 
čių. - Naujų ir naudotų. Ir dar sąrašas vaikų polikli- 
nikų tame rajone. Daugiau aš tau kol kas nieko ne- 
galiu pasiūlyti, - pabaigė jis ir grįžo prie savo paieškų 
kompiuteryje. 

Petra nebuvo tikra, ar jis pokalbio metu nors 
kartą sutiko jos žvilgsnį. Iš tikrųjų ji būtų norėjusi 
kaip nors pagirti jį, tačiau tik pasiėmė sąrašus ir išė- 
jo iš kambario, ketindama atsiliepti į skambutį. 


X X X 


— Dar kartą pakartokite pavardę. 

- Barbru Dalstriom. 

— Kur jūs gyvenate? 

— Daktaro Abelino gatvė 6, - atsakė Barbru. 

- Kurjiė 

- Ji yra Siodermalme!, bet tai nė kiek nesvarbu... 

— Sujungsiu jus su Hamarbio policija, - pertrau- 
kė moters balsas. 

— Ne, palaukite. Visai nesvarbu, kur aš gyvenu, 
mergaitė gali gyventi bet kur Stokholme. 

- Tada jums reikia kreiptis į apskrities krimina- 


! Sodermalm - Stokholmo rajonas, šnekamojoje kalboje daž- 
nai vadinamas Sioderiu (šved. Sėder). Jame vyksta didžioji dau- 
guma šio romano įvykių. 

linę policiją. Malonėkite paskambinti rytoj. 

— Tai tada vis dėlto geriau pabandysiu pakalbėti 
su Hamarbio policija, - suirzusi pasakė Barbru, nu- 
stebinta savo pačios atkaklumo. 

— Prašom. 

Po kelių akimirkų, kurių Barbru pakako apgalvo- 
ti, kaip išdėstyti savo reikalą, kitame laido gale atsi- 
liepė vyro balsas: 

— Hamarbio policija, Lundinas. 

— Norėčiau jus informuoti apie mažą vaiką, ku- 
riam, manau, gresia pavojus, - pasakė Barbru, sąmo- 
ningai vengdama mandagumo frazių. 

— Ar informacija susijusi su smurtiniu nusikalti- 
mu? - paklausė Lundinas. 

— Ne, taip negalėčiau pasakyti, bet norėčiau su kuo 
nors pakalbėti. 

— Tada aš jus sujungsiu su policijos patruliais. 

— Puiku. Ačiū, - pasakė Barbru. 

— Holgersonas, - kai atsiliepė valdingas balsas, 
Barbru nebuvo spėjusi išgirsti nė vieno pypsnio. 

— Aš vardu Barbru Dalstriom, turėjau nemalonų 
pokalbį telefonu... 

— Tada jums reikia kreiptis ne į mus. 

— Taip, bet vis dėlto aš dabar tai ir darau, - ištarė 
ji vis labiau susierzindama, - ir tai yra svarbu.. Man 
paskambino maža mergaitė, aš jos nepažįstu, ji man 
prisiskambino atsitiktinai ir papasakojo, kad yra na- 
muose visiškai viena. Ji turėtų būti gana maža, nes, 
pavyzdžiui, nežinojo savo pavardės ar kur gyvena. 
Bet šiaip ji kalbėjo baisiai gerai... 

- Prie reikalo, - rūsčiai pasakė Holgersonas. - Aš 
turiu daug darbo. 

— Taip, reikalas būtent tas, kad niekas jos neprižiū- 
ri. Ji sako, kad tėtė išvykęs, o mama išsikraustė. Mer- 
gaitė susižalojo ir pati sau daro valgyti. Ji nori, kad 

ateičiau jos išgelbėti, bet nežinau, kur ji gyvena. Bū- 
kite geras ir padėkite man. 

— Kaipgi aš galėčiau tai padaryti? Juk, kaip sakė- 
te, nežinote nei kur ji gyvena, nei jos pavardės. 

- Bet juk jūs esate policininkas, dievaži! 

— Bet aš - ne aiškiaregis. 

Barbru prisikando lūpą, dabar ji turi stengtis iš- 
likti rami. 

— Aš žinau, kad jos vardas Hana. Ir kad ji gyvena 
Stokholme. 

— Stokholmas yra didelis. Siūlau jums kreiptis į 
apskrities kriminalinę policiją. 

— Bet man pavyko sužinoti kai kurias detales apie 
namo, kuriame ji gyvena, aplinką. 

— Mhm. 

— Ar užsirašinėjate, ką pasakoju? 

- Ne, - atsakė Holgersonas. - Ką tik sakiau, kad 
dėl šio reikalo jums reikia kreiptis į apskrities krimi- 
nalinę policiją. Linkiu sėkmės. 

Pokalbis pasibaigė. Barbru anaiptol nesijautė įti- 
kinta, kad apskrities kriminalinė policija į jos kreipi- 
mąsi pažiūrės nors kiek rimčiau. 


X X X 


Galbūt jau per vėlu, tačiau diena buvusi sunki ir 
Šiobergas juto, kad turėtų paskambinti Osai. Išsi- 
aiškinti, kaip jiems sekasi. Motyvuoti savo egzistavi- 
mą. Nors kodėl šis staiga turėtų kelti abejonių? Šio- 
bergas atsisėdo prie virtuvės stalo su stikline pieno ir 
sumuštiniu su sūriu ir vėl šnervėse pajuto Margitos 
Ulofson kuklių kvepalų kvapą. Kvapas visą dieną tai 
sugrįždavo, tai išnykdavo: išgirtoji uodžiamoji at- 

mintis buvo permaininga. Jis atsikando sumuštinio 
ir pabandė dėl įvairovės įsivaizduoti Osos kvepalų 
kvapą. „Pleasures, - pagalvojo jis. Bet nesisekė, kve- 
pėjo tik sūriu. Ir Margita. Šiobergas pasiekė ranka 
telefoną ir surinko Osos numerį. 

— Ar pažadinau tave? 

— Nieko baisaus, ką tik paguldėme vaikus. Ką vei- 
ki? 

— Ką tik grįžau namo. Visą dieną dirbau. 

— Dirbai? O ligoninėje ar nebuvai? 

— Buvau, šįryt parvežiau mamą namo, padėjau 
jai apsipirkti ir panašiai. O mums ant sprando du la- 
vonai ir kūdikis. 

Šiobergas trumpai atpasakojo tos dienos įvykius. 

— Tu tikriausiai be galo pavargęs, - pasakė Osa, 
kai jis baigė. - Juk vakar su Jensu ruošėtės eiti pasi- 
linksminti. 

- Taip, dabar eisiu gultis. 

- Tai ar buvote linksmintis? 

— Taip, buvome. Man jau visai galas. 

— O tai kur buvote nuėję? 

Osa smalsi kaip visada, bet kodėl gi jai nebūti 
smalsiai? Jie turėjo įprotį visada vienas kitam papa- 
sakoti, ką buvo veikę. Ne dėl kontrolės, bet todėl, kad 
domėjosi. Nuoširdžiai domėjosi ir norėjo vienas su 
kitu dalintis savo gyvenimu. 

- Pirmiausiai išgėrėme po vieną alaus „Half Way 
Inn“. Paskui užkandome „Portofino“. 

- „Portofino ! Sudegusios Bažnyčios gatvėje? Tur- 
būt juokauji? 

— Juokauju? Kodėl aš turėčiau juokauti? 

— Ten juk turėjome eiti tu ir aš! 

Osa buvo suirzusi, o Šiobergas taip pat pajuto, 
kaip pradeda pykti. Po galais, jis juk suaugęs žmo- 
gus! 

— O kada gi? Po septyniolikos metų, kai vaikai bus 
išsikraustę? 

Jis pasigailėjo tą pačią akimirką, kai taip pasakė, 
bet Osa nepasidavė. 

- Ten gi baisiai brangu! 

- Baisiai brangu, nežinau... Bet juk niekas ne- 
kliudo tau ir man ten taip pat nueiti? 

- Sukliudytų piniginė. Jei tu iššvaistysi mūsų pi- 
nigus, linksmindamasis pagal visą vakaro programą 
su Sandenu. 

— Mes užsisakėme tik lakštinius! Nuo kada man 
reikia prašyti leidimo nueiti į kavinę? 

— Labanakt. 

Ir padėtas ragelis. Osa įsiuto. Tam Šiobergas ne- 
buvo pasiruošęs, bet dėl vienos ar kitos priežasties 
žmonos reakcija nebuvo visai nesveikintina. Apie to 
vakaro įvykius po apsilankymo restorane pakalbėti 
jie nespėjo. 


PIRMADIENIO PRIEŠPIETĖ 


Apklausti netoliese gyvenančių žmonių Petra 
Vestman išsiuntė apie dvidešimt policininkų, įskai- 
tant ir Sandeną. Ligi šiol nebuvo rasta liudininkų 
ir niekas negalėjo pasiūlyti bent kiek naudingos in- 
formacijos apie negyvą moterį ir vaiką. Jau anks- 
čiau tą priešpietę teismo medicinos ekspertams 
pavyko nustatyti, kad moteris iš tikrųjų buvo vaiko 
motina, - šią žinią Petra sutiko su šiokiu tokiu pa- 
lengvėjimu dėl su bylos tyrimu susijusių techninių 
dalykų, bet tuo pačiu metu viskas atrodė taip baisu, 
kad ji stengėsi apie tai negalvoti. 

Pati Petra buvo vaikų poliklinikoje Vaikų Pievos 
gatvėje, tikėdamasi rasti slaugytoją, kuri atpažintų 
negyvąją moterį arba jos sūnų. Tai buvo pirmoji jos 
aplankyta poliklinika. Visi vaikai nuolat vedami tik- 
rintis pas vaikų slaugytoją, o kuo jaunesnis vaikas, 
tuo dažniau jis sveriamas ir matuojamas. Moteris 
atrodė kaip švedė, vaikas taip pat atrodė kaip švedas. 
Vadinasi, didžiausia tikimybė, kad kažkur šalyje yra 
vaikų slaugytoja, kuri atpažįsta abu šiuos asmenis. 
Reikia tikėtis, kad ji Stokholme ir, pageidautina, Sio- 
dermalme. 

Laukiamasis jau buvo pilnas žmonių. Daugelis iš 
jų - mamos su visai mažais vaikais, tačiau kai kurie 
vaikai buvo pakankamai dideli šliaužti ir vaikščioti. 
Prie mažo staliuko sėdėjo tėtis, o dukrelė žaidė, kad 
vaišina jį iš plastikinio servizo. 

— Mama, - šaukė kokių ketverių metų berniukas 
nuo raudono plastikinio automobilio, - ar gali ma- 
ne pastumti? 

Paaiškėjo, kad mama - maždaug trisdešimties 
moteris, bandanti skaityti žurnalą „Mes - tėvai ir 
tuo pačiu metu krūtimi maitinanti kūdikį. 

— Kaip tik dabar negaliu, Hugai, - atsakė ji ty- 
liai, kad nesutrukdytų vaikui, kurį laikė glėbyje. - 
Broliukas turi pavalgyti. 

Ir tada Petrai pirmą kartą šovė į galvą mintis, kad 
mirusioji moteris galėjo turėti daugiau vaikų, kad 
likti be motinos galėjo keli vaikai. Bet tuo atveju jie, 
žinoma, yra gerose rankose, pasakė ji sau. Galbūt jie 
išvažiavę, pas savo močiutę arba su tėvu. Galbūt tėvai 
išsiskyrę. Jie turi išsiaiškinti, kas ta moteris. Jie nega- 
li viešai rodyti jos atvaizdo, nes vienintelis jų turimas 
atvaizdas buvo nuotrauka aiškiai negyvo žmogaus, o 
dar ir turinčio sunkių galvos sužalojimų. 

Į laukiamąjį išėjo slaugytoja ir apsidairė, tarsi ieš- 
kotų konkretaus žmogaus. Geras ženklas, pagalvojo 
Petra, jie pažįsta savo „pacientus“. Ji priėjo prie slau- 
gytojos ir tyliai pakalbino ją, stovėdama nugara į 
kitus laukiančiuosius, kad be reikalo nepatrauktų 
dėmesio. 

— Man reikėtų su jumis pasikalbėti. Esu iš polici- 
jos, Petra Vestman. 

Penkiasdešimtmetė moteris nustebusi pažvelgė į ją. 

- Žinoma, kaip tik turėjau priimti lankytoją, bet 
tai gali valandėlę palaukti. Eime į mano kabinetą. 

Ji apžvelgė laukiančiuosius ir pamatė tuos, kurių 
ieškojo. 

— O štai ir Otas! - kreipėsi ji į maitinančią dviejų 
vaikų motiną. - Tuoj bus jūsų eilė, aš tik pirmiau kai 
ką atliksiu. 

Ji nuvedė Petrą į kabinetą, uždarė paskui jas du- 

ris ir ištiesė ranką. 

— Ką gi, aš esu Margareta Flink. Kokiu reikalu 
atvykote? 

Petra pabandė dalykiškai ir trumpai paaiškinti, 
ko atvykusi. Slaugytoja žvelgė į ją nustebusi. 

— Parodysiu jums kelias nuotraukas. Viena iš jų 
yra be galo nemaloni. Apgailestauju, tačiau turiu tai 
padaryti. 

Petra ištiesė fotografijas. 

— Norėčiau sužinoti, ar neatpažįstate kurio nors 
iš jų. Moteriai yra maždaug trisdešimt penkeri. 

Nuo mirusios moters vaizdo slaugytoja ins- 
tinktyviai krūptelėjo, tačiau prieš atsakydama atidžiai 

— Deja, aš jų tikrai nepažįstu. Esu tikra, kad tai 
nėra viena iš mano mamų. 

— Turiu paklausti to paties taip pat ir visų čia 
esančių jūsų kolegų, - tęsė Petra. - Šiuo metu mums 
tai atrodo geriausia galimybė. Be to, norėčiau, kad 
surašytumėte visas kitas netoliese esančias vaikų po- 
liklinikas. 

- Jų yra tik keletas, bet aš jums jas surašysiu, - 
noriai atsakė slaugytoja. 

— Ar poliklinikai priklausai automatiškai, ar gali 
pasirinkti, kurią nori? - pasiteiravo Petra. 

— Vaikų poliklinikai kūdikis priskiriamas rajone, 
kuriame yra registruotas. Bet juk, žinoma, gali būti 
registruotas kitur, nei gyveni... Stokholmo regione 
yra ir privačių sveikatos priežiūros alternatyvų. Ten 
visi laukiami. 

— Ar galėtumėte tas įstaigas taip pat įtraukti į sa- 
vo sąrašą? - paprašė Petra. 

Netrukus ji stovėjo su ne per ilgiausiu sąrašu 
rankoje, bet kai sužinojo, kiek slaugytojų dirba vien 
tik šioje vaikų poliklinikoje ir už kiek vaikų kiek- 

viena slaugytoja atsakinga, suvokė, kad jos laukia 
milžiniškas darbas. Stokholmas didelis, o Svedija dar 
didesnė. Galbūt moteris ir vaikas buvo ne iš Stok- 
holmo ar netgi ne iš Švedijos. 

Be abejo, labai keista, kad po šešiasdešimties 
valandų jų dar niekas nepasigedo. Bet ar tikrai taip? 
Jei moteris vieniša, visai įmanoma, kad ji su niekuo 
nepalaikė ryšių kiekvieną dieną. Ji mirė penktadie- 
nio vakare ir tik dabar vėl buvo šiokiadienis. Jei ji 
apskritai turėjo nuolatinį darbą, greičiausiai ji buvo 
tėvų atostogose. Kaip dažnai pati Petra skambina 
savo tėvams ar pažįstamiems? Pernelyg retai. Jei ne- 
turėtų darbo, reikia manyti, kad jos rimtai pradėtų 
pasigesti tik po kelių savaičių. 

Kad ir kaip ten būtų, tikėtina, kad moteris su 
savo vaiku gyveno netoli Baltųjų kalnų parko. 
Grynai teoriškai ji ten galėjo būti atvykusi į svečius, 
bet tada kas nors gana greitai turėtų jos pasigesti. 
„Taigi pradedame nuo to rajono vaikų poliklinikų, - 
pagalvojo Petra, - o vėliau galėsime ieškoti plačiau.“ 

Kitos slaugytojos vaikų poliklinikoje Vaikų Pie- 
vos gatvėje taip pat nepažino moters iš nuotraukos. 
Viena slaugytoja sirgo ir Petra turėjo aplankyti ją 
namie, o tai buvo toli. Sergančioji slaugytoja priėmė 
Petrą kosčiodama ir šniurkščiodama, tačiau ji taip 
pat negalėjo pateikti naujos informacijos. 

Pakeliui į vaikų polikliniką Volmaro Ikskulo gat- 
vėje Petra užsuko į „7Eleven“ parduotuvę nusipirk- 
ti banano ir butelio mineralinio vandens. Prieš ją ei- 
lėje stovėjo jauna mama su mažu vaikučiu, kabančiu 
nešynėje ant jos pilvo. Be to, mama prieš save stūmė 
vežimėlį. Petra nusistebėjo, kam reikia tąsyti su sa- 
vimi vežimėlį, jei vaikas vis dėlto nešiojamas, bet ne- 
spėjusi sugalvoti minties iki galo krūptelėjo. 

Vežimėlis buvo aptrauktas tamsiai mėlynu au- 

deklu su mažais baltais taškeliais ir atrodė lygiai 
taip pat kaip tas, kurį rado Baltųjų kalnų parke. 
Petra nebuvo iš moterų, ilgesingai žvelgiančių į 
vaikiškus vežimėlius ir juose gulinčius kūdikius. Ko 
gero, ligi šiol ji nė karto per visą savo gyvenimą ne- 
buvo pastebėjusi, kaip atrodo vaikiškas vežimėlis. 
Tikriausiai čia kaip su automobiliais, pagalvojo ji. 
Aišku, kad pastebi automobilį, atrodantį lygiai taip 
kaip tavasis. O jei tikrai domiesi, pastebi ir kitų tipų 
mašinas ir sieji savininką su modeliu. 

- Atleiskite, ar galiu paklausti jūsų vieno dalyko? 

Petra atsargiai uždėjo ranką moteriai ant peties. 

— Ar pažįstate ar šiaip žinote ką nors, kas turi to- 
kį patį vaikišką vežimėlį kaip jūs? 

Moteris atsigręžė. Ir ji, ir vaikas išplėstomis aki- 
mis pažvelgė į Petrą, o tada kiek nustebusi atsakė: 

— Ne, nepažįstu, kas turėtų lygiai tokį vežimėlį. 
Bet kartkartėmis pasitaiko sutikti. 

— O tada sveikinatės, ar ką?.. - kvailai paklausė 
Petra. Moteris sukikeno. 

— Taip, gali ir taip įvykti. Arba tik nusišypsome 
vieni kitiems, arba dar kaip nors draugiškai linkteli- 
me ar panašiai. 

Priėjo jos eilė ir ji sumokėjo už pirkinius. Petra 
paliko eilę, praleisdama stovinčius už savęs, ir atkak- 
liai kalbėjo toliau: 

— Jums, be abejo, pasirodys, kad esu įkyri, bet no- 
riu dar šiek tiek su jumis šnektelėti. Esu policininkė 
ir man reikalinga jūsų pagalba viename reikale. Ar 
turite laiko? Tai truks tik kelias minutes. 

- Žinoma. 

Jie paliko vežimėlį prie eilės ir pasitraukė nuo ka- 
sos gilyn į parduotuvės patalpas. 

- Galbūt žinote, kad Baltųjų kalnų parke radome 
negyvą moterį? Kol kas mums dar nepavyko nustaty- 

ti jos tapatybės. Bet ji turėjo tokį patį vežimėlį kaip 
ir jūs, taigi pagalvojau, gal jūs atkreipėte į ją dėmesį. 
Nuotrauka, kurią turiu, yra baisoka - kaip manote, 
ar pajėgsite? 

Petra klausė pati savęs, kodėl taip rūpinasi dėl šios 
moters. Vargu ar turėjo panašių minčių, kai kalbėjo- 
si su slaugytojomis vaikų poliklinikoje. Tikriausiai 
širdį suminkština vaikas ant pilvo, pagalvojo ji. 

— Žinoma, - atsakė jaunoji mama, dabar jau aki- 
vaizdžiau susidomėjusi. 
su pasibaisėjimo ir apgailestavimo išraiška veide. Ji 
lėtai papurtė galvą ir grąžino nuotraukas. 

— Apgailestauju, - tarė ji, - bet aš tikrai jų nepa- 
Žįstu. 

— Vis tiek dėkui už pagalbą. Bent jau davėte man 
mintį. Tai yra dėl vežimėlio, - pasakė Petra. - Jei ką, 
galbūt kas atpažins bent jau vežimėlį. Beje, kur jį pir- 
kote? 

- Ak, neprisimenu. Žinote, juk perki tiek daug 
dalykų. Pirmajam vaikui. Čia anksčiau buvęs vyres- 
niosios sesutės vežimėlis, mes visur visko pripirko- 
me: vežimėlį, vystymo stalą, lovytę, gultuką... 

— O kada vyresnioji sesutė gimusi? 

— 2003 metų gruodį. 

- Darkart ačiū, - pasakė Petra, padėjo savo pre- 
kes į dėžę su obuoliais ir išėjo į gatvę. Kai už jos užsi- 
trenkė durys, mobilusis telefonas jau buvo priglaus- 
tas prie ausies. 


— Einarai, čia Petra. 

— Taip, aš čia sėdžiu ir turiu prieš akis ilgą sąrašą 
berniukų, gimusių 2007 metų kovą, balandį ir ge- 
gužę. 

- Tai gerai. Tos paieškos užima baisiai daug lai- 
ko... 

— Taip, mano irgi. 

- Mano nuomone, apmaudu, kad ligi šiol vis dar 
nepavyko nustatyti aukos tapatybės. Šiuo metu mums 
reikėtų surizikuoti. Turime ieškoti kryptingai. No- 
riu, kad pradėtum skambinti visoms toms šeimoms, 
o vėliau paieškos ratą, prasidedantį Baltųjų kalnų 
parke, tu vis platinsi ir platinsi. 

Ji pati girdėjo, kad kalba viršininko tonu. Erikso- 
nas buvo labiau patyręs už ją, o vis dėlto nurodymus 
davė ji. Galbūt ji galėjo reikšti mintis kiek kitaip, 
kiek švelniau. Bet kodėl gi ji apskritai turėtų apie tai 
mąstyti? 

- O man gal paklausti, ar jie turi taškuotą vaikiš- 
ką vežimėlį, ar ką? 

- Taip, žinoma. Ir kur yra mama bei sūnus. Be to, 
Einarai, noriu, kad pradėtum nuo šeimų, kur yra ir 
vyresnis vaikas, gimęs 2003 ar 2004 metais. Taip pat 
paklausk, ar pažįsta kokią kitą šeimą, kuri atitiktų šį 
aprašymą. 

- Taip, baisiai gerai, kad apie visa tai sužinau tik 
dabar, kai jau surinkau informaciją... 

— Mes su tavimi galime apsikeisti vietomis, jei 
mieliau pageidauji palakstyti po vaikų poliklinikas. 

Petra įkando sau į lūpą ir giliai įkvėpė oro. Su 
Einaru Eriksonu reikėjo kaip visada terliotis. Perne- 
lyg piktintis juo nevertėjo. Jei norėjai, kad darbas bū- 
tų padarytas, - o juk dirbo jis gerai, - geriausia buvo 
paglostyti jį paplaukiui. Ir jai net buvo truputį Einaro 
gaila. Turint tokį požiūrį į viską ir visus gyventi jam 
nebuvo pernelyg smagu. 

— Einarai, atsiprašau tavęs dėl papildomų rū- 
pesčių. Tiesiog man staiga atėjo mintis, kad vaikutis 
greičiausiai turi vyresnį brolį ar seserį, nes vežimėlis 

yra 2003 metų. 

- Jis lygiai taip pat gali būti pirktas jau panaudo- 
tas arba paveldėtas, arba pasiskolintas. 

- Tai tiesa, bet aš vis tiek noriu, kad darytume 
būtent taip. Mums juk reikia nuo kažko pradėti. To- 
dėl pradedame nuo berniukų, gimusių 2007 metų 
kovą, balandį arba gegužę, registruotų rajone aplink 
Baltųjų kalnų parką, su vyresniu broliuku ar sesute, 
gimusiais 2003 arba 2004 metais. 

— Taip, taip, - pasakė Einaras susitaikęs. 

— Kiekvieną pokalbį telefonu kruopščiai aprašyk. 
Jei dabar neprisiskambinsi, skambink vėl, kol atsi- 
lieps. Gerai? 

— Žinoma, - atsakė Einaras Eriksonas, nesisteng- 
damas slėpti priešiškumo. 


X X X 


Barbru Dalstriom pradėjo smarkiai pykti. Be 
abejo, ji negalėjo daryti išvados, kad policija nedirba 
savo darbo, vien dėl to, kad vienas iš jų įžūliai 
su ja kalbėjo. Tačiau, kad ir kaip būtų, ji visiškai 
įsitikinusi, kad tas Holgersonas iš Hamarbio policijos 
paskambino į policijos komutatorių ir paprašė, kad 
sujungtų su apskrities kriminaline policija. Tada jai 
netgi neteko pakalbėti su policininku, o viso labo su 
registratore. To, su kuriuo turėjo kalbėti, „tuo metu 
vietoje nebuvo, taigi jai pasiūlyta paskambinti dar 
kartą po vienuoliktos valandos. 

- Painus reikalas, - pareiškė Niumanas, kuris da- 
bar jau buvo grįžęs. 

— Aš tai suvokiu, - kaip sugebėdama draugiškiau 
pasakė Barbru. - Kita vertus, juk neturėtų būti taip 

sunku išsiaiškinti, kas man vakar vakare skambino? 

— Kada tai, sakėte, įvyko? 

— To aš nepamenu. Galėjo būti apie aštuntą va- 
landą, bet tai visai neturi reikšmės, nes per visą va- 
karą man skambino vienintelį kartą, o tai buvo ta 
mergaitė. 

— Pažiūrėsiu, ką galiu padaryti, - pasakė Niuma- 
nas. 

— To nepakanka, - griežtesniu tonu pareiškė Bar- 
bru. - Turite man pažadėti, kad imsitės šito reikalo 
iškart. 

— Aš taip ir darysiu, bet tai gali užtrukti. 

— Kiek užtrukti? 

— Paprastai iki vienos savaitės. 

— O pirmenybiniais atvejais, kaip dabar? Juk kal- 
bame apie vaiką, kuriam neabejotinai gresia pavojus. 

Barbru tikėjosi, kad būtų naudinga pereiti į puo- 
limą. 

— Geriausiu atveju viena para. Priklauso nuo ope- 
ratoriaus užimtumo. 

- Galbūt aš galiu pati paskambinti į „Telia“ ir juos 
spustelti? - pabandė Barbru. 

— Neee, negalima, - atsakė Niumanas, o Barbru 
galėjo prisiekti, kad tai sakydamas jis šypsojosi. — 
Policija turi savo būdų su jais susisiekti, 0 privatūs 
asmenys negali prašyti, kad jiems suteiktų tokio 
pobūdžio informaciją. 

— Tai tada galiu pasikliauti jumis? - toliau gud- 
ravo Barbru. 

— Manau, kad jums derėtų taip ir elgtis, ponia 
Dalstriom. Kai tik žinosiu daugiau, su jumis susi- 
sieksiu. 

X X X 


Šiobergas sėdėjo metro ir pats sau apibendrino 
šio ryto įvykius „Viking Amorella“ kelte. Hamadą, 
Eriksoną, Hanson, Ruseną ir jį patį priėmė už bylą 
atsakingas kolega iš Turku policijos Nieminenas ir 
dar keli suomių policininkai laivo kapitono draugijo- 
pasiūlyta papusryčiauti. Paskui jie posėdžiavo vienoje 
iš kelto konferencijų salių. Nieminenas apibūdino 
esamą padėtį ir pristatė menkus atliktų apklausų re- 
zultatus. 

Pripažinta, kad bylos tyrime įdomiausi asmenys, 
be Jeniferės vaikino Juakimo Andersono ir kitų jau- 
nuolių iš tos kompanijos, buvo vyriškis, su kuriuo 
Jeniferę Juhanson matė bare, ir tiedu kostiumais 
vilkintys vyrukai, su kuriais ji bendravo vėliau. Nė 
vienas iš tų vyrų neprisipažino pradinių apklausų 
metu, tačiau po to, kai mergina buvo pastebėta 
kartu su jais, jos daugiau jau niekas nematė. Todėl 
nuspręsta, kad tiek švedai, tiek suomiai didžiausią 
pirmenybę teiks šių trijų asmenų paieškai. 


Barmenas Juha Lehto pasiėmė kelias laisvas die- 
nas ir šiuo metu buvo pas savo draugę švedę, gy- 
venančią bute Turildo aikštėje. Tai ten S ais ke- 
liavo po rytinio apsilankymo Suomijos kelte. Kai pa- 
skambino, duris atidarė beveik iškart. 

— Greitai atvykote. Nebuvo problemų rasti vietą 
mašinai pastatyti“ 

Lehto kalbėjo su dainingu suomišku akcentu, ir 
nors jis šnekėjo labai gerai, buvo aišku, kad švedų 
kalba nėra jo gimtoji. Tačiau Niemineno atveju buvo 
sunku pasakyti, ar jis iš tikrųjų Suomijos švedas, ar 

vis dėlto tik šiaip puikiai kalba švediškai. 

- Atvažiavau metro, - atsakė Šiobergas. - Jei Sio- 
deryje randi vietą, kur pasistatyti automobilį, jos pa- 
likti nebenori. 

Jis pasikabino striukę ant pakabo ir mandagiai 
paliko batus ant koridoriaus kilimėlio. Lehto parodė 
jam fotelį spartietiškai apstatytoje svetainėje. Nors 
praeitą vakarą nuėjo gulti anksti, Šiobergas išmiego- 
jo nedaug valandų, tačiau jis neturėjo laiko susivokti, 
koks buvo pavargęs, tik sėdėjo palinkęs į priekį, su- 
nertas rankas nuleidęs tarp kelių. 

- Kavos? - pasiteiravo Lehto, o Šiobergui atsisa- 
kius įsitaisė viename iš kitų prie stalo stovinčių fo- 
telių. 

- Jūs jau pasakojote, - pasakė Šiobergas, - bet 
noriu, kad pakartotumėte. Papasakokite savais Žo- 
džiais kaip įmanoma daugiau, ką atsimenate apie tą 
epizodą. Mūsų pokalbį aš įrašysiu, tikiuosi, kad ne- 
prieštaraujate. 

Lehto papurtė galvą, o Šiobergas iš kelnių kišenės 
išsitraukė Osos jam gimtadienio proga padovanotą 
MP3 grotuvą ir suaktyvino balso įrašymo funkciją. 
Vis dažniau ir dažniau jis naudojo jį kaip diktofoną. 
Galvos linktelėjimu paprašė barmeno pradėti. 

— Buvo dar gana ankstyvas vakaras, - pradėjo 
Lehto ir tada papasakojo, kaip Jeniferė Juhanson ir 
kur kas vyresnis vyras atsirado bare maždaug vienu 
metu. 

Lehto valandėlę pagalvojo, o tada tęsė: 

- Ji gi buvo daili, ta mergina. Baisiai daili. Taigi 
aš dar pagalvojau, kad jai nederėtų ten sėdėti su 
juo. Iš dalies jis atrodė per senas, iš dalies kažkoks 
nevalyvas. Aš tikrai apie tai nemažai galvojau, bet 
negaliu tiksliai pasakyti, dėl ko jis man pasirodė kiek 
apsileidęs. Atsimenu, kad jis vilkėjo baltus marški- 

nius. Matyt, jie buvo susiglamžę ar sutepti, kitu atve- 
ju ašjuk nebūčiau taip pagalvojęs. Ir dar man atrodo, 
kad jis buvo nesiskutęs. Taip sakant, nemadingai ne- 
siskutęs. Nemanau, kad jis buvo girtas. Jis nebuvo 
storas. Jo išvaizdoje nebuvo nieko ypatinga, į ką aš 
būčiau atkreipęs dėmesį. Deja, aš vis kartoju „ne“, 
bet daugiau nieko negaliu pasakyti. 

Lehto atsiprašydamas skėstelėjo rankomis ir to- 
liau bandė aiškinti, kas jam toje situacijoje buvo pa- 
sirodę grėsminga ir kaip vėliau mergaitę užkalbino 
kitas vyras. 

— Taigi jūs manote, kad Jeniferė ir tas antrasis vy- 
riškis buvo pažįstami? - pasidomėjo Šiobergas. 

— Man susidarė toks įspūdis, bet jie viso labo galėjo 
vaidinti. Ji nuėjo su juo ir atsisėdo prie jų staliuko. 

— O tas vyras prie baro, kur jis nuėjo? - paklausė 
Šiobergas. 

- Jis tiesiog nuėjo. Neišgėręs savo alaus. 

- Ar susimokėjo? 

— Neprisimenu, ar padėjo pinigus ant baro, ar 
buvo susimokėjęs anksčiau. Kad ir kaip ten būtų, jis 
nuėjo. 

— Kokio amžiaus jis buvo? 

- Aiškiai kokių penkiasdešimt šešiasdešimt metų. 

— Kiek metų jums pačiam? 

- Trisdešimt vieneri. 

- Ar galėjo jam būti keturiasdešimt arba septy- 
niasdešimt? 

- Ne. 

— Neprisimenate, ar jis nekalbėjo kokia tarme? 

- Turiu prisipažinti, kad menkai nusimanau apie 
švedų tarmes. Manau, kad jis vis dėlto nebuvo iš Sko- 
nės. 

- O tiedu kiti vyriškiai, - tęsė Šiobergas, - ar ga- 
lite juos apibūdinti? 

- Jie buvo kiek vyresni už mane, manyčiau. Kieti 
vaikinai, jupių tipo. Abu apsivilkę kostiumus, atrodė 
kaip verslininkai. Manau, būtų galima pasakyti, kad 
abu gana išvaizdūs. Mačiau juos tik tada, kai buvo 
bare ir pirko gėrimus. 

— Ką jie gėrė? 

- Mergaitė gėrė kokteilį su skėtuku, o ką gėrė vy- 
riškiai, aš neatsimenu. 

- Ar atsimenate, kaip jie mokėjo? 

- Grynaisiais. 

— Bet nemanote, kad kurį nors iš jų atpažintu- 
mėte? 

— Suomių - ne, nemanau, bet galbūt tą iš baro. 

— O šitą vaikiną? - pasakė Šiobergas ir ištiesė Jua- 
kimo Andersono nuotrauką. - Ar jį atpažįstate? 

- Esu daug apie tai galvojęs, bet, tiesą sakant, 
negaliu prisiminti, kad būčiau jį aptarnavęs. 

- Buvo dar gana ankstyvas vakaras. Jei būtumėte 
jį aptarnavęs, ar būtumėte atkreipęs į jį dėmesį? 

- Norite pasakyti, turint omenyje jo sužalotą vei- 
dą? 

- Taip. 

— Neįsivaizduojat, kiek sutinki taip atrodančių 
žmonių. 


Kai Šiobergas atsisveikino su Lehto ir vėl atsidūrė 
metro perone, kur stovėjo ir laukė traukinio, pa- 
skambino jų linksmoji registratorė Lotė. 

— Kurgi jūs visi esate? Čia yra tik Einaras. 

— Galbūt girdėjai, kad savaitgalį atsirado šiek tiek 
problemų. Mes visi išvykę darbo reikalais. Pasiilgai 
mūsų“ 

— Kaip visada! - sučiauškėjo Lotė. 

— O kaip gyvena Plutonas? 

Lotė buvo šunų mylėtoja, kokių sutiksi retai. Jos 
šuo, afganų kurtas įmantriu prancūzišku vardu, ku- 
ris buvo anaiptol ne Plutonas, ir sargo Mikės karališ- 
kasis pudelis siuntinėjo vienas kitam Kalėdų atvi- 
rukus ir šiaip sveikinimo atvirukus gimtadienio 
proga. Šiobergas dažnai savęs klausdavo, ar šie 
gimtadieniai švenčiami vieną kartą per metus, ar 
septynis, bet niekad taip ir neprisiruošė paklausti 
garsiai. Matyt, todėl, kad nesugebėtų užduoti klau- 
simo, neparodydamas paniekos, o šiaip jau jis, kaip 
turėjo pripažinti, visiškai neniekino tos pozityvios, 
trykštančios džiaugsmu moters, kurios dėka bet ku- 
rioje situacijoje pasijusdavai maloniai ir jaukiai. 

- Plutonas, - atsakė Lotė su apsimestiniu pasi- 
piktinimu, - šiek tiek persišaldęs, o šiaip viskas gerai. 
Klausyk, aš skambinu su reikalu. 

Kaip visada efektyvi ir dalykiška, nors iš pažiūros 
ir džiaugsminga. 

- Skambino žurnalistė iš „Aftonbladet“ ir norė- 
jo pasikalbėti apie kūdikį, rastą Baltųjų kalnų parke. 
Nežinojau, ar pasiūlyti jai kreiptis į tave, ar į Petrą, ar 
ką dar man daryti... 

— Palauk, - pertraukė jis. - Dabar nieko negirdžiu. 

Traukinys įvažiavo į stotį ir Lotės balsas pradingo 
metro dundesyje. Šiobergas įlipo į vieną iš vagonų ir 
grįžo prie pokalbio. 

— Ką tu sakei? Kūdikis? 

— Taip, ji paminėjo kūdikį Baltųjų kalnų parke. 
Pagalvojau, kad tai nėra oficialiai žinoma... 

Durys užsidarė ir traukinys išvažiavo iš Turildo 
aikštės. 

— Kaip jos pavardė? Telefono numeris? 

Ragelyje pradėjo tarškėti. 

— „.„SMS žinutę... vėliau... 

- Dabar tu dingai! - sušuko Šiobergas. - Tegul 

to reikalo imasi Petra! Aš grįšiu po pietų! 
X X X 


Nesėkmingai aplankiusi ir iš sąrašo išbraukusi 
vaikų poliklinikas Volmaro Ikskulo gatvėje ir Rago 
muitinėje, Petra parvažiavo į policijos būstinę aptar- 
ti padėties su Eriksonu ir Sandenu. Geriausiu atveju 
ji dar ir suspės praryti ką nors valgomo. Vos tik įžen- 
gė pro duris į savo kabinetą, paskambino Lotė. 

— Man skambina žurnalistė iš „Aftonbladet“. Ji 
jau visą priešpietę bando jus pagauti. 

— Mus? - pasitikslino Petra. 

— Taip, ji turi klausimų dėl Baltuosiuose kalnuo- 
se rasto kūdikio. 

— Arji pavartojo būtent tuos žodžius? „Rastas kū- 
dikis'? 

- Tiesą sakant, taip, - nusijuokė Lotė. 

- Tegul ji pabendrauja su Koniu. Aš neturiu įga- 
liojimų kalbėti su žurnalistais. 

— Aš skambinau Koniui, - paaiškino Lotė. - Jis 
sakė, kad tu pasikalbėtum. 

— Tikrai? Kai su juo šnekėjausi paskutinį kartą, jis 
manė, kad šio reikalo neturėtume viešinti. 

- Bet dabar kalbos jau pasklido. 

Petra atsiduso. Taip, matyt, taip ir buvo. Visa- 
da atsiranda žmogus, kuris negali susilaikyti nepa- 
skambinęs į vakarinių laikraščių karštąją liniją. 
Greitai viską apsvarsčiusi, ji nustatė du dalykus: 
jaunąją mamą iš „/Eleven parduotuvės greičiausiai 
sugundė jos piniginėje atsidursiančios pora papildo- 
mų tūkstantinių ir kad šiek tiek žiniasklaidos dėme- 
sio mažajam berniukui iš Baltųjų kalnų parko galbūt 
buvo būtent tai, ko jiems reikėjo, kad pasistūmėtų į 

priekį. 

— Gerai, sujunk ją su manimi, - pasakė Petra, tuo 
pačiu metu numesdama striukę ant rašomojo stalo. 

Ji pati niekada nebuvo tiesiogiai bendravusi su 
žurnalistais, paprastai tuo reikalu užsiimdavo Šio- 
bergas. Bet jei esi atsakinga už tyrimą, tai jau nieko 
nepadarysi: telieka sukąsti dantis ir saugotis, kad ne- 
pasakytum per daug. Ir nepaliktum vietos saviems 
aiškinimams. 

— Kaip suprantu, tai jūs vadovaujate tyrimui, - 
prisistačiusi pasakė reporterė. - Kaip rašoma jūsų 
pavardė? 

Petra padiktavo paraidžiui, ji tikėjosi, kad dėl šio 
pokalbio neteks gailėtis. 

— Esu girdėjusi, kad sekmadienį Baltųjų kalnų 
parke jūs radote ne tik negyvą moterį, - tęsė Žur- 
nalistė, - bet ir mažą kūdikį. Jūsų komentarai? 

Petra paaiškino, kaip viskas siejasi, apibūdino ber- 
niuko išvaizdą ir amžių, papasakojo apie jo rūbus ir 
vežimėlį. 

- Ir į jus niekas nesikreipė? - paklausė reporterė. 

- Tai tiesa. Tačiau mes būsime dėkingi už infor- 
maciją, - pridūrė Petra, norėdama užbėgti žurnalis- 
tei užakių ir tuo pačiu metu atrodyti paslaugi. - Rim- 
tą informaciją. 

— Ar turite nuotraukų, kurias galėtume viešinti? 

- Esamoje situacijoje nesame linkę viešai skelb- 
ti nuotraukų, - atsakė Petra balsu, kurio pati nepa- 
žino. - Žinoma, mes tikimės kuo greičiau susisiekti 
su artimaisiais. 

— Matyt, galime kalbėti ir apie vyresnį broliuką 
arba sesutę? 

— Apie tai mes nieko nežinome, - ryžtingai išta- 
rė Petra, įsivaizduodama, kaip jai išėjus iš „7Eleven“ 
parduotuvės jaunoji mama puolė prie telefono. 

— Tačiau vežimėlis yra 2003 metų modelio. Va- 
dinasi, tai galėtų būti tiesa? 

- Žinoma, tokia galimybė egzistuoja, - diploma- 
tiškai atsakė Petra, - tačiau visiškai įmanoma, kad 
vežimėlis pasiskolintas ar pirktas jau panaudotas. 

Po to jos kelias minutes aptarinėjo, kaip derėtų 
apibūdinti nusikaltimą. Buvo paminėta frazė „api- 
plėšimas ir nužudymas, bet Petra stengėsi pabrėžti, 
kad tai „galimas pasišalinimas iš eismo įvykio vie- 
tos“. 

Kai pokalbis pasibaigė, Petra nebuvo tikra, ar pa- 
sirodė gerai, ar patyrė visišką nesėkmę. Tikriausiai 
tai priklausys nuo antraštės autoriaus nuotaikos tą 
dieną, atsidusdama pripažino ji, eidama iš kabineto 
ieškoti ne taip sunkiai atsakomybės prislėgtų savo 
kolegų. 


PIRMADIENIO POPIETĖ 


Ją buvo apėmęs jausmas, kad viskas daroma ne- 
pakankamai gerai. Barbru nepasitikėjo tuo Niumanu 
iš apskrities kriminalinės policijos. O jeigu mergaitę 
tėvai iš tikrųjų buvo apleidę? Tada savaitė - perne- 
lyg ilgas laikas. Jei turėtų skambintojo numerio rody- 
mo prietaisą, būtų pati galėjusi nustatyti numerį, iš 
kurio skambino Hana, ir sužinoti, kur ji gyvena. Be 
to, būtų galėjusi paskambinti mergaitei, kad paguos- 
tų ir padėtų. Jei tai iš tikrųjų reikalinga. Galbūt būtų 
paaiškėję, kad mergaitė visai nebuvo viena, ir tada 
problemos nebeliktų. Bet ta mintis niekaip nėjo Bar- 
bru iš galvos: ji privalo ką nors daryti. 

Mergaitė buvo kalbėjusi apie vasarnamius mies- 
to viduryje. Barbru priėjo prie išvados, kad tai ko- 
lektyviniai sodai. Tikimybė, kad mergaitė prieš 
Barbru numerį būtų surinkusi Stokholmo kodą, tu- 
rėjo būti labai menka. Iš to moteris padarė išvadą, 
kad mergaitė yra Stokholme, bute, iš kurio matyti 
kolektyviniai sodai. Ką dar ji gali padaryti? Ji juk turi 
nuo ko nors pradėti. 

Ji atsisėdo prie virtuvėje esančio kompiuterio ir 
jį įjungė. Šiaip jau Barbru technikos prietaisais per 
daug nesidomėjo. Jei telefonas veikia, ji jį laiko. 
Kam reikia jį keisti? O skambintojo numerio rody- 
mo prietaisas - ką ji su juo veiktų? Jei telefonas 
skambėdavo, ji atsiliepdavo, kad ir kas skambintų. 
Ji taip pat nė kiek nepasigedo mobiliojo telefono ar 

atsakiklio. Jei jos nėra namie, o kas nors skambina, 
tegu bando dar kartą. 

Tai tiko dvidešimtajame amžiuje, tai vis dar tiko 
ir dabar. Be to, jos ištekliai juk nebuvo neriboti, ji juk 
viso labo pensininkė. 

Bet dėl kompiuterio kalba buvo visai kita. Vargu 
ar Barbru būtų išsivertusi be savo mėgstamo kom- 
piuterio. Neprilygstamosios paieškos sistemos pa- 
dėdavo jai spręsti kryžiažodžius, užsisakyti keliones 
ir teatro bilietus ir sekti, kas vyksta Stokholmo kul- 
tūros gyvenime. Žinoma, tai kainavo, bet buvo verta 
kiekvieno grašio. 

Greitai paieškojusi „Eniro“ sistemoje, ji konstata- 
vo, kad Stokholme yra tūkstantis Bergmanų. Geriau 
jau vyriškio pavardė būtų buvusi Liljesparė! Ne, jai 
derėjo imtis problemos kitu kampu. Po keturių mi- 
nučių Barbru rado, ko ieškojusi: Stokholmo regio- 
no kolektyvinių sodų draugijos puslapyje ji aptiko 
visų kolektyvinių sodų bendrijų mieste sąrašą. Jų 
buvo daug, beveik aštuoniasdešimt, bet ji nusprendė 
nepamesti galvos ir aplankyti jas visas vieną po kitos. 
Visai gera mintis buvo pradėti nuo artimiausiųjų ir 
judėti tolyn, po vieną jas apieškoti ir dairytis geltonų 
pilių bei piktų dėdžių, pavarde Bergmanas. 


Barbru Dalstriom buvo septyniasdešimt dveji. 
Anksčiau ji aukštesnėms klasėms dėstė prancūzų ir 
anglų kalbą, jau trylika metų, kaip našlauja. Kiekvie- 
ną rudenį moteris kartu su keliais draugais, tokiais 
pačiais pensininkais kaip ir ji pati, paprastai pėsčiom 
keliaudavo po Prancūzijos Alpes, gyvendavo užeigos 
namuose, skaniai valgydavo ir gerdavo. Taigi rugsė- 
jo galas buvo tinkamas metas daug vaikščioti, kad at- 
sikratytų naujai įsigytų prancūziškų kilogramų. 

Ji susitepė kelis sumuštinius ir susikrovė juos 
kartu su termosu ir nedideliu buteliuku paprasto 
vandens iš čiaupo į savo kuprinytę, kurią paprastai 
imdavo su savimi eidama pasivaikščioti. Tačiau šį 
kartą, išeidama į apyšiltę bobų vasarą, ėjimo lazdas 
paliko namie. 

Pirmiausiai patraukė į Eriko slėnio giraitės ko- 
lektyvinių sodų bendriją, ten ji yra buvusi pasi- 
vaikščioti daug kartų. Ketino vėliau laikrodžio ro- 
dyklės judėjimo kryptimi apeiti visą Siodermalmą. 
Barbru suprato, kad per vieną popietę visa tai padary- 
ti vargu ar pavyks, bet ką nuveiks tą dieną, tas ir bus 
gerai. Ausyse jai skambėjo pirmoji radijo programa. 
Kartais, kai pavargdavo nuo rimtų balsų, perjungda- 
vo stotį į muzikos kanalą. Mažąjį nešiojamąjį radi- 
juką ji prieš kelerius metus gavo Kalėdų dovanų iš 
dukters, o dabar buvo prie jo taip prisirišusi, kad dėl 
viso pikto visada su savimi kuprinėje nešiojosi at- 
sargines baterijas. 

Plačiai nusidriekusioje Tanto giraitėje nerado 
nieko. Geltonų pilių nesimatė, tačiau ji elgėsi sis- 
temingai ir vis dėlto paieškojo Bergmano pavardės 
visų šalia stovinčių namų gyventojų pavardžių len- 
telėse. 


Taip pat nesėkmingai apieškojusi ir kolektyvinius 
sodus Orstos giraitėje, ji valandėlę pailsėjo, išsitraukė 
iš ausų įstatomas ausines ir atsisėdusi parke ant 
suoliuko suvalgė sumuštinius, klausydamasi vien 
tik bangų mūšos į krantą Orstos įlankoje. Kelios 
antys kuitėsi smėlyje tarp dviejų didelių gluosnių, 
nuaugusių taip, kad atrodė, lyg jie būtų metęsi į 
vandenį ir išskleidę šakas tam, kad krisdami jomis 
pasiremtų. Savo galvoje ji piešė mažosios Hanos pa- 

veikslą. Kiek metų galėjo jai būti? Be jokių abejonių, 
ji buvo per maža, kad išsiverstų pati viena. Galbūt 
penkerių? Šešerių? 

Barbru suvokė, kad mergaitė vargu ar buvo pa- 
likta namie visai viena. Toks mažas vaikas net trum- 
pą valandėlę nepaliekamas vienas be priežiūros. Ne 
šių dienų Stokholme, kur visi elektros prietaisai, 
intensyvus eismas, smurtautojai ir pedofilai, indų 
plovikliai su ėsdinančiomis medžiagomis, mirtinai 
pavojingi vaistai, langai aukštai nuo žemės, - ji net 
nedrįso galvoti apie visus pavojus, tykančius ne- 
prižiūrimo smalsaus mažo žmogučio. Mamos, be 
abejo, nebuvo namie viso labo kelias minutes, galbūt 
ji nuėjo į skalbimo patalpas rūsyje, o gal išbėgo į 
parduotuvę. 

Bet kaipgi tada dėl šiupinio? Hana sakė, kad pa- 
ėmė valgyti pati. Ji taip pat papasakojo, kad susiža- 
lojo ir nori, kad tėtė grįžtų iš Japonijos ir papūstų. 
Be abejonės, mergaitė turėjo lakią vaizduotę, bet 
kažkas Barbru sakė, kad visa tai tikra. 

Barbru Dalstriom baigė iškylauti, rūpestingai į 
aliuminio foliją suvyniojo sumuštinį ir įdėjo atgal į 
mažąją kuprinukę. Tada vėl leidosi pirmyn. Pažadas 
yra pažadas. 


X X X 


Staiga registratūrą užplūdo žmonės, o Lotė buvo 
užsiėmusi, užrašinėdama jaunuolių duomenis. Vi- 
siems jiems buvo nuo penkiolikos iki aštuoniolikos 
metų. Šiobergas ją įspėjo, kad pirmai valandai į 
apklausą pakvietė visą Jeniferės Juhanson draugų 
kompaniją iš Suomijos kelto, o dabar jie jau čia, apie 
dešimt asmenų. Nors nuotaika buvo prislėgta rim- 

ties, kaip būdinga paaugliams, jie užėmė pernelyg 
daug erdvės ir triukšmavo, tarsi jų būtų tris kartus 
daugiau. Keli berniukai sėdėjo išsidrėbę ant fotelių, 
sustatytų į grupelę, dar keli jaunuoliai sėdėjo ant 
suolų palei sienas, kiti slampinėjo aplink. Buvo be 
perstojo kalbama mobiliaisiais telefonais. 

Viena iš mergaičių stovėjo ir verkė, o keli draugai 
ją guodė. Galbūt ji turėjo daugiau priežasčių nei kiti 
gedėti Jeniferės Juhanson, pagalvojo Lotė, o galbūt 
tik norėjo sulaukti dėmesio. Ant suolo sėdėjo dar 
viena mergaitė ir verkė viena. Berniukai stengėsi at- 
rodyti neutraliai ir kaip paprastai triukšmavo. Bet 
Lotė jų akyse įžvelgė sielvartą ir išgąstį ir pripažino, 
kad būti paaugliu nelengva. Visi turi vaidinti savo 
vaidmenis. 

Ir dar buvo Juakimas Andersonas. Jį taip pat pa- 
kvietė į apklausą, tačiau jis nesišliejo prie kitų, tik 
stovėjo atokiau, šalia lango į aikštelę, ir žvelgė į gyve- 
namuosius namus prie Hamarbio kanalo. Jis stovėjo 
ramiai, susikišęs rankas į kišenes, ir atrodė, kad kitų 
jaunuolių šurmulys jo netrikdo. 


X X X 


Kai Šiobergas atėjo sąmoningai keliomis minu- 
tėmis pavėlavęs, jis kelis kartus trumpai dirstelėjo į 
įvairias jaunuolių grupuotes vestibiulyje, o tada pri- 
ėjo prie Lotės. 

— Ar tas, kuris stovi prie lango, tai Juakimas? — 
pasiteiravo jis. 

— Taip, jis, - atsakė Lotė. - Kai atėjo, linktelėjo 
porai mergaičių, vardu Fanė ir Malina, bet išskyrus, 
kai buvo čia prisistatyti, visą laiką stovi ten vienas. 

— Su niekuo nekalbėjo? 

— Ne. Ir prie jo niekas nepriėjo. Jie gi bijo akista- 
tos su jo sielvartu. Žinai, kokie tie jaunuoliai... 

— Nežinau. Galbūt jie bijo jo paties. 

— Man jis atrodo geras, - pasakė Lotė. - Geras ir 
liūdnas. 

— Kaip tu gali visa tai matyti po ta barzda? - 
prunkštelėjo Šiobergas. 

— O dabar tai kalbi truputį ciniškai, Koni, - nu- 
sišypsojo Lotė. - Paaugliai tokį stilių laiko madingu. 

— Jam dvidešimt ketveri. Kam jam buvo reikalin- 
ga šešiolikmetė mokinė? 

— Kada tapai toks konservatyvus? 

— Juk tikriausiai tai jis tai padarė. Kas gi dar? Pa- 
mąstyk, Lote, juk šis tendencingas teiginys pagrįstas 
daugiamete patirtimi, - pridūrė jis juokaudamas. - 
Šita gauja kelia baisų triukšmą! 

— Džiaukis, kad nesi mokytojas, kaip vargšė Osa. 

Staiga ir netikėtai subjurus nuotaikai, kai buvo 
paminėta Žmona, jis prisiruošė eiti. 

— Atsiųsk pas mane Juakimą po penkių minučių. 
Jamalis tegu pradeda nuo tų mergaičių, Fanės ir Ma- 
linos, iš eilės. Paskui nesvarbu, kokia tvarka. 

Jis paleido duris, praėjo pro jaunuolius ir keliais 
sparčiais žingsniais įveikė laiptus į antrą aukštą. 


X X X 


— Taigi ligi to epizodo bare tu laikei Jeniferę savo 
mergina“ 

— Taip, daugiau ar mažiau, - atsakė Jukė, įdėmiai 
stebėdamas, kaip Šiobergas ant stalo tarp jų deda 
MP3 grotuvą. 


— Tai ką nori pasakyti? Turėjai ir kitų merginų? 

— Ne, po galais, ne tai... 

— Galbūt ji turėjo kitų vaikinų? 

- Galbūt ir turėjo. Aš nežinau. Nemanau, kad tu- 
rėjo. 

— Tai dabar pabandyk paaiškinti man, kokie iš 
tikrųjų buvo jūsų santykiai. 

Jukė giliai atsiduso. Kokie turi būti santykiai? 
Kaip paaiškinti jausmus? Jis nebuvo iškalbus, o da- 
bar pirmą kartą gyvenime buvo priverstas aiškinti 
dalykus, kurie žodžiais neapibūdinami. 

— „kokie buvo santykiai... - tarsi tylus aidas at- 
kartojo Jukė. 

— Nagi, papasakok, kaip jūs susitikote. Mes turim 
nuo ko nors pradėti. 

Dabar palengvėjo. Šviesias dienas ir tikrus įvykius 
apibūdinti jis galėjo. Jukė papasakojo apie jų bendra- 
vimo pradžią, kaip suplyšo maišelis, apie vakarus, kai 
gerdavo kavinėse ir vaikščiodavo susiėmę už rankų. 
Bet po pirmųjų audringų savaičių su Jenifere jiedu 
greitai atsidūrė po jų atėjusiame pilkame vakuume. 

- Žinai, ką aš manau? - retoriškai paklausė Šio- 
bergas. - Aš manau, kad Jeniferė buvo tavo pirmoji 
mergina. Ar tai tiesa“ 

- Taip, - tyliai atsakė Jukė, nedrįsdamas pažvelgti 
komisarui į akis. 


X X X 


Šiobergas buvo pastebėjęs, kaip nušvito berniuko 
akys, kai jis pasakojo apie bendravimo su Jenifere 
pradžią. Jis rodė Jukei kelią į vis gilesnius ir giles- 
nius vandenis ir jautė, kaip aiškėjant tiesai dabar ir 
pats tampa švelnesnis. Dvidešimt ketverių vaikinas 

niekada nebuvo turėjęs merginos. Vadovaujantis šiuo 
paaiškinimu, tapo kur kas lengviau suvokti, kodėl 
jam taip sunku apibūdinti santykius su Jenifere. 
Juakimas Andersonas neturėjo į ką orientuotis, ne- 
turėjo priemonių, kurios padėtų įvertinti tai, ką jie 
kartu su Jenifere buvo patyrę. 

Šiobergas galėjo įsivaizduoti mergaitę, kai ji po 
truputį ėmė perprasti nepatyrusį, nepasitikintį savi- 
mi jaunuolį. Dvidešimt ketveri metai patyrusiai 
šešiolikmetei atrodė gerai, bet po kietuolio išore, ana- 
pus barzdos ir akinių nuo saulės, kuriuos dabar buvo 
pasikėlęs ant kaktos, ji buvo probėgšmais pastebėju- 
si visai ką kita ir pradėjusi nerimauti. Tai, ką ji suvo- 
kė esant kitapus, galbūt buvo gražu ir gležna, bet jai 
reikėjo ko nors, į ką būtų galima suleisti dantis, kas 
būtų toks pat didelis ir stiprus viduje, koks atrodė iš 
išorės. 

- Nėra ko gėdytis, - pasakė Šiobergas, bandyda- 
mas sušvelninti savo ankstesnį griežtoką toną. - 
Mums visiems kažkada turi būti pirmasis kartas. 
Bet dabar norėčiau, kad papasakotum - su visomis 
smulkmenomis - ką veikei nuo tada, kai prabudai 
penktadienio rytą, iki tol, kol policija pasibeldė į ka- 
jutės duris vakar rytą. 

— Penktadienio rytą? 

Juakimas atrodė nustebęs. 

— Ką bendro turi penktadienis su šiuo reikalu? 

— Tai sprendžiu aš. O dabar klok. 

- Rytą aš išnešiojau laikraščius. Dirbau nuo ket- 
virtos iki aštuntos. Tada visą dieną išbuvau namuose. 
Neįvyko nieko ypatingo. 

- Išnešioti laikraščius - ar tai yra tavo darbas? 

- Taip. 

— Kaip dažnai tu tai darai? 

— Tik kelis kartus per savaitę. 


- Neitin didelės pajamos. Iš ko gyveni? 

— Aš gyvenu tėvų namuose. Man nereikia tiek jau 
daug pinigų. 

- Tai kaipgi leidi likusį laiką? 

- Daugiausiai būnu namuose, - teatsakė jis, bet 
Šiobergas reikliai žvelgė į jį. 

Ji serga. 

— Labai apgailestauju. Kuo gi ji serga? 

Jis paklausė, nes norėjo įsivaizduoti, kaip atrodo 
Juakimo Andersono gyvenimas, kaip atrodo jo na- 
mai, šeiminės aplinkybės. Jis norėjo dirstelėti į tam- 
siuosius kampus, atskleisti paslaptis, įsiskverbti į jo 
asmeninę sferą. 

- Ji yra neįgali, - atsakė Juakimas pernelyg gar- 
siai. - Turi judėjimo negalią. Ji negali vaikščioti! 

Jis spjaudė žodžius kone su triumfu veide - 
netikėtas pyktis, galbūt jis pasijuto užgautas? Kaip 
besikeikiantis vaikas, mąstė Šiobergas, kuris beria 
visus žinomus keiksmažodžius, o akyse švyti atpildo 
baimė. Jaunasis vyriškis priešais jį ką tik pasakė kai 
ką draudžiamo, kai ką, ko niekada neminėjo, galbūt 
jam buvo uždrausta apie tai pasakoti. Jis atskleidė 
šeimos paslaptį. 

- Vaje, - stengėsi dalykiškai ir neutraliai ištarti 
Šiobergas. - Jai turi būti sunku. Ar jai suteikiama vi- 
sa reikalinga pagalba? 

— O tavo tėtis, ką jis veikia? 

- Jis dirba banke. „Swedbank“ Farstoje. 

- Ar jūs prižiūrite tavo mamą bendromis jėgo- 
mis, ar tu darai viską daugiausiai pats? 

- Jei manęs nėra namie, tėtis paduoda jai valgyti. 


sw-- 


158 


namie ir prižiūrėjai savo mamą. O paskui, vakare? 

— Turėjau pasimatyti su Jenifere, bet nepavyko. 

— Tai kas gi nutiko? 

— Tėtis man neleido eiti. Ji jam nepatiko. 

— Ar jie buvo matęsi? 

— Ne, bet jam nepatiko, kad turiu merginą. Pa- 
sakiau, kad vis tiek ketinu eiti ir kad šeštadienį mes 
plauksime į Suomiją. 

— Ir tada?.. 

Šiobergas rankos mostu parodė Juakimo sužalo- 
tą veidą. 

- Jis mane partrenkė. Nežinau, ar nualpau, ar 
užmigau. Kai prabudau, jis vis dėlto jau buvo atsi- 
gulęs. Įsimečiau į krepšį keletą daiktų ir sprukau iš 
ten. 

— Ar jis dažnai štai taip tave skriaudžia? - pa- 
klausė Šiobergas. 

- Pasitaiko. Jo nuotaika prastoka. 

Šiobergas atkreipė dėmesį, kaip Juakimas An- 
dersonas teisino savo tėvą, rado teisėtų priežasčių 
būti mušamas. 

— Ar tu duodi jam atgal? 

— Ne, kokia būtų nauda? 

- Ir kur tu nuėjai? - tęsė Šiobergas. 

— Aš visą naktį basčiausi. Ieškojau Jeniferės. Sė- 
dėjau makdonalde. Važinėjausi autobusu. 

— Visai nemiegojai? 

- Šiek tiek autobuse. 

— Kodėl nenuėjai pas Jeniferę į namus? 

— Ji nenorėjo, kad eičiau pas ją į namus. 

— O kodėl gi? 

Juakimas atsakė, gūžteldamas pečiais. Šiobergas 
puikiausiai nujautė kodėl, bet savo įtarimais nesi- 
dalijo. 

- Tai tikriausiai šeštadienį tu buvai nepaprastai 

pavargęs ir suirzęs“ 

— Kiek pamenu, ne. Aš gi per daug nesigilinau. 

— O kaip atrodė ta diena? 

- Rytą aš laukiau Jeniferės prie jos namo, kol ji 
išėjo. Ten atėjo ir Fanė su Malina, tada mes nuvažia- 
vome į centrinę stotį ir nusipirkome bilietus į keltą. 

- Ar gerai pažinojai Jeniferės draugus? Pavyz- 
džiui, Maliną ir Fanę. 

— Anksčiau nebuvau nė vienos iš jų matęs. 

— Taip pat nė vieno iš tų, kurie kartu plaukė 
keltu? 

— Ne. 

— Kodėl, tavo manymu, ji taip elgėsi? Nesupažin- 
dino su savo draugais? 

- Juk ji supažindino. Kelionės į Suomiją metu. 

— O anksčiau? 

— Nežinau. Galbūt ji ketino mane mesti. 

— Ar tu dėl to nerimavai? 

- Nepasakyčiau, kad nerimavau. Taip, galbūt. 
Atrodė nerealu, kad ji nori su manimi draugauti. 
O į pabaigą ji su manimi elgėsi labai keistai. Vieną 
akimirką galėjo būti kuo linksmiausia, o kitą - na, ji 
elgėsi taip, tarsi būčiau tuščia vieta. 

— O kaip buvo tą dieną? 

— Maždaug taip. 

— Vadinasi, permainingai? 

- Su manimi ji buvo surūgusi visą dieną, ligi pat 
to apšilimo kajutėje. Tada viskas pasikeitė. Vėliau ji iš 
ten dingo. Be abejo, žinote, kaip buvo toliau. 

- Vis dėlto noriu išgirsti tavo paties žodžius, - 
pasakė Šiobergas. - Papasakok viską, kas įvyko nuo 
to laiko, kai įlipote į keltą. 

Juakimas pasakojo, o Šiobergas uždavinėjo gud- 
rius klausimus ir klausėsi. Po pusantros valandos jis 
vaikiną paleido, nuėjo į koridoriuje esančią virtuvė- 

lę, susitaisė puodelį kavos, paskui paskambino Lotei 
ir paprašė atsiųsti kitą asmenį. 


X X X 


Jensas Sandenas papietavo gana vėlai darbo vie- 
toje kartu su Petra Vestman ir Einaru Eriksonu. Jis 
pats buvo linkęs valgyti kavinėje, bet Eriksonas už- 
sispyręs nesutiko valgyti nieko kito, kaip tik savo 
iš namų atsineštą maistą. Petros dienotvarkė buvo 
įtempta, ji ir vėl kažkur skubėjo, taigi jiedu su Sande- 
nu susirinkimų salėje sukimšo po sumuštinį su puo- 
deliu kavos, o Eriksonas valgė mikrobangų krosnelė- 
je pašildytą dešros troškinį. Jie trumpai aptarė padėtį, 
Eriksonas pateikė savo vėliausius adresų, kuriems 
teiktina pirmenybė, sąrašus. 

Kiek užtrukęs, kol susirado pagalbininkų, San- 
denas ir vėl beldėsi į gyventojų duris Baltųjų kal- 
nų parko rajone. Pirmiausiai jis apėjo Vaikų Pievos 
gatvę, judėdamas į šiaurę, tęsė Ūkininkų gatvėje ir 
ją kertančiuose skersgatviuose tarp Skonės ir Osio 
gatvės, iki Uolų gatvės. Šalia geltono pastato tame 
pačiame kvartale kaip ir Tramvajų muziejus, ku- 
riame, kaip skelbė anaiptol nekukli iškaba, buvo 
įsikūrusi sandėliavimo įmonė, jis pastebėjo maždaug 
šešiasdešimt penkerių moterį, palinkusią ties tamsiai 
mėlynu su baltais taškeliais „Emmaljunga“ vežimė- 
liu. Sandenas sustojo netoli jos ir prieš kalbėdamas 
atsikrenkštė: 

Moteris išsitiesė ir draugiškai jam nusišypsojo. 

— Taip, mano duktė pas dantų gydytoją, o aš vai- 
ką saugosiu tik vieną valandą, bet kai vaikutis toks 
mažas, nelengva. 

"Ji švelniai papurtė galvą, rodydama, kad nebeturi 
jėgų. Sandenas dirstelėjo į vežimėlį. Atrodė, kad vai- 
kas miega ramiai, taigi jis spėjo, kad močiutė su savo 
užduotimi susidorojo vis dėlto gana gerai. 

— Kokio jis amžiaus? - smalsiai paklausė Sande- 
nas. 

Sandenas pabandė atspėti lytį ir, matyt, jam pavy- 
ko, nes moteris nekomentuodama atsakė, kad vaikui 
šeši mėnesiai. Prisistatęs ir paaiškinęs savo reikalą, jis 
iš zomšinės striukės vidinės kišenės išsitraukė nuo- 
traukas. Pirmiausiai jis jai parodė berniuko nuo- 
trauką. 

— Šitas mažas berniukas turi tokį patį vežimėlį 
kaip ir jūsų anūkas. Ar atpažįstate jį? Jam apie penki 
mėnesiai. 

Moteris kurį laiką patyrinėjo nuotrauką, bet pas- 
kui papurtė galvą. 

- Nelengva užduotis. Juk baisiai sunku atskirti 
tokius mažus vaikučius, jei jie nėra tavo artimieji. Ne, 
negaliu pasakyti, ar aš jį atpažįstu. 

— Čia yra jo motina. O ją ar atpažįstate? 

— O, - ištarė ji, nevalingai pakeldama ranką ir už- 
sidengdama burną. 

- Atsiprašau, tačiau nėra kaip kitaip... 

— Bet ją aš tikrai atpažįstu, - nutraukė jį mote- 
ris. - Esu su ja kelis sykius kalbėjusi. Kartkartėmis 
susidurdavome Skardinio bokšto parke. Aš ten pa- 
prastai einu su štai šito berniuko vyresniuoju bro- 
liuku. Ten yra tokia smagi Žaidimų vieta, su triušiais 
ir visa kita. 

— O ką ji ten veikdavo? - pasidomėjo Sandenas, 
jau ėmęs bijoti paties blogiausio. 

— O viešpatie! - pratrūko moteris sudrėkusiomis 
akimis. - Suprantat, juk yra dar ir vyresnioji sesutė. 
Maža mergaitė - kiek jai gali būti?.. Truputį jaunes- 

nė nei Edvinas, - taip, tai mano anūkas, - sakyčiau, 
kokių trejų ketverių. Žvali ir linksma, šneki ir judri 
mergytė. Kurgi ji dabar? 

— To mes nežinome, tačiau, reikia tikėtis, gerose 
rankose. Galbūt pas savo tėtį - nežinote kartais, ar jis 
egzistuoja? 

— Ne, tiesą sakant, nežinau. Tuos kelis sykius, kai 
bendravome, daugiausiai kalbėjomės apie vaikus ir 
jų žaidimus, orą ir panašiai. Kaip suprantate, tai ne- 
buvo itin atviri pokalbiai. 

- Ar esate kada mačiusi ją kartu su kuo nors 
kitu? 

— Kiek pamenu, ne. 

— Ar numanote, kur jie gyvena? 

— Ne, nemanau, kad ji kada būtų užsiminusi. Jie 
gali gyventi bet kur. Skardinio bokšto parkas yra tur- 
būt populiariausias žaidimų parkas Sioderyje. 

- Gal ji kalbėjo su akcentu? O galbūt prisimena- 
te, kad ji kalbėjo kokia nors tarme? 

- Taip, esu visiškai tikra, kad ji buvo švedė. Ji kal- 
bėjo visiškai be akcento. Ir ji pati, ir jos vaikai atrodė 
kaip tikrų tikriausi švedai. O tarmė... Ne, nema- 
nau. Bent jau netraukė dėmesio, kalbu apie Skonės, 
Gotlando ar panašias tarmes. 

— Kaip ji atrodė? - atkakliai tęsė Sandenas. - Gal 
ji, pavyzdžiui, labai puošėsi? 

— Kiek pamenu, jos rūbai niekuo neišsiskyrė. Ji 
tiesiog atrodė, kaip dažniausiai atrodo mažų vaikų 
mamos. Patvarūs rūbai, kurių nereikia saugoti, bet 
jokiu būdu neapsileidusi. Ji buvo labai draugiška: ne 
visi, kuriuos tenka sutikti, tokie būna. 

— Gal pastebėjote, kad ji ko nors bijojo ar jai bu- 
vo grasinama? Gal atrodė susirūpinusi? 

— Nė trupučio. Atvirkščiai, ji atrodė labai rami ir 
atsipalaidavusi. Ji juk neskubėdavo, su manimi pa- 

sišnekėdavo. Ir buvo tokia miela su mergaite. Kaip 
jau sakiau, mergytė buvo gana judri ir reikalavo kaip 
reikiant dėmesio. Ji juk to amžiaus, kai vaikai visą 
laiką griuvinėja ir užsigauna. Ji norėdavo, kad ma- 
ma įsuptų sūpynes ir panašiai, o mamytė dažniau- 
siai tenkindavo dukrelės įnorius. 

— Kada ją matėte paskutinį kartą? 

— Tikriausiai kažkada vasaros pradžioje. 

— Ar niekada nesate sutikusi jos kur kitur nei 
Skardinio bokšto parke? 

— Ne, nepasitaikė. 

Mažylis vežimėlyje ėmė verkšlenti ir Sandenas 
nutarė, kad šiam kartui pakaks. 

- Jūs labai man padėjote, - pasakė jis nuoširdžiai 
dėkingas. - Mums reikės į jus kreiptis ir ateityje, todėl 
būčiau dėkingas, jei duotumėt man savo duomenis. 
Vardas, pavardė, adresas ir telefono numeris. 

- O aš būčiau dėkinga, jei pirmiau jūs man pa- 
teiktumėte savo duomenis, - pareiškė močiutė kiek 
ironiškai. 

- Oi, atsiprašau. Žinoma, - sutiko Sandenas ir 
negrabiai išsitraukė policininko pažymėjimą. 

Moteris minutėlę jį patyrinėjo, o tada paėmė jai 
ištiestą rašiklį ir bloknotą ir užrašė savo kontaktinius 
duomenis. 

— O dabar pasistenkite grąžinti tą vaikelį mamai, 
kol jis rimtai neįsirėkė, - nusišypsojo Sandenas. 

Berniukas vežimėlyje pasimuistė, o jo mažas vei- 
delis grėsmingai susiraukė. 

— Dar kartą ačiū, - padėkojo Sandenas. 

— Nėra už ką. O dabar pasistenkite sučiupti nusi- 
kaltėlį. 

Tada ji su vežimėliu nuvažiavo, palikdama San- 
deną spręsti jau nebe tokią beviltišką užduotį. 

Iš švarko kišenės jis išsitraukė mobilųjį telefoną ir 

jau susiruošė skambinti Petrai Vestman, kai aparatas 
pradėjo vibruoti. 

- Sveiks, Jensiau! Čia Pontusas. 

„Jensius'? Ar vyriokas iš jo tyčiojasi? Ar čia tik 
apgailėtinas bandymas vaizduoti, kad jiedu bi- 
čiuliaujasi? Tik kad jis niekada gyvenime nesiruošė 
su tuo šikniumi žaisti šeimos. Ypač šiuo metu, kai 
viskas jau buvo baigta. Dešimties tūkstančių kronų 
pasiūlymas turėjo pabaigti šį Jenės gyvenimo skyrių. 
Sandenas žinojo, ką daro. Bernas mėgo pinigus. 
Iki pirštų galiukų jis buvo verslininkas, bet darbai, 
kuriais užsiėmė, švarūs nebuvo. Apie jo išsilavinimą 
nebuvo ko kalbėti, išsimokslinimo ar šiaip verto 
dėmesio proto pėdsakų nebuvo matyti. Ir vis dėlto 
jis norėjo pasirodyti, kad turi daug pinigų: šnekėda- 
vo miglotomis frazėmis apie investicijas į dešinę ir į 
kairę ir svaidėsi Stūrės aikštės! klišėmis apie, Sandeno 
supratimu, aiškiai abejones keliančias verslo idėjas. 

Ir viskas turi būti prašmatnu. Brangūs firminiai 
drabužiai ir ištaigingi klubai išrinktiesiems. Į ku- 
riuos, kaip Sandenui atrodė, jo mylimosios Jenytės 
niekada nesivesdavo. Tuos kelis kartus, kai jie visi 
trys buvo viename kambaryje, buvo kalbama apie 
Jenę, ne su Jene. Tarsi tas šlykštynė žiūrėtų į ją lyg 
į kokį mielą šuniuką. Arba baldą. Ir Sandenas įtarė, 
kokį baldą. 

Jau nuo pačios pradžios jis žinojo, kad su tuo vai- 
kiu bus vieni rūpesčiai. Bėda buvo ne tik jo šleikščiai 
saldi laikysena ir dėjimasis jupiu, - Sandeno ma- 
nymu, tikras jupis, aišku, turi ir tikrą darbą, - bet 
visų pirma faktas, kad jis domisi Jene. Tai savaime 
apie daug ką bylojo: normalus dvidešimt šešerių vai- 


' Stureplan - aikštė Stokholmo centre. Šalia aikštės įsikūrė 
daug verslo įmonių. 

kinas, kuris įsimyli dvejais metais jaunesnę protiš- 
kai atsilikusią merginą. Tai buvo taip nepanašu į 
tikrovę, kad Sandenas buvo visiškai įsitikinęs, jog čia 
anaiptol ne tiesa. Jenė buvo daili mergina, taigi šiuo 
atžvilgiu Pontusui ji tiko. Ir ji buvo tokia atsidavusi. 
Ji prisirišdavo prie visų, kas tik parodydavo jai nors 
truputėlį dėmesio, ir tai buvo žavi savybė. Daugeliu 
atvejų. Tačiau ne šiuo. 

Sandenas nenoriai vertė save žvelgti į dukterį kaip 
į moterį, kurios amžiuje daugelis būna seksualiai 
aktyvios. Ir reikia manyti, kad su prieraišiąja Jene 
buvo gera lovoje. Jam labai nepatiko taip galvoti, 
bet užsimerkti tiesos akivaizdoje negalėjo. Pontusas 
naudojosi mergina, o tėvas neturėjo noro perženg- 
ti ribos - bandyti įsivaizduoti konkrečiai kaip. Ir dar 
Pontusas mušė Jenę. Nepaaiškinama kodėl, nes Jenė 
nebūtų nuskriaudusi nė muselės. Galbūt jis taip el- 
gėsi, norėdamas pasismaginti. Bet dabar tam turėjo 
ateiti galas, dabar su tuo buvo baigta. 

- Ir kas gi dabar slegia tavo širdį? - pasiteiravo 
Sandenas, į savo žodžius įdėdamas kiek galėdamas 
daugiau paniekos. 

— Aš apgalvojau tavo pasiūlymą. 

Linksmas balsas. Abejingas. 

— Ir ką? 

- Aišku, pasiūlymas dosnus, bet man norėtųsi 
truputį daugiau. 

„Šantažuotojas, - pagalvojo Sandenas. - Vaik- 
palaikis turi savo sistemą: kabina protiškai atsilikusias 
merginas, kad paskui jų artimieji mokėtų, norėdami 
juo atsikratyti. Mums reikia šį reikalą užraukti.“ 

— O tu kaip visada. 

— Pagalvojau apie penkiasdešimt tūkstančių. Deal?! 


* Sutarta? (Angl.) 

— Daugiau niekada nenoriu tavęs matyti. Kai Jenė 
grįš namo po darbo, turi būti išsinešdinęs iš buto. 

- Yes, baby.! 

Žmogystai protas pasimaišė. 

— Deal? 

- Deal, - išgirdo save sakantį Sandenas, o paskui 
nusipurtęs paspaudė mygtuką ir baigė pokalbį. 


X X X 


Petra sėdėjo laukiamajame vaikų poliklinikoje 
Gulmaro aikštėje ir vartė stipriai nučiupinėtą Svei- 
katos apsaugos katalogo egzempliorių. Šiuo metu 
rožiniai, švytintys, motinystę vaizduojantys paveiks- 
liukai iš žurnalo „Mes - tėvai“ stovėjo jai skersai 
gerklės ir ji pasižadėjo daugiau niekada nevartyti 
šio žurnalo. Netgi jeigu turėtų priežastį. O priežastis 
anksčiau ar vėliau, ji tikėjosi, atsiras. Buvo likusios 
dar dvi slaugytojos, kurioms turėjo parodyti tas ne- 
malonias nuotraukas: nė viena iš ligi šiol apklaustų- 
jų nei mamos, nei berniuko neatpažino. 

Kišenėje ėmė skambėti dainelės „Imsiu kamuolį 
ir eisiu į futbolo aikštelę melodija ir į Petrą susmigo 
kokių dešimties mamyčių ir keturių vyresniųjų bro- 
liukų bei sesučių žvilgsniai. Laikas pasikeisti skam- 
bučio signalą, pamanė ji, kaip tik tuo metu, kai ėjo 
pro ženklą su perbrauktu mobiliuoju telefonu. Ji iš- 
slinko pro duris ir atsiliepė. Skambino Sandenas, jis 
papasakojo apie moterį su taškuotu vežimėliu. 

Petra atsiduso. 

- Vadinasi, mes vis dėlto einame teisingais pėdsa- 
kais. Telieka toliau darbuotis ir stengtis surasti mer- 


! Taip, mažuli. (Angl.) 

gaitę bei tėtį. 

- Gal mums vertėtų su visa medžiaga kreiptis į 
spaudą? 

- Tai jau padaryta. 

— Man pasirodė, kad Konis sakė... 

- Taip, ir man taip pasirodė, - pertraukė Petra. - 
Bet jis apsigalvojo. Man paskambino kažkokia žur- 
nalistė iš „Aftonbladet“, kuri žinojo apie berniuką. 
Aš tik šiek tiek patikslinau aprašymą ir panašiai. Tai- 
gi dabar bet kurią akimirką galiu užsitraukti gėdą. 

— „Kriminalinės tarnybos asistentė Petra Vest- 
man uoliai medžioja nuožmų moterų žudiką.“ Ne, 
po galais, Petra, tave perkels į aukštesnes pareigas, - 
nusijuokė Sandenas. 

Mobilusis supypsėjo jos ausyje. 

— Man dar kažkas skambina. Mes jau baigėme? 

- Taip, susiskambinsim. 

Paspaudusi mygtuką, ji įjungė antrąjį pokalbį. 

— Vestman klauso, - atsiliepė Petra. 

— Labas, Petra, čia Rolandas. 

Balsas skambėjo... maloniai. Petra kelias akimir- 
kas pagalvojo, bet taip ir nesugalvojo, kas galėtų būti 
tas Rolandas. 

- Brantas, - pasigirdo ragelyje. - Rolandas Bran- 
tas. Atsimeni mane? 

- Žinoma, atsiprašau. Tiesiog nesusiejau. 

Policijos viršininkas - ir kokiu gi reikalu jis galėjo 
jai skambinti? „Tave perkels į aukštesnes pareigas“, - 
vos prieš kelias akimirkas buvo pajuokavęs Sande- 
nas. Bet jei atsakai į kelis žurnalistės klausimus, pa- 
reigų nepaaukština. Greičiau jau išmeta iš darbo, - 
tada pagalvojo ji. Bet balsas buvo draugiškas. 

— Ką veiki? - paklausė policijos viršininkas. 

„Labas, čia Rolandas. Ką veiki?“ Ko jam iš tikrųjų 
reikia? 

- Aš dirbu... su Baltųjų kalnų byla, - neužtikrinta 
atsakė Petra. - Bandau rasti, kas galėtų atpažinti auką. 

— Gerai, gerai. Tai, vadinasi, tu išvykusi? 

- Ėčė... taip, - bukai atsakė Petra. 

„Išvykusi'? Rūpintojėlis atsirado? 

— Gal norėtum užsukti pas mane kiek vėliau, kai 
eisi pro šalį? 

Šilkinis, kone įsiteikiantis balsas. Gal čia ramybė 
prieš audrą? Ar jis, prieš smogdamas mirtiną smūgį, 
norėjo ją užliūliuoti, kad pasijustų rami? 

- Žinoma, - atsakė Petra. - Kiek dar būsi? 

- Aš tavęs palauksiu, - ištarė policijos viršininkas 
su girdima šypsena. 

— Gerai, - pasakė Petra, tikėdamasi, kad dabar tai 
jau Brantas ištars frazę apie atleidimą iš darbo. 

Bet jis neištarė. 

- Tai vėliau pasimatysime, - pabandė ji darsyk 
ir išgirdo, kad kalba ne taip formaliai, kaip buvo ke- 
tinusi. 

- Pasimatysime, - švelniai ištarė policijos virši- 
ninkas. - Žiūrėk savęs. 

Tuo pokalbis, tiesą sakant, ir pasibaigė. 

- Kas čia darosi, po velnių... - sumurmėjo Petra 
ir valandėlę pastovėjo, spoksodama į telefoną savo 
rankoje. 

Tada papurtė galvą ir prisivertė sugrįžti į tikrovę. 
Išjungė mobiliojo telefono garsą ir pasuko atgal į vai- 
kų poliklinikos priimamąjį. 


X X X 


Tame name Sandenas paskambino prie kiekvienų 
durų, bet niekas jam neatidarė. Kai pabandė paskuti- 

nį kartą, pirmajame aukšte, galiausiai jam pasisekė. 
Duris atidarė kokių septyniasdešimties vyriškis ir 
įsispitrijo į jį per ryškiai geltonus akinius. Jis buvo 
liesas ir kiek pakumpęs, dėvėjo flanelės marškinius 
mėlynais langeliais ir džinsus, lūpų kamputyje jam 
kyšojo cigaretė. Sandenas pagalvojo, kad vyriškis tik- 
tų į durininkus, jei tik namas nebūtų būstų savinin- 
kų bendrija. Sandenas parodė policininko pažymėji- 
mą ir paaiškino, kas esąs. 

— Kaip suprantu, jūs esate ponas Bergmanas? 

— Taip. Ko jums reikia? 

- Aš tik norėčiau užduoti kelis klausimus. Už- 
truksime trumpai. Hedbergų šeima su vaikais, gyve- 
nantys virš jūsų, - ar žinote, kur jie yra? 

— O iš kur man žinoti? 

— Man reikėtų su jais pasikalbėti, - atsakė San- 
denas. 

- Tai tada skambinkite prie jų durų, o ne prie 
mano, - irzliai atrėžė senasis vyriškis. 

— Aš, aišku, taip ir padariau, bet jų, matyt, nėra 
namie, - ištarė Sandenas, neslėpdamas savo susi- 
erzinimo. - Todėl aš ir klausiu jūsų: ar žinote, kur jie 
yra“ 

— Esu linkęs manyti, kad jie išvažiavę. 

Vis dėlto nuo griežto Sandeno tono jo balsas, at- 
rodė, vos vos virptelėjo. 

— Kodėl taip manote? 

— Nes jie paprastai išvažiuoja. 

Jis užsitraukė ir, neišsiimdamas cigaretės iš bur- 
nos, išpūtė dūmą per kitą lūpų kamputį. 

- Jie, matyt, „išvykę savaitgaliui , - pridūrė jis su 
pabrėžtina panieka. 

— Dėl ko taip galvojate? - atkakliai tęsė Sandenas. 

- Jie gi tokie prašmatnūs. Jis kiauras dienas laks- 
to apsirengęs kostiumą. 

— Mat kaip. O kur jie paprastai laiko vaiko veži- 
mėlį? 

— Bute, - atsakė vyriškis, nei iš šio, nei iš to nusi- 
šiepdamas. 

— Visada? 

— O, žinok, anksčiau jie palikdavo tą suknistą ve- 
žimą, užgriozdinantį praėjimą, apačioje prie lauko 
durų, bet aš pasipriešinau ir nuo to laiko vežimėlio 
ten nebėra. 

Sandenas atsiduso. Tai štai kokia Bergmano nuo- 
širdaus džiūgavimo priežastis. 

— O kada tai buvo? 

— Gal prieš kokius pusę metų. 

— O kaipgi vežimėlis atrodo? 

- Jis juodas - galbūt. O gal mėlynas. 

— Galbūt jis taškuotas? 

- Galbūt jis taškuotas. O gal languotas. O gal 
juostuotas ar gėlėtas, šito aš, velniai griebtų, nežinau. 

- Norėčiau, kad pažiūrėtumėt į porą nuotraukų... - 
pradėjo Sandenas, bet nebaigė, nes jį pertraukė: 

— Komisare, tikrai nėra prasmės, nes aš beveik ak- 
las. 

Sandenas nustojo ieškojęs vidinėje kišenėje ir iš- 
traukė ranką. 

— Tai jūs, pavyzdžiui, nematote mano veido? - 
nustebęs pasiteiravo jis. 

- Būtent taip ir yra. Aš matau, kad tu turi kūną ir 
galvą, ir už tai mes turime būti dėkingi. 

— O ką pasakysite apie mano kostiumą? 

Prieš atsakydamas vyriškis kiek pagalvojo: 

- Klausyk, aš atskiriu baltus marškinius nuo 
tamsaus kostiumo, jei nori Žinoti. 

Ką gi, jis bent jau buvo nepėsčias. 

- Tai ačiū už pagalbą, - baigė pokalbį Sandenas, 
sugebėdamas susivaldyti nepademonstravęs jau pa- 

ruošto sarkastiško tono. 

Jis dar kartą užlipo į ketvirtą aukštą ir kelis sykius 
paskambino. Jis pritūpė ir prispaudė ausį prie plyšio 
laiškams, bet viduje buvo tylu ramu. Užgniaužęs ai- 
maną, jis šiaip ne taip savo kiek per sunkiu kūnu 
atsistojo ant kojų, paskui pasižymėjo butą sąraše ir 
pustekinis pasileido laiptais žemyn. 


Hana sapnuodama kažką murmėjo. Ji gulėjo aukš- 
tielninka, susisupusi į abi minkštas pūkines antklo- 
des, tėvų neklotoje lovoje. Paskui ji pasivertė ant šo- 
no ir iš po antklodžių liko kyšoti kelios susivėlusios 
garbanos bei viena pėdutė. 


X X X 


Tą popietę Hamadas ir Šiobergas baigė jaunuolių 
apklausas gana vėlai. Tiesą sakant, jie nesužinojo 
nieko naujo. Jie sparčiai pėsčiomis patraukė link 
namo Jotos gatvėje, kur gyveno Juhanson šeima. Jų 
nuogąstavimai nepasitvirtino: paaiškėjo, kad ir Je- 
niferės mama, ir sesuo buvo namie, be to, bute jos, 
laimė, buvo visai vienos. Lena Juhanson atrodė ko- 
ne blaivi ir galbūt būtent todėl ji šiandien atrodė dar 
labiau - jei tai apskritai įmanoma - sutrikusi ir nusi- 
variusi nei sekmadienį. 

- Ačiū, kad sulaukėte mūsų, - pradėjo kalbą Šio- 
bergas. - Apgailestauju, kad mes tokie vėlyvi. 

Jie nuėjo į svetainę ir prisistatė Elysei, kuri atrodė 
išsigandusi ir sėdėjo ant sofos susigūžusi, rankomis 
apsiglėbusi kelius. Ji vengė akių kontakto, o akys bu- 
vo iki raudonumo užverktos. 

Šiobergas ant stalo prie sofos pasidėjo MP3 gro- 

tuvą. Jis pastebėjo, kad po jų pastarojo apsilankymo 
stalas buvo nušluostytas. Kai ėjo pro virtuvę, taip pat 
atkreipė dėmesį, kad ten kiek aptvarkyta. Nuojauta 
jam sakė, kad butą po pasilinksminimo praeitą vaka- 
rą apkuopė mergaitė. Atrodė, kad jos mama buvo 
ką tik atsibudusi: susivėlusiais plaukais ji sudribusi 
sėdėjo kitame sofos gale. Vikriu judesiu Elysė iš- 
kratė cigaretę iš pakelio, kurį šalia savęs ant stalo 
buvo pasidėjusi motina, ir drebančiomis rankomis 
prisidegė. Atrodė, kad motina nieko nepastebi, o 
galbūt jai tai nė kiek nerūpėjo. 

— Tai kaip šiandien jaučiatės? - atsargiai pasi- 
teiravo Šiobergas. - Jums turbūt sunku?.. 

Elysė įsistebeilijo į nešvarų svetainės langą. Atro- 
dė, kad į klausimą ji nereaguoja, todėl Šiobergo akys 
nukrypo į motiną. 

— Taip, - atsakė ji su abejone akyse ir nutaisiusi 
kone pataikaujančią miną. 

Galbūt šiuo metu ji stengėsi reaguoti taip, kaip įsi- 
vaizdavo, kad iš jos tikimasi. Galbūt viduje sielvar- 
tas buvo kur kas didesnis, nei matėsi išorėje. Galbūt 
skausmo iš viso nejautė. Buvo neįmanoma suprasti, 
kas vyksta šio žmogaus viduje. Pripratusi prie nie- 
kinančių žvilgsnių, o gal ir visiškai atbukusi po dau- 
gybės girtuokliavimo metų. Gal ši katastrofa - tai tik 
vienas iš daugybės mirtinų smūgių, kuriuos per dau- 
gelį metų buvo patyrusi. 

— Nežinai... Tiesiog nežinai, ką daryti. 

Elysė spoksojo pro langą, tarsi šis pokalbis jai - 
nei šilta, nei šalta. Šiobergas tyrinėjo jos dailų profilį 
ir jį apstulbino mergaitės panašumas į seserį. Jis ste- 
bėjosi gamtos įnoriais: dvi tokios gražios dukterys, 
paleistos į pasaulį tokios žmogystos kaip Lena Ju- 
hanson. Lena Juhanson aiškiai niekada nebuvo graži. 
Jei nekreiptum dėmesio į raukšles, užputusias akis, 

poringą ir randuotą odą, tai, kas liktų, geriausiu at- 
veju atrodytų vidutiniškai. 

— O taip. Tikriausiai baisiai sunku susiimti, kai 
įvyksta toks dalykas. Mes darome, ką galime, kad 
pagautume žudiką, jei tai bent kiek jus paguostų. 
Todėl turime jūsų abiejų daug ko paklausti, jei 
pajėgsite. 

— Žinoma, kad pajėgsime. Ar ne, Elyse? Šiuo me- 
tu mes juk turime padėti komisarui. 

Ji maldaujamai pažvelgė į savo dukterį, tačiau at- 
sakymo nesulaukė. Elysė palinko virš stalo, siekda- 
ma peleninės, pasiėmė ją ir pasidėjo ant kelių. 

- Papasakok apie jos draugą, - pradėjo Šiober- 
gas. - Nes ji juk turėjo draugą, ar ne, Elyse? 

Elysė ant sofos šiek tiek pasimuistė ir tyliai atsakė, 
ojos žvilgsnis bėgiojo nuo cigaretės prie peleninės: 

- Jo vardas Jukė. Manau, kad jam dvidešimt ket- 
veri. Bet aš nežinau, ar jie vis dar draugavo. Penk- 
tadienį jie turėjo susitikti, nors, atrodo, ji ketino neiti. 

— Arji taip sakė? 

- Ji sakė, kad galbūt susitiks su juo. Jei turės no- 
ro. 

- Ar esi mačiusi Jukę? 

- Ne. 

— Ką ji pasakodavo apie jį? 

— Kiek pamenu, nieko ypatingo. Jis, aišku, buvo 
geras. 

— Arjūs su Jenifere buvote artimos? 

- Aš gerai ir nežinau. Nemanau. Mes gyvename 
viename kambaryje. Gyvenome. 

Elysė porą kartų giliai užsitraukė ir išpūtė dūmą 
per burną dailiais ratilais. Į Šiobergo sąmonę atkly- 
do mintis: rūkyti geriau tinka storoms tetulėms. 

— Nagi, tai kaip ji tada pasielgė? Penktadienį? Ar 
jie susitiko? 

— Nežinau. Aš pati išėjau į miestą. Kai grįžau, tai 
ji tikrai buvo namie. 

— O kiek valandų tada buvo? 

— Gal pusė pirmos. 

— Ką tu veikei? 

— Tiesiog tryniausi. Kiek pavaikščiojau Jotos gat- 
vėje. Sutikau draugę. Niną. 

— Ojjūs penktadienio vakarą buvote namie? 

Šiobergas pasisuko į motiną, kuri atrodė išsi- 
blaškiusi. Atrodė, kad ji nesiklauso, kas kalbama. Jis 
kuo aiškiausiai matė, kaip ji sukluso, kai į ją kreipėsi. 

— Taip, aš buvau namie. Penktadienį. 

- O Jeniferė, - toliau kvotė Šiobergas, - liko na- 
mie ar buvo trumpam išėjusi? 

Lena Juhanson atrodė susigėdusi. Ji atsakė mik- 
čiodama: 

— „aš gerai neprisimenu... taip... ne... Ne, turiu 
prisipažinti, kad aš, tiesą sakant, neprisimenu. 

Šiobergas įsivaizdavo, kad penktadienio vakaras 
jai greičiausiai nelabai skyrėsi nuo sekmadienio va- 
karo. Tikėtina, kad nebuvo ypač daug vakarų, apie 
kuriuos Lena Juhanson būtų galėjusi papasakoti. 

— Ar ir tada turėjote svečių? - įsiterpė Hamadas. 

— Ji visada turi svečių, - patikslino Elysė. 

— O kas tokie čia buvo penktadienį atėję? - tęsė 
Hamadas. - Elyse, galbūt tu prisimeni? 

- Tie patys kaip visada, - kimiu balsu atsakė ji. - 
Monkanas, Gordonas, Pėjus, Sūlana, Dagė. Kažkoks 
nepažįstamas vyras, kurį čia atsitempė Sūlana. Bengt- 
sonas ir Lidstriomas. Tas negražus ilgšis be dantų. 
Kaip ten, po velnių, jo vardas? 

Ji atsisuko į savo mamą ir neišraiškingai į ją pa- 
žvelgė. 

— Jonas, - atsakė ji, nepakeldama akių, ir ėmė 
nervingai krapštyti nykščio nago odelę. 


- Jonas, - atkartojo Elysė. - Ir dar Suomis. Dau- 
giau nieko neatsimenu. 

Hamadas užsirašinėjo viską, kas buvo sakoma, o 
Šiobergas tęsė: 

- Tu ir Jeniferė - ar jūs dalyvaudavote tuose pasi- 
linksminimuose? 

— Ne, nedažnai. 

— O kaip buvo penktadienį? 

— Mes kurį laiką pasėdėjome su visais. 

— Ar įkaušote? 

Elysė dvejojo, tikriausiai svarstė, koks atsakymas 
būtų jai naudingiausias. Tiesa? Ar apdorotas tiesos 
variantas? 

— Aš išgėriau, - pasakė ji. - Neprisigėriau, bet vis 
dėlto buvau šiek tiek apgirtusi. 

— O Jeniferė? 

— Mes gėrėme maždaug tiek pat. Galbūt, kai iš- 
ėjau, ji gėrė ir daugiau. Aš nežinau. 

— Vaišinate mergaites alkoholiu? - labiau smal- 
saudamas nei priekaištaudamas paklausė Šiobergas. 

- Jos iš manęs gvelbia. Ką aš turiu daryti? Tu gi 
ir mano cigaretes pasiėmei išeidama, ką? - užsipuolė 
motina Elysę, bet duktė į kaltinimus nieko neatsakė. 

— Tai ką, Elyse, penktadienį buvai nusiteikusi kiek 
paišdykauti, ar ne? 

- Taip, bet neturėjau pinigų... - pradėjo Elysė, 
bet kai tik tai ištarė, iškart prisikando lūpą. - Tiesą 
sakant, mes planavome eiti į miestą, bet tik truputį 
pasivaikščiojom. Nina ir aš. Neveikėme nieko ypa- 
tingo, - pridūrė ji. 

S Obės pastebėjo kiek pasikeitusią jos kalbėse- 
ną, staiga atsiradusį budrumą, kai tarė tuos žodžius. 
Jam pasidarė įdomu, kokių kvailysčių buvo prikrėtu- 
si mergaitė, bet nutarė kol kas ta tema nekalbėti ir 
grįžti prie jos, jei paaiškės, kad reikia. 

— O kodėl neplaukei kartu į Suomiją? - vietoj to 
pasiteiravo jis. 

— Tai kad jie manęs nenorėjo imti su savimi, - 
gūžtelėjusi pečiais atsakė Elysė ir vėl be susidomėji- 
mo įsižiūrėjo į kažin ką už lango. 

— Gal žinai, kas Jeniferės nemėgo, kas jai grasino? 

— O kas tai galėtų būti? Visi norėjo su Jenifere 
draugauti. Ir visi bernai varvino dėl jos seilę, - pri- 
dūrė ji. 

- Ar ji turėjo daug vaikinų? - domėjosi Šiober- 
gas. 

— Anksčiau turėdavo daug. Dabar jau, man rodos, 
nebe. Jai atrodė, kad visi vaikinai tokie vaikiški. Tai- 
gi - ir dar, aišku, juk buvo Jukė. 

- Taip, jis juk šiek tiek vyresnis. Ir brandesnis. 

Šiobergas klausėsi savo žodžių aido ir jam pačiam 
ėmė atrodyti, kad kalba kaip koks senis su mažu 
vaiku. Tušti žodžiai, nevikrus bandymas atsidurti 
lygyje, kuris iš tiesų netiko nė vienam iš jų. Ji - vai- 
kas, kažin? O jis išmintingas, per ilgą gyvenimą pri- 
kaupęs patirties? Jis nuvijo tą mintį šalin. 

— Mm, - numykė Elysė. 

- O ar ji nebuvo susidėjusi su kuriuo nors iš tų, 
kurie lankosi pas jus namuose? - pasiteiravo Hama- 
das. 

— Ne, fui fui! - ji tiesiog išspjovė žodžius. - Jei bū- 
tumėt juos matę, tokių dalykų neklaustumėt. 

Ji paniekinamai pažvelgė į motiną, ši nieko neat- 
sakė. 

- Ar neturėjo pavydinčių buvusių draugų, kurie 
būtų kėlę jai rūpesčių? 

— Ne, - teatsakė Elysė. 


Kaip ir buvo bijojęs Šiobergas, Lena Juhanson 
griežtai atsisakė vykti į Suomiją atpažinti kūno. 

Abu policininkai išėjo iš Juhanson namų nepešę 
nė trupučio naudingos informacijos. Tačiau dabar 
Jeniferės paveikslas buvo aiškesnis. Daugeliu atžvil- 
gių visiškai subrendusi šešiolikmetė iš netvarkingų 
namų, prastos šeimos ir šiaip gyvenimo vėtyta ir mė- 
tyta. Patyrusi šešiolikmetė, turinti tam tikrų sociali- 
nių, bet ne profesinių ambicijų. Pratusi spręsti savo 
problemas, nepratusi prie jausmais grindžiamų ryšių. 
Pratusi kliautis savo galva, nepratusi, kad aplinkiniai 
iš jos ko reikalautų. 

Jaunesniojoje sesutėje Elysėje buvo galima įžvelg- 
ti jųdviejų bendros vaikystės pėdsakų, tačiau ji ne- 
turėjo vyresniajai seseriai būdingos energijos ir noro 
siekti tikslo. Koks Elysei pasirodys gyvenimas, kai 
šalia nebebus dominuojančios vyresnėlės? Nors, kaip 
atrodė, jos viena su kita ir nesikalbėdavo, vis dėlto 
greičiausiai kartais pasiplepėdavo, persimesdavo vie- 
nu kitu žodžiu ar sakiniu. O su kuo gi Elysė plepėsis 
dabar? 


X X X 


Barbru pavargo. Norėjosi miego, skaudėjo kojas. 
Būtų buvę išmintingiausia užbaigti paieškas jau prieš 
porą valandų, bet ji vis dėlto atsisėdo ant suoliuko, 
išgėrė termose likusią kavą ir suvalgė paskutinį su- 
muštinį. Besistiprindama ji svarstė, ar nevertėtų grįž- 
ti namo ir vėl paskambinti tam Niumanui - taip leng- 
vai nepalikti jo ramybėje. Tačiau kai sumuštinis 
jau buvo suvalgytas, moteris pasijuto stipresnė ir 
tos minties atsisakė. Iš skambinimo nebūtų jokios 
naudos, tai tereikštų, kad ji davėsi įveikiama nuo- 
vargio ir vengia daryti tai, ką buvo nutarusi. Iki 
dienos pabaigos ji dar apžiūrės Sinkeną, o spustelė- 

ti apskrities kriminalinę policiją bus geriau praėjus 
parai. Galbūt tada Niumanui jau vis dėlto bus pavy- 
kę gauti informaciją iš „Telia, ką Barbru juk ir ban- 
dė priversti jį padaryti. 


O dabar jau temo. Barbru įvykdė, ką buvo už- 
sibrėžusi, bet, tiesą sakant, turėjo prisipažinti, kad 
nesėkmingai. Tiesa, ji aptiko netgi du namus netoli 
Sinkeno kolektyvinių sodų bendrijos, kur prie įėji- 
mo ant lentelių buvo užrašyta Bergmano pavardė, 
bet geltonos pilies taip ir nepamatė. Be to, jai kilo 
abejonių, ar kolektyviniai sodai iš viso matėsi pro šių 
namų langus. 
keliauti namo, bet ne tuo maršrutu, kuriuo atėjo, o 
Sinkeno keliu, vedančiu per parką. Kai kirto aikšte- 
lę, kur buvo Sinkeno kelio pradžia, ji jau antrą kartą 
turėjo eiti pro kelis žemus raudonus pastatus, šalia 
kurių įrengtos žaidimų aikštelės; visa tai buvo aptver- 
ta žalia tvora. Ant fasado matėsi iškaba su užrašu, 
kad tai vaikų darželis „Pypkininkas“. Tikriausiai toks 
pavadinimas atsirado todėl, kad šalia stovėjo sena- 
sis tabako fabrikas. Barbru atėjo į galvą viena mintis, 
tad ji atidarė vartelius ir nuėjo prie uždarytų durų. 
Anaiptol nesitikėdama, kad kas nors dar bus viduje, 
vis dėlto paspaudė skambučio mygtuką ir iš tikrųjų 
kažkas kaipmat atidarė duris. Paaiškėjo, kad tai jau- 
na, dvidešimt penkerių, moteris, dėvinti striukę, ap- 
siavusi sportbačius ir ant peties užsikabinusi krepšį. 
Visa tai bylojo, kad ji susiruošusi į kelią. 

- Atleiskite, kad trukdau, - atsiprašė Barbru, - 
bet norėčiau paklausti kelių dalykų. Kaip suprantu, 
jūs dirbate šitame darželyje, ar ne? 

- Taip, dirbu, - atsakė moteris, - bet dabar jau už- 

sidarome. 

— Suprantu, bet sugaišinsiu jus tik minutėlę. Pir- 
miausiai norėčiau paklausti, ar nepažįstate mergai- 
tės, vardu Hana? Tiksliau, Hana Birgita. Pavardės, de- 
ja, nežinau, bet žinau, kad jos broliuko vardas Lukas. 

Kiek pamąsčiusi, moteris atsakė: 

- Aš pažįstu net keletą Hanų, bet man atrodo, kad 
nė viena iš jų neturi broliuko Luko. Kiek jai metų? 

— Deja, to aš taip pat nežinau, - paaiškino Bar- 
bru, - todėl turiu paklausti dar vieno dalyko. Kaip 
jums atrodo, kiek metų gali būti mergaitei, kuri ne- 
žino savo pavardės ir kuri paklausta, kiek jai metų, 
parodo pirštukais? 

— Hm, aišku, svarbu jos brandumas, - atsakė mo- 
teris, o iš jos akių buvo matyti, kad jai smagu. 

— Ta mergaitė tikrai subrendusi, - iškart pasakė 
Barbru. - Ji pažįsta spalvas ir labai gerai kalba. Pasa- 
ko sakinius iki galo. 

— Tada spėčiau, kad jai treji, daugiausiai ketveri. 
Būdami penkerių, jie jau žino savo pavardes. Ir tada 
jau jiems pusmetis būna svarbus, - pridūrė ji juok- 
damasi. - Tarp penkerių ir penkerių su puse didžiu- 
lis skirtumas, o puspirščio ji tikriausiai neturi, ar ne? 

Barbru taip pat nusišypsojo ir padėkojo už pagal- 
bą. Bet širdyje juto stiprėjantį nerimą. Atsakymai, 
kurių sulaukė, tik patvirtino tai, ką ji prisiminė iš 
savo dukters vaikystės, nors ir vylėsi, kad klydo. Ap- 
leistajai mergaitei buvo ne daugiau nei ketveri, o gal- 
būt netgi treji. 


X X X 


Lena Juhanson buvo pavargusi. Nuo visko, bet 
labiausiai nuo pačios savęs. Jai buvo trisdešimt 

septyneri, bet kai retkarčiais pajėgdavo pažvelgti į 
savo atspindį veidrodyje, turėdavo pripažinti, kad 
atrodo kur kas vyresnė. Ji niekada nebuvo gražuolė, 
bet iš pradžių jos gyvenimas vis dėlto atrodė pa- 
prastas. Nors mokykloje dauguma mergaičių buvo 
už ją dailesnės, kažkas jos laikysenoje, santykyje su 
pasauliu stipriai traukė bendramokslius, netgi ber- 
niukus. Su Jenifere buvo tas pat. O Elysė drėbta iš 
kito molio, santūresnė. Abi buvo be galo gražios, bet 
grožį jos paveldėjo iš Janės. 

Jiedu su Jane buvo vienmečiai, o susipažino 
lankydami gimnaziją Sioderteljėje. Jis užaugo tarsi 
žirnis prie kelio, tėvai buvo alkoholikai ir anksti nu- 
stojo būti tėvais. Atrodė, kad patirtis jam visai nedarė 
įtakos, ir jis turėjo tai, ko stigo berniukams, su kuriais 
ji kartu užaugo. Jis buvo didelis, stiprus, išsitreniravęs, 
praktiškas ir energingas. Be to, pasižymėjo tam tik- 
ru brandumu, kokio jai dar nebuvo tekę matyti: 
užpakalinėje kišenėje nešiodavosi prikimštą pinigi- 
nę, o liežuviu sugebėdavo malti taip, kad visi virsda- 
vo iš koto. 

Bet labiausiai ją pavergė jo bebaimiškumas. Tai, 
kad nepaisė taisyklių ir autoritetų, taip pat ir jo po- 
linkis į nuotykius, draudžiamus dalykus. Ji pati bu- 
vo vienturtė, tėvai gerokai vyresni nei bendraamžių. 
Gal dėl to, kad nedavė jai brolių nei seserų, o gal kad 
kompensuotų savo senyvą amžių, jie dukterį labai 
lepino ir buvo visai paleidę vadeles. 

Kai tik baigė gimnaziją, ji dvejus metus mokėsi 
visuomenės mokslo, o Janės specializacija buvo 
statyba - jiedu susikrovė daiktus ir išvyko iš Sioder- 
teljės į didmiestį. Janė per porą dienų susirado darbą 
statybose, o netrukus per savo miklų liežuvį iš ant- 
rų rankų išsinuomojo butą, kur ji su mergaitėmis 
ligi šiol tebegyveno. Ir ji pati greitai susirado darbą 

spaustuvėje Vestbergoje, darbas jai patiko. 

Bet po pusmečio Janė susilaužė ranką ir išėjo ne- 
darbingumo atostogų. 

Tai buvo labai būdinga Janei: jis dirbo ant stogo, 
neprisitvirtinęs apsauginės virvės, paslydo ir nukri- 
to ant kito stogo keliais aukštais žemiau, o susilaužė 
viso labo ranką. Visa tai matę vyrai sakė, kad jis 
turi angelą sargą. Janė negalėjo dirbti, tad jie išnuo- 
mojo butą ir išvažiavo į Tailandą už savo ligi tol 
uždirbtus pinigus. Tai buvo nuostabus laikas: pigus 
pragyvenimas, linksmybės kiaurą parą - jei tik to- 
kie dalykai traukė. O juos abu traukė. Iš pradžių vi- 
si tie po ranka atsiradę kvaišalai jai kėlė abejonių: 
haliucinogeniniai grybai, svorį mesti padedančios 
tabletės, nuo kurių norėjai be perstojo šokti kelias 
dienas iš eilės, - bet Janės draugijoje ji jautėsi saugi 
ir duodavosi įkalbama išbandyti dalykus, kurių šiaip 
jau būtų bijojusi. 

Beveik po metų kelionių jie grįžo namo, susituo- 
kė ir susilaukė vaikų. Bet Janė jau negalėjo susitaikyti 
su kasdienybe. Jis ir toliau eksperimentavo su savo 
narkotikais ir Lena žinojo, kad netgi darbo metu jis 
nebūdavo blaivus. Jis atbuko, tapo neatsargus, o kai 
iš tilto statybos vietos į vakarus nuo miesto jai pra- 
nešė apie vyro žūtį, Lena nenustebo, nors ir labai siel- 
vartavo. 

Ką tik buvo gimusi Elysė ir gyvenimas sugriuvo. 
Netrukus po šios nelaimės nuo vėžio mirė motina, o 
gana greitai - ir penkiolika metų vyresnis tėvas. Bet 
savo mergaičių ji niekada neapleido. Nepaisydama 
visų nelaimių ir nusivylimų, ji niekada nepasidavė, 
visada buvo su jomis. Guodė ir palaikė. Dėl jų ji 
susiėmė, nors tai ne visada buvo taip lengva. Po Janės 
nebuvo nei naujų draugų, nei kvaišalų. Išskyrus al- 
koholį, kurio ji niekaip nepajėgė atsisakyti, nors ne- 

suskaičiuojamą daugybę kartų buvo pasižadėjusi 
kambario veidrodyje. Ji buvo išraudusi, išpurtusi ir 
raukšlėta. O nuo verksmo geriau tikrai neatrodė. 
Skruostais ritosi ašaros, nebegalėdama sulaikyti 
širdgėlos dėl dukters, ji atsisėdo ant unitazo. Pirmą 
kartą po to, kai sužinojo apie Jeniferės mirtį, Lena 
davė valią savo jausmams. Prieš akis ji matė savo 
mylimą mergytę, išblyškusią ir išrengtą, gulinčią 
ant metalu spindinčių neštuvų baltai išdažytame 
kambaryje. Nepakeliamas vaizdas. Jai reikia išgerti. 


PIRMADIENIO VAKARAS 


Jau iš pat ryto Hana pasielgė apdairiai: iš šaldik- 
lio ištraukė visas dėžutes, jei tik matėsi, kas jų viduje. 
Dabar ji virtuvėje atsiklaupusi ant tėvo kėdės valgė 
šaltus, bet jau nesušalusius į ledą mėsos maltinukus 
tiesiai nuo stalo. Šiandien ji valgė jau antrą kartą. 
Priešpiet šaldytuve Hana rado nepradarytą dėžutę 
kepenų pašteto ir ilgai svarsčiusi galų gale pasiryžo 
atidaryti ją didžiuoju peiliu. Ir jai pavyko neįsipjauti. 
Paskui sudorojo visą paštetą be jokių priedų, bet 
buvo skanu ir ji pasisotino. 

Rytą ji kiek pažaidė savo kambaryje, bet jautėsi 
vieniša. Nors bute, be jos, žmonių daugiau nebuvo, ji 
jautėsi saugiau tuose kambariuose, kur anksčiau pa- 
prastai būdavo ir kiti šeimos nariai. Ji prisikrovė pilną 
lėlių vežimėlį žaislų ir nusivežė į svetainę. Paskui di- 
džiąją dienos dalį praleido su savo žaisliukais prie 
televizoriaus. Nors ir nesuprato daugelio dalykų, ku- 
riuos rodė televizoriaus ekranas, ji jautėsi geriau kam- 
baryje, kur buvo girdėti garsų ir balsų. Kai po pietų 
pasijuto pavargusi, atsigulė į tėvų lovą valandžiukei 
numigti ir prabudo, kai saulė jau buvo bebaigianti 
leistis. 

- Barbru negera, - garsiai pati sau pasakė ji. 

Barbru, pažadėjusi jai ateiti ir išgelbėti, buvo ne- 
gera. Aišku, Barbru sakė, kad užtruks, bet dabar 
Hana jau pralaukė baisiai ilgai. Ir visą dieną niekas 
taip ir nepaskambino. Netgi mama. Juk mama tai 
184 


jau vis dėlto galėjo paskambinti ir valandžiukę su ja 
pasišnekėti. Net jeigu ir nenori čia daugiau gyventi. 
Hana pati bandė skambinti, bet niekas niekur ne- 
atsiliepė. Į burną ji įsibruko dar vieną maltinuką, to- 
kį didelį, kad burna buvo pilna. 

- Gagu negega, - pavyko jai pasakyti. 

Buvo juokinga. Ji nusijuokė ir iš burnytės išlėkė 
keli gabaliukai maltinio. 

— Gagu negega, - kartojo ji tol, kol vėl pavyko iš- 
tarti „Barbru negera“. 

Maltinukus, kurių suvalgyti nepajėgė, sudėjo at- 
gal į dėžutę ir viską paliko ant stalo. Darželyje vaikai, 
kurie jau vaikščiojo be sauskelnių, po valgio visada 
turėdavo eiti į tualetą siusioti, tad Hana taip pat nuė- 
jo. Tiesą sakant, sekėsi visai gerai. Šiandieną ji buvo 
besiusiojanti į kelnaites tik vieną kartą, bet jai pavy- 
ko susilaikyti, nubėgti į tualetą ir ten baigti siusioti. 
Tėtė apsidžiaugtų, jei jai pavyktų taip susitvarkyti, kai 
jis grįš namo. Jei jis iš viso kada nors grįš pas ją na- 
mo. 

Telefonas ėmė skambėti, kai ji stovėjo ant savo 
balto suoliuko ir plovėsi rankutes po apsilankymo tu- 
alete. Šiandieną telefonas suskambėjo pirmą kartą. 
Nepasivargindama nusišluostyti šlapių rankučių, ji 
nulėkė į koridorių, atsargiai, bet vikriai užsilipo ant 
vaikiškos kėdutės ir nukėlė ragelį. 

- Alio! - sušuko ji, bet kitame laido gale buvo tylu. 

— Alio! Alio! Ar čia Barbru? 

Atsakymo nesulaukė, bet vis dėlto juto, kad ten 
kažkas buvo. Ji prisiminė, ką buvo sakiusi Barbru: jei 
kas skambins - kad ir kas tai būtų - ji turi papasakoti 
viską, ką buvo susakiusi Barbru. 

— Mano mama išsikraustė, o tėtė Japonijoje, o aš 
visai visai viena! 

Žodžiai iš jos liejosi upe. 

- Ar gali ateiti manęs išgelbėti? Nes aš pargriu- 
vau ir užsigavau, ir kraujavo, bet dabar jau viskas be- 
veik praėjo. Aš negaliu išeiti į lauką, nes mama mane 
užrakino, mat esu baisi neklaužada. Manęs gelbėti 
turėjo ateiti Barbru, bet praėjo jau daug dienų, o aš 
vienų viena. 

Kol kas jai nieko neatsakė, bet dabar Hana buvo 
tikra, kad girdi, kaip kažkas kvėpuoja, todėl kalbėjo 
toliau: 

— Per langą aš matau pilį. Gražią geltoną pilį su 
bokštu, kur gyvena princesė, o langai raudoni ir mė- 
lyni. Ir raides... 

- Aš žinau, kur tu gyveni, - staiga ragelyje pasi- 
girdo žemas balsas. 

- Tikrai? - nustebo Hana. - Tai tada ateik manęs 
išgelbėti, būk toks geras! Aš neišdykausiu, aš tavęs 
klausysiu. 

- Tai gerai, - pamažėliais ištarė vyras. 

— Koks tavo vardas? - paklausė Hana. 

— Bjornas!, - atsakė jai balsas. 

Hana nežinojo, kad vyras gali turėti tokį vardą. 
Jai tai pasirodė miela ir kartu truputį keista. Bet to ji 
nepasakė. Ji gi nenorėjo nuliūdinti dėdės. 

— O kaip tavo vardas? - pasiteiravo dėdė. 

- Hana. Ar tau patinka? 

- Tavo vardas man labai patinka, - draugiškai at- 
sakė dėdė. - Ar namuose esi viena? 

- Bet aš juk tau jau sakiau! Tai ar dabar ateisi? 

- Šį vakarą negaliu ateiti, nes jau labai vėlu. Bet 
galbūt rytoj? 

— Oi! - džiūgavo Hana. - Ar ilgai man dar reikės 
laukti? 

- Hmm, - atsakė balsas dvejodamas, - nelygu 


' Bjorn - švediškas vyro vardas, reiškiantis „lokį“. 

kaip tau atrodo. Pirmiausiai tu visą naktį miegosi, 
paskui bus rytojus. O aš ateisiu vakare. 

— Bet mama mane užrakino ir aš negaliu atidaryti 
durų, - toptelėjo Hanai. 

— Tą dalyką mes kaip nors sutvarkysime rytoj. Aš 
turiu daugybę raktų. Ir kuris nors iš jų, be abejonės, 
tiks tavo spynai. O ar tu ką nors valgai? 

— Aš valgiau mėsos maltinukų, kuriuos radau šal- 
diklyje. Ir kepenų pašteto. Bet saldainius suvalgiau 
jau visus. 

— Tai rytoj, kai ateisiu, atnešiu tau saldainių. Ir dar 
galbūt mėsainių, ar mėgsti juos? 

— Taip. O, kaip gerai! Aš juos mėgstu! 

— O tu, Hana, tikriausiai baisiai išsipurvinusi. Ar 
ne? 

— Aš maudžiausi, bet man į nosį pribėgo vandens 
ir... 

- Tik daugiau nesimaudyk, - pasakė dėdė. - Rytoj 
mudu - tu ir aš - maudysimės. Aš atsinešiu mėsai- 
nių ir saldainių, tada mes papuotausime, o paskui ei- 
sime maudytis, kad tu liktum švarutėlė gražutėlė. 

— Gerai, taip ir darysim, - sutiko Hana. 

- Bet, žinai ką, man atrodo, geriausiai būtų, kad 
mes niekam apie tai nepasakotume. Čia gali būti 
mūsų paslapčiukė... 

— Gerai, - pasakė Hana. - Pažadu daryti tik taip, 
kaip tu sakai. Nuo šiol aš visada būsiu paklusni, aš taip 
nusprendžiau. 

- Tai gerai sugalvojai. Lik sveika, Hana. 

Pokalbis baigėsi, bet Hana liko linksma kaip 
paukštelė. Ir vėl ji turėjo ko tikėtis ir laukti: ji taip 
įsiaudrino, kad tą vakarą dar ilgai nėjo miegoti. Tik 
tada, kai visą dieną iš televizoriaus sruvę balsai ir 
muzika nutilo, o juos pakeitė nemalonus triukšmas, 
Hana nukėblino į miegamąjį ir užmigo. 

Ji niekada nebūtų pagalvojusi, kad kada nors ga- 
lėtų šitaip jaustis. Šiaip jau, kai reikėdavo mokytis, jai 
būdavo sunku susikaupti, bet dabar galvoje sukosi 
mintys vien tik apie tą įvykį: tas kelias sekundes, kai 
ji padarė kvailiausią savo gyvenime dalyką. Kaip ji 
galėjo būti tokia besmegenė? Jos baimei neprilygo 
niekas. Ir viskas dėl kelių suknistų šimtinių. 

Nuo tada beveik nebuvo miegojusi. Nuolat matė 
tas tuščias, gašlias akis: žvilgsnį, klaidžiojantį po jos 
visą kūną, bet taip ir nesusitinkantį su jos žvilgsniu, 
žvilgsnį, žiūrintį į ją, bet jos nematantį. Aukštyn že- 
myn, aukštyn žemyn slankiojančią ranką, keistus, ir 
vėl išsprūstančius garsus. Ją grabaliojančius pirštus, 
besiskverbiančius tarp išskėstų jos šlaunų, - o ji pati 
sėdi pasikėlusi sijoną, įsikišusi kelnaites į striukės ki- 
šenę. Ji vis turėdavo jį sudrausti, sušerti jam per pirš- 
tus: bet jo ranka ir vėl atsidurdavo ten pat. 

Pagaliau, po amžinybės, tas ištęstas, slopinamas 
riksmas, išverstos akys, piniginė, gulinti ir besipra- 
šanti būti nugvelbta, pasišlykštėjimas ir momentinis 
proto nušvitimas. Balsas, dar ilgai aidėjęs jos galvo- 
je, žodžiai, kurie vis dar skambėjo ausyse: „Prakeik- 
ta kekšiuke! Kokį velnią čia darai! Aš turiu...“ Maši- 
na pašoka iš vietos, cypia padangos, užtrenkiamos 
automobilio durelės. Bet tada ji jau buvo toli, bėgo 
kiek įkabindama. Prieš pasukdama už kampo į ki- 
tą gatvę, ji atsigręžė ir paskutinį kartą pažvelgė į 
jį - netikėtai jis buvo išlipęs iš automobilio, ketino 
bėgti paskui ją. Paskui ji jau buvo gana toli, tad jo ne- 
begirdėjo ir nebematė. Ji bėgo nežmoniškai greitai, o 
jis jos nepavijo. 

Ir vis dėlto jis visą laiką buvo šalia. Ji taip bijojo, 
kad beveik nedrįso išeiti iš namų. Kas būtų, jei ji vėl 

su juo susidurtų, ką ji tada darytų? Jei palikdavo na- 
mus, eidavo aplinkiniu keliu nuo Buliaus kalno pusės. 
Į Jotos gatvę kelti kojos nesiryžo. Eidavo toliausiais 
lankais, kad tik laikytųsi toliau nuo prakeikto spau- 
dos kiosko. 

Piniginė gulėjo pintinėje su drabužiais po lova ir 
nedavė jai ramybės. Mergaitė net nedrįso jos atidary- 
ti: nedrįso paimti pinigų, kurių taip troško, kad įvyk- 
dė pirmą savo nusikaltimą. Visai neturėjo supratimo, 
ką su pinigine daryti. Negalėjo ja atsikratyti, nes kas 
būtų, jei jis ją susirastų ir pareikalautų piniginės? Ji 
taip pat neketino palikti piniginės sau - jau ir taip 
buvo pakankamai blogai, jai tikrai nesinorėjo terlio- 
tis dar ir su daiktu, kuris buvo jos nelaimės priežastis. 

Ir su Jenifere. Jenifere ir jos nelaime. Elysės galva 
buvo taip užimta ta bėda su pinigine, kad mergaitė 
neturėjo nei laiko, nei jėgų iš širdies pradėti gedėti 
Jeniferės. Jeniferės nebėra, ji mirusi. Nužudyta. Ta- 
čiau ją pačią slegia kiti dalykai. Dėl Jeniferės ją šiek 
tiek graužė sąžinė. Visi kiti gedėjo Jeniferės. Elysei 
sesers trūko, tikrai trūko. Bet taip pat buvo puiku 
turėti ramybę. Turėti savo kambarį ir galėti galvoti 
savo mintis. Jeigu Jeniferė žinotų, ką Elysė iškrėtė, ji 
ją erzintų ir iš jos juoktųsi. Jeigu būtų gyva. 

O kas pasigestų Elysės, jeigu ji numirtų? Visiškai 
niekas. Motušė, ir ta turėtų vienu rūpesčiu mažiau 
ir galėtų toliau sau puotauti, kaip įpratusi, su savo 
šlykščiais draugeliais. Nina ir kiti draugai? Galbūt 
jie dėl akių ir išvarvintų kokią ašarėlę, bet paskui 
pamirštų. Gyvenimas turi judėti pirmyn. Jei šioje že- 
mėje neužimi vietos, kai mirsi, tuštumos neliks. Bet 
Jeniferė numirusi paliko didelę tuštumą. 

Tada ji pagalvojo apie Jukę. Su barzda ir drau- 
giškomis akimis. Galbūt jam trūko Jeniferės. Taip, 
greičiausiai taip ir buvo. Žinoma, jeigu jie drauga- 

vo, - o tai, tiesą sakant, nebuvo aišku kaip dieną. 
Galbūt tai jis ir nužudė ją. Juk taip dažniausiai ir at- 
sitikdavo. Pavyduliaujantys draugai arba vyrai, arba 
buvę vyrai - paprastai moteris žudydavo jie. Ji net 
pašiurpo, kai pabandė įsivaizduoti Jukę ir Jeniferę. 
Jis - visa galva aukštesnis, savo stipriomis rankomis 
gniaužiantis jai kaklą. Jeniferė - sukaustyta baimės, 
besiblaškanti, gaudanti orą. Ilgai ilgai, kol galop pa- 
siduoda, jis ją paleidžia ir ji sukniumba. 

Ir vėl pradėjo lįsti mintys apie tą piniginę. Ji 
bandė mąstyti logiškai. Piniginės vagiamos visą 
laiką. Elysė nėra pirmoji vagilė pasaulio istorijoje. 
Kas nutinka vagims? Paprastai jie gyvena sau lais- 
vėje. O jeigu ne - kas tada? Juos sučiumpa policija 
ir tenka atitarnauti už bausmę. Kas grėstų būtent 
jai? Kalėjimas? Vargu, juk tai pirmas kartas. Baudos, 
nepilnamečių pataisos namai? Ją įtrauktų į nusi- 
kaltėlių registrą. So what!'. Nerimauti nebuvo dėl ko. 

Ir vis dėlto ji jautėsi suparalyžiuota baimės. Ją 
baugino tas žvilgsnis. Akys, kurios ir matė, ir nema- 
tė. Po to bjauriojo tipo padu ji nebuvo verta daugiau 
nei nuorūka. Bet vis dėlto - jis juk neužmuš jos vien 
dėl to, kad ji nugvelbė jo piniginę. Tokių nesveikų 
žmonių juk nebūna. Nebūna, išskyrus, toptelėjo jai... 
Išskyrus, jei toje piniginėje būtų baisiai daug pinigų. 

Ji gulėjo aukštielninka ant lovos, susinėrusi ran- 
kas už galvos, ir žiūrėjo į Jeniferės lovos apačią. Ten 
ji prieš daugelį metų su lipnia juostele priklijavo 
Robio Viljamso plakatą. Juostelė pagelto ir viename 
kampe atsiklijavo. Kambaryje vis dar šiek tiek jautėsi 
Jeniferės kvepalai. Buvo tyliau nei įprasta. Iš virtuvės 
buvo girdėti keli balsai, bet daugelis motinos draugų 
šiandien nepasirodė. Galbūt jie susirado kitą vietą, 


' Nair kas. (Angl.) 

kur galės prastumti šį vakarą. 

O šiaip jau motušė elgėsi lyg niekur nieko. Visai 
įmanoma, kad savo blausos gelmėse ji ir sielvartavo 
dėl Jeniferės, kad ji vis dėlto šį tą jautė savo mergai- 
tėms, bet to anaiptol nebuvo matyti. Jei pasitaikyda- 
vo kalbėtis su blaiviais žmonėmis, kad ir su tais abiem 
policininkais, kurie lankėsi pas jas vakar, jai būdavo 
taip sunku vaidinti blaivaus žmogaus vaidmenį, kad 
per nevykusias pastangas būti normaliai net nesima- 
tė žmogaus. Vienintelis dalykas, kurį pastebėjo Ely- 
sė, buvo, kaip močia maivosi ir kokia ji apgailėtina: 
jos pastangos žodžiuose rūpestingai ištarti visus 
priebalsius - tada žodžiai tapdavo perdėtai ištęsti, 
o garsas „r“ juokingai rėždavo ausį. Tokiais atvejais 
Elysė savo motinos gėdydavosi. Jai labiau patikdavo 
motina, kai būdavo gerai įkaušusi, tokia kaip beveik 
visada. Tada ji bent jau būdavo savimi. 

Elysė atsisėdo ant lovos krašto. Paskui giliai at- 
sidususi atsitūpė ir išsitraukė iš po lovos vielinę pin- 
tinę, nuėmė nuo viršaus kelis sluoksnius drabužių, 
o po jais gulėjo piniginė. Maža plona piniginytė, 
pasiūta iš kažko, panašaus į juodą odą. Mergaitė 
pakilnojo ją viena ranka, tarsi bandydama pajusti, 
kas galėtų būti viduje. Paskui labai atsargiai piniginę 
atidarė, lyg ši jos rankose galėtų subyrėti į šipulius 
ar susprogti. Viduje nebuvo kredito kortelių, tik 
ligoninės kortelė, „Icos“ bei „Coop“ parduotuvių 
nuolaidų kortelės ir „Buylando“ nario kortelė. Bank- 
notams skirtame skyrelyje ji rado šešias penkių 
šimtų kronų kupiūras - tris tūkstančius kronų. Jai 
tai buvo baisiai daug pinigų, o jam? Ar ši suma jam 
atrodė pakankamai stambi, kad imtųsi keršyti, su- 
sirastų Elysę ir galbūt nuskriaustų? Ji nebuvo tikra. 
Bet dabar sužinojo, kas jis. Jis rimtai žvelgė į ją iš sa- 
vo vairuotojo pažymėjimo nuotraukos. Ji žinojo jo 


191 


vardą ir pavardę, jo asmens kodą ir adresą. Bet ką gi 
jai su ta informacija veikti? 

Konis Šiobergas sėdėjo kartu su Hamadu Erik- 
sono kabinete ir skaitinėjo didžiojo kelto dar- 
buotojų bei keleivių sąrašus. Einaras Eriksonas bu- 
vo sudaręs kelis naujus sąrašus: su pavardėmis, su- 
grupuotomis pagal lytį, amžių ir tautybę; mažų vaikų 
turinčių šeimų; kalėjime sėdėjusių asmenų; Žžmo- 
nių, dalyvavusių bylų tyrimuose; bendraujančių su 
socialinėmis tarnybomis; nepilnamečių. Taip pat ir 
sąrašus, sudarytus pagal įvairius kitus filtravimo kri- 
terijus. 

Šiobergas suvokė, kad dabar jie artėja prie mo- 
mento, kai teks pradėti ieškoti nusikaltėlio platesnia- 
me žmonių rate. Kita vertus, jei savo tyrime vadovau- 
sis tais ilgais sąrašais, vien tik apklausti visus asmenis 
užtruks amžinybę. Jeniferę Juhanson nužudė vienas 
iš visų šitų žmonių, tačiau kad tai padarė visiškai bet 
kas, nebuvo tikėtina. Kad ir kas jis būtų, šiam žmo- 
gui atrodė, kad turi rimtą pagrindą atimti mergaitei 
gyvybę. Tai turėjo būti Jeniferės iš anksčiau žinotas 
asmuo, kas nors iš jos pažįstamų rato, žmogus, su 
kuriuo ji vienomis ar kitomis aplinkybėmis anks- 
čiau susitiko, šešėlis iš praeities, taip pat atsidūręs kel- 
te, galbūt ketindamas ją nužudyti. 

O gal Jeniferė su juo susipažino kelte, sužinojo 
apie jį per daug arba užgavo jo jausmus ir jis ją sku- 
biai nužudė. Kad ir kas tas asmuo buvo, Šiobergas 
norėjo tikėti, kad iš kurio nors galo sugebės pradėti 
pinklioti tą bylą. Turi būti liudininkų, mąstė jis. Turi 
būti liudininkų, mačiusių tai, dėl ko buvo įvykdyta ši 

žmogžudystė. 

Suomių policininkai rimtai stengėsi surasti abu 
verslininkus, su kuriais Jeniferė buvo pastebėta šo- 
kių salone. Šiobergas tikėjosi, kad pastangos greitai 
bus apvainikuotos. O štai jam pačiam pabandyti 
nustatyti vienišojo švedo iš baro tapatybę atrodė 
kur kas sunkiau. Bet jeigu tas vyras buvo žudikas 
ir plaukė šiuo reisu vien tik todėl, kad nužudytų 
Jeniferę Juhanson, manytina, kad jis keliavo vienas, 
tad jiems bus lengviau jį rasti. Eriksonas sudarinėjo 
visų vienišų vyriškių, kurie „Viking Line“ laive buvo 
užsisakę bilietą atskiroje arba daugiavietėje kajutė- 
je kartu su nepažįstamais žmonėmis, suvestinę. Šis 
sąrašas kartu su teistų asmenų sąrašu galėjo tapti 
svarbus. Žinoma, jeigu vyriškis bare iš tikrųjų buvo 
reikšmingas tyrime. Buvo daug neaiškumo, bet šiuo 
metu Šiobergas dėjo dideles viltis būtent į šį vyrą. 

Buvo atliktas Jeniferės Juhanson skrodimas. 
Nerasta nieko keisto: nėštumo, smurto pėdsakų — 
nei šviežių, nei iš anksčiau. Jokių ligų simptomų, 
jokios kitos įmanomos mirties priežasties, tik pa- 
smaugimas. Ant kūno aptikta nemenko skaičiaus 
skirtingų žmonių plaukų. Plaukai galėjo būti bet 
kurių keltu plaukusių asmenų: prilipę prie jos rūbų 
šokių aikštelės spūstyje ar ant grindų tualete, kur ji 
rasta. Plaukai galėjo būti ir žudiko. 

Taip pat nustatyta, kad paskutinėmis savo gy- 
venimo valandomis Jeniferė Juhanson buvo seksua- 
liai aktyvi. Teliko ištirti spermą. Panašu, kad ji buvo 
Jukės, bet jeigu ne, atsivers naujos galimybės. Ar žu- 
dikas ją išprievartavo? Vargu. Bent jau ne žudymo 
situacijoje: viešajame tualete tai būtų buvę perne- 
lyg rizikinga. Ką ir kalbėti apie ankštą kabiną. Bet 
galbūt ji lytiškai santykiavo su juo tualete savo noru, 
o nužudyta buvo po to? Tai visai įmanoma. Taip pat 

įmanoma, kad ji santykiavo su žudiku tą vakarą, bet 
anksčiau. Arba su kuriuo nors kitu laivo keleiviu. Kaip 
jau minėta, variantų buvo daug, bet sperma anksčiau 
ar vėliau nuves juos pas asmenį, kuris jiems melavo 
arba slėpė nuo jų svarbią informaciją. 

Gerdamas paskutinius savo kavos lašus, Šiober- 
gas paslapčia apžiūrinėjo Hamadą. Jamalis Hama- 
das, vyras, turintis žvėriškai gerą atmintį. Ir jo pa- 
ties atmintis nebuvo prasta, bet Hamado atmintis 
tikrai ypatinga. Ryžtingai nusiteikęs, jis sėdėjo ir per- 
žiūrinėjo gausybę Eriksono sudarytų sąrašų lapų. 
Šiobergas matė, kaip nepaprastai sukauptas žvilgs- 
nis slenka eilutėmis aukštyn žemyn, aukštyn žemyn. 
Jam pačiam neilgai trukus ėmė peršėti akys, tad Šio- 
bergas panoro kai ką aptarti su savo kolegomis, tačiau 
Eriksonas surūgusia mina tarškino kompiuterį, o 
Hamadas atsakė kažką trumpai sumurmėdamas, 
net nepakeldamas akių nuo savo popierių. Pyptelėjo 
mobilusis telefonas, ir pamatęs, kad atėjo SMS ži- 
nutė nuo Osos, Šiobergas pasinaudojo proga išeiti į 
koridorių, kad ištaikytų kelias minutes pailsėti nuo 
monotoniško darbo. 

Buvo parašyta: „Vaikai serga, liekam pas močiu- 
tę. Daug bučkių, nepersidirbk.“ Matyt, jam suteikta 
malonė. Žinutė buvo išsiųsta po pietų, bet sumautas 
operatorius persiųsdamas žinutes galėdavo kaip 
reikiant susivėlinti. Jis ištrynė žinutę ir surinko savo 
uošvių numerį. 

- Tavo žinutę gavau tik dabar, - išgirdęs Osos 
balsą ragelyje pasiteisino jis. - Kas gi nutiko? 

Kitame laido gale Osa giliai atsiduso. 

- Ir Simonas, ir Sara susirgo vėjaraupiais, - pa- 
vargusi pareiškė ji. - Taigi mums bus geriausia čia ir 
likti, mama ir tėtė man padės. 

- O kaip tu pati? Tu gi turi dirbti? 

— Aš vis tiek dėl vaikų kelias dienas turėsiu ne- 
darbingumo lapelį. Man reikėtų dirbti ketvirtadienį, 
bet jei nepavyks, nieko baisaus. 

— Vėjaraupiais juk sergama kelias savaites, - nu- 
siminęs ištarė Šiobergas. 

- O liga užkrečiama, - liūdnai nusijuokė Osa. - 
Taigi turėsime rūpesčių bent mėnesiui. 

- Visi kiti žmonės turi po du vaikus, kodėl bū- 
tent mes turime penkis? 

- Iš tikrųjų, apie tai turėjai anksčiau pagalvoti! 

- Bet juk sergančių vaikų negalima vežti trauki- 
niu. Turėsiu atvažiuoti parsivežti jūsų autobusiuku. 
Ar jie labai prastai jaučiasi? 

- Nieko baisaus, tik šiek tiek karščiuoja, - atsakė 
Osa. - Bet jei tik pajunta niežulį, ima baisiai skųstis. 
Kelias dienas nesuk sau galvos, o paskiau pagalvo- 
sim, ką daryti. 

— O mažieji pikčiurniukai? Kaip suprantu, sveiki 
kaip niekada, ar ne? 

Šiobergas turėjo omenyje dvejų metų dvynukus, 
kuriuos jie įsivaikino ką tik gimusius, tuo metu, kai 
jis dirbo su viena byla. Jų biologinė motina buvo 
narkomanė, ji visai nenutuokė, kad yra nėščia, o prieš 
pat mirtį netikėtai pagimdė du berniukus. Šiobergas, 
kuris pirmosiomis jų gyvenimo dienomis mažylius 
dažnai lankė ligoninėje, nesuabejojęs panoro pa- 
pildyti jau ir taip didelę jų šeimą dar dviem vaikais, 
o Osą įkalbėti sunku nebuvo. Junatanas ir Kristofe- 
ris buvo, švelniai tariant, judrūs berniukai. 

- Tikrai, o senelis netveria džiaugsmu, - pasakė 
Osa. 

- Įsivaizduoju, jam gi netenka kuopti tos ne- 
tvarkos. O kaip jautiesi tu? Pavargai? 

— Nusivariau nuo kojų, - atvirai prisipažino Osa. - 
Bet mes juk esame trise. Taip lengviau. 

— Aš irgi prisidėsiu, - pareiškė Šiobergas. - Kai 
tik parsigabensiu jus namo. 

— Šiuo metu tau nėra reikalo apie tai galvoti. Kaip 
sekasi tirti žmogžudystes? 

Pasakodamas jis jautė, kaip intensyviai ilgisi 
Osos. Savo gyvenimo draugės ir didžiosios meilės. 
Šiobergui jos trūko, jis norėjo, kad ji būtų kartu su 
juo. Poros dienų viengungio gyvenimo su kaupu 
pakako. Dabar jis norėjo, kad jo šeima sugrįžtų. Be 
to, jis troško Osos glėbyje rasti paguodą, bežadę 
paguodą, viso labo jausmą, kad jie kartu. Inciden- 
tą su Margita Ulofson - ar kaip tą atsitikimą reikėtų 
vadinti - nustūmė šalin, paslėpė kažkur labai giliai. 
Kokių kitų priemonių jis nesiėmė. Taškas. 


Kai Šiobergas grįžo pas bendradarbius, Eriksonas 
pranešė, kad vienišų vyriškių, keliavusių keltu 
„Amorella“, suvestinė jau parengta. Kaipgi jis su- 
gebėjo tiek daug nuveikti net nepakilęs nuo kėdės? 
Kelionę per Baltijos jūrą be draugijos buvo užsisa- 
kę apie penkiasdešimt vyriškių. Tie iš jų, kurie gy- 
apklausiami jau nuo rytdienos ryto. Šiobergas ap- 
siėmė aplankyti Jeniferės Juhanson gimnaziją, kad, 
padedamas jos mokytojų ir draugų, galėtų susidary- 
ti aiškesnį mergaitės paveikslą. Imtis kitų sąrašų jis 
nepajėgė, taigi nutarė baigti šio vakaro darbą, bet kai 
ėjo iš policijos pastato, Hamadas ir Eriksonas liko 
sėdėti. 

Petra jau kuris laikas buvo grįžusi į savo kabinetą, 
bet ji tvarkė vieną reikalą po kito, kad tik kiek ilgiau 
atidėtų apsilankymą pas policijos viršininką. Ji taip ir 
nesuprato, ko jis nori, negalėjo perprasti jo tono, kai 
kalbėjo su ja telefonu. Taip pat neįsivaizdavo, kaip jai 
pavyko pirmasis oficialus pasirodymas spaudoje. Ar 
buvo pagrindo nerimauti? 

Grįždama į policiją Petra nusipirko tą nelabą va- 
karinį laikraštį, o dabar sėdėjo ir šimtąjį kartą skaitė 
straipsnį. Straipsnis užėmė vieną puslapį. Visą pus- 
lapį, bet tik vieną puslapį. Tai nebuvo mažai, bet ir 
ne itin daug. Tačiau pernelyg daug Petros dvasinei 
gerovei. Ji apskritai nenorėjo matytis spaudoje. Jai 
nebuvo prie širdies mintis, kad Pėderis Frykas ir 
Antrasis vyras perskaitys apie ją laikraštyje ir sužinos, 
kad ji - policininkė. Reportaže nebuvo jos portreto, 
tik jau anksčiau publikuota nuotrauka, kurioje ji 
dėvi sudraskytas sportines kelnes ir stovi atsukusi 
nugarą fotografui kartu su kitais policininkais 
aptvertoje teritorijoje Baltųjų kalnų parke. Tačiau 
straipsnyje kelis kartus buvo paminėta jos pavardė: 
„Kriminalistikos skyriaus asistentė Petra Vestman, 
aptikusi šiurpą keliantį radinį..., „Vaikas gali turė- 
ti vyresnį brolį ar seserį, patvirtino Petra Vestman 
iš Hamarbio policijos“, „Vestman prisipažįsta, kad 
policijai nepavyko nustatyti mirusiosios moters ta- 
patybės“. Čia. Cia galėjo slypėti policijos vadovybės 
taikomų baudžiamųjų priemonių priežastis. Žur- 
nalistės parinkti žodžiai nebuvo šimtu procentų pa- 
lankūs Petrai. Žodis „prisipažįsta“ signalizavo apie 
atvirumo vengimą, o „nepavyko“ - užuomina, kad 
policija patyrė nesėkmę. Tokie dalykai patikdavo 
skaitytojams, bet ne policijos vadovybei. 

Petra atsiduso ir pakilo ant kojų. Atėjo laikas grieb- 
ti jautį už ragų ir eiti pas policijos viršininką. Ji nuėjo 
į koridoriaus galą ir liftu pakilo į viršutinį aukštą, 
kur buvo įsikūrę viršininkai ir dalis administracijos. 
Pakeliui ji kartojosi, kaip pati suvokė, savo naivią gy- 
nybos kalbą, kurios esmė ta, kad straipsnyje reporte- 
rė surašė ne jos pavartotas frazes ir kad jai buvo liepta 
duoti tą interviu, nors Petra ir neturėjo bendravimo 
su spauda patirties. 

Durys į Branto kabinetą buvo uždarytos ir ji at- 
sargiai pasibeldė. 

— Taip, - pasigirdo iš vidaus, tad Petra pasitempė, 
atidarė duris ir įėjo vidun. 

- Petra! - sušuko policijos viršininkas ir atsikėlė 
iš vietos plačiai šypsodamasis. - Sveika atvykusi! 

Petra atsakė šypsena, jis priėjo prie jos, ištiesęs 
ranką. Petra ruošėsi formaliai pasisveikinti, paspaus- 
dama jam ranką, bet jis suėmė jos plaštaką abiem 
rankom ir spustelėjo. O kai paleido, parodė jai į vie- 
ną iš fotelių prie lango ir lengvai stumtelėjo ją, pri- 
liesdamas strėnas. Petra atsisėdo į nurodytą vietą, o 
Krūtinės ląsta, pagalvojo ji. Atrodė, kad jis nuvirs į 
priekį. Jo svorio centras krūtinės ląstoje. A la Gručo 
Marksas!. 

— Kavos? - paklausė jis. 

- Ne, ačiū, nereikia, - atsakė Petra, gestu stabdy- 
dama jį. 

— Mineralinio vandens? 

— Mineralinis būtų gerai. 

- Prašyčiau du mineralinio, - užsakė jis ant ra- 
šomojo stalo stovinčiu vidaus telefonu, o tada priėjo 
ir atsisėdo į antrąjį fotelį. 


! Groucho Marx - JAV komikas. 

Tarp jų stovėjo apskritas staliukas, tačiau pakan- 
kamai mažas, kad Brantas be jokių ceremonijų galė- 
tų per jį pasilenkti ir uždėti ranką jai ant peties. 

— Kaip einasi tyrimas? Sunkoka, ar ne? - paklau- 
sė jis. 

Nuo prisilietimo Petra sustingo, bet atsakė kaip 
galėdama labiau atsipalaidavusi: 

— Taip, galima būtų ir taip pasakyti. Turime pa- 
kankamai rūpesčių vien tik bandydami nustatyti 
moters tapatybę. Ir nė vienoje automobilių dirbtuvė- 
je, kur tik skambinome, nebūta automobilio su 
pėdsakais, atitinkančiais sužalojimus ant aukos ir 
vaikiško vežimėlio. 

Į duris pasibeldė ir Brantas natūraliu judesiu ati- 
traukė plaštaką. Įžengė vėlyvo vidutinio amžiaus 
klasikinio tipo sekretorė, dėvinti sijoną, palaidinukę 
ir perlų karolius. Ji atnešė padėklą su dviem stiklinė- 
mis bei dviem buteliukais mineralinio vandens ir 
pastatė ant staliuko tarp jų. Nieko nesakydama, ji 
jiems draugiškai linktelėjo, išėjo iš kabineto ir užda- 
rė duris. 

— Mat kaip, tai, sakai, sekasi sunkokai, - atsiduso 
Brantas ir pažvelgė į ją žvilgsniu, kokiu žiūrima į ma- 
žą vaikelį, kuris pargriuvo ir užsigavo. 
susipylė mineralinį į stiklinę ir kiek nugėrė. 

— Bet greitai viskas bus gerai, - ištarė Petra tonu, 
turėjusiu skambėti familiariai. 

— Be abejo, - pritarė Rolandas Brantas. - Skaičiau 
apie tave „Aftonbladet laikraštyje. 

— Apie mane? - nusijuokė Petra. - Tai jau greičiau 
apie bylą. Aš tik atsakiau į keletą klausimų. 

- Ir tai tau puikiai pavyko. 

Kad jį kur galas, tą žvilgsnį. Matyt, toks žvilgsnis 
reiškia „jis pažvelgė jai giliai į akis. O dabar reikia 

pokalbį paskubinti, pamanė Petra, kad kuo greičiau 
viskas būtų baigta. 

— Malonu girdėti. Aš stengiausi nenukrypti nuo 
temos. Nepasakyti per daug ir nepalikti vietos lais- 
voms asociacijoms. Ar neatrodo, kad... 

— O tu ir nuotraukoje esi, - pertraukė ją policijos 
viršininkas. - Gerai ten atrodai. 

Plati šypsena. 

— Tau gi turėjo skaudėti, - pareiškė jis ir nukreipė 
žvilgsnį į jos sukryžiuotas kojas. - Juk buvai susiplė- 
šiusi kelnes. 

- O, tikrai nieko tokio, - atsakė Petra ir pradėjo 
muistytis fotelyje. - Man gi teko ištraukti vaikutį iš 
krūmų. Kartais juk reikia pasiaukoti, - pridūrė ji 
nusijuokdama, o tas juokas jai pačiai nuskambėjo 
kone isteriškai. 

Tai visiškai tiksliai atspindėjo jos nuotaiką. Po- 
licijos viršininko žvilgsnis lėtai nukeliavo aukštyn, 
link jos akių. 

— Ar tau patinka vaikai? - nei iš šio, nei iš to pa- 
klausė jis. 

Petra nebežinojo, ką daryti. Ji svarstė, ar nebūtų 
geriausia iš viso neatsakyti į klausimą, atsistoti ir 
išeiti, bet sugebėjo nugalėti savo instinktus ir susi- 
valdyti. Karjeros labui, pagalvojo ji. Vienu vieninte- 
liu impulsyviu veiksmu nesugadinti visų savo ateities 
perspektyvų. Buvo aišku kaip dieną, kad vyriškiui 
pasimaišė protas. Tačiau tebūnie, tegu jis ryja tave 
žvilgsniu ir kalba keisčiausius dalykus, o šį vienintelį 
suknistą kartą imk ir nusileisk jam. 

- Taip, vaikus aš myliu, - atsakė ji ir lėtai iš plau- 
čių iškvėpė orą, kad neatrodytų, kad atsiduso, kas 
buvo tikra teisybė. - Man labai patinka vaikai. 


w-0- ou 


Petra pasijuto raginama dar ką nors pasakyti. Tyla 

buvo nepakeliama. 

— Bet tau neatrodo, kad apsijuokiau? Kai daviau 
interviu? Aš juk nepratusi bendrauti su spauda ir esu 
labai skeptiškai nusiteikusi... 

— Petra, ateik čia, - nutraukė ją Rolandas Bran- 
tas, 0 iš jo balso sunkėsi cukrus. - Nesirūpink, tu 
puikiai padirbėjai. Ateik čia. 

Jis mostelėjo ranka. Petra buvo beprarandanti 
nuovoką, bet jai buvo negalima susimauti. „Turiu iš- 
tverti, - pagalvojo ji, atsikėlė ir paėjo du žingsnius 
link jo. 

— Tu puikiai dirbi, Petra, - pasakė jis ir ištiesė jai 
kairiąją ranką. 

Jos rankos suglebusios karojo nuleistos prie šonų 
ir ji nesiruošė keisti savo kūno padėties. 

— Kad įrodyčiau savo įvertinimą, ketinu šįvakar 
pavaišinti tave kuklia vakariene, - pareiškė jis, nusi- 
šypsodamas taip, tarsi būtų Senelis Šaltis. 

— Tikrai nereikia, - kaipmat atsakė jam Petra. - 
Džiaugiuosi, kad vertini mano darbą, bet šįvakar 
turiu dirbti. 

Jis pačiupo jos ranką ir pritraukė ją prie savęs. 
Petra nedrįso priešintis, nes tada viešai prisipažintų, 
kad visa tai jai atrodo kaip bandymas ją suvilioti, o ne 
draugiškas gestas. 

- Vertinu tavo darbą, - šypsojosi Brantas. - Ži- 
noma, drąsiai galima taip pasakyti, Petra. O dirbti 
gali ir kiti. Aš jau užsakiau mums staliuką „Mathias 
Dahlgren' restorane šįvakar aštuntai valandai. To- 
kio pasiūlymo neatsisakoma. 

- Ir vis dėlto man teks atsisakyti, Rolandai, - 
pasakė Petra ir pati išgirdo, kaip keistai nuskambėjo 
jos žodžiai, ji juk jo nevadino Rolandu. - Šiam vaka- 
rui aš turiu kitų planų. 

Dabar jis truktelėjo jos ranką, ką gi jis ketina da- 

ryti? Neįmanoma patikėti: jis bandė pasodinti ją sau 
ant kelių. Petra laikėsi tvirtai, buvo nepajudinama, li- 
ko stovėti ant grindų, susikibusi rankomis su polici- 
jos viršininku. Tokie dalykai tikrovėje nevyksta. 

- Ir aš turiu kitų planų, Petra. Manau, kad paval- 
gę mes pratęsime vakarą viešbutyje keliais aukštais 
aukščiau. 

Keliais aukštais aukščiau? Petra nesuprato, apie ką 
jis šneka. Bet ji puikiai suvokė, kas vyksta, kai Bran- 
to ranka paleido jos plaštaką ir čiupo jai už dešinės 
šlaunies. To jau buvo per daug. Ji žengė žingsnį atgal, 
kad policijos viršininkas, kuris patenkintai išsivie- 
pęs pasipūtęs sėdėjo fotelyje, negalėtų jos pasiekti. 

— Apgailestauju, kad turiu tai pasakyti, - nė 
mirksnio nedvejojusi išrėžė Petra, - bet aš visa tai 
suprantu vienareikšmiškai. Tu mane įžeidei. O tavo 
elgesį galima laikyti seksualiniu priekabiavimu. 

Tada ji atsuko jam nugarą ir nuėjo link durų. 

— Ar tu su manimi juokauji, Petra? - paklausė po- 
licijos viršininkas. 

Petra paspaudė rankeną. 

— Man pasirodė, tu sakei, kad aš seksualus? - tę- 
sė jis, o Petrai atrodė, kad jo balsas triumfuoja. 

Durys atsidarė. 

- Ne aš tai pasakiau pirma, - atsakė Petra lediniu 
tonu. - Aš tik persakiau kito žmogaus žodžius. 

Petra išėjo į koridorių, nė neatsisukdama į Rolan- 
dą Brantą. Jos ausyse skambėjo žodžiai „nepalikti 
vietos laisvoms asociacijoms". 


ANTRADIENIO RYTAS 


Šiobergui skaudėjo galvą. Praeitą vakarą jis už- 
valgė pastovėjusių žuvies pirštelių su lakštiniais iš 
šaldytuve rastos dėžutės, paskui jam pavyko atsigulti 
į lovą jau vienuoliktą valandą. Jausdamas nuovargį, 
grynai iš įpročio šiaip ne taip išsprendė laikraščio 
„Dagens Nyheter“ dienos galvosūkį. Buvo toks pa- 
vargęs, kad užmigo, vos tik užmerkė akis. 

Po penkių valandų pabudo nuo savo paties riks- 
mo. Margitos Ulofson veidas, dailiai įrėmintas gau- 
sių raudonų plaukų, kurie tarsi liepsnos supo jos gal- 
vą, savo tyliu raiškumu ir vėl pažadino Šiobergą. Ji 
tada jis pargriuvo. Paleido pasaulį ir daiktus, kurių 
įsikibęs laikėsi, ir pargriuvo. 

Nors jis vis dar jautėsi visiškai išsunktas, niekaip 
nebegalėjo vėl nurimti. Rytiniai laikraščiai dar ne- 
atnešti, tad jis atsikėlė, atsisėdo priešais televizorių 
ir ėmė perjunginėti kabelinės televizijos kanalus, ro- 
dančius nuobodžias programas; tada koridoriuje iš- 
girdo šlumštelėjimą ir pagalvojo, kad galbūt laikraš- 
tį į laiškams skirtą plyšį duryse jam įkišo kaip tik 
Juakimas Andersonas. Perskaitęs puslapis po pus- 
lapio visą laikraštį visiškoje tuščio buto tyloje ir ra- 
miai suvalgęs sočius pusryčius, jis apsirengė ir išėjo 
į darbą. 

O dabar jis sėdėjo, masažavosi smilkinius ir pla- 
navo šiai dienai numatytų apklausų gaires. Buvo ke- 


203 


lios minutės po septintos, taigi bus geriausiai, jei jis 
bandys skambinti ir surasti kuo daugiau pavieniui 
keliaujančių ponų, kol šie neišskubėjo į savo darbus. 
Tiesą sakant, šią užduotį jis ketino patikėti Lotei, 
bet jos vis dar nebuvo, tad galėjo puikiausiai ir pats 
tai padaryti. Buvo bekeliąs ragelį, kai suskambėjo 
mobilusis. Skambino teismo medicinos gydytojas 
Kajus Seterstriomas iš Turku, kur buvo nuvykęs, kad 
galėtų dalyvauti skrodime ir organizuoti kūno par- 
gabenimą į namus. 

— Taip anksti atsibudai? - pasidomėjo Šiobergas. 

— Pas mus viena valanda anksčiau. O ko tu pats 
nemiegi, nors taip anksti? - atrėžė Seterstriomas. 

- Šiandieną nemiegu. Tai kodėl tada skambini, jei 
manai, kad aš dar neatėjęs į darbą? 

— Tu tikrai dar neprabudęs. Aš gi skambinu į mo- 
bilųjį. Norėjau palikti balso pašto pranešimą. Aš juk 
net nežinau, kur tu esi. 

— Pasiduodu, tavo viršus. Tai kaip tau ten sekasi? 

— Ar kalbėjai su Nieminenu? 

- Šiandieną? Ne, dar ne. O ką, ar turėjau? 

- Jis bandė prisiskambinti tau į mobilųjį telefoną. 
Aišku, paliko įrašęs žinutę. 

- Tas velnio operatorius! - nusikeikė Šiobergas. - 
SMS žinutės visą laiką stringa kažin kur pakelyje, 
kartais gaunu tik po kelių valandų. Ką gi, geriau jau 
tu pasakok. 

- Priežastis, dėl kurios skambinu, ta, kad noriu 
pranešti, jog to vaikino, Juakimo Andersono, DNR 
neatitinka spermos. 

- Tai mat kaip. Nežinau, gerai tai ar blogai, bet 
tada, vadinasi, jis bent jau sako tiesą. Dėl šito da- 
lyko, - pridūrė S la 

— Bet atrodo, kad ne dėl visų dalykų, - pasakė 
Seterstriomas. - Nieminenas ketino tau papasakoti, 

kad jiems pavyko surasti tuos kostiumuotus vyriš- 
kius. Su kuriais ji sėdėjo bare. 

— Gerai padirbėta, pagaliau persilaužimas. 

- Palauk, tik paklausyk. Nieminenas - sumanus 
vyriškis, jis, aišku, iš tikrųjų nežinojo, kad ten buvo 
jie, bet, matyt, nujautė, taigi jis ir pareiškė jiems, kad 
yra mačiusiųjų juos bare su mergaite. 

- Ar jis juos apklausė abu kartu? - įsiterpė Šio- 
bergas. 

- Taip, jis juos rado biure. Jie mat kažkokie kon- 
sultantai - kad ir ką tai reikštų - ir kartu turi biuro 
patalpas. Suomiai ištirs jų veiklą ir išsiaiškins, ko- 
kiais dalykais jie iš tikrųjų užsiima. Na ką, taigi jis, 
taip sakant, turėjo psichologinę persvarą, nes pagavo 
juos meluojančius apie mergaitę. Juk anksčiau jie 
buvo sakę, kad jos nepažįsta. O tai mažų mažiausiai 
kelia abejonių, turint omenyje situacijos rimtumą. 
Staiga jie abu ėmė ir prisipažino: ne tik kad kartu su 
ja sėdėjo bare, bet ir kad savo kajutėje turėjo su ja 
lytinių santykių. Jie abu. 

— Kad juos kur galas. Kokio jie amžiaus? 

— Maždaug keturiasdešimties. 

- Vargšas vaikas. Ir kodėl gi jai reikėjo atsidurti 
tokioje padėtyje? Kaip manai, ar jie ją išprievartavo? 

— Ant kūno nėra prievartavimo pėdsakų ir abu tie 
tipai tai griežtai neigia. Bet juk neįmanoma pasakyti. 
Kraujyje ji turėjo 1,5 promilės. 

— Tai kodėl gi jie apie tai melavo? - paklausė Šio- 
bergas. - Tai juk tik apsunkina jų padėtį. 

— Galbūt dėl to, kad jai šešiolika, o jiems po ke- 
turiasdešimt, - ciniškai atsakė Seterstriomas. - O 
galbūt todėl, kad abu yra vedę. 

— Arba užsiima nešvariais darbeliais ir nenori į 
save atkreipti dėmesio, - pasiūlė savo versiją Šio- 
bergas. 

- Kaip jau minėjau, suomiai tai išsiaiškins. 

- Sakei, kad Juakimas esą ne apie visus dalykus 
kalbėjo tiesą. Ką turėjai omenyje? 

- Tie ponai, o jų pavardės - Helenijus ir Grion- 
rūsas, kai baigė reikalus su mergaite, esą vėl nuėjo 
linksmintis toliau. Jie tvirtina, kad kai išėjo į ko- 
ridorių, ten stovėjo vyriškis, ir jie visiškai tikri, kad 
jis - tas pats vyras, kuris pavaizduotas nuotraukoje, 
kurią jiems parodė, tai yra Juakimas Andersonas. Jie 
sako, kad buvo akivaizdu, jog jis už durų stovėjo ir 
laukė, bet kai jiedu išėjo, jis iškart iš ten patraukė: 
apsimetė, kad kažkur eina. 

- Ir šitą informaciją jie nuo mūsų slėpė! - susi- 
erzinęs prapliupo Šiobergas. - Mergaitė, su kuria 
ką tik pagulėjo, nužudyta, o jie slepia faktus, kurie 
iš principo gali padėti sugauti žudiką. Kokie šikniai. 
„Nenorėjau, kad pačiutė sužinotų...“ Ne, greičiau 
kiškit tuos menkystas už grotų. Tikiuosi, kad jie ver- 
čiasi narkotikų kontrabanda ar panašiai. 

— Galbūt jie meluoja, - įsiterpė Seterstriomas. - 
Visa tai jie juk galėjo prasimanyti vien tam, kad nu- 
kreiptų įtarimus nuo savęs. 

- Tuoatveju dar geriau, - sumurmėjo Šiobergas. - 
Klausyk, o ar suomių teismo medicinos ekspertai ge- 
rai atlieka savo darbą? O gal mums vertėtų pas jus 
atsiųsti Hanson? 

- Nemanau, kad būtų reikalinga. Jie atrodo rimtai. 

- Turi būti ištirta viskas, kas rasta toje tupykloje. 
Iki menkiausių smulkmenų. Ir viską reikia lyginti su 
kostiumuočių ir Juakimo DNR. 

- Tik man neaiškink, - gynėsi Seterstriomas. - 
Aš viso labo tau pranešiau. 

— Man reikia pasikalbėti su Nieminenu. Gal jis 
kur netoliese? 

— Mes dirbame skirtinguose miesto rajonuose. 

Šiobergas padėkojo už informaciją ir pabaigė po- 
kalbį. Tada surinko Niemineno numerį ir aptarė tai, 
ką buvo išgirdęs iš Seterstriomo. Be to, Nieminenas 
papasakojo, kad Jeniferės Juhanson džinsų kišenėje 
jie rado penkis šimtus kronų. Tai anaiptol nebuvo 
stulbinanti pinigų suma, bet Šiobergui vis dėlto 
toptelėjo mintis, kad galbūt mergaitė tiems dviem 
suomiams atsidavė už pinigus. Jis paprašė Niemine- 
no atsiųsti vyriškių nuotraukas. Jie sutarė, kad Stok- 
holmo policininkai ir toliau ieškos vyriškio iš baro 
ir stipriau paspaus Juakimą Andersoną, o Turku po- 
licija apklaus tuos pavieniui keliavusius vyriškius, 
kurie išsilaipino Turku, ir, žinoma, išsiaiškins dėl He- 
lenijaus bei Grionrūso. 

Tarpduryje išdygo Hamadas, kaip visada žvalus ir 
ką tik išlygintais rūbais. 

— Ar gerai miegojai? - pasiteiravo jis. 

— Nė velnio. Sapnuoju šiurpius sapnus. O tu at- 
rodai pailsėjęs. Ar ilgai vakar išbuvai darbe? 

— Dar kurį laiką pažiūrinėjau tuos sąrašus. 

— Kaip tu ir pajėgi? Dėl ko tai darai? 

— Pats nežinau. Tiesiog, atrodo, noriu pajusti pa- 
vardžių skonį. Kad įsiminčiau, jeigu vėliau prisireiks. 
Įsitikinti, ar ko nepajusiu. 

— Tai ar pajutai* 

- Ne, bet niekada negali žinoti. Galbūt anksčiau 
ar vėliau pajusiu. 

— Kalbėjausi su Seterstriomu ir Nieminenu. Eikš į 
vidų, prisėsk, papasakosiu. Ar Eriksonas atvyko? 

— Manau, kad taip. Eisiu jo pakviesti. 

Šiobergas abiem kolegoms apibūdino esamą +. 
dėtį, o tada Eriksonas nusliūkino savo keliais. Sio- 
bergas suvokė, kad jis turėjo pakankamai darbo dar 
ir su Baltųjų kalnų byla, todėl baigęs pasakojimą 
Eriksoną paleido. 

— Mums reikia iškviesti Juakimą Andersoną, - 
pasiūlė Hamadas. 

Šiobergas papurtė galvą. 

- Ta šeima man kelia smalsumą, todėl, man rodos, 
geriau būtų, jei aš pats pas juos nueičiau. Pajusčiau 
jų nuotaikas. Aplankyčiau mamą. Geriausiu atve- 
ju galbūt netgi pamatysiu ir netašytąjį tėvą, jei dar 
nebus išėjęs į darbą. 

Šiobergas dirstelėjo į savo rankinį laikrodį. Pusė 
aštuntos. 

- Betgi niekada nežinai, kokios tų bankų darbo 
valandos. Tėvas visai gali būti ir namie, - tęsė jis. - 
Siūlyčiau tau iškart imtis keliavusiųjų po vieną. Pats 
paskambink jiems arba paprašyk Lotės, kad padėtų, 
ir pakviesk juos į pokalbį, po vieną, tarkim, kas 
penkiolika minučių. Aš ketinu grįžti aplankęs mo- 
kyklą apie dvyliktą, taigi turėk omenyje, kad nuo to 
laiko būsiu čia ir mes galėsime pasidalinti darbu. 

- Kadangi prakalbome apie šeimas, - pasakė Ha- 
madas. - Kai pagalvoju apie Juhanson šeimą... Ko- 
kių gi ir būna žmonių! Abi mergaitės užaugo tokioje 
aplinkoje, kitokios aplinkos jos neįsivaizduoja. Šve- 
dijoje žmogus lieka visai vienas. Net jeigu tėčio 
Juhansono ir nėra, turėtų juk būti dar ir seneliai, ir 
tetos, ir dėdės, ir pusbroliai - bent jau iš mamos pu- 
sės. Kaimynai ar dar kas nors. Juk turėtų būti žmo- 
nių, kurie jomis domisi. Manau, kad tai gerovės kaltė. 
Tarsi tiesiog nebūtų reikalo vieniems kitais rūpintis. 
Viskuo pasirūpina visuomenė. 

Kelias akimirkas jis patylėjo, tarsi mąstydamas 
apie tai, ką pasakė. Šiobergas laukė tęsinio. 

—- Aš daugmaž noriu pasakyti, kad galbūt tai, 
kas nutiko Jeniferei Juhanson, anaiptol nėra atsi- 
tiktinumas. Kas žino, ką ji galėjo prisišaukti? Visi 
tipai, su kuriais susidurdavo savo namų aplinkoje, 

būdavo savotiškai pavojingi ir sau patiems, ir ki- 
tiems. Kaip ji galėjo atskirti iš tikrųjų pavojingus 
dalykus nuo tų, kuriuos matė kiekvieną dieną? Ji gi 
galėjo patekti į bet kokią draugiją, krėsti bet kokias 
kvailystes. Galbūt Jeniferė pasielgė kaip nors labai 
kvailai ar pamatė ką itin pavojingo. 

- Ir dėl to turėjo kaltinti tik save? - erzindamas 
paklausė Šiobergas, tarsi norėdamas sušvelninti viso 
to rimtumą. 

— Greičiau atvirkščiai. Ji neturėjo priežasčių sau- 
gotis. Būtent tai aš noriu pasakyti. Ta istorija su suo- 
miais kajutėje. Ką žmogus išmano apie gyvenimą, jei 
veliasi į tokį reikalą? 

- Pernelyg daug, - pareiškė Šiobergas. 

— Arba nieko. Aš nesu toks tikras, kad įvykis ka- 
jutėje kaip nors susijęs su nužudymu, bet jis bent jau 
kai ką rodo. Rodo, kad Jeniferė Juhanson buvo daug 
kam pasiryžusi. 

— Arba kad nebuvo niekam pasiryžusi, - pasakė 
Šiobergas. - Kad ji buvo tarsi nendrė vėjyje. Blaškė- 
si, nesugebėdama kontroliuoti savo likimo. 

— Tai tu būtent taip ją įsivaizduoji? Kad ji buvo 
mėmė, leidžianti kitiems save valdyti? 

— Ne, tokia ji nebuvo. Bet kad ir kas su ja nutiko, 
dėl to ji nekalta. 

— Jai buvo tik šešiolika. Dar vaikas. Sučiupkim jį, 
Koni. 

- Sučiupkim jį, - sutiko Šiobergas. 

Jau buvo pradėję temti, kai pirmadienio vakare 
Barbru grįžo į savo butą Daktaro Abelino gatvėje. Ji 
buvo pavargusi, išalkusi ir nepatenkinta. Užkandusi 

ji užmigo kaip užmušta ir išmiegojo visą naktį. 
Prabudo pailsėjusi, bet ir pikta. Labiausiai pyko 
ant savęs dėl to, kad taip vėlai išsiruošė iš namų ir 
turėjo nutraukti paieškas po Sinkeno kolektyvinių 
sodų bendriją. Ją piktino ir pati situacija. Jeigu ma- 
žą trejų mergytę iš tikrųjų apleido tėvai, kodėl gi po- 
perdavė pernelyg apkrautai telekomunikacijų įmo- 
nei? Širdyje ji žinojo atsakymą. Paprasčiausiai jie ja 
nepatikėjo, ir galbūt visai pagrįstai. Reikėjo tikėtis, 
kad būtent šį kartą pagrįstai. Juk ir pati tetroško, kad 
Hana būtų lakios vaizduotės vaikas, paskambinu- 
si jai išdykaudama ir pripasakojusi nebūtų dalykų, 
kol mama buvo išėjusi į skalbyklą. Tuo pačiu metu 
Barbru nepatiko mintis, kad greičiausiai ją palaikė 
nukvaišusia tetule, nors dar prieš septynerius me- 
tus ji atsidavusi dirbo pedagoginį darbą ir buvo vi- 
suomenės ramstis. Trumpai tariant, Barbru jautėsi 
įskaudinta. Jai buvo uždavę širdį. 
iuo momentu nuo to laiko, kai kalbėjo su tuo 
Niumanu iš apskrities kriminalinės policijos, jau bu- 
vo praėjusi para ir Barbru tikrai neketino palikti jo 
ramybėje. Geriausiai buvo nelaukti, kol pyktis praeis. 
Ji prisiminė neseniai skaitytą internete pasakojimą 
apie vyriškį, kuris naktį prabudęs savo garaže aptiko 
vagis. Jis paskambino policijai ir pranešė, kas nuti- 
ko, bet jam buvo atsakyta, kad policininkai labai 
užimti ir nėra laisvų automobilių. Kiek vėliau vyriškis 
paskambino dar sykį ir paprašė policijos nebekreip- 
ti dėmesio į jo ankstesnį skambutį, nes jis įsibrovėlius 
nušovė. Po dviejų minučių atvyko šeši automobiliai, 
o piktadariai buvo sučiupti. „Man pasirodė, kad jūs 
sakėte, jog nušovėte vagis? - pasakė vienas iš po- 
licininkų. „O man pasirodė, kad jūs sakėte, jog netu- 
rite laisvų automobilių“, - atkirto vyriškis. Barbru 

buvo kilusi mintis sutirštinti spalvas. Sumeluoti, kad 
mergaitė papasakojo, jog jos mama guli negyva bu- 
te. Bet tos minties teko atsisakyti. Nes jeigu paaiškės, 
kad visa tai buvo nesusipratimas, jai galėtų tekti at- 
sakyti už melagingą pranešimą, o taip rizikuoti ji ne- 
buvo pasiruošusi. 

Ji įsivaizdavo, kaip Niumanas, vien tik išgirdęs 
jos balsą, palaikė ją isteriška mis Marpl antrininke, 
ir nutarė jį pamokyti. Ji ims ir įsijaus į aršaus terjero 
vaidmenį. Vis dar vilkėdama pižamą, Barbru išsi- 
tiesino, iššiepė dantis ir čiupo telefono ragelį. 

- Čia skambina Barbru Dalstriom. Aišku, pame- 
nate, mes vakar kalbėjomės, o dabar noriu sužino- 
ti, ar jums pavyko nustatyti, iš kieno numerio man 
buvo skambinta sekmadienio vakare. 

Gryni faktai, nėra sapaliojimų apie mažas vienišas 
mergaites, dėl kurių ji galėtų pasirodyti jausminga ir 
nepatikima. 

— Į operatorių kreiptasi, - atsakė Niumanas. 

Barbru abejojo, ar jis sako tiesą. 

— Kaip minėjau, jeigu jie užsiėmę, o dažniausiai 
taip ir būna, atsakymo gali tekti laukti savaitę, - to- 
liau kalbėjo jis. 

- Jūs taip pat sakėte, kad pirmenybiniais atvejais 
tai gali trukti dvidešimt keturias valandas. Kaip kad 
šiuo atveju, - pridūrė Barbru. 

— Na taip, būtent šis atvejis, ko gero, nėra tipinis 
pirmenybinio reikalo pavyzdys, - pabandė aiškinti 
Niumanas, bet Barbru netruko jam paprieštarauti. 

— Ojjuk gali paaiškėti, kad taip ir yra. Jeigu po kelių 
dienų bus rasta negyva trejų metų mergaitė, galbūt 
jūs pasigailėsite, kad nepalaikėte šio reikalo svarbiu. 
Manau, kad to mums reikia pasistengti išvengti. 

- Skamba grėsmingai, - nusijuokė Niumanas į 
ragelį. - Bet aš padarysiu, ką galiu. Be to, juk, tiesą 

sakant, dvidešimt keturios valandos dar nepraėjo. 

Barbru dirstelėjo į laikrodį, kuris viso labo rodė 
ketvirtį po aštuntos. Galbūt jai derėtų džiaugtis, kad 
Niumanas apskritai šiuo metu jau darbe. Tačiau 
ypatingo džiaugsmo ji nejautė. Atvirkščiai, jai atrodė, 

— Argi tai tikrai taip sunku? - kaip sugebėdama 
rūsčiau išdrožė ji. - Jeigu tik reikalą sutvarkysite, aš 
paliksiu jus ramybėje. Šiandien aš dar paskambinsiu. 

Barbru baigė pokalbį, mažiau pikta nepasijuto, ta- 
čiau dar tvirčiau pasiryžo įgyvendinti savo projektą. 
Piktai prunkštelėjusi, ji nusipurtė nuo savęs apskri- 
ties kriminalisto žeminantį toną, o po pusvalandžio 
užrakino duris ir iškeliavo praleisti dar vienos dienos 
Stokholmo kolektyviniuose soduose. 

Tai, kad ketvirtis po aštuntos duris jam atidarė 

- Atsitiktinai ėjau pro šalį, - paaiškino Šiobergas. 

Nekaltas melas, bandė save įtikinti. 

— Pagalvojau, kad nereikės tavęs šiandieną vėl 
kviesti į skyrių. 

Juakimas į jį žiūrėjo ir Šiobergui buvo puikiai ma- 
tyti, kaip už išsigandusių akių blaškėsi vaikino min- 
tys. 

- Taip, pamaniau, juk tau reikia prižiūrėti ma- 
mą, - nesulaukęs atsakymo, tęsė Šiobergas. - Jei 
įmanoma, norėčiau paklausti tavęs keleto dalykų. Ar 
galiu užeiti į vidų? 

- Taip... Žinoma, - sumikčiojo Juakimas ir atbu- 

las žengė kelis žingsnius. 

Įėjime iš koridoriaus į paties buto vidų jis ir su- 
stojo, o Šiobergas pajuto, kad Juakimas nenori įsileis- 
ti jo vidun. Vis dėlto jis nusiavė batus ir, nenusivil- 

gą, netekęs vilties. 

- Nagi, - pabrėžtinai ramiai ištarė Šiobergas. - 
Tai gal užeinam į vidų? 

Juakimas jį praleisdamas pasirėmė į sieną. Šiober- 
gas įžengė į svetainę ir dirstelėjo į kampinę sofą. 

— Ar čia krata, ar?.. - išstenėjo Juakimas. 

- Ne, ką tu, - ramiai atsakė Šiobergas. - Aš tik 
noriu šiek tiek apsidairyti. 

Paskui jis nuėjo į nedidelę virtuvėlę, kurioje prie 
lango, atsiveriančio į vidinį kiemą, stovėjo dviem as- 
menims skirtas staliukas; ten buvo ir darbo staliukas 
su apatine ir viršutine spintele bei viryklė. Palei 
priešingą sieną stovėjo šaldytuvas, šaldiklis ir spinte- 
lė, kurioje galėjo būti laikomos švaros priemonės ar- 
ba maisto produktai. Baldai atrodė aptriušę, bet vir- 
tuvė buvo švari ir sutvarkyta. 

— O kurgi tavo mama? - paklausė jis lyg niekur 
nieko. 

- Ji miega, - greitai atsakė Juakimas. - O ko jūs 
norėjote paklausti? 

Eidamas iš virtuvės, Šiobergas į jo klausimą atsa- 
kė klausimu: 

— Arji ten guli? 

Jis vėl perėjo be vaizduotės apstatytą svetainę, kur 
stovėjo knygų spinta be knygų, tradicinis sofų kam- 
pasirgeriausias savo dienasjau matęstelevizorius. Ant 
stalo padėta puspilnė peleninė. Ant langų pakabin- 
tos pageltusios pusiau permatomos užuolaidos, tarsi 
įrėminančios stebėtinai puikiai vešančias monsteras. 

Kitapus prieškambario buvo nedidelis koridorius su 
drabužine ir vonia, jo gale - siena su dvejomis už- 
darytomis durimis. Viename iš kambarių girdėjosi 
balsai, sklindantys iš radijo ar televizoriaus. Šiober- 
gas atsargiai pabeldė į duris ir pažvelgė į Juakimą su 
šypsena, kuri, jo manymu, turėjo atrodyti naivi. 

- Galbūt jums nereikėtų... - pabandė atkalbėti 
Juakimas, bet Šiobergas nepasidavė atjautos jaus- 
mams ir leidosi vedamas smalsumo. 

Jis nuspaudė rankeną ir pravėrė duris, tvirtai nu- 
taręs neparodyti savo jausmų. 

Visą mažąjį kambarėlį buvo užgriozdinusi dvigu- 
lė lova. Ant sienos iš kojūgalio pusės buvo įmontuotas 
televizorius. Ant lovos išsipleikusi gulėjo moteris, 
vilkinti didžiulį melsvą, į darbinį chalatą panašų 
rūbą. Moteris nedėvėjo kojinių, o už milžiniškų rąs- 
tų, kurie buvo jos kojos, riogsojo masyvus pertvinkęs 
kūnas. Skersai lovos keliais sluoksniais drybsojo 
baisingi kalnai riebalų; galva atrodė tarsi gigan- 
tiškas moliūgas be kaklo; moters oda buvo sausa, 
suskeldėjusi ir nušašusi. 

Šiobergas niekada nebuvo matęs nieko panašaus. 
Priešais jį lovoje gulėjo ne žmogus, o pabaisa. Vidu- 
ry didžiulės galvos buvo mažytis veidelis su burna, 
nosimi ir dviem baimingai žvelgiančiomis į jį aku- 
tėmis. Kaip buvo iš anksto nusiteikęs, Šiobergas su- 
gebėjo neparodyti savo pirmosios reakcijos: išgąsčio 
ir pasibjaurėjimo, nors ir negalėjo įsivaizduoti, ką 
pamatys kitapus durų. Jis jai draugiškai nusišypsojo 
ir perdėtai familiariai prisistatė: 

- Sveiki, sveiki. Aš - Konis Šiobergas. Iš Hamar- 
bio policijos. 

Ji vis dar atrodė išsigandusi, bet atsakė nepapras- 
tai skambiu ir maloniu balsu: 

— Laba diena. 

Šiobergas nežinojo, ką pasakyti. Jis svarstė, ar ne- 
vertėtų ištarti vienos kitos mandagumo frazės, bet 
po kelių akimirkų dvejonių nugalėjo jame tūnantis 
pareigūnas. 

— Man rodos, jums reikalinga profesionali pa- 
galba. Ar tai Juakimas jumis rūpinasi? 

— Taip, ir jis tai daro labai gerai. Mes puikiausiai 
verčiamės. 

— Arjus prižiūri gydytojas? 

— Hm, aš juk, iš tikrųjų, nesu ligonis... 

Jos žvilgsnis nukeliavo nuo grėsmingojo įsibro- 
vėlio prie sūnaus. 

— Kodėl atsivedei čia policininką? - pasiteiravo ji, 
bet vietoj Juakimo jai atsakė Šiobergas. 

- Tai tik planinė apklausa. Nieko bendro su jumis. 
Aš atėjau čia, nes mes tiriame žmogžudystę. Nužu- 
dyta viena Juakimo pažįstama. Ar jūs nežinojote? 

- Ne, - nustebusi atsakė ji ir pažvelgė į Juakimą 
tarsi laukdama paaiškinimo. 

Moteris leido savo dienas štai toje lovoje jau ne- 
žinia kiek metų. Atskirta nuo išorinio pasaulio, iš- 
vaduota nuo bet kokios atsakomybės, palaimingai 
nežinodama, kas dedasi už jos miegamojo sienų. 

- Šitaip gyventi jūs negalite, - pareiškė Šiober- 
gas. - Tai nesaugu ir neišmintinga. Jums reikia gy- 
dytojo pagalbos. Jūs tikrai negalite šitaip gulėti. Pa- 
gal jūsų būklę Juakimas vienas negali už jus atsakyti. 
Jis nekompetentingas. Jam dvidešimt ketveri, prie- 
šakyje dar visas gyvenimas. Aš kreipsiuosi į sociali- 
nes tarnybas. Tai mano pareiga. 

— Bet ką gi žmonės pasakys... - tesugebėjo ji iš- 
tarti. 

Kaip jis nekentė šios frazės. Tų žodžių, kurie 

šioje šalyje, Jantės! šešėlyje, valdė daugybės žmonių 
gyvenimus. Šiobergui labai knietėjo jai pasakyti, kad 
apie tai turėjo pagalvoti anksčiau. Bet ką gi jis žino- 
jo apie priežastis, privertusias moterį atsidurti šiame 
kambaryje? Galbūt jai tai buvo galimybė pasitrauk- 
ti, mąstė Šiobergas. Galimybė atsikratyti gyvenimo 
jai keliamų reikalavimų. Galbūt valgydama ji pabėgo 
nuo vyro daromų skriaudų sūnui, nuo gyvenimiškų 
sunkumų ir pasitraukė į tik jai vienai priklausantį 
kampelį. Į buveinę, kur erdvės užteko tik jai vienai, 
kur ja rūpinosi, o ji pati nesirūpino niekuo, vietą, 
kur jos nepasiekė pikti žodžiai ir kaltinimai. Ji tapo 
šeimos paslaptimi, gėdos dėme, kurią reikėjo slėpti 
nuo pasaulio. Bet iš tikrųjų, mąstė Šiobergas, ji buvo 
paminklas. Paminklas šios šeimos paslaptims. 

Jis atsisuko į Juakimą, stovintį jam už nugaros ko- 
ridoriuje ir žvelgiantį sau į kojas. 

— O dabar pereisime prie mūsų klausimų, - pa- 
sakė Šiobergas vaikinui, bet tada jis pastebėjo ant- 
rąsias duris ir pajuto nenumaldomą norą kartu išsi- 
aiškinti, kas gi slypi už jų. 

Jis atidarė duris ir pamatė miegamąjį, kuris buvo 
kiek mažesnis už pirmąjį ir kuriame stovėjo gana 
plati vienvietė lova ir naktinis stalelis. Žaliuzės buvo 
nuleistos, bet netgi prieblandoje Šiobergas pastebėjo, 
kad lova neklota. Iš pradžių jis matė eilinį miegamąjį, 
paprastų paprasčiausią, kuris, kaip ir visas butas, 
buvo įrengtas nesistengiant sukurti nė menkiausio 
namų jaukumo. Bet kai jau ruošėsi uždaryti duris, 
jį staiga sukrėtė įžvalga, kad šitame kambaryje 
miegojo anaiptol ne vienas žmogus. Ant kampe 
stovinčios kėdės buvo sumesta krūva drabužių, kurie 


' Jante - danų-norvegų rašytojo Akselio Sandemose išgalvotas 
miestelis Danijoje, kuriame vadovaujamasi nerašytais pasiti- 
kėjimą savimi ribojančiais įstatymais. 

greičiausiai buvo Juakimo. O ant stovo prie lango 
buvo pakabintas megztinis ir kaklaraištis, matyti, 
priklausantys tėvui. Lovoje jis pastebėjo tris pa- 
galves ir du apklotus. Ilgą laiką Šiobergas stovėjo 
tarpduryje, nesugebėdamas išspausti nė žodžio. Ką 
jis turėtų sakyti? Ką jam derėtų sakyti? 

- Tai čia tavo miegamasis? - tepaklausė jis. 

Juakimas droviai linktelėjo. 

- Ir tavo tėtės? - pridūrė Šiobergas, nutaisęs patį 
neutraliausią toną. 

— Mm, - sumykė Juakimas. 

Šiobergas pajuto, kaip jį apima stiprus nerimas. 
Pasibjaurėjimas visa ta situacija, visu sudvisusiu, ap- 
drengtu mažu trijų kambarių butuku su jo prieblanda 
ir bespalvėmis sienomis. Jo sąmonė suformulavo 
įtarimą: įtarimą, kad šioje šeimoje slepiama daugiau 
paslapčių, nei jis iš pradžių buvo manęs. 

Jis uždarė duris ir grįžo į svetainę. 

- Ar galime čia atsisėsti? - paklausė Juakimo, 
ranka rodydamas į tamsiai žalią baldų komplektą. 

— Žinoma, - santūriai atsakė Juakimas. 

Jie abu susėdo į fotelius ir Šiobergas pabandė atsi- 
riboti nuo ką tik matytų dalykų. Savo MP3 grotuve 
jis pasirinko balso įrašymo funkciją ir ėmėsi reikalo, 
dėl kurio iš tikrųjų buvo atėjęs. 

- Mums pavyko rekonstruoti dar keletą paskuti- 
nių Jeniferės gyvenimo valandų, - dalykiškai pasakė 
jis. 

Juakimas nereagavo. 

- Vadinasi, paskutinį kartą tu matei Jeniferę, kai 
ji sėdėjo šokių salone su dviem vyresniais vyriškiais, 
ar ne? 

- Taip. 

— Kai išgėrė po porą kokteilių, jie visi trys kartu 
išėjo iš baro. 


— Aha, - tyliai pasakė Juakimas. 

— Tada jie nuėjo į tų dviejų vyrų kajutę. 

Komentarų nebuvo. 

- Juakimai, aš manau, kad tu tai jau žinai. O gal 
aš klystu? 
vo rankas. 

- Juakimai, tu neatsakai. Noriu, kad atsakinėtum 
man, kai užduodu tau klausimus. 

— Bet juk tada man reikalingas advokatas? 

- Tu nesi niekuo įtariamas. Kol kas, - pabrėžė 
Šiobergas. - Bet, žinoma, aš pradėsiu tave įtarinėti, 
jeigu atsisakysi atsakyti į mano klausimus arba jeigu 
man meluosi. Juk tu nusekei paskui juos prie jų ka- 
jutės, o paskiau stovėjai ir laukei, kol jie baigė tai, kuo 
buvo užsiėmę? Argi ne taip buvo? 

Juakimas sunkiai atsiduso ir, nežiūrėdamas Šio- 
bergui į akis, atsakė: 

— Taip, tikrai buvo taip. 

— Kodėl tu to nepapasakojai pačioje pradžioje? — 
nors ir žinodamas atsakymą, paklausė Šiobergas. 

- Tada juk jūs būtumėte pamanę, kad aš ją nuse- 
kiau. 

— Bet juk tu ją ir sekei? 

— Taip, bet vėliau. Ir kad aš ją nužudžiau. 

— Bet tu nežudei? 

— Ne. 

— Bet tu juk ją sekei. Kodėl? 

— Aš norėjau žinoti, ką ji veikia. Ką mąsto. 

— Turi omenyje, apie jus? 

— Taip. 

- Ir kaip tu manai, ką ji apie jus galvojo? 

— Manau, kad apie mane ji visai negalvojo. 

— Būtent taip ir aš manau, - provokuodamas pa- 
reiškė Šiobergas. - Aš manau, kad ji buvo nustojusi 

tavimi domėtis. 

Juakimas neatsakė, jo veidas nė nekrustelėjo. Šio- 
bergas tylėdamas kurį laiką jį stebėjo, o tada tęsė: 

— Nagi, tai, kaip manai, ką Jeniferė veikė kajutė- 
je? Su tais vyriškiais. 

Atsakymo nebuvo. 

— Juakimai, atsakyk man, kai tavęs klausiu. Jei 
taip pageidauji, galiu iškviesti tave į policijos skyrių. 

— Tai... jie užsiėmė seksu, - kone pašnabždomis 
ištarė Juakimas. 

- Taip, Juakimai, kaip tik taip ir buvo. Jie užsiė- 
mė seksu. Tave tai turėjo stipriai sukrėsti. Kad ji tave 
išdavė. 

— Ne visai. Aš nieko kito ir nesitikėjau. 

- Tu nieko kito ir nesitikėjai, - pakartojo Šio- 
bergas. - O aš pats tokioje situacijoje būčiau bai- 
siausiai supykęs. Manau, kad ir tu supykai. Man 
atrodo, kad tu taip supykai, jog nebežinojai, ką su 
ja daryti. Dėl to tu visą vakarą ją stebėjai. Sekei iš 
paskos, kai ji išėjo iš kajutės. Išlaukei progos pasilik- 
ti su ja akis į akį. Kur jūsų niekas nematė. Pavyzdžiui, 
tokioje vietoje, kaip tualetas už lošimo automatų. O 
tada ją pasmaugei. Štai kaip man atrodo. 

— Ašjos nežudžiau, - pasakė Juakimas. 

Jis buvo kone praradęs amą ir kalbėjo neaiškiai. 

— O aš manau, kad tu tai padarei, Juakimai. Tu ją 
nužudei, o planuoti pradėjai prieš kelias valandas. 
Ir tik laukei tinkamos progos. 

— Tai netiesa. 

— Mes išsiaiškinsime tiesą. Tame tualete yra likę 
žudiko pėdsakų. Jei ten rasime bent menkiausią ta- 
vo plaukelį, pasodinsim. 

— Tikrai nerasite. Aš ten nebuvau. Be to, juk ir ne- 
būtų nuostabu, jei ant jos rastumėte mano pėdsakų, 
per apšilimą ji juk sėdėjo man ant kelių. 

— Tai ką tu darei, Juakimai? Ką gi tu darei, kai 
pamatei, kad Jeniferė toje kajutėje kartu su dviem 
nepažįstamais vyriškiais? 

- Aš tik stovėjau už durų, nes norėjau įsitikinti. 
Norėjau tiksliai sužinoti, ką jie veikė. Išlaukiau ten 
kelias valandas, nes nežinojau, ką kita galėčiau dary- 
ti. Tada jie išėjo į koridorių. 

— Visi trys? - įsiterpė Šiobergas. 

— To aš nežinau. Pamačiau tik vyriškius ir nuėjau. 
Dėjausi, kad einu pro šalį. 

— O paskui? 

— Paskui aš tik basčiausi. Nežinojau, ką daryti. 

— Ar sutikai ką nors, kas galėtų tavo žodžius pa- 
tvirtinti? 

— Mačiau kelis kartus vieną kitą iš mūsų kom- 
panijos. Bet laikiausi atokiai. Nenorėjau su niekuo 
kalbėtis. 

— O kai tu nuėjai atsigulti, ar mergaitės jau mie- 
gojo? 

— Fanė ir Malina? Taip. 

— Argi jos negali pasakyti, kelinta buvo valanda, 
kai tu grįžai? 

— Matyt, negali. Jei galėtų, tai būtų pasakiusios. 

- Kokia nesėkmė. Tai kelinta gi tada buvo valanda? 

— Galbūt antra. 

— Bet kaipgi tu patekai į vidų? Pats juk pasakojai, 
kad neturėjai rakto. 

— Aš tol beldžiausi į duris, kol Fanė man atidarė. 

- Ji visiškai neprisimena. 

- Šiaip ar taip, viskas įvyko būtent taip. 

- Tavo reikalai atrodo prastokai, Juakimai, - api- 
bendrino Šiobergas. 

— Ką gi. 

- Iš pat pradžių meluodamas pasielgei kvailai. 

- Žinau, - sutiko Juakimas. 

— Bet dabar sakai tiesą? 

- Taip. 

— Ar nenori ko pakeisti arba pridurti? 

- Kad niekas neateina į galvą. 

— Žinai ką, - taikiai ištarė Šiobergas ir Juakimui 
ant peties padėjo ranką, - tikiuosi, kad viskas yra 
taip, kaip tu tvirtini. Kaip supranti, nenorime, kad 
paaiškėtų, jog esi dar daugiau primelavęs. 

Juakimas niūriai linktelėjo. 

- Tau reikėtų išsikraustyti iš tėvų namų, - pasa- 
kė Šiobergas ir pakilo iš fotelio. 

Kai Šiobergas išėjo, Juakimas liko sėdėti, bukai 
spoksodamas į tuštumą. Šiobergas prislėgtas nulipo 
laiptais žemyn ir išėjo į gatvę. 


X X X 


Kai pirmadienio vakare aplankė Jenę jos bute Bro- 
mos aikštėje, ji nuliūdo. Buvo baisiai nusiminusi, bet 
sukalbama. Padedamas Sonjos ir jaunesnės dukters 
Jesikos, Sandenas pagaliau įtikino merginą, kad gy- 
venimas su Pontusu - tai prastas gyvenimas. Kad iš 
tikrųjų Pontusui Jenė buvo nė motais ir jis tik kaip 
tinkamas ja naudojosi. Kad jis nemalonus tipas ir ją 
skriaudė. Sandenas neužsiminė, kad tai jis pats bu- 
vo paprašęs Pontuso susikrauti daiktus ir neberody- 
ti snapo, kad netgi už tai sumokėjo. Jenei jau ir taip 
buvo pakankamai skaudu, kad didžioji meilė ją pa- 
liko. Mergina tikėjo, kad ji jam ėmė ir atsibodo. Visi 
trys sutarė, kad daugiau jai žinoti nedera. 

Pasikeisdami jie sėdėjo su ja, guodė ir aiškino. 
Tuo pačiu metu jie apkuopė butą, sunaikindami vi- 
sus Pontuso buvimo pėdsakus. Pasiūlė jai pagyventi 
mergaičių kambaryje pas save namuose Troškimų 

Žiedo kelyje, bet ji nesutiko. Nors Pontuso ir nebe- 
buvo, ji norėjo likti gyventi savo bute. Ji taip pat nesu- 
tiko ir su jų pasiūlymu vienam iš jų pas ją pernakvo- 
ti; nors ir liūdinti, ji vis dėlto sugebėjo pasirūpinti 
savimi. 

Galiausiai ji paprašė jų palikti ją ramybėje. Bega- 
les kartų pažvelgusi į sieninį laikrodį, pareiškė, kad 
nori miego, kad nebepajėgia klausyti jų zaunijimo 
apie Pontusą ir ateitį. Sandeną aplankė mintis, kad 
Pontusas gali ir vėl pasirodyti, kad jiedu kaip nors su- 
sitarė ir kad ji laukia jo ateinančio. Tėvas maloniai, 
bet ryžtingai paklausė jos, ar kartais taip nėra, bet ji 
pažvelgė jam į akis ir užtikrino, kad ne. Tuo jis ir pa- 
sitenkino, nes Jenė nemokėjo meluoti. Sandenas net 
nusišypsojo, prisiminęs Jenę vaikystėje, kai aptikda- 
vo, kad maisto sandėliuke buvo šis tas nutikę. 

- Jene, dingo saldainiai. Ar tu paėmei? 

Ir štai jos spindinčios mėlynos akys, drumsčia- 
mos nerimo, nuoširdžiai žvelgia jam į akis. 

— Taip, tėte, aš paėmiau vienuolika. 

- Vienuolika? Kaip tu galėjai juos imti, žinoda- 
ma, kad aš supyksiu? 

— Aš labai norėjau. Negalėjau susilaikyti. 

„O ir meluoti tu nemoki, mažoji Jenyte“, - tada 
pagalvojo jis. Jai niekada neateidavo į galvą mintis, 
kad galima suversti kaltę jaunėlei sesutei arba imti ir 
neprisipažinti. Tai buvo jos negalios dalis. Jai buvo 
gana sunku suprasti, kas dedasi aplink. Pabandyti 
apibūdinti niekada neįvykusius įvykius viršijo jos ga- 
limybes. 

Todėl, lipdamas iš automobilio Ratelio kelyje šalia 
Bromos aikštės, nerimo jis nejautė. Jeigu jau Jenė pa- 
sakė, kad Pontusas nebeketina grįžti, vadinasi, taip 
ir buvo. Bent jau jos požiūriu. Jis atidarė lauko duris 
surinkęs kodą, užlipo į antrą aukštą ir paskambino 

prie savo dukters durų. O tiksliau sakant, savo paties 
buto durų. Laimė, formaliai vieno kambario butuko 
savininkai buvo jis ir Sonja - atsargumo priemonė, 
kurios ėmėsi pirkdami jai butą ir dėl kurios tėvai 
šiandieną nesigailėjo. 

Jenė neatėjo jo įleisti, o kai Sandenas priglaudė 
ausį prie durų, bute nieko neišgirdo. Jis dar kartą 
paskambino, bet nieko neįvyko, paskui pabandė 
duris tikrindamas, ar šios užrakintos. Tėvai buvo 
primokę Jenę rakinti duris, nesvarbu, ar ji išeina, ar 
yra namie. Durys užrakintos nebuvo. Jos prasivėrė, 
Sandenas įžengė į prieškambarį ir pašaukė dukterį 
vardu. Niekas vis dar neatsiliepė. Nenusiavęs batų jis 
įėjo į kambarį ir neramiai apsidairė. Spėjo pastebė- 
ti, kad lova neklota, o tada netikėtai atsidarė vonios 
kambario durys ir pasirodė Jenė, vilkinti chalatu ir 
apsivyniojusi plaukus rankšluosčiu. 

- Tu gi turi rakinti duris... - buvo bepradedąs 
sakyti, o tada jai už nugaros pamatė vyriškį. 

Sandenui iš nuostabos net žadą atėmė. Jenė ne- 
melavo: jam į akis, šypsodamasis, bet visai ne droviai, 
kaip būtų derėję tikėtis, žvelgė tikrai ne Pontusas. Pro 
Jenę durų angoje nuogas prasibrovė visai kitas vy- 
ras. Jis nerūpestingai nupėdino prie fotelio ir pradėjo 
rengtis. Vyriškis buvo aukštas ir raumeningas, juod- 
bruvas ir nesiskutęs. 

— Kas tu toks, po paraliais? - galiausiai pavyko iš- 
spausti Sandenui, o galvoje jam spietėsi galybė min- 
čių. - Kas čia per šmikis? - paklausė jis ir Jenės, kuri 
stovėjo tarsi mietą prarijusi ir žvelgė į jį su baime ir 
neviltimi. 

— Tėte, prieš ateidami čia, pirmiausiai turite man 
paskambinti, - graudžiai prakalbo ji. - Aš juk irgi 
noriu gyventi savo gyvenimą. 

— Kas čia per šmikis? - dar kartą paklausė San- 

denas ir atsisuko į vyrą, kuris, atrodė, nė truputėlio 
neskuba. - Dink iš čia, - išdrožė jis, pats nežinoda- 
mas, iš kur jo balse atsirado toks ryžtas. - Čia tai jau 
pusryčių negausi. Lauk! 

- Žinoma, aš jau einu, - pasakė vyras. - Raminkis. 

Sandenas tylėdamas žvelgė į jį, kol vyriškis po 
kelių minučių išėjo iš buto, prieš tai pamerkęs akį 
Jenei. Ji atsakė jam sielvartingai nusišypsodama ir 
atsisėdo ant lovos krašto. Sandenas prisėdo šalia ir 
apglėbė ją ranka. Jam niekada neatrodė lengva barti 
savo vyresnėlę dukterį, o šį kartą jis netgi nebuvo 
įsitikinęs, kad turėtų. 

— Ką gi tu išdarinėji, Jene? - atsargiai pasiteiravo 
tėvas. - Kas jis toks? 

- Tai Dejanas, - pasakė Jenė. 

— Dejanas? O kur tu jį susiradai? 

- Jis Pontuso draugas, - atsakė ji, nežiūrėdama 
jam į akis. 

— Pontuso draugas? Koks, po galais?.. Vakar va- 
kare tu juk čia sėdėjai ir raudojai, liūdėdama, kad 
Pontusas pasipustė padus. O pati namo atsitempi 
jo draugą! Ir turbūt tai jau netgi nebebuvo pirmas 
kartas? 

Jenė papurtė galvą. 

— Kad ir kaip ten būtų, Pontusui negalima tavęs 
mušti, betgi aišku, kad jam pikta. Nejaugi tu to ne- 
supranti, Jene“ 

Ji neatsakė, tik palenkė galvą jam ant peties. Jis 
švelniai paglostė jai skruostą. 

- Tu negali toliau taip daryti, - tęsė Sandenas. - 
Jei vienu metu turi du vaikinus, tai nėra meilė. O 
man jis pasirodė tikras šmikis. Jene, nebesusitikinėk 
su juo daugiau, pažadėk man. 

Jis kilstelėjo jos veidą, kad galėtų pažvelgti dukrai 
į akis. 

- Ar gali man pažadėti, kad daugiau nesusitiki- 
nėsi su Dejanu? 

— Manau, kad taip, - atsakė Jenė, kaip atrodė, 
nuoširdžiai. 

— Ir dar būtinai pažadėk man visada užrakinti 
duris. Visada. 

— Pažadu. Bet ir jums negalima čia eiti, jei prieš 
tai nepasiskambinote. 

— Gerai, - pasiduodamas sutiko Sandenas. - Bet 
šį kartą mums pasisekė, kad atėjau, nes kitaip juk taip 
ir nebūčiau sužinojęs apie Dejaną. Ir tada nebūčiau 
galėjęs tau padėti. Ar ne? 

— Aš nenoriu, kad man padėtum. 

— Aš tavo tėtis. Aš padedu tau, kai man atrodo, 
kad reikia. 

— Tai tada surask man darbą. 

- Jene, tu juk žinai, kad aš stengiuosi. Ir mama 
stengiasi. Viskas bus gerai. Tik gali šiek tiek už- 
trukti. 

Dar kiek pabuvęs su savo dukterimi ir suvalgęs 
tą rytą jau antrus pusryčius, jis turėjo ją palikti vie- 
ną. Paniuręs sėdo į automobilį, o begalinės spūstys 
Karalienės salos kelyje jam nuotaikos nė kiek ne- 
pataisė. 


ANTRADIENIO PRIEŠPIETĖ 


Galiausiai ji apsisprendė. Buvo ketinusi apie tai 
pasikalbėti su Nina, papasakoti, ko prisidirbo, ir 
paprašyti patarimo. Bet mintis pasirodė netikusi, 
su Nina galėjai kalbėtis apie paprastus dalykus: mo- 
kyklą, draugus, gandus, drabužius, vakarėlius. O iš 
rimtų dalykų ji tik pasijuokdavo. Jai neatrodė, kad 
į ką nors vertėtų rimtai gilintis, kaip ji sakydavo, 
„gromuliuoti“. Matyt, ir Elysė jai atrodė tokia pati, 
nes jos beveik visą laiką leido kartu. 

Nina paskambino, kai sužinojo apie Jeniferę, ta- 
čiau pokalbis buvo trumpas, ji turėjo tuoj pat kažkur 
bėgti. Elysė puikiai įsivaizdavo Niną, stovinčią ap- 
suptą draugų per pertraukas, kaip ji visiems guviai 
atsakinėja į klausimus apie žmogžudystę. Bet kaip 
Elysė jautėsi, išsiaiškinti ji nepajėgė. O iš istorijos 
su pinigine ji tik pasijuoks; dėl to Elysė buvo tikra. 
Bet Elysei į šį reikalą numoti ranka buvo sunku. Ji 
jautė kaltę dėl paties nusikaltimo ir gėdą dėl visų tų 
paleistuvysčių. Ar kaip tai reikėtų vadinti. 

Po didelių dvejonių ir dar vienos bemiegės nak- 
ties ji pagaliau priėmė sprendimą. Bent vieną kartą ji 
ims ir padarys vienintelį tinkamą dalyką. Tą prakeik- 
tą piniginę ji nuneš į policiją ir ten paliks, pasakys, 
kad rado ją pilną pinigų ir kad nieko nelietė. Nepavo- 
gė nė kronos. O juk ji ir nepavogė. Piniginę ji turi jau 
kelias dienas, norėjo pasiimti tuos pinigus, bet ne- 
pasiėmė, nutraukė savo kriminalinę karjerą, kol ši 

dar nespėjo prasidėti. Dabar ji ištrins savo padarytą 
kvailystę, visiems laikams išstums iš atminties. 


Su naujai atsiradusia drąsa ji įžengė į policijos sky- 
rių Hamarbio uoste. Apsidairė po didžiulę vestibiu- 
lio salę, o paskui priėjo prie registratūros. 

— Sveika, - pasakė registratorė. - Kuo galiu tau 
padėti? 

— Norėčiau atiduoti savo rastą piniginę, - atsakė 
Elysė, stengdamasi, kad jos balsas skambėtų kuo la- 
biau užtikrintai. 

- Aha, tai tada tau reikia eiti į radinių skyrių. Eik 
štai tuo koridoriumi, o paskui pasuk į dešinę. Tie- 
siog sek nuorodas. 

— Labai ačiū, - padėkojo Elysė ir pradėjo eiti nu- 
rodyta kryptimi. 

Eidama pro laiptus, ji žvilgtelėjo į viršų ir pama- 
tė pažįstamą veidą. Vienas iš vakar pas jas buvusių 
mentų, tamsusis, leidosi laiptais tiesiai link jos. Ji 
dar nespėjo nusisukti, kai ją pastebėjo ir atpažinęs 
nusišypsojo. Ką jai sakyti? Jis pasidomės, ką ji čia 
veikia, o ji juk negali pasakyti teisybės. Jis pagalvos, 
kad žmogus iš tokios šeimos kaip jos rastus pinigus 
palieka sau. 

- Labas, Elyse, - pasisveikino Hamadas ir ištie- 
sė jai ranką, tarsi jie būtų susipažinę per verslo rei- 
kalus. 

Ji paspaudė jam ranką, tikėdamasi, kad kai atsa- 
kė į jo šypseną, jos netikrumas nekrito į akis. 

— Kas slegia tavo širdį? - pasiteiravo jis. 

Jis, aišku, manė, kad ji norėjo kreiptis į jį arba jo 
kolegą. Ji neišspaudė nė žodelio. 

- Ar norėtum ką papasakoti? Gal prisiminei ką 
nors, apie ką mums derėtų žinoti? 

- Aš... Aš tik norėjau sužinoti, kaip jums seka- 

si, - išlemeno ji. 

- Darome, ką galime, - pasakė Hamadas. - Nu- 
eikime valandėlei į mano kabinetą, pasikalbėsime, 
gerai? 

Jis uždėjo jai ant peties ranką ir Elysei atrodė, tarsi 
jis stumtų ją ten, kur ji anaiptol nebuvo pasiruošu- 
si eiti. Bet dabar kelio atgal nebeliko. Dabar jai te- 
ko daryti kaip liepiamai, taigi ji nusekė jam įkandin 
laiptais į viršų ir koridoriumi, kol priėjo kabinetą. 
Jis parodė jai kėdę ir ji prisėdo. Pats įsitaisė prie 
stengėsi atrodyti draugiškas. 

— Gal ko norėtum? - pasiteiravo jis. - Kavos, ar- 
batos? 

Ji papurtė galvą, tenorėjo eiti iš ten. Kuo greičiau, 
tuo geriau. 

- Ar neini į mokyklą? 

- Šiuo metu neturiu jėgų, - atsakė ji. - Man visa 
tai šiek tiek sudėtinga. 

Taip ir buvo, kaip ji sakė, bet ne ta prasme, kaip 
jis manė. 

— Suprantu, - pasakė policininkas. - Turės praei- 
ti kiek laiko, kol viskas vėl sugrįš į senąsias vėžes. 
Bet vis dėlto į mokyklą eiti tau būtų gerai, galėtum 
galvoti apie ką kita. Bendrauti su žmonėmis. 

Ir tas atjaučiantis žvilgsnis - kaip ji juo bjaurėjo- 
si. Ji atpažino žvilgsnį, nes buvo mačiusi taip Žvel- 
giant kai kuriuos mokytojus, mokyklos felčerę, auk- 
lėtoją. Ji neprašė užuojautos, bet kai kurie žmonės 
nesugebėjo į ją žiūrėti kitaip. Tas žvilgsnis buvo kaž- 
kuo nemalonus: policininkas norėjo ją perprasti, 
pažadinti joje kažką menko ir silpno, ko ji neturėjo. 
Jis norėjo priversti ją verkti, ko ji niekada nedaryda- 
vo, kad paskui galėtų kastis vidun, godžiai taršyti jos 
sunkią vaikystę. Mergaitę nukrėtė šiurpas, o kad ne- 


228 


simatytų, ji pasimuistė kėdėje. Elysė nenorėjo, kad į 
ją žvelgtų kaip į auką, ji privalo priversti tą vyrą žiūrė- 
ti į ją kitaip: kaip į suaugusią, kuriai nereikia jo švel- 
naus kaip aksomas balso ir gailestingų žvilgsnių. 

— Kaip sekasi? Ar pagavote žudiką? - paklausė ji 
kiek griežtesniu tonu, nei buvo ketinusi. 

Jis ištiesino nugarą ir suglaudė abiejų rankų pirš- 
tų galiukus. 

— Ne, - atsakė jis. - Dar ne. Bet pagausime. Mums 
reikia apklausti daugybę žmonių, galbūt šimtus, o tai 
gali užtrukti, bet mes jį pagausime. 

- Jį?.. 

— Taip, mes manome, kad tai vyras. Kad galėtum 
plikomis rankomis pasmaugti kitą žmogų, turi būti 
stiprus. 

Jis kelias akimirkas tylėdamas patyrinėjo ją, ma- 
tyt, norėjo sulaukti reakcijos, bet to malonumo ji 
jam suteikti neketino. 

- Tai tu nieko daugiau neprisiminei? - tęsė jis. — 
Nieko, ką dar norėtum papasakoti? Gal Jeniferė tu- 
rėjo priešų? Gal ji iškrėtė kokią baisią kvailystę, už 
kurią kas nors ją privertė sumokėti? 

Ji pagalvojo, kad Jeniferė tai jau tikrai kvailys- 
čių nekrėsdavo. Jeniferė žinojo, ką galima daryti ir 
ko negalima, niekada neperžengdavo ribos. Ji visada 
būdavo teisi, niekada ne per daug, niekada ne per 
mažai. 

— Ne, man niekas neateina į galvą, - pasakė 
Elysė. - Aš tik norėjau išgirsti, ar jums pavyko pa- 
sistūmėti į priekį. 

— Mes judame į priekį, - pasakė Hamadas. - Visą 
laiką, bet galbūt ne taip greitai, kaip mums norėtųsi. 

- Tai aš tada jau eisiu, - pasakė Elysė, kildama 
nuo kėdės. 

— Nedvejok: skambink ar užsuk pas mus, jei tik 

norėsi ką papasakoti ar šiaip pasišnekėti. 

„Norėsiu  pasišnekėti, - pagalvojo Elysė. - Aš 
nenoriu kalbėtis su tavim, tu bjaurus saldžiažo- 
džiautojau...“ 

Galų gale ji išėjo iš kabineto. Grįžo koridoriu- 
mi ir nulipo laiptais. Prieš pasukdama į radinių sky- 
rių, dirstelėjo per petį, norėdama įsitikinti, kad jos 
jau netyko daugiau nemalonių staigmenų. Įteikė pi- 
niginę anonimiškai, pasakė, kad neprisimena, kur ją 
rado. 

Pajuto lengvą šiurpuliuką, kai jai išeinant už nu- 
garos užsidarė policijos skyriaus durys, tada sparčiai 
patraukė link Tvirtovės muitinės. 


X X X 


Jeniferės klasės draugų ir mokytojų nuotaika 
buvo slogi. Patalpoje, kur jis susitiko su klase ir jų 
auklėtoja, buvo pastatyta įrėminta Jeniferės nuo- 
trauka ir uždegta žvakutė. Graži gėlių puokštė teikė 
kompozicijai dar daugiau šilumos ir Šiobergas nesu- 
silaikė nepagalvojęs, ar per visą savo gyvenimą Jeni- 
ferė kada nors buvo gavusi gėlių. 

Šiandiena, kaip ir vakar diena, buvo skirta ap- 
tarimams ir pokalbiams, o ne dalykams, kurie bu- 
vo numatyti pagal tvarkaraštį, kas, Šiobergo įsi- 
vaizdavimu, buvo ne menkiau naudinga nei įpras- 
tos pamokos. Pasakęs keletą žodžių visai klasei, jis 
paskyrė po porą minučių kiekvienam atskirai ir visų 
pasakojimai sutapo: Jeniferė Juhanson buvo mėgs- 
tama ir kažin kokiu stebėtinu būdu sugebėdavo 
duoti toną, pati pernelyg nesusireikšmindama. O 
klausimas apie galimą grėsmę jai visiems pasirodė 
visiškai kvailas. 

Tos pačios nuomonės buvo ir Jeniferės mokyto- 
jai, su kuriais jis tą priešpietę turėjo progos susitik- 
ti. Be to, jie minėjo, kad ji buvusi pakankamai gabi, 
kad moksluose pasiektų puikių rezultatų, ir kad ji 
visai neturėjo motyvacijos ko nors siekti. Tai nė kiek 
nenustebino Šiobergo, o auklėtojos pasakojimas tik 
sustiprino jo jau anksčiau įsivaizduotą Jeniferės pa- 
veikslą. 


ANTRADIENIS, DIENOS VIDURYS 


Šiuo metu Šiobergas buvo grįžęs į Ostjotos gatvę, 
ką tik jis baigė gana neįdomią geraširdžio prekiau- 
tojo baldais iš Bolstos apklausą; šio vyro vienintelis 
tikslas kelionėje buvo kiek pasilinksminti, jis įvardijo 
tai kaip „prasivėdinimą “. Visa tai jam pavyko įvyk- 
dyti taip sėkmingai, kad netgi galėjo duoti vienos 
moters pakeleivės adresą ir telefono numerį. Jis už- 
tikrino, kad ji galės patvirtinti, jog trečią valandą 
nakties jis tikrai nesibastė po keltą, žudydamas jau- 
nas merginas. 

Tą pačią akimirką, kai ką tik išsiskyręs penkias- 
dešimt aštuonerių vyras uždarė kabineto duris, 
paskambino policijos viršininkas ir pasiūlė pastip- 
rinimą - žmogiškųjų išteklių. Paprastai vadovybė 
tokio tipo pasiūlymais nesišvaistydavo, o Šiobergas 
visada stengdavosi atlikti darbą tenkindamasis tu- 
rimais darbuotojais. Čia svarbiausia buvo pasiti- 
kėjimas. Jo nedomino, ką bylos tyrime koks nors 
jam nepažįstamas talentas mano apie įtariamo nu- 
sikaltėlio kandidatūros tinkamumą. Papildomi dar- 
buotojai turėjo tendenciją arba vykdyti pernelyg 
daug darbo užduočių, arba visai nieko nenuveikti. 
Šiobergui nebuvo sudėtinga perduoti atsakomybę 
kitiems, bet jis nebuvo pasiruošęs prarasti tyrimo 
kontrolės, kad pagreitintų procesą. 

- Ačiū, ne, - trumpai atsakė jis. - Jei prireiks, pra- 
nešiu. - Tačiau, - toptelėjo Šiobergui, - žinau, kad 

Lotei tikrai praverstų pagalba tvarkant kai kuriuos 
nesudėtingus reikalus. Sandeno dukra yra nežymiai 
protiškai atsilikusi ir ieško darbo. Suteikite jai progą. 

Kitame laido gale policijos viršininkas sumur- 
mėjo kažką nesuprantamo ir pakeitė pokalbio temą. 

— O kaip Baltųjų kalnų byla? - pasiteiravo jis. - Ar 
juda į priekį? 

Koks jis greitas, pamanė Šiobergas. Vienas daly- 
kas, kad Branto nedžiugina su personalu susiję klau- 
simai, bet juk jo susidomėjimas Jeniferės Juhanson 
nužudymu irgi tetruko pusę minutės. Nebuvo už- 
duota įžvalgių tikslinančių klausimų, kurie būtų 
galėję nukreipti Šiobergo mintis perspektyvia 
kryptimi, nebuvo pasiūlyta, kokių priemonių de- 
rėtų imtis. Šiobergo nuomone, Rolandas Brantas 
geriausiu atveju buvo nekompetentingas popieriaus 
vartotojas. Atrodė, kad jis didžiąją dalį laiko kažką 
vaidina ir dedasi svarbus. Iš tikrųjų tai buvo ir gerai, 
ir blogai. Juk galima tarti, kad jis pasikliauja Šiobergo 
sugebėjimu vadovauti bylų tyrimams, ir neabejotinai 
puiku, kai policijos viršininkas nemina ant kulnų. 

- Apie tai tau reikėtų pakalbėti su Vestman, - 
atsakė Siobergas, - bet ir ten padėtis daugmaž tokia 
pati. 

— Būtent, aš kaip tik apie tai ir norėjau su tavim 
pasikalbėti, - tęsė Brantas. - Kaipgi tai Vestman iš 
tikrųjų sekasi dirbti? 

„Iš tikrųjų?“ Šiobergas pastatė ausis. Ko gi Bran- 
tas nori? 

- Puikiai, - greitai atsakė Šiobergas. - Petra Vest- 
man visada dirba tikrai puikiai. Nes kitu atveju aš 
nebūčiau jai patikėjęs atsakomybės už bylos tyri- 
mą. Be to, ji dažniausiai lieka darbe ilgiau nei kiti, 
todėl tikėtina, kad tyrimas juda pirmyn greičiau nei 
tuo atveju, jei būtų kieno kito žinioje. Pavyzdžiui, 

mano, - pridūrė jis juokdamasis, kad sušvelnintų 
įtampą, kurią instinktyviai pajuto srūvančią sau į 
ausį. 

Brantas juokėsi kartu su juo. Kaip juokiamasi 
„tarp mūsų, vyrų“, pamanė Šiobergas, kuris su po- 
licijos viršininku neketino plėtoti tokio pobūdžio 
santykių. 

— Bet man atrodo, kad ji sukelia tam tikrą nepa- 
stovumo įspūdį, o ar tau taip neatrodo? 

- Iškart pasakysiu, kad man taip neatrodo, - 
šiurkščiai atsakė Šiobergas. 

„Tik ne tokiu tonu, - pasakė jis pats sau. - Nesipyk 
su policijos viršininku dėl kažin kokio kvailo nesu- 
sipratimo.“ 

— O tas interviu vakar, - tęsė Brantas. - Laikraš- 
tyje „Aftonbladet... 

—- Mano nuomone, ji pakalbėjo kuo puikiau- 
siai, - nutraukė jį Šiobergas, tačiau dabar jau kiek 
draugiškesniu tonu. 

— Nežinau, nežinau. Pasakyčiau, kad jos iškalba 
neypatinga. Jei patikėtum jos žodžiais, galėtum pa- 
manyti, kad policija prastai dirba savo darbą. O tu 
gi žinai, Koni, ką aš manau apie netinkamą policijos 
įvaizdį. 

- Visiškai aišku, kad šį rakursą pasirinko būtent 
žurnalistė. Be jokių abejonių, Petros žodžiai skam- 
bėjo visai kitaip. 

— Tu ja pasitiki? 

— Absoliučiai, - atvirai atsakė Konis. 

— Tada norėčiau, kad susipažintum su elektroni- 
niu laišku, kurį gavau iš jos prieš keletą dienų, - išta- 
rė Brantas balsu, kuris, neabejojo Šiobergas, skambė- 
jo piktdžiugiškai. - Aš tau jį tuoj persiųsiu. 

Įjungdamas ekraną, Šiobergas jautė, kaip jo del- 
nai pradeda prakaituoti. Ką gi, po galais, Petra būtų 

galėjusi iškrėsti? Pašto dėžutė sutilindžiavo ir Šio- 
bergas, kad atidarytų Branto atsiųstą laišką, du sy- 
kius spragtelėjo pele. Pirmiausiai jis patikrino, kas 
siuntėjas ir kada buvo sukurtas persiųstasis laiškas. 
Siuntėja buvo Petra, dėl to dalyko abejonių nekilo. 
O laiškas išsiųstas praėjusios savaitės penktadienį 
23 valandą 58 minutės. Tai pastebėjęs, Šiobergas 
ėmė dar labiau nerimauti. Tai neginčytinai buvo 
toks laikas, kai priimami galbūt ne patys išmintin- 
giausi sprendimai. 

Jis giliai įkvėpė, nukreipė žvilgsnį į žinutės lau- 
kelį ir perskaitė tekstą. Atrodė neįtikėtina, kad jį bū- 
tų parašiusi Petra. Bet, kaip matyti, parašė. Brantas 
sėdėjo kitame laido gale, tylėjo ir aiškiai laukė re- 
akcijos. Netaręs nė žodžio, Šiobetgas atidarė pri- 
kabintąjį dokumentą ir žiūrėjo į jį kokias tris sekun- 
des, kol jo akys ėmė suvokti, ką regi. Paskui kuo 
skubiau uždarė dokumentą ir giliai atsiduso. 

— Nagi? - ragelyje jis išgirdo pilną lūkesčių Bran- 
to balsą. 

— Aš... Aš nežinau, ką turėčiau sakyti, - sumik- 
čiojo Šiobergas. - Aš netikiu savo akimis. 

— Tai jau tikrai neaišku, ką galvoti, - sutiko su juo 
policijos viršininkas. 

— O ar ji apskritai buvo pastate, kai buvo išsiųs- 
tas laiškas? - toptelėjo Šiobergui. - Mums reikia tai 
išsiaiškinti. Juk ir kas kitas galėjo... 

— Aš jau išsiaiškinau, - pertraukė Brantas. - Pri- 
eigos kortelių skaitytuvo žurnale užfiksuota, kad ji 
įėjo 23.44 ir išėjo iš pastato 00.06. 

Šiobergas nusišluostė delnus į kelnių klešnes, dar 
kartą atsiduso ir išjungė ekraną. Jis nepajėgė žiūrėti į 
tą baisybę. 

- Aš pakalbėsiu suja, - pavargęs pasakė jis. - Pra- 
nešiu, kai visa tai išsiaiškinsiu. 

Šiandieną oras nebebuvo toks gražus, bet vis dar 
palyginti šiltas, ir neatrodė, kad lis. Iki pietų ji spė- 
jo apžiūrėti gyvenamuosius namus prie kolektyvinių 
sodų Longholmene, o tai užtruko ilgiau, nei būtų 
buvę galima pamanyti. Iš dalies ją apsunkino ilgas 
kelias, kurį reikėjo nueiti pėsčiomis, o iš dalies, ir 
labiausiai, pats apžiūrinėjimo procesas. Barbru turė- 
jo prieiti prie kiekvieno namo, iš kurio būtų galima 
bent kiek matyti kolektyvinių sodų vasarnamius, o 
tada įvertinti, ar iš kurio nors iš butų tame name tas 
vaizdas iš tikrųjų matėsi. 

Paaiškėjo, kad ieškoti Bergmano lentelėse su 
gyventojų pavardėmis kiekvienoje laiptinėje - gana 
kruopštus darbas. Kartais iš išorinės lauko durų 
pusės lentelės nesimatydavo. Tada Barbru tekdavo 
laukti, kol kas nors pasirodys, arba skambinti te- 
lefonspyne, kad įleistų vidun. Tie, kuriuos rasdavo 
namie, paprastai nebūdavo linkę atidaryti jai du- 
rų, bet ji apsimesdavo, kad yra laiškanešė ir kad 
stringa kodas. Pasitaikydavo, kad iš lauko lentelę su 
pavardėmis matydavo, bet tekstas būdavo per smul- 
kus ir ji neįskaitydavo. Todėl, kad išspręstų bent šią 
problemą, šiandieną ji buvo pasiėmusi žiūroną. 

O ar senasis kalėjimo pastatas, pastatytas 1840- 
aisiais, galėjo mažos mergaitės akyse atrodyti kaip 
pilis? Tai buvo tikrai įmanoma, bet ji niekur nerado 
namo, iš kurio matytųsi ir kolektyvinių sodų bendri- 
ja, ir „pilis, ir dar kad vieno iš gyventojų pavardė 
būtų Bergmanas. Kai įveikė Longholmeną, jai taip 
pavargo kojos ir ji taip išalko, kad buvo priversta 
papietauti, nors Siodermalme jai liko aplankyti tik 
vieną kolektyvinių sodų bendriją. Dabar moteris 
pasuko link paskutinio tikslo šiame miesto rajone: 

Vaikų Pievos kolektyvinių sodų prie Baltųjų kalnų 
parko. 

Ji suvokė, kad anksčiau ar vėliau bus priversta 
pradėti važinėti viešuoju transportu. Buvo svarsčiusi, 
ar nevertėtų kolektyvinius sodus apvažiuoti tak- 
si, bet pripažino, kad iš tikrųjų jai tai buvo neįma- 
noma finansiškai. Iš jos mažytės pensijos tokioms 
papildomoms išlaidoms pinigų neliko, ir vien tik 
nuo minties, kaip jai teks skubintis, kai, pavyzdžiui, 
apžiūrinės laiptines, tiksint taksometrui, ją visą iš- 
pildavo šaltas prakaitas. O dviračio ji neturėjo. Va- 
žinėtis dviračiu tarp ūmių Stokholmo automobilių 
vairuotojų nebuvo tinkamas užsiėmimas septynias- 
dešimt dvejų moteriai. Pagal dabartinį planą ji turė- 
jo kiek įmanoma daugiau vaikščioti pėsčiomis ir, 
esant reikalui, važiuoti autobusu arba metro. 


Moters galvoje aidėjo mažosios mergaitės švel- 
nus balselis. Kaip gražiai ji šnekėjo! Ji kalbėjo švariai 
ir puikiausiai reiškė mintis. Be abejonės, ji buvo ga- 
bus vaikutis. Sumani. Sugebėjo savimi pasirūpinti, 
išalkusi susirasti maisto. Bet nežinojo savo pavardės. 
Ji nesugebėjo pasakyti, kiek jai metų ir kur gyvena. 
Kaip galima palikti tokį mažą vaiką vieną namuose? 
Tiesiog neįmanoma. Hana tebuvo maža neklaužada, 
vaikas, turintis labai lakią vaizduotę. Mergaitė rado 
telefoną, ėmė spaudyti mygtukus ir išdykaudama 
surinko numerį, vos tik tėvai nusisuko. Taip turėjo 
būti. Visa kita atrodė visiškai neįmanoma. Ką gi, 
tiesą sakant, Barbru veikia? Dėl trejų metų mergai- 
tės išdaigos laksto po visą Švediją. Tikra beprotystė. 
Bet taip jau būna su ta intuicija. Intuicija jai kuždėjo 
visiškai ką kita. 

Barbru visas kūnas tirpo, nuo vaikščiojimo ėmė 

skaudėti blauzdas. Ji buvo pratusi nueiti pėsčiomis 
ilgus atstumus, bet vakar išvaikščiojo beveik septy- 
nias valandas, tik su trumpomis pertraukėlėmis, o 
tai buvo daugiau, nei įprasta jai ir jos draugėms. Bet 
vis dėlto Barbru nesijautė patenkinta nuveiktu dar- 
bu. Būtų buvę puiku, jei per vakar dieną būtų apžiū- 
rėjusi visą Siodermalmą. Bet ką padarysi. Sukdama 
iš Jotos gatvės į Valstiečių gatvę, ji kiek pagreitino 
žingsnį. 


X X X 


— Kelintą valandą turi ateiti kitas žmogus? - pa- 
klausė Hamadas. 

— Tuoj pažiūrėsim... Pusę antros, na taip, - atsa- 
kė Lotė ir atsigręžė į jį. 

Jai už nugaros ant skelbimų lentos smeigtukais 
buvo prismaigyta daugybė atvirukų: juose visuose 
pavaizduoti įvairių veislių šunys. Tačiau tarp atviru- 
kų buvo įsimaišiusių ir rimtų dokumentų, pavyz- 
džiui, Lotės jam parengtas sąrašas su pavardėmis ir 
laiku. Su keletu pokalbių jis jau buvo susitvarkęs, bet 
nė vienas iš jų nieko nedavė. 

— Klausyk, o ta panelė, su kuria pirmiau kalbė- 
jai, - ar ji tavo pažįstama? - smalsiai paklausė Lotė. 

— Kokia panelė? 

— Ta keturiolikinė, daili blondinė... Tu nusivedei 
ją į viršų, į savo kabinetą. 

— Na taip, Elysė. Ji susijusi su viena iš mūsų ti- 
riamų bylų. 

— O apie ką jūs kalbėjotės? 

— Apie jos seserį. Tai ją nužudė į Suomiją plau- 
kiančiame kelte. Kodėl tu klausi? 

— Tik smalsu, - atkirto Lotė. - Man buvo įdomu, 

iš kur jūs vienas kitą pažįstate, ir viskas. 

Hamadas nepasitenkino atsakymu. 

- Pala pala. Negi tu manai, kad aš?.. Ketu- 
riolikinę? 

- Betgi, Jamali! Aišku, kad aš nemanau! O dar 
suaugęs vyras... 

Hamadas pavartė akis ir buvo beeinąs, kai staiga 
Lotė apie kažką pagalvojo. 

- Bet klausyk... - kreipėsi ji į jo nugarą. 

Jis sustojo ir vėl atsigręžė į ją. 

— Taip? 

- Ar tują buvai pakvietęs? 

— Ne, - atsakė Hamadas. - Ji tik norėjo paklaus- 
ti, kaip mums sekasi. 

- Bet ji juk ne todėl čia buvo atėjusi... 

Žengęs kelis žingsnius, jis grįžo prie registratū- 
ros ir ištarė: 

- Aš manyčiau, kad todėl. Ką tu nori pasakyti? 

Lotė pažvelgė į jį, pati nustebusi savo galimu at- 
radimu. 

— Man ji pasakė, kad rado piniginę. Ji teiravosi ra- 
dinių skyriaus. 

Hamadas nebežinojo, ką jam ir manyti. Visų pir- 
ma jis tiesiog pagalvojo, kad ji rado piniginę, o tai 
juk nieko keista. Bet kai paskui suvokė, kad Elysė 
Juhanson jam melavo, visą reikalą išvydo kitoje 
šviesoje. Ji jam nė žodžiu neužsiminė apie kokią 
nors piniginę. Tiesą sakant, kaipgi viskas įvyko, kai 
jie susitiko vestibiulyje prie laiptų? Na taip, ji juk iš 
esmės pasakė, kad buvo atėjusi norėdama pamatyti 
jį, ir neminėjo nei piniginės, nei radinių skyriaus. 
Žinoma, ji atrodė šiek tiek sunerimusi, bet, kita 
vertus, jis juk nieko kito ir nesitikėjo. Taigi mergaitė 
atėjo čia, norėdama atiduoti rastą piniginę, bet apie 
tai melavo. Ką tai galėjo reikšti? Hamadas suprato, 

kad tai galėjo reikšti du dalykus. Elysė buvo radusi 
piniginę, bet numanė, kad jis tuo nepatikės. Arba — 
labiausiai tikėtina - piniginė pateko į jos rankas kitu 
būdu, o paskui Elysė apsigalvojo. 

— Ačiū, Lote! - sušuko jis, bėgdamas į radinių 
skyrių. - Tu - tikras auksas! 


— O taip, ją atnešė jauna mergaitė, - suradęs 
piniginę, patvirtino Ivarsonas radinių skyriuje. - 
Mergaitė sakė, kad ją rado. Neprisiminė kur. Bet aš 
nemanau, kad ji rado tą daiktą, nes paprastai tokiais 
atvejais žmonės mums palieka savo pavardę ir adre- 
są. Tokiame amžiuje radybų neatsisakoma. O be to, 
viduje yra daug pinigų. Matyt, jai žemė po kojomis 
pradėjo degti. 

— Ar suradote savininką? - pasiteiravo Hamadas. 

— Ne, jam dar nepranešta. 

— Gerai. Aš ir nenoriu, kad praneštumėte. Kol kas 
šiuo reikalu pasirūpinsiu aš. 

Jis leidosi pustekinis laiptais į viršų, paskui į savo 
kabinetą. Atsisėdo prie rašomojo stalo ir prieš save 
pasidėjo piniginę, nedidelį ploną daiktą, pritaikytą 
užpakalinei kelnių kišenei, juodos odos imitacija be 
skyrelio monetoms. Banknotams skirtame skyrelyje 
jis rado tris tūkstančius kronų. Daug pinigų ketu- 
riolikmetei. Elysei turėjo būti sunku jų atsisakyti, 
pagalvojo jis. Piniginė turėjo šešis dėklus kortelėms, 
bet kortelių buvo tik penkios: ligoninės kortelė, „Icos“ 
ir „Coop parduotuvių kortelės, vaizdo įrašų nuomos 
salonų tinklo nario kortelė ir vairuotojo pažymėji- 
mas. Siorenas Andersonas, gimęs 1954 metais, spok- 
sojo į Hamadą niekuo nesakančiu žvilgsniu. Vyras 
atrodė visai paprastai, tik kiek susivėlęs. 

- Vienintelis dalykas, kuriuo mes galime vado- 
vautis, yra tai, kad egzistuoja vyresnioji sesutė, - 
pripažino Petra Vestman nusiminusi. 

— O todėl dar liūdniau, - pasakė Sandenas. 

— Taip, ir tikriausiai jai bus sunkiau negu berniu- 
kui augti be mamos. Jis taip ir neprisimins, kad tu- 
rėjo mamą. 

Petra ir Sandenas greitai ir ganėtinai nesveikai 
kartu pavalgė makdonalde Jotos gatvėje. Paprastai 
bent jau Sandenas stengdavosi per pietus kokią va- 
landėlę pailsėti, bet dabar jie turėjo labai mažai lai- 
ko, o vis dėlto norėjo susitikti ir aptarti padėtį. Jie 
sėdėjo strategiškai įsitaisę viename salės kampe, iš 
gatvės pusės, ir tyliai kalbėjosi. 

— Ar šiandieną kalbėjai su ligonine? Kaip jaučiasi 
vaikis? - pasidomėjo Sandenas. 

- Jis išgyvens, - atsakė Petra. - Kad tik pakanka- 
mai maitintųsi ir atsikratytų tų streptokokų. Bet kur, 
dėl Dievo meilės, yra kiti tos šeimos nariai? Keturias 
dienas niekas nepasigenda nei berniuko, nei jo ma- 
mos. Rytoj turime įdėti nuotraukas į laikraščius, nie- 
ko nepadarysi. Jau apėjome visas vaikų poliklinikas 
centre. Beliko kelios sergančios arba atostogaujan- 
čios vaikų slaugytojos, kurias turime aplankyti na- 
mie. O tai užima be galo daug laiko. 

— O mes pasibeldėme iš esmės į kiekvienas duris 
trijų šimtų metrų atstumu nuo radinio vietos. Ten ir- 
gi tas pats dalykas: tie, kurie neatidaro arba neatsako 
į telefono skambutį, tampa kliūtimi bylos tyrimui. 

- Įsivaizduok tik, kad šiame mieste žmogus gali 
būti toks anonimiškas, - atsiduso Petra. 

— Tai manęs nė trupučio nestebina. Keisčiau tai, 
kad nė gyva dvasia nieko nematė, - sumurmėjo San- 

denas. 

— Tuo paros metu toje vietoje praeina tikrai ne- 
daug žmonių. Vidurnaktį rugsėjo mėnesį ten tamsu, 
nors į akį durk, o vieta prastai apšviesta. Be to, viskas 
turėjo vykti baisiai greitai. Pats įsivaizduok: jis artė- 
ja prie jos didžiuliu greičiu. Tamsu, tikriausiai jis 
moters nemato, o kai pamato - per vėlu. Ji bloškiasi 
galva tiesiai į medį, vežimėlio lopšelis lekia į krūmus, 
ratai į kitą pusę. Jis sustabdo automobilį, šoka lauk 
pažiūrėti, kas įvyko, ir randa ją negyvą. Pajunta pani- 
ką ir nutaria paslėpti kūną. Tada pastebi smėlio dėžę 
ir nutempia ten kūną, tai netoli. Įverčia moterį į dė- 
žę, dėl vienos ar kitos priežasties sumano iškraustyti 
jos kišenes - kad paslėptų savo pėdsakus, apsunkintų 
policijos darbą ar dar dėl ko nors. Tada jis bėga atgal į 
automobilį ir nuvažiuoja. Visa tai trunka mažiau nei 
dvi minutes, rekonstrukcija tai patvirtins. 

- Tu užmiršti berniuką, - manė Sandenas. 

- Vairuotojas, be abejo, jo net ir nepastebėjo. 
Manau, kad vežimėlio lopšelis atsidūrė krūmuose 
dėl susidūrimo, o važiuoklė nukrito ar nuriedėjo kiek 
toliau. Vėliau kas nors iš praeivių pastebėjo ant žolės 
ratus ir nustūmė juos į aikštelę. 

- Arba kas nors galėjo suvažinėti ją tyčia, - pa- 
siūlė Sandenas. - Pavyzdžiui, kūdikio tėvas. Galbūt 
jie bylinėjosi dėl vaikų globos ir jis ja atsikratė. 

— Tuo metu, kai ji vežimėliu vežė sūnų? 

Petra kalbėjo skeptiškai. 

— Galbūt kiekvienas vaikas turėjo savo tėvą. Gal- 
būt jis buvo tik dukters tėvas. 

— Tu pats tuo netiki. 

- Visiškai teisingai, - prisipažino Sandenas. - Šią 
popietę aš apeisiu slaugytojas, kurios dėl ligos guli 
savo namuose šiauriniuose ir vakariniuose priemies- 
čiuose, o tu aplankysi likusias. 

— Gerai, - pasakė Petra. - Rytoj įdėsime nuo- 
traukas į laikraščius, o aš naktį pabandysiu surengti 
rekonstrukciją Baltųjų kalnų parke. Pasikalbėsiu su 
Koniu, išsiaiškinsiu, ar jis neturi naujų minčių. 

— Manyčiau, kad ir jis dirba, nesudėdamas rankų. 

— Nemačiau jo nuo sekmadienio. 

— Ir aš, mes prasilenkiame. O Einaras - kaip koks 
voras voratinklyje, - pasakė Sandenas, kreivai šyp- 
sodamasis. 

Petra dusliai nusijuokė ir apsimetė, kad ją purto. 

— O vis dėlto jis padaro tai, ką turi padaryti, - pa- 
sakė Sandenas, bandydamas sušvelninti savo žodžius. 

— Bet be reikalo nė piršto nepajudins. 

— Būna ir kur kas prasčiau. 

- Žinau, bet aš net nedrįstu kaip reikiant įkinkyti 
jo į darbą. 

— Tau reikia to išmokti, jei nori ko pasiekti. 

- Kaip žmogus gali būti toks surūgęs ir pagie- 
žingas? 

- O ką mes žinome, kaip jis jaučiasi, kokios jo 
elgesio priežastys? - filosofavo Sandenas. - Jei žino- 
tume, ką jis patyręs, galbūt mes žavėtumės to vyriš- 
kio teigiamu požiūriu į gyvenimą. Viskas yra ne taip, 
kaip mums atrodo, mieloji Petra. 

Jie surinko nuo mėsainių likusius popierius ir su- 
krovė ant vieno padėklo, ir jį Sandenas pastatė ant 
perpildytos šiukšlių dėžės. Iš restorano jiedu išėjo 
kartu. Kai tik įžengė į Jotos gatvę, suskambėjo Petros 
telefonas. Ji išsiėmė aparatą iš kišenės ir užmetė akį į 
ekraną: „Slaptas numeris.“ 

- Šiobergas, - nutarė ji. - Susiskambinsim, Jensai. 

Sandenas nuėjo pavargusio žmogaus eigastimi. Jo 
rankos mostas galėjo reikšti, kad tikriausiai nori at- 
sisveikinti. 

— Sveikas, Koni, aš kaip tik ketinau tau skambinti. 

— Manau, kad būtų geriausiai, jeigu kaipmat pas 
mane užeitum. 

— Dabar iškart? 

— Ne, bet šią popietę. Mums reikia pasikalbėti. 

Nejaugi ji išgirdo atodūsį? Šiobergo balsas skam- 
bėjo ne taip kaip paprastai. Tonui trūko... širdin- 
gumo. 

- Aš atvyksiu, kai tik galėsiu, - pasakė Petra. - 
Aš... 

— Pasistenk. 

Beasmeniškai. Dusliai. 

- Ir aš turiu su tavimi pasikalbėti. 

- Mm. 

Kaip asiliukas Nulėpausis, pamanė Petra. Jis kal- 
ba kaip asiliukas Nulėpausis. 

- Iki pasimatymo, - pasakė ji. 

- Iki, - pasakė Šiobergas. 

Kai baigė pokalbį, Petrai sutraukė skrandį. 


X X X 


— Tai ko tau iš tikrųjų reikėjo? - kvotė Hamadas. 

Jis sėdėjo prispaudęs telefono ragelį tarp smakro 
ir peties ir bandė atplėšti pakelį cukraus, kuriuo ke- 
tino pasisaldyti kavą. 

— Ką? - bukai ištarė Elysė. 

— Kai buvai čia ir kalbėjai su manimi. Dėl kokio 
reikalo buvai atėjusi? 

Jis norėjo suteikti jai progą pasakyti tiesą. Mer- 
gaitės buvo gaila. Jai, be abejo, atrodė, kad kalbėti su 
policininkais nemalonu, ir ji dėl to nervinosi. Ha- 
madas tikrai neketino išmušti jos iš pusiausvyros, ta- 
čiau norėjo girdėti mergaitę, kalbančią tiesą. 

— Aš tik norėjau išsiaiškinti, ar jūs žinote, kas tai 

padarė, - atsakė ji neįtikinamai. 

Hamadas pagaliau atplėšė vieną pakelio kampelį 
ir išbėrė cukrų į kavą. 

— Bet ne vien dėl to, ar ne? 

Tai buvo užuomina, kad jis žino. Jeigu neužkibs 
už šito jauko, tada ji - idiotė. Jis maišė kavą puodely- 
je mažyčiu plastikiniu šaukštuku. Ji neatsakė. 

- Elyse, aš esu policininkas. Jei užduodu tau klau- 
simą, tu privalai atsakyti. 

Jis gailėjosi, kad, užuot skambinęs, nenuėjo su ja 
susitikti. Šį momentą jis būtų norėjęs pamatyti, kaip 
ji reaguoja. 

— Aš norėjau pasikalbėti su jumis arba tuo kitu, - 
tepasakė ji. 

- Ir tai buvo vienintelė priežastis, dėl kurios tu 
šiandieną užėjai į policijos skyrių? 

— Taip. 

- Tai, pasibaigus mūsų trumpam pokalbiui, tu 
ėjai tiesiai namo? 

- Taip, ėjau namo. 

- Elyse, aš žinau, kad tu į radinių skyrių nunešei 
piniginę. Kodėl tu man apie tai nieko nepasakoji? 

— Mat kaip, tai čia tas reikalas. Aš net nepagalvo- 
jau. Juk tai su Jenifere ir nesusiję, - pasakė Elysė abe- 
jingu tonu. 

- Tai sprendi ne tu, - griežtai pasakė Hamadas. — 
Tavo sesuo nužudyta ir mes stengiamės ištirti šitą 
bylą. O jeigu tu man meluosi ar ką nors nuo manęs 
slėpsi, kaip man žinoti, ar sakai tiesą? 

— Aš nenorėjau meluoti. Aš tiktai apie tai nepa- 
galvojau. 

— Ojuk tu ir toliau meluoji. Manęs neapgausi. Aš 
suteikiau tau daug galimybių papasakoti, kaip yra 
iš tikrųjų, bet tu jomis nepasinaudojai. Dabar klok 
man apie piniginę. 


Ragelyje buvo tylu. Hamadas neketino leisti jai iš- 
sisukti. Jis išgėrė gurkšnį kavos ir atkakliai laukė, kol 
ji prabils. 

— Ką čia pasakoti? - galop pasakė ji. - Aš radau 
piniginę mieste ir atnešiau ją į policiją. Argi ne taip 
turėčiau elgtis? 

— Kur tu ją radai? 

— Ašjuk jau sakiau, mieste. Nežinau tos gatvės pa- 
vadinimo. 

— Kada radai? 

- Prieš kelias dienas. Manau, kad tai buvo užva- 
kar. 

— O atnešei ją tiktai šiandieną? Galbūt svarstei, ar 
tau nevertėtų pinigų pasilikti? - be užuolankų pa- 
klausė Hamadas. 

Kelias akimirkas buvo tylu, paskiau ji atsakė: 

- Na taip, iš tikrųjų svarsčiau. Juk ten buvo gana 
daug pinigų... 

- Trys tūkstančiai kronų. Taip, tai stambi suma 
pinigų. Ar suvoki, kad pasilikdama piniginę būtum 
tapusi vagimi“ 

— Kaip tik todėl aš ir grąžinau piniginę, - teisino- 
si ji. 

- Kas yra Siorenas Andersonas? - paklausė Ha- 
madas. - Ar tu jį pažįsti? 

Truputėlį padvejojusi, ji atsakė: 

- Ar tą vyriškį, kuriam priklauso piniginė? Ne, 
aš jo nepažįstu. 

— Kodėl tu pati jo nesusiradai? 

- Aš juk negalėjau žinoti, kur jis yra. 

- Visa informacija piniginėje. Adresas ir telefono 
numeris. O pinigų juk buvo daug. Be abejo, būtum 
gavusi radybų. 

- O galbūt jis yra koks nors pašlemėkas. Reikia 
saugotis nepažįstamų žmonių, - perdėtai rūpestingai 

pareiškė ji. 

— Galbūt tave taip pat šiek tiek graužė sąžinė, juk 
iš pradžių buvai ketinusi pinigus pasisavinti? 

— Gali būti ir taip. 

Hamado neapleido jausmas, kad mergaitė kažką 
nutyli. Be abejo, pasakojimas galėjo būti teisingas, 
bet kam tada reikalingas visas tas paslaptingumas? 

— Ar žinai, ką aš manau? - paklausė jis. 

Elysė jam neatsakė. 

— Aš manau, kad piniginę tu pavogei. 

Hamadas tikėjosi vienokios ar kitokios reakcijos, 
tačiau ragelyje tebebuvo tylu. Jis kalbėjo toliau: 

— Tu nugvelbei piniginę, nes tau reikėjo pinigų. 
Vėliau apsigalvojai ir grąžinai ją policijai. Ar savi- 
ninkas žinojo, kad jo piniginę paėmei būtent tu? 

— Aš ją radau, juk sakiau. 

— Tai kodėl tu policijoje nepasakei savo pavardės? 
Jei tau reikia pinigų? Juk dabar nebegausi radybų. 

— Man ir nereikia tų radybų. Aš piniginės nevo- 
giau, aš radau ją gatvėje. 

— Bet vis dėlto šiuo metu bent jau aš žinau, kas 
rado pinigus, taigi galiu pasakyti tavo pavardę tam 
Siorenui Andersonui, - provokuodamas kalbėjo Ha- 
madas. - Noriu pasakyti, kad tu galėsi gauti atlygį... 

— Taip ir padarykit, - pareiškė Elysė. 

Hamadas dėl mergaitės pajuto sąžinės priekaištą, 
bet vis dėlto buvo patenkintas, kad truputį ją paauk- 
lėjo. 

— Tik nesijaudink, - taikydamasis pažadėjo jis. - 
Aš neatskleisiu tavo pavardės. Bet būčiau dėkingas, 
jei ateityje sakytum tiesą. 

- Mm, - numykė ji atsakydama. 

- Žiūrėk savęs ir nekrėsk kvailysčių. 


Kai pokalbis baigėsi, Hamadas dar kurį laiką pa- 
sėdėjo, išsiblaškęs pirštais čiupnodamas piniginę. 
Jis buvo įsitikinęs, kad mergaitė melavo. Ji tikrų tik- 
riausiai piniginę pavogė, bet apsigalvojo, o tai juk ge- 
rai. Elysė Juhanson viso labo buvo viena iš tų pa- 
klydusių jaunuolių, kuriems meluoti atrodė lengviau 
nei sakyti tiesą. Kurie nė nesudvejoję pyškindavo 
pramanus arba rimtai meluodavo todėl, kad arti- 
miausioje ateityje tai palengvindavo jų gyvenimą. Jai 
neatrodė verta krimstis dėl bausmės ar pasekmių, ji 
gyveno šia diena ir nejautė pagarbos savo aplinkai, 
nes ir jai pačiai niekada nebuvo rodoma pagarbos. 
Tada jis pats sau priminė, kad ji juk iš esmės nusiže- 
mino ir savo iniciatyva grąžino pinigus. Galbūt Elysė 
vis dėlto nebuvo visiškai beviltiška. 

Hamadas dirstelėjo į laikrodį, atsiduso ir pakilo 
nuo kėdės. Jis nusprendė skirti visą savo dėmesį Je- 
niferės Juhanson bylai ir kurį laiką palikti jaunėlę 
seserį likimo valiai. Tada pasiėmė piniginę ir nuėjo 
atgal į radinių skyrių. 


ANTRADIENIO POPIETĖ 


Kaip visada jis save įtikinėjo, kad dar nieko ne- 
nuspręsta, nieko nesuplanuota. Ir tai buvo kone tikra 
tiesa: mintis apie paliktą vieną vaiką pirmą kartą gi- 
mė, kai jis pirmadienio vakare skaitė „Aftonbladet“. 
Bet kai paskiau su ja pakalbėjo, jau negalėjo tos min- 
ties atsikratyti. Jis tik nueis ten ir šiek tiek apsiuos- 
bus. Paprastai juk pavykdavo. Galbūt ji puikausis, 
neprisileis jo prie savęs. Tada jam gali tekti su ja kiek 
pagudrauti, priversti ją suvokti, kad jis linki tik gero. 
Jis gi galėtų ją pralinksminti, kiek palepinti, kad tik 
mergaitė pastebėtų, koks jis geras. 

Žinoma, pirmiausiai jis paskambins ir su ja pa- 
sikalbės. Įsitikins, kad aplinkybės nebuvo pasikeitu- 
sios. Tada užlips ir paskambins prie durų skambučiu, 
išgirs, kaip mažos vikrios pėdutės bilsnoja į parke- 
tą, jai bėgant prie durų įleisti jo. Jis įsivaizdavo, kaip 
mergaitės švelnus balselis šauks iš susižavėjimo, kai 
jis ateis. Jos naujasis draugas, su kuriuo jiedu turė- 
jo bendrą paslaptį. Priminė sau, kad prieš ten eida- 
mas turi įsitikinti, jog visa tai vis dar buvo paslaptis, 
jog niekas nežino apie jos padėtį ir neskuba jai į pa- 
galbą. 

O jeigu ji priešinsis, nes apsigalvojo ir jau nenori, 
kad jis ten būtų, tada jis galbūt ims ir nueis savo keliu. 
Jeigu tai atrodys natūralu. Nemuš jos, neskriaus. Šito- 
je situacijoje tai atrodė netinkama. Ne, jis susivaldys 

ir pasiduos. O galbūt kiek paverkšlens, pakaulys, kas 
vaikui galėtų atrodyti sava, nes taip paprastai kaulija 
vaikai. Jis galėtų atsitūpti arba atsiklaupti ir kalbėti 
ploniausiu balseliu: 

— Mieloji Hana, leisk man likti. Aš toks vienišas. 

Tą dalyką visada galima išbandyti. Apeliuoti į 
vaiko atjautą. Tai jie mokėdavo atpažinti, su tuo jie 
sugebėdavo susitapatinti. Ji galės pabūti didelė, o 
jis - mažas. 

Jis nusineš mėsainių iš makdonaldo, jiems tai 
jau mergaitė niekaip nesugebės atsispirti. Jis girdėjo, 
kaip smagiai per telefoną suskambo jos balsas, kai jis 
tai pasiūlė. Vargšas vaikelis, matyt, ji jau daug dienų 
nebuvo žmoniškai valgiusi. Bet atrodė, kad sugeba 
išsiversti: tas vaikas tikrai ne iš kelmo spirtas. O dar 
jis duos jai saldainių. Paskiau abu maudysis. Plaus 
plaukus, jeigu jai tai patinka, o jeigu ne - apsieis, dėl 
šventos ramybės. Bet šiaip jau jis norėjo, kad mergai- 
tė būtų švari. Švari ir švelni, o jos oda suminkštėjusi 
nuo karštos vonios, kvepianti muilu ir gležna. 

Jis pakilo nuo kėdės, nuvinguriavo tarp rašomųjų 
stalų pakeliui į drabužinę, kur buvo įrengtas tualetas. 
Užsidarė ir užsirakino duris. Atsistojo prie kriauk- 
lės ir pažvelgė į save veidrodyje. Jis buvo niekas. Jis 
buvo jį supančio pasaulio stebėtojas, bet pats jam 
nepriklausė. Tarsi ieškodamas patvirtinimo, pirštais 
ėmė braukti nuo įdubos kakle link raktikaulio, iš- 
ilgai krūtinkaulio link bambos, kur kiek žaismingai 
pasukinėjo smilių, o paskiau tęsė savo kelionę že- 
myn. 

Jis užsimerkė ir pasijuto stovįs atšvilpiančio trau- 
kinio sukeltame oro gūsyje. Begalinis traukinys su 
visais savo vagonais, visais savo langais. Tik spėjo 
įsmeigti žvilgsnį į vieną iš keleivių - ir veidas iškart 
išnyko. Išnyko, dingo užmarštyje. 

„Barbru Dalstriom, privati seklė, - mąstė ji, 
mindama žolę netoliese Vaikų Pievos kolektyvinių 
sodų bendrijos. Iš ten matėsi daugiabučiai keliose 
pusėse. Tačiau labiausiai ją domino būtent viena 
kryptis. Stovėdama prie tvoros, kuria buvo aptverti 
keli sklypai pietinėje parko dalyje, ji matė baltai 
tinkuotą trečiojo dešimtmečio stiliaus penkiaaukš- 
tį. Tiesiai prieš jį stovėjo mokykla. Tai buvo Sofijos 
mokyklos didžiulis geltonas korpusas, užimantis vi- 
są kvartalą stačiakampyje tarp Skonės gatvės ir Plū- 
go gatvės. 

Ji pajuto, kaip širdis ėmė mušti tankiau, ir pa- 
skubomis pasileido eiti nedideliu takeliu, vedančiu 
į Didįjį Mejtenso skersgatvį. Kuo labiau artėjo prie 
Plūgo gatvės, tuo daugiau jai buvo matyti į gatvę 
atsukto mokyklos fasado. Kai pagaliau sustojo šalia 
kampinio namo, pažymėto dvidešimtu numeriu, 
pamatė prieš save stūksančią visą Sofijos mokyklą. 
Pastatas buvo pompastiškas, geltonas ir aukštas. Ties 
jo kampu prieš namą adresu Plūgo gatvė 20 fasadą 
puošė keli vertikalūs tamsiai geltoni ovalai, kurie 
ir viršuje, ir apačioje buvo papuošti ketvirtainiais, 
sudėtais iš mėlynų ir raudonų kvadratėlių. Po tais 
papuošimais didelėmis raidėmis buvo užrašyta 
„LIAUDIES MOKYKLA“ O štai pačiame viršuje 
kilo bokštas. Bokštas, kuriame tikrai galėjo gyventi 
gražioji princesė. 

Moteris kaipmat pajuto įkarštį. Ji energingai ap- 
sisuko ir pastebėjo, kad pro lauko durų langą žvelgia 
į dar vieną laiptinę. Viduje tarp lauko durų ir pilkų 
butų durų kabėjo lentelė su gyventojų pavardėmis. 
Barbru užsidegusi peržvelgė apie dešimt lentelėje 
surašytų pavardžių, kol sustojo ties priešpaskutinė 

nuo apačios. Abejonių nebuvo, ji matė ryškiai ir aiš- 
kiai. Iš mažų baltų raidelių sudėliota pavardė buvo 
Bergmanas. 

Pagaliau Barbru surado, ko ieškojusi. 

Pajutusi energijos antplūdį, ėmė tampyti duris, 
bet jos buvo užrakintos ir atidaryti jų nepavyko. Šis 
namas neturėjo telefonspynės, tačiau Barbru pradė- 
jo pultelyje rinkti keturių skaičių derinius, laukda- 
ma, kol kas nors ateis ir atidarys jai duris. Iš pradžių 
maigė labiausiai nutrintus klavišus, bet po kurio lai- 
ko grįžo į protą ir pradėjo sistemingai įvedinėti skai- 
čių kombinacijas iš eilės. Ji suvokė, kad turės išban- 
dyti dešimt tūkstančių įvairių skaitmenų derinių, bet 
savo įkarštyje tikėjosi, kad visų jų neprireiks. 

Kai po keturių šimtų bandymų ji taip ir neišvydo 
paštininko ar kurio nors iš namo gyventojų, pasiju- 
to priversta pasiduoti. Ji užsirašė visas pavardes iš 
lentelės prie lauko durų ir patraukė link policijos 
skyriaus Ostjotos gatvėje. Su visa derama pagarba 
apskrities kriminalinei policijai - dabar ši byla buvo 
skirta Hamarbio policijai. 


Tik tada, kai atsisėdo, Barbru leido sau pajusti, 
kaip skaudėjo kojas. Dabar ji suvokė, kad ilgai ne- 
bebūtų ištempusi. Ji buvo gana narsi, leisdamasi į tą 
pramuštgalvišką odisėją po kolektyvinius sodus, bet 
dabar tai jau atlikta. Ji įvykdė užsibrėžtą užduotį ir 
jautė pasididžiavimą savimi. Nors vis dėlto ir buvo 
šiek tiek supykusi. Supykusi ant policijos, kuri ne- 
galėjo to paties padaryti vietoj Barbru. Ji pagavo 
save besijaučiančią, kad atliko savo užduotį, bet juk 
iš tikrųjų tikslo ji anaiptol nebuvo pasiekusi. Ji at- 
liko kebliausią, sunkiausią ir daugiausiai laiko reika- 
laujančią darbo dalį, bet svarbiausia dar buvo prieš 

akis. Dabar ji turi patekti pas mergaitę. Pati arba su 
policijos pagalba. 

Ji sėdėjo patogiai atsilošusi krėsle policijos sky- 
riaus vestibiulyje. Ten atsisėsti jai pasiūlė simpatiš- 
koji registratorė, nes policijos viršininko pavaduoto- 
jas Malmbergas - tokia buvo jo pavardė - užsiėmęs 
sėdėjo susirinkime. Barbru kuo ryžtingiausiai buvo 
pareiškusi norą kalbėti su komisaru, bet registratorė 
patarė nelaukti komisaro Šiobergo, kuris šiuo metu 
policijoje buvo vienintelis komisaras, nes vestibiuly- 
je jau sėdėjo nemažas skaičius žmonių, laukiančių 
savo eilės su juo pasikalbėti. 

Tačiau Barbru pabrėžė, kad ji bet kokia kaina 
pageidauja kalbėti su kuo nors iš vadovybės, ir, jos 
nuostabai, jai buvo pažadėta audiencija pas patį 
policijos viršininko pavaduotoją. Galbūt jie šiek tiek 
persistengė, pamanė Barbru, bet, kita vertus, juk 
jis taip pat buvo policininkas, ir, reikia manyti, pa- 
kankamai geras. Jai pažadėjo, kad laukti ilgai neteks. 
Registratorė pamerkė Barbru akį ir užtikrino, kad 
suteiks jai pirmenybę. 

— Ponia Dalstriom, dabar jau galite pasikelti lif- 
tu pas policijos viršininko pavaduotoją! - sušuko 
mergina iš savo vietos kitapus registratūros stalo. 

Barbru jai dėkingai linktelėjo ir, kaip liepta, paki- 
lo liftu į viršutinį aukštą. Čia buvo dar viena regist- 
ratūra, o ten dirbanti kone pensinio amžiaus dama 
nurodė jai netoliese esantį kabinetą. Virš atvirų du- 
rų buvo lentelė su užrašu „Gunaras Malmbergas“. 
Barbru įžengė į kabinetą, o Malmbergas, kuriam 
buvo apie penkiasdešimt, pakėlė akis nuo tvarkingo 
rašomojo stalo ir pažvelgė į ją guviomis mėlynomis 
akimis. 

— Barbru Dalstriom? Prašom sėstis, - pasakė jis 
ir parodė jai vieną iš lankytojams skirtų kėdžių. 

Jis atrodė atviras ir tvarkingas: marškiniai su kak- 
laraiščiu, o švarkas dailiai pakabintas ant pakabos ant 
sienos jam už nugaros. Barbru tikėjosi, kad jis į ją 
pažiūrės rimčiau nei jo pavaldinys, kuris atsisakė ja 
patikėti, kai jiedu kalbėjosi telefonu. 

- Kuo galiu jums padėti? 

Barbru pajuto, kad turi rimtai pasistengti, kad 
išliktų ryžtinga, bendraudama su tuo policininku 
nuginkluojančia šypsena. 

- Aš skambinau čia sekmadienio vakare ir kal- 
bėjau su vienu iš jūsų kolegų, - be užuolankų pa- 
reiškė ji. - Abejoju, kad būtumėt apie tai girdėję, nes 
man susidarė įspūdis, kad jam mano reikalas ne- 
pasirodė ypač rimtas. Jis nukreipė mane pas apskri- 
ties kriminalinę policiją, kas, kaip paaiškėjo, buvo 
klaida, nes tas reikalas turi būti sprendžiamas čia. 

Policijos viršininko pavaduotojas žvelgė į ją nepa- 
sikeitusia veido išraiška. 

— Tai dėl mažos mergaitės, su kuria aš kalbėjausi 
telefonu. Ji man paskambino ir paprašė padėti. 

Malmbergas savo bloknote atsivertė švarų lapą 
ir kažką pasižymėjo, o tada pažvelgė į Barbru ir pa- 
sakė: 

— Tai papasakokit. Kuria prasme jai reikalinga pa- 
galba? 

Barbru pasakojo apie pokalbį su Hana, o Malm- 
bergas užsirašinėjo. Kartais jis pritardamas nusišyp- 
sodavo ir Barbru padarė išvadą, kad pats taip pat tu- 
rėjo vaikų. Kai ji nupasakojo, kaip mažoji Hana ruošė 
valgyti ir kaip susižalojo, jam tarp antakių įsirėžė 
rimtumo raukšlė. Barbru tęsė savo pasakojimą apie 
ilgus pasivaikščiojimus po Siodermalmo kolekty- 
vinius sodus. Malmbergas padėjo plunksnakotį ir 
susinėrė rankas už sprando. Su šypsena, kuri, kaip 
vylėsi Barbru, rodė pasitenkinimą, o ne panieką, jis 

vis klausėsi to, ką moteris buvo pasiryžusi jam pa- 
sakyti. 

— Tiesą sakant, aš manau, kad žinau, kur gyve- 
na mergaitė. 

Barbru padarė iškalbingą pauzę ir Malmbergas 
pažvelgė į moterį, kaip ji tikėjosi, nuoširdžiai susi- 
domėjęs. 

— Taigi dabar manau, kad jums atėjo laikas perim- 
ti šį tyrimą. 

Atrodė, kad policijos viršininko pavaduotojas 
priima kritiką, išlikdamas visiškai ramus. 

— Be jokių abejonių, mes tai padarysime, - atsa- 
kė jis. - Ponia Dalstriom, jūs pasielgėte labai atsa- 
kingai. Ir kurgi, jūsų manymu, mergaitė gyvena? 

— Plūgo gatvė numeris 20. 

Malmbergas užsirašė. 

- Jūs privalote ten nuvykti, - pasakė Barbru. - 
Kuo greičiau. Man tikrai labai neramu dėl mergaitės. 

- Aš tai puikiai suprantu, juk jūs taip daug nu- 
veikėte jos labui. Padarysime, ką galime. 

Barbru pakilo nuo kėdės, o Malmbergas pasekė 
jos pavyzdžiu ir ištiesė jai ranką. 

- Ir praneškite man naujienas, - prisakė ji šyp- 
sodamasi, o tada išėjo iš kabineto ir uždarė duris. 


Pakeliui į liftą ji ėjo pro registratorę ir jos viena 
kitai draugiškai nusišypsojo. Kaip tik tada, kai Bar- 
bru buvo bežengianti į liftą, ji išgirdo, kaip ant regis- 
tratorės stalo vidaus ryšio telefonas supypė, o vėliau 
iš jo su traškesiais pasigirdo policijos viršininko pa- 
liepimas: 

— Inga, pakviesk Holgersoną. Turiu jam darbo. 

Jamalis Hamadas ir vėl turėjo pertraukėlę tarp 
dviejų vyriškos lyties pavienių keliautojų apklausų. 
Šią dieną jis jau buvo atlikęs aštuonias apklausas, bet 
kol kas niekas kaip nors keistai nesielgė nei netikėtai 
nesureagavo į jo jau įprastinius klausimus. Visi pa- 
teikė įtikinamus pasakojimus apie savo veiksmus 
žmogžudystės naktį. Be to, atrodė, kad ir Šiobergui 
savo ruožtu nepavyko aptikti nieko, kas keltų bent 
menkiausią įtarimą. 

Hamadas bukai žvelgė į pavardes po savo akimis. 
Pats nebežinojo, kelintą kartą jo žvilgsnis klaidžioja 
tomis nesuskaičiuojamomis eilutėmis, bet buvo 
tikras, kad kažkur šiuose sąrašuose egzistuoja vie- 
na reikšminga pavardė. Jis troško, kad kuri nors iš 
pavardžių panorėtų su juo kalbėti, patrauktų jo 
dėmesį, bet geriausias dalykas, ką galėjo nuveikti, 
buvo įsiminti kuo daugiau pavardžių ir tikėtis, kad 
anksčiau ar vėliau jo stropumas bus atlygintas. Bū- 
tent taip jis dirbo: metodiškai, susikaupęs ir ištver- 
mingai. Šiobergas, kuris neturėjo tokios kantrybės 
ir retai kada pajėgdavo pernelyg ilgai išsėdėti prie 
vienos užduoties, įkūnijo intuiciją ir veiklumą. O 
jo paties stichijos buvo sistemiškumas, uolumas ir 
kietakaktiškas užsispyrimas. Šitų monotoniškų pa- 
stangų pasekmė ta, kad jam pavyko išlavinti savo 
jau ir anksčiau buvusią gerą atmintį. Bet būtent tai 
su juo nutikdavo retai, nors buvo pasitaikę anks- 
čiau ir vėl pasikartos - kad jį pamažu apima tas sė- 
linantis jausmas: minties gemalas, nuojauta, kad jis 
turėtų reaguoti. Iš pradžių jis nežinodavo, į ką turė- 
tų reaguoti, bet pamažu paaiškėdavo. 


Iki dar vieno keleivio iš suomių kelto apklausos 
jam buvo likęs visas pusvalandis ir jis nutarė per- 
žiūrėti dar du puslapius su pavardėmis, o paskiau 
apdovanoti save puodeliu kavos. Puslapyje prieš 
jo akis ant stalo buvo likusios dvi pavardės, kai jo 
galvoje kažkas spragtelėjo. Šį kartą tai prie jo ne- 
prisėlino, Jamalis pamatė tai iškart. Jo žvilgsnis sly- 
do per eilutę: nuo pavardės ir asmens kodo link te- 
lefono numerio ir adreso. Visi duomenys jam prieš 
akis atitiko duomenis, kuriuos buvo tyrinėjęs prieš 
keletą valandų. Vyriškis, kurio piniginę grąžino 
Elysė, Siorenas Andersonas, gimęs 1954 metais, gy- 
venantis Katarinos Geležinkelio gatvėje, buvo vie- 
nas iš plaukusio į Suomiją kelto keleivių tą naktį, kai 
nužudyta Jeniferė. 

Ką jam daryti su šia informacija? Čia buvo Jeni- 
ferės sąsaja su kol kas nepažįstamu keleiviu. Rasta 
piniginė, Sioreno Andersono piniginė, kurią polici- 
jai grąžino Jeniferės Juhanson jaunėlė sesuo. Kaip 
Elysė rado tą daiktą? Žinoma, ji rado piniginę tarp 
Jeniferės turto. Juk abi seserys gyveno viename kam- 
baryje. Galbūt Jeniferė pavogė piniginę iš Sioreno 
Andersono, o paskiau Elysė ją rado ir nunešė į poli- 
ciją. 

Bet kodėl gi tada Elysė radinį slėpė ir apsimetė, 
kad rado gatvėje? Ar kad nesuterštų savo sesers at- 
minimo? Ne, taip negalėjo būti. Labai tikėtina, kad 
Elysė suinteresuota, kad jos sesers žudikas būtų 
pagautas. Bet juk nežudoma todėl, kad iš tavęs pavo- 
gė piniginę? Tariant, kad piniginėje nebuvo ko nors 
išimtinai ypatingo. Ko nors, ką taip svarbu paslėp- 
ti nuo Žmonių akių, kad galima padaryti bet ką. To 
daikto viduje jau neliko, jo ten nebuvo, kai Elysė 
atnešė piniginę. Štai tokios mintys sukosi Hamado 
galvoje. 

Jis paskubomis akimis permetė vienišų keleivių 
sąrašą ir pastebėjo, kad Siorenas Andersonas - vie- 
nas iš tų, kuriems turėjo būti numatytas laikas į ap- 
klausą pas Šiobergą ir su kuriais ligi šiol nepavyko 
susisiekti. Jis puolė prie telefono ir paskambino į ra- 
dinių skyrių. 

- Siorenas Andersonas, tas, apie kurio piniginę 
kalbėjausi su jumis, ar jau suradote jį? - paklausė jis. 

— Suradome. Jis dabar čia yra. 

- Suturėkite jį, man jis reikalingas. Nesukelda- 
mi jo įtarimų, kaip nors jį sulaikykite. Aš tuojau pat 
ateisiu pas jus. 

Jis nuskubėjo žemyn į radinių skyrių, bet kori- 
doriuje sustojo ir kelis kartus giliai įkvėpė, nes 
nenorėjo gaudyti kvapo ar atrodyti susijaudinęs. Ko- 
kią minutę jis pastovėjo laukdamas, kol, kaip tikėjosi, 
atrodydamas ramus ir atsipalaidavęs, galėjo įžengti 
pro duris. Jo žvilgsnis susitiko su žvilgsniu jauno 
policininko, kuris akimis rodė, kad kalbasi būtent 
su ieškomuoju Siorenu Andersonu. Hamadas prie jo 
priėjo ir uždėjo jam ant peties ranką. 

— Siorenas Andersonas? - santūriai paklausė jis. 

Vyriškis į jį pažvelgė bereikšmiu žvilgsniu. 

— Taip? - atsakė jis klausiamai. 

— Bandžiau jus surasti dėl visai kito klausi- 
mo, - klastingai prabilo Hamadas, - todėl labai pui- 
ku, kad kaip tik dabar atėjote čia kitais reikalais. Gal 
malonėtumėt su manimi paėjėti į mano kabinetą? 
Tai ilgai neužtruks. 

— Žinoma, - atsakė Siorenas Andersonas. - Ar 
mūsų formalumai jau baigti? - paklausė jis polici- 
ninko rastų daiktų grąžinimo skyriuje. 

Šis atsakydamas nusišypsojo ir linktelėjo galva, o 
Hamadas jam greitai mirktelėjo dėkodamas, o tada 
išėjo kartu su Siorenu Andersonu. 

Jis buvo aukštas ir sulysęs, įdubusiais skruostais, 
atrodė ramaus būdo. Jo plaukai buvo šviesiai rusvi, 
ploni, išsidraikę ir atrodė ką tik išplauti. 

— Priežastis, dėl kurios noriu su jumis pasikalbė- 
ti, ta, kad jūs buvote į Suomiją plaukiančio kruizinio 
laivo keleivis savaitgalį, kai rasta negyva jauna mer- 
gaitė, - pasakė Jamalis, kai jie susėdo abipus jo stalo. 

- Štai kaip, - atsakė vyriškis, tačiau ypatingos re- 
akcijos nebuvo įmanoma pastebėti. 

— Suomių policininkai jums, be abejo, paaiškino, 
kad jus apklausime dar kartą? 

— Taip, jie apie tai kalbėjo. 

- Šiuo metu mes kalbamės su visais vyriškiais, 
kurie keliavo laivu per Baltijos jūrą po vieną, o kaip 
aš suprantu, jūs keliavote be draugijos? 

— Tai tiesa. 

Nė vienu veido virptelėjimu vyras neparodė, kad 
jam situacija atrodo nemaloni arba kad klausimai, į 
kuriuos turėjo atsakyti, kėlė nerimą. Hamadas pama- 
nė, kad arba Siorenas Andersonas turėtų būti labai 
geras aktorius, arba jis iš tikrųjų neturėjo ko bijoti 
policijos. 

— O koks buvo jūsų kelionės tikslas? - pasiteira- 
vo Hamadas. 

— Ką gi, tai buvo pramoginė kelionė pačia pla- 
čiausia prasme, - ramiai atsakė vyriškis. 

- Tai kaip jūs leidote laiką? Gal susipažinote su 
kokia moterimi? - tęsė Hamadas. 

— Ne, aš su niekuo ypač daug nebendravau. Gana 
nemažai šokau. Valgiau ir gėriau. Lošiau automatais. 

— Ar pavyko išsilošti? 

— Menkai teišlošiau. 

- Jeniferę Juhanson - taip vadinasi ta mergaitė - 
matė viename iš barų su jūsų amžiaus vyriškiu. Ar 
tai buvote jūs? 

- Ne. 

- Ar esate visiškai tikras? 

- Kaip jau sakiau, su niekuo nebendravau. Ir tik- 
rai su niekuo nesėdėjau bare. 

- Tai, vadinasi, mūsų liudininkai jūsų neatpažins? 

— Kaip tai galėtų būti įmanoma? 

Vyras buvo šaltas kaip ledokšnis, nerodė jokių ne- 
užtikrintumo požymių. 

- Jūs minėjote, kad šokote? - tęsė Hamadas. 

— Taip, šiek tiek. 

— Su kuo konkrečiai? 

- Su keliomis skirtingomis damomis. 

— Kiek jų buvo? 

— Galbūt kokios penkios. 

- Su kuria nors iš jų kalbėjotės? 

— Nedaug. 

— Tai jūs nešokote su Jenifere Juhanson? 

- Ne. 

— Ar esate užtikrintas? 

- Taip. 

Hamadas paprašė jo smulkiai papasakoti, ką jis 
veikė kelionės metu, ir Siorenas Andersonas api- 
būdino savo veiksmus, nesuteikdamas apčiuopiamų 
galimybių suabejoti jo pasakojimu. Jis nakvojo vie- 
nas dvivietėje kajutėje, o žmogžudystės įvykdymo 
naktį nuėjo gultis pirmą valandą. Vyras buvo niekuo 
neišsiskiriantis ir, kiek sugebėjo spręsti Hamadas, 
niekas jo išvaizdoje ar laikysenoje negalėjo patrauk- 
ti dėmesio. Jis parodė vyriškiui Jeniferės Juhanson 
nuotrauką ir dar vieną nuotrauką su drabužiais, ku- 
riuos ji vilkėjo tą naktį, kai buvo nužudyta. 

— Ar atpažįstate ją? - paklausė Hamadas. 

— Ne, - ramiai atsakė vyras. - Nuotraukas esu 
matęs jau anksčiau, bet mergaitės - niekada. 

Hamadas vargu ar galėjo dar ką išpešti, todėl 

perėjo prie klausimų apie Sioreno Andersono ap- 
silankymo policijoje tikrąjį tikslą. Šypsodamasis pu- 
siau atjaučiančia, pusiau juokaujančia šypsena, jis 
tarsi netyčia paklausė: 

- Ir štai jūs ėmėte ir pametėte savo piniginę. Ar 
tai nutiko kelte, ar?.. 

— Ne, tai įvyko anksčiau. 

— Jus apvogė“ 

— Nemanau. Matyt, aš ją kažkur nukišau ar pa- 
mečiau. 

Jis atsakė ramiai ir dalykiškai, nenuleisdamas 
žvilgsnio, bet į Hamado šypseną taip ir neatsakė. Sio- 
renas Andersonas tikrai nerodė nerimo ženklų. 

- Kur, jūsų manymu, tai galėjo įvykti? 

— Neįsivaizduoju. Pastebėjau tik kitą dieną. 

— O kada tai buvo?.. 

— Praeitą šeštadienį. 

— Tai jūs pametėte ją penktadienį? 

- Taip, tikriausiai tada. 

— Kaip jums atrodo, kuriuo metu tai nutiko? 

— Popietę arba vakare. 

- Tai, kitaip tariant, kada jūs paskutinį kartą ma- 
tėte savo piniginę“ 

— Kai buvau apsipirkti, apie ketvirtą. 

— Ar vakare buvote išėjęs? 

— Buvau pasivaikščioti. 

— Vienas? 

— Vienas. 

— Ar šeimos neturite? 

- O kaipgi, turiu. Žmoną ir vaikų. 

- Bet jie nenorėjo su jumis į kruizą į Suomiją? 

— Jie turėjo kitokių planų. 

- Iš kur gavote pinigų kelionei, jei buvote pame- 
tęs piniginę? 

— Mano bankų kortelių ten nebuvo. 


- O kurjūs jas paprastai laikote? 

- Jei manau, kad man nereikės jomis naudotis, 
palieku korteles namie. 

— O kodėl apie pamestą piniginę nepranešėte po- 
licijai? 

- Piniginėje nebuvo nieko vertingo. Šiek tiek pi- 
nigų, bet aš nesitikėjau jų atgauti. 

- Ir štai galų gale vis dėlto atgavote? 

— Kaip matyti, pasitaiko ir sąžiningų žmonių. 

— Ar žinote, kas atnešė piniginę? - paklausė Ha- 
madas. 

— Matyt, žmogus, norintis likti anonimu. 

— Ar nė kiek nenutuokiate, kas galėtų būti tas as- 
muo? 

- Ne. 

Trumpi glausti atsakymai, be jokių nereikalingų 
nukrypimų. Siorenas Andersonas buvo arba maža- 
kalbis, arba žmogus, kuris itin saugojosi, kad per 
daug nepasakytų. Hamadas nutarė, kad atėjo laikas 
pokalbį baigti. 


X X X 


Jeigu moteris eina naktį pasivaikščioti po Baltų- 
jų kalnų parką ir vežimėlyje vežasi vaiką, vadinasi, 
gyvena ne per toliausiai, apibendrino Petra. Jeigu ta 
moteris nebuvo atvykusi į svečius, bet tada jos iš kar- 
to būtų pasigedę. O tai, kad ji popietėmis lankydavo- 
si Skardinio bokšto parke, dar labiau parėmė tą teo- 
riją. 

Nuo to laiko, kai apie šį įvykį ėmė rašyti laikraš- 
čiai, iš žmonių jie sulaukė nemažai informacijos, bet 
visos jos buvo galima nepaisyti. Petra buvo aplan- 
kiusi visas vaikų poliklinikas nelabai toli nuo Baltų- 

jų kalnų, pavyzdžiui, Liljeholmene, kuris buvo net- 
gi gana toli. Sąraše ties privačiomis alternatyvomis 
keliose vietose mieste taip pat buvo varnelės. Be to, ji 
namuose aplankė keletą vaikų poliklinikų slaugyto- 
jų, kurių pastarosiomis dienomis nebuvo darbe, ir 
paklausė jų, ar nepažįsta berniuko ir jo mamos. Ir 
visur rezultatai buvo lygūs nuliui. 

Jie visai neturėjo liudininkų, neturėjo pavardžių. 
Jau tikrai buvo atėjęs laikas publikuoti nuotraukas 
žiniasklaidos kanaluose ir kreiptis į žmones pagalbos. 
Kas nors, pamatęs mirusios moters nuotrauką laik- 
raštyje, sužinos, kad nebeturi žmonos. Kas nors 
įsijungs televizorių ir išvys ekrane savo dukters iš- 
blyškusį veidą. Tai nebuvo gerai, tiesą sakant, jie juk 
dirbo ne taip. Bet kad pasistūmėtų į priekį, jie juk 
turi ką nors daryti. Visa kita tikrai nepateisinama. 

Tai buvo viena priežastis, dėl kurios Petra grį- 
žo į policijos skyrių, nors liko dar kelios vaikų po- 
liklinikos slaugytojos. Kad su Šiobergu aptartų dar- 
bo organizavimą. Kad kreiptųsi į jį pagalbos dėl 
pabėgimo iš įvykio vietos rekonstrukcijos, jei tai ap- 
skritai buvo nelaimingas įvykis. Tačiau telefonu su 
Petra jis kalbėjo bloga lemiančiu tonu, todėl jai buvo 
sunku skirti dėmesį kitiems dalykams. Jis pakvietė 
ją pasikalbėti, taigi geriausiai griebti jautį už ragų. 

Koridoriuje ji ėjo pro Šiobergo duris jausdama 
šiurpuliuką. Durys buvo kiek praviros ir ji girdėjo, 
kaip jis viduje su kažkuo kalbasi. Ramiai ir draugiš- 
kai. Ji nuėjo į savo kabinetą, pasikabino striukę ant 
kablio prie durų ir atsisėdo prie rašomojo stalo, kad 
susikauptų. Jai džiūvo burna, ausyse girdėjo savo 
sunkius, ryžtingus širdies dūžius, neprisiminė, kad 
kada būtų taip nervinusis nuo to laiko, kai laikė 
vairavimo egzaminą. Svarbu nepatekti Šiobergo ne- 
malonėn. Tai būtų netgi sunku, nes jis mėgo žmones, 

vertino juos tokius, kokie jie yra, kad ir kokie jie 
būtų. Jis buvo žmogus, kurio nenorėjai nuvilti, bet 
Petra neabejotinai jautė, kad kažkokiu būdu vis dėl- 
to jį nuvylė. 

Pasigirdus švelniam beldimui į duris, ji aukštai 
šoktelėjo kėdėje. 

- Nerviniesi? - paklausė policijos viršininko pa- 
vaduotojas Gunaras Malmbergas, o jo šypsenoje 
nebuvo justi nė truputėlio šilumos. 

Petra nusijuokė ir papurtė galvą. 

— Ne, aš tik buvau nugrimzdusi į savo mintis. 

Jis įžengė į kambarį ir atsisėdo lankytojų kėdėje 
priešais ją. 

- Įsivaizduoju, kad tau galvoje knibžda daug min- 
čių“ 

Šypsenos veide buvo nebelikę nė trupučio. 

- Taip, aš labai intensyviai dirbu su viena byla... 

— Bet esi užsiėmusi ir kitais dalykais, ar ne? 

Petra nesuprato, kiek pasimuistė kėdėje, taip ir 
nesugalvojusi, ką pasakyti. 

— Ne vien tik darbu. 

Jis ant kėdės sėdėjo visiškai atsilošęs, išskėtęs ko- 
jas ir sunertas rankas pasidėjęs ant pilvo. Dailus ir 
tvarkingas, vilkintis gražiai išlygintais marškiniais 
ir kostiumu, su kaklaraiščiu. Su savikliovos aura jis 
pažvelgė į Petrą, o tuo metu jos mintys karštligiškai 
darbavosi, bandydamos suprasti, kokia galėtų būti 
vizito priežastis. 

— Pavyzdžiui, ką tu veikei praeitą penktadienį? 

- Visą dieną buvau kursuose, kaip pats žinai, - 
atsakė Petra, pajusdama, kaip nustebimas virsta su- 
sierzinimu. - Ar čia kokia apklausa, ar kas? 

Malmbergas buvo policijos viršininko dešinioji 
ranka. Pats viršininkas buvo idiotas, prietranka ir 
nemokša, bet turėjo pataikūnišką šypseną ir mit- 


264 


rų liežuvį. Tai Malmbergas dirbo darbą. Visada 
per žingsnį atsilikęs nuo viršininko, talentingas, 
rafinuotas, turintis išorinio žavesio, kuriuo bet ką 
galėjo išversti iš koto. Tačiau šiuo metu jis be išraiš- 
kos tyrinėjo Petrą, o to žavesio nebuvo matyti nė 
pėdsako. 

— Ojeigu ir taip, tai ar tave tai stebina? 

— Taip, labai, - atsakė Petra dabar jau įžūliau. 

— Ką veikei po kursų? 

— Grįžau atgal į policijos stotį ir mankštinausi 
gimnastikos salėje. Paskiau su kolega išgėriau boka- 
lą alaus. 

— Vieną alaus? 

Nesuvokiama. Ko gi jis nori? 

- Įtari, kad aš pernelyg daug girtauju? Ar kokia 
tavo klausimo esmė? 

— Malonėk viso labo atsakinėti į mano klausi- 
mus. Kiek bokalų alaus tu išgėrei? 

Petra pavartė akis. 

— Manau, kad penkis. Tai dabar jau žinai. 

— Su kuo buvai restorane ir kur jūs buvote? 

— Nuo kada pradėjai vadovauti vidaus tyrimui? — 
atšovė Petra. 

— Policijos viršininkas paskyrė mane vadovauti 
būtent šitam vidaus tyrimui. 

„Brantas, - pagalvojo Petra, - tas senas ištvirkė- 
lis pasijuto įžeistas ir dabar bando mane drabstyti 
purvais.“ 

- Ir aš manau, kad už tai turi būti dėkinga, - tęsė 
Malmbergas. - Tai yra kad daugiau niekas neįveltas 
į tyrimą. 

Paskutinę frazę jis pridūrė su trumpai šmėkšte- 
lėjusia šypsenėle, kuri kėlė mintis apie vaiką protinan- 
tį tėvą. 

— Tai su kuo tu buvai ir kur jūs lankėtės? 


— Aš buvau „Pelikane“ su Jamaliu Hamadu. 

— O kadajūs iš ten išėjote? 

— Manyčiau, kad apie pusę dvyliktos. 

— Kartu? 

Akimirką padvejojusi, Petra atsakė: 

— Taip, iš alinės mes išėjome kartu. 

— O paskiau? 

— Ką konkrečiai nori sužinoti? 

— Noriu konkrečiai sužinoti, ką jūs veikėte pas- 
kiau, - atsakė Malmbergas. 

— Aha, dabar aš suprantu, - pasakė Petra, panie- 
kinamai šypsodamasi. - Žinojau, kad Brantas domi- 
si seksu, bet jis jau užsimanė ištirti personalo intymų- 
jį gyvenimą... Gali jam perduoti, kad aš nepuoliau 
į lovą su Jamaliu ir kad taip pat nesu suinteresuota 
pulti į lovą su policijos viršininku. 

Malmbergo veido mimika neišdavė, ką jis galvoja. 
Dalykiškai ir su lediniu šalčiu balse jis tęsė savo 
kvotą. 

- Bet, prieš važiuodama namo, tu užsukai į poli- 
cijos skyrių? 

— Ne, neužsukau. 

- Prieigos kortelių skaitytuvo žurnalas rodo, kad 
įėjai į pastatą 23.44 ir išėjai 00.06. 

- Bet taip nebuvo, - pasakė Petra, pajusdama, 
kaip šioje mįslingoje kvotoje atsiduria nepalankioje 
padėtyje. 

Ji nežinojo, dėl ko ją kvočia, nežinojo, dėl ko jie ją 
spaudžia, bet šito tai jau buvo per daug. Tačiau stai- 
ga jai atėjo viena mintis. 

- Po kursų Jamalis ir aš grįžome į skyrių, aš už- 
ėjau į kabinetą ir, kol ieškojau sportinio krepšio, 
buvau pasidėjusi prieigos kortelę ant rašomojo stalo, 
o paskiau taip ir palikau ją ten gulėti. Mes kartu nu- 
ėjome į salę, jis mane įleido. Mes kartu ir grįžome, vėl 

užsukome į savo kabinetus pasidėti krepšių, ir arba 
aš tik pamiršau pasiimti kortelę nuo rašomojo stalo, 
arba jos jau ten nebuvo. 

— O kodėl tada tu nepranešei, kad praradai savo 
prieigos kortelę? Juk žinai, kad tai numatoma reg- 
lamente. 

— Todėl, kad šeštadienį, kai trumpam užsukau, 
kortelė gulėjo štai čia ant stalo. Net nebuvau spėjusi 
jos pasigesti. Pagrindinis įėjimas buvo atrakintas, 
aš nuėjau tiesiai į kabinetą ir radau kortelę. 

— Taigi kažkas pasinaudojo tavo prieigos kortele. 
Galbūt kas nors taip pat pasinaudojo ir tavo kom- 
piuteriu? 

— Ne, - pasakė Petra. - Niekas nežino mano slap- 
tažodžio. 

— O koks tas tavo slaptažodis? Ar tik kartais ne 
„Vestman ? 

Petra pabandė nusišypsoti šypsena, turinčia ro- 
dyti jos pranašumą. 

— Jo tikrai negalima atspėti. 

— Parodyk man, - pareikalavo Malmbergas. 

— Mano slaptažodį? Niekada. 

— Savo kompiuterį. Prisijunk. 

Kol Petra jungėsi prie savo kompiuterio, jis liko 
ramiai sėdėti ant kėdės, nesistengdamas pamatyti, 
ką ji rašo. 

- Štai, - pasakė Petra. - Aš prisijungiau. 

— Tu tvirtini, kad tavo kompiuteris apsaugotas? 
Kad, be tavęs, niekas kitas neturi galimybių į jį pa- 
tekti? 

Petra linktelėjo, bet staiga pajuto, kad nėra tikra, 
ar jos atsakymas teisingas. 

— Nueik į savo pašto dėžutę, - tęsė Malmbergas 
lediniu balsu. 

Petra nesipriešindama pasielgė taip, kaip buvo 

liepta. Ji neprivalėjo tenkinti jo pageidavimų, bet no- 
rėjo, kad viskas kuo greičiau būtų baigta. 

- Praeitą penktadienį 23.58 tu išsiuntei provo- 
kuojamo turinio elektroninį laišką Rolandui Bran- 
tui, - ištarė Malmbergas, kildamas nuo kėdės ir tai- 
sydamasis kaklaraištį. - Jis rimtai įsižeidė ir ketina 
imtis priemonių. Galbūt faktą, kad buvai girta, 
galima būtų traktuoti kaip lengvinančią aplinkybę. O 
gal kaip sunkinančią. Kai bus priimtas sprendimas, 
mes pranešime, ar tavęs laukia gydymas nuo pri- 
klausomybės, nušalinimas nuo bylos, perkėlimas ar 
pašalinimas iš darbo. Viso. 

Policijos viršininko pavaduotojas išėjo iš kabine- 
to savimi pasitikinčia eigastimi. Petra jautėsi tuoj 
pravirksianti, vis dar nė trupučio nesuvokdama, kuo 
ją kaltina. Kai dusyk spragtelėjo ties išsiųstų laiškų 
aplanku, gerklę jai suspaudė gumulas. 


X X X 


Saulė nusileido ir buvo likę laukti neilgai. Visą 
popietę Hana laukė to vakaro, nes kai lauke sutems, ją 
pagaliau išgelbės. Geras dėdė, kurio vardas Bjornas. 
Jis atneš valgyti ir saldainių. Hana kone nebetvėrė 
laukdama, ji norėjo, kad jau dabar būtų vakaras. 

Priešpietę, kai dar buvo likę baisiausiai daug laiko, 
ji jautėsi be galo vieniša. Gulėjo ant grindų priešais 
televizorių ir verkė, ilgai. Buvo taip išsiilgusi mamos, 
kad jau net negalėjo kentėti. Pykčio nebeliko, ilgiau 
pykti ant mamos ji negalėjo. Apie Luką negalvojo iš 
viso. Liko tik vienatvė. Vienatvė buvo tokia didelė, 
kad mergaitei net paskaudo ausis. Tyla bute, kai te- 
levizorius išjungtas, šokinėjo pirmyn atgal po kam- 
barius tarsi didžiulis griaudžiantis rutulys, kuris 

niekada neketino sustoti. Būtent tada jai reikėjo tik 
mamos, net tėtis čia nebūtų tikęs. 

Kai jau nepajėgė verkti, Hana nurimo, taip skau- 
dėjo gerklę, kad mergaitė buvo priversta liautis. Bet 
ji vis dėlto liko gulėti toje pačioje padėtyje dar ke- 
lias valandas, tik spoksodama priešais save, o mintys 
ateidavo ir nueidavo. Nuo ryto nebuvo nieko valgiu- 
si, nepajėgė atsikelti. Galiausiai jai visko pasidarė ga- 
na ir ji užmigo. 

Kai po kelių valandų atsibudo, jautėsi jau geriau. 
Užvalgė sviesto, tiesiai iš pakelio, ir nevirtų, neskus- 
tų, šaltų iš šaldytuvo išimtų bulvių. Nebuvo skanu, 
bet mergaitė šiek tiek pasisotino, o greitai juk jau tu- 
rėjo ateiti Bjornas su mėsainiais. 

Kai suskambėjo telefonas, ji sėdėjo savo kambary- 
je prie mažojo stalelio ir ilgomis eilėmis prieš save 
dėliojo knygų skirtukus. Ji išbėgo į koridorių, užlipo 
ant kėdės ir suspėjo atsiliepti nuskambėjus viso labo 
keturiems signalams. 

- Alio! - su viltimi atsiliepė ji. 

Galbūt pagaliau jai paskambino mama! 

— Ar čia Hana“ 

Balsas buvo ne mamos. 

- Taip, - atsakė ji, nors ir nusivylusi. - Kas čia 
skambina? 

— Mažule, čia Barbru! Kaip tau sekasi? 

— Man atrodo, kad tu negera, - pasakė Hana. 

— Suprantu - tau atrodo, kad aš ilgai užtrukau, 
bet, patikėk manimi, tave rasti buvo taip sunku. 

— Tu meluoji. 

— Hanute! Kad tu žinotum, kaip aš stengiausi, 
kol tave suradau! 

— Tu meluoji, - pakartojo Hana. 

— Gal galėčiau pakalbėti su tavo mama arba tė- 
čiu? - pabandė Barbru. 

— Jų čia nėra. Tu gi pati Žinai. 

— Ar yra dar kas nors, su kuo galėčiau pakalbėti? 

— Ne, aš jau sakiau. Tu esi negera. 

— Hana, aš tavęs ieškojau daugybėje vietų! Da- 
bar žinau, kur gyveni, ir netgi galiu tau paskambin- 
ti. Labai greitai pas tave ateis geras dėdė ir tau padės. 

— Aš žinau, - pasakė Hana. 

— Tu tai žinojai? - stebėjosi Barbru. 

- Taip, nes jis paskambino ir man pasakė. 

Tada ji prisiminė, kad buvo pažadėjusi Bjornui 
saugoti jų paslaptį ir niekam neišplepėti. 

— Tuoj grįš mano tėtis, - greitai išpyškino ji. 

— Tikrai? - paklausė Barbru. 

- Taip, - pasakė Hana. - Jis išėjęs pirkti mėsainių, 
kuriuos mes valgysime. 

- Bet... Tai tu nori pasakyti, kad tėtis jau sugrįžo 
į namus“ 

— Ne, jis išėjęs pirkti mėsainių, juk sakiau tau. 

- Bet tai juk puiku, Hana! Vadinasi, tau jau ne- 
reikės būti vienai, ar ne? 

— Nebereikės. Atia! - irzliai pasakė Hana ir padė- 
jo ragelį. 


Per „Eniro interneto svetainę Barbru pavyko 
surasti visų šeimų, gyvenančių Plūgo gatvėje nume- 
ris 20, telefonus, išskyrus vieną įslaptintą numerį. 
Ji buvo pasiruošusi prie telefono praleisti nemažai 
laiko, nes darbo metu niekas neatsilieps, bet, jos 
didžiuliam džiaugsmui, Hana atsiliepė jau iš trečio 
karto. 

Po to, kai mergytė taip atžariai trenkė ragelį, Bar- 
bru vis dėlto jautė abejonę. Pašnekesys buvo nukry- 
pęs gana keista linkme, bet vėliau moteris nebegalė- 
jo tiksliai visko prisiminti. Ką gi, tiesą sakant, mergai- 

tė jai papasakojo? Ar Hanai paskambino policijos 
viršininko pavaduotojas Malmbergas? O galbūt tas 
Holgersonas? Ar tėtis grįžo, o gal jis niekada ir ne- 
buvo išvykęs? Kalbėdama ji bandė surikiuoti savo 
mintis, bet taip ir nespėjo, nes pokalbis baigėsi. 

Barbru kurį laiką pasėdėjo, liesdama pirštais te- 
lefono aparatą, ir svarstė, ar jai nevertėtų paskam- 
binti dar kartą. Galų gale ji atsistojo ir atsidususi nu- 
ėjo į virtuvę užkaisti vandens arbatai. 


X X X 


Visas Jeniferės asmeninis turtas tilpo į batų 
dėžutę. Kol buvo gyva, Elysei kuo griežčiausiai 
buvo uždrausta net prisiartinti prie tos dėžutės, 
bet dabar juk buvo taip, kaip buvo. Jeniferė mirė. 
To jau neįmanoma pakeisti. Ji sėdėjo prie jų staliu- 
ko - liežuvis neapsivertė pavadinti jį rašomuoju 
stalu, bet tokia buvo jo paskirtis - ir atsargiai nu- 
kėlė kartoninės dėžutės dangtį. Daiktai viduje gu- 
lėjo sumesti be tvarkos, tačiau kai pravėrė duris į 
vyresnėlės sesers paslapčių pilną gyvenimą, Elysė 
pajuto, kaip jai pradeda traukti virškinamąjį traktą. 

Elysė neįsivaizdavo, ką buvo tikėjusis rasti, bet, 
matyt, kažką gerokai baisiau, kažką labiau drau- 
džiamo negu tie beprasmiai niekučiai, į kuriuos 
dabar žvelgė. Keli buteliukai kvepalų, pigūs papuoša- 
lai, kurie jau daug metų neatitiko Jeniferės stiliaus, 
keli laiškai iš Skonės nuo mergaitės, su kuria, kaip 
ji pamena, Jeniferė susirašinėjo prieš daugelį metų. 
Ten buvo ir krūvelė Jeniferės draugų - jie buvo vi- 
durinių klasių amžiaus - paso nuotraukų, pakelis 
prancūziškų cigarečių be filtro ir pusiau išnaudo- 
tas receptas kontraceptinėms piliulėms. O pačiame 

dugne - užrašų knygelė. 

Elysė ją išsitraukė ir pradėjo versti lapelius nuo 
galo. Tik pažįstami Jeniferės bendramokslių vardai. 
Daugelis iš jų buvo seni draugai, dar nuo pradinės 
mokyklos laikų, bet vėlesniais metais įrašyta ir 
keletas naujų vardų. Elysė žinojo, su kuo Jeniferė 
matydavosi, nors ją pačią kartu kviesdavo tik retai 
arba išvis niekada. Ir štai ji rado Jukę. Buvo užrašyta 
„Jukė Andersonas“, Elysė tarsi bandė pajusti to var- 
do skonį. 

Kiek sykių ji buvo tai dariusi kartu su savo 
draugėmis, kai vartydavo mokyklos katalogą, kad 
dailius berniukus įvertintų balais? Tiesą sakant, tai 
buvo žiauriai apgailėtina, bet kai pamatydavai tinka- 
mo kandidato adresą, pradėdavo kutenti skrandį. 
Jai buvo įdomu, ar berniukai irgi taip darydavo: ar 
jie irgi seilėdavosi, žiūrėdami į visiškai beprasmius 
mergaičių adresus. O dabar ji ir vėl pajuto kutenimą 
pilve. Jukė buvo įdomus, aukštas, suaugęs - ne toks, 
kaip tie švelniais pūkeliais apaugę aukštesniųjų kla- 
sių berniukai iš jos pačios aplinkos. 

Ji užvertė užrašų knygelę ir iš batų dėžutės iš- 
sitraukė pluoštą paso nuotraukų. Neilgai ieškojusi, ji 
jau žvelgė į Jukės pilkšvai melsvas akis. Nuotraukoje 
jis buvo be barzdos, bet ji vis tiek jį pažino. Tų akių 
nesupainiosi su niekieno. Jis atrodė ir šiek tiek pa- 
vojingas. Galbūt dėl akių: atrodė, kad tos liūdnos 
akys žiūri vidun, o ne į ją, ir dar tai, kad jis suaugęs 
ir kaip jis laiko apsikabinęs Jeniferę, tarsi ji būtų jo 
nuosavybė. O dabar jis laisvas, toptelėjo Elysei. Da- 
bar jis jau nebuvo Jeniferės vaikinas, dabar jis buvo 
laisvas ir galėjo eiti pas ką tik nori, daryti, ką tik 
nori. 

O juk visi sakė, kad jos tokios panašios, ji ir Je- 
niferė. Šiaip tai Elysė su tuo negalėjo sutikti, bet jei- 

gu jau žmonės taip jas matė... Ji galėtų atiduoti daug, 
kad tik pajustų, kaip tos rankos ją apglėbia. Galbūt 
jis taip pat?.. Juk dabar Jukei buvo baisiai liūdna. Be 
to, į jį įsmeigtos policijos akys, jis, aišku, įtariamas. 
Bet Elysė niekaip nesugebėjo įsivaizduoti, kad Jukė 
būtų galėjęs nužudyti Jeniferę, ją pasmaugti. O ne, 
juk jis taip ją glaudė, kai Elysė matė juodu kartu. Ji 
įsivaizdavo, kad jis prislėgtas. Jam reikėjo paguodos, 
su kuo nors pasikalbėti. 

O kas šitoje situacijoje galėjo būti geriau negu ji 
pati? Jiedu juk buvo likimo draugai, Jukė ir Elysė. 
Gyveno vakuume, ilgėdamiesi Jeniferės. Pabandyti 
buvo verta. Ji dar kartą atsivertė jo adresą ir įsiminė 
jį. Vaikinas gyveno netoli, viso labo už kelių kvarta- 
lų. Ji sukrovė Jeniferės daiktus į batų dėžę, uždėjo 
dangtį ir pastatė dėžę atgal į drabužinę. Tarsi antraip 
Jeniferė sužinotų, ką ji padarė. 


Elysė per lauko duris nepastebėta įslinko įkandin 
moters, kuri grįžo, pavedžiojusi lauke šunį. Sustojo 
prie lentelės su pavardėmis, kad pamatytų, kuria- 
me aukšte Jukė gyvena. Name buvo dvi Andersonų 
šeimos, ji nutarė užlipti į antrą aukštą, kur gyveno 
viena iš jų. Elysė per daug gerai ir nežinojo, ką sakys, 
kai pamatys Jukę, bet ji nebuvo itin drovi, todėl vis- 
kas bus gerai. Jai buvo įdomu, ar Jeniferė kada nors 
čia lankėsi. Ji bent jau niekada apie tai nepasakojo, 
bet kodėl gi jai pasakoti? Elysei šovė į galvą mintis, 
kad galbūt Jukės netgi nebuvo namie, bet dėl vienos 
ar kitos priežasties ji jautėsi įsitikinusi, kad jį ras. Taip 
susiklosčius aplinkybėms. 

Ir tikrų tikriausiai duris jai atidarė Jukė. Jis Žvel- 
gė įją klausiamai, nieko nesakydamas. 

- Labas, - pasakė ji ir nusišypsojo. - Ar tai tu esi 

Jukė? 

- Taip, - atsakė jis ir atsakydamas nedrąsiai nu- 
sišypsojo. 

Jis atrodė pabuvojęs muštynėse, aplink vieną akį 
geltonavo mėlynė. 

— Aš esu Elysė. 

Jukė tylėdamas žvelgė į ją kelias akimirkas, nepa- 
rodydamas, ką galvoja. 

- Jūs panašios, - paskiau pasakė jis. 

— Žmonės taip sako. 

Rodėsi, kad nė vienas iš jų nesugalvojo, ką dar 
pasakyti. 

— Ar galėčiau trumpam užeiti į vidų? - galiausiai 
paklausė Elysė. 

— Ne, kaip tik dabar - nelabai tinkamas laikas, - 
atsakė Jukė ir pažvelgė sau per petį, tarsi ten viduje 
būtų žmogus, kuriam nevalia sužinoti, kad ji čia. - 
Ar norėjai ko nors konkrečiai, ar?.. 

— Ne. Tik truputį pasikalbėti. 

— Užjaučiu dėl netekties, - pasakė Jukė ir nudelbė 
akis. 

Žodžiai nuskambėjo kažkaip iškilmingai. Jaunų 
žmonių lūpose jie neatrodė natūraliai, bet galbūt ir 
nebuvo kito būdo tai pasakyti. 

— Tai ir aš noriu tą pat tau pasakyti, - ištarė 
Elysė. 

- Taip. Nutiko baisus dalykas. 

— Ar jie prie tavęs kabinėjasi, tie policininkai? - 
bandydama rasti vienokį ar kitokį tarpusavio su- 
pratimą, pasiteiravo Elysė. 

- Taip, be abejo, - atsakė Jukė. -Ar jie ir prie ta- 
vęs kabinėjasi? 

- Jie, aišku, nemano, kad aš tai padariau, bet visą 
laiką užduoda daugybę klausimų. 

- Bjauru, - pripažino Jukė. 

— Tai jie tave įtaria, ar ką?.. - paklausė Elysė. 

— Aš taip manau. Tikriausiai jie mane įtaria, — 
atsiduso Jukė. 

- Aš tai tikrai nemanau, kad tu tai padarei. Tu 
visai nepanašus į žmogžudį, - pareiškė Elysė. 

— O, ačiū, - pasakė Jukė, nedrąsiai nusišypso- 
damas. 

Didžiuoju pirštu jis persibraukė virš akies, tarsi 
norėdamas sužinoti, ar mėlynė nebyloja ko kito. Kai 
apačioje kažkas užtrenkė lauko duris, garsas nuaidė- 
jo per visą laiptinę. 

— Kaip tai jaučiasi? - paklausė Elysė. 

Prieš atsakydamas, Jukė valandėlę padvejojo. 

- Tiesą sakant, baisiai šlykščiai. Gyvenimas, sa- 
kytum, sustojo vietoje. Nežinai, ką daryti toliau. 

— Man irgi tas pat, - paskubėjo pasakyti Elysė. 

Iš tikro ji nė nenutuokė, kaip jis jaučiasi. Pati dar 
nespėjo iš esmės nieko pajusti. Jai buvo sunku suvok- 
ti, kad jos sesuo faktiškai nužudyta. Kad Jeniferės 
nebėra. Tuo pačiu metu ji dar nebuvo pradėjusi jos 
ilgėtis. Jukė atrodė nusiminęs ir ji panoro prie jo pri- 
siliesti. Paglostyti jam sprandą, kaip nors parodyti 
jam, kad jis jai rūpi. Ji girdėjo, kad kažkas aukštyn li- 
pa laiptais, ir atsisuko į tą pusę, iš kurios sklido gar- 
sas. Laiptais kopė vyriškis, bet Elysė negalėjo matyti 
jo veido, nes jis žiūrėjo žemyn, sau į batus. 

Ji vėl atsisuko į Jukę ir jau ruošėsi kažką jam sa- 
kyti, kai pastebėjo, kaip jis sustingo. Žvilgsnis tarsi 
ištuštėjo, lyg jo čia jau nebūtų. Jis žiūrėjo nebe į ją, o 
į vyriškį, kuris artėjo prie jų. Elysė iškart pajuto ore 
susitvenkusią įtampą ir kilstelėjo pečius, gindamasi 
nuo pavojaus, kuris galėjo ją užklupti iš už nugaros. 
Ir ji, ir Jukė stovėjo kaip įbesti. Ji nedrįso atsigręžti, 
tik spoksojo į Jukę ir iš jo reakcijų bandė perskaityti, 
kaip jai derėtų laikytis. 

— Štai kaip, - ištarė vyro balsas jai už nugaros. 
Jukė nieko nesakė. Elysė nepajudėjo iš vietos. 
- Ir ką gi mes čia turime? 

— Tik pažįstama, - pasakė Jukė. 

Atsakymas buvo neteisingas, Jukė tai žinojo. Jis 
galėjo sakyti bet ką, bet tik ne tai. Iš jo tikimasi, kad 
jis neturės pažįstamų. Ir jokiu būdu ne mergaičių 
pažįstamų. Jis būtų galėjęs pasakyti, kad ji ką nors 
pardavinėja ar supainiojo duris. Bet ką, tik ne tai. Jis 
tai padarė dėl Elysės, kad jai nekiltų klausimų, dėl 
vaizdo. Tačiau jam derėjo būti išmintingesniam. 

— Tu turi dailutėlę pažįstamą, - niūriu tonu išta- 
rė vyriškis, tačiau pašaipos jo balse Elysė nepraleido 
pro ausis. 

Jis kalbėjo apie ją, o galbūt ir su ja, ir ji pasielgė 
natūraliai: atsisuko į nepažįstamąjį vyrą, išspaudusi 
šypseną, tarsi ketintų pasisveikinti. Tačiau šypsena 
kaipmat dingo ir ji neišstenėjo nė žodžio. Jukė, nieko 
nesuprasdamas, matė, kas vyksta, o kad pataisytų pa- 
dėtį, skubiai, nutaisęs kuo neutralesnį balsą, pasakė: 

- Ji jau eina, tėte. 

Tačiau jo žodžius prarijo tuštuma. Elysė, kuri tik 
buvo norėjusi kilstelti ranką, pasisveikinti ir tuomet 
nueiti, stovėjo tarsi mietą prarijusi, išsiŽiojusi ir ne- 
galėjo atplėšti akių nuo vyriškio, o Jukės tėtis buvo 
bekeliąs koją, žengdamas žingsnį, ir jei šį judesį būtų 
pabaigęs, būtų įėjęs į vidų pro buto duris ir išnykęs 
prieškambario tamsoje. Tačiau jis sustojo vietoje ir 
Jukė matė panieką tėvo akyse, kai šis apžiūrinėjo 
Elysę nuo galvos iki kojų, visas kūno dalis, o paskui, 
seilėms putojant lūpų kampučiuose, sušvokštė: 

— Argi tu ne mirusi, mažoji velnio kekšiuke? 
Tik tada burtai išsisklaidė ir ji kiek įkabindama 
pasileido bėgti laiptais žemyn. 


X X X 


- Nė velnio, - pasakė Šiobergas. - Per apklausas 
nesužinojome visai nieko, kas mums būtų įdomu. 

Hamadas nesusilaikė nepasimėgavęs ir laukė, kol 
komisaras valandžiukę padejuos, ir tik tada pradės 
pasakoti, ką jam pačiam pavyko atskleisti. 

— Atrodai pavargęs, - pasakė jis. 

Šiobergas atsiduso. Jo mintys vis grįždavo prie 
Margitos Ulofson, kuri trukdė jam naktį miegoti, 
ir jos kvepalų kvapo, išlikusio jį supančiame ore. Jis 
nenorėjo apie tai galvoti, o juo mažiau kalbėti. 

— Taip, ir priežasčių yra ne viena, - atsakė jis, 
toliau šios temos neplėtodamas. - Beje, skambino 
Nieminenas. Tie suomiai konsultantai, Helenijus ir 
Grionrūsas, niekada nėra turėję reikalų su policija. 
Nei su mokesčių inspekcija. O jų kelionė į Švediją 
turėjo visiškai pateisinamas priežastis, taigi bent jau 
šiuo atžvilgiu jie nėra nieko prisidirbę. O kaip tau 
sekasi? 

— Aš radau vieną sąsają, - pasakė Hamadas. - 
Sąsają tarp Jeniferės Juhanson ir vieno ligi šiol mums 
nežinomo keleivio iš suomių kelto. 

- Ką tu sakai? - pasakė Šiobergas, iškart pažva- 
lėdamas. - Juk to mums šiuo metu būtent ir reikia. 

- Šis sąryšis menkas, bet vis dėlto. Deja, manęs 
jis niekur nenuvedė. 

- Papasakok, - paprašė Šiobergas. 

Hamadas papasakojo apie susitikimą su Elyse, o 
Šiobergas jo klausėsi su vis didesniu susidomėjimu. 

Paskui tęsė savo istoriją: kaip keleivių sąraše surado 
Sioreno Andersono vardą ir pavardę, kaip paskui jį 
apklausė, bet taip ir neišsiaiškino nieko įdomaus. 

- Taip, tuo tai jau mes tikrai negalime tenkin- 
tis, - pareiškė Šiobergas. - Ar jo amžius ir išvaizda 
atitinka to vyriškio iš baro aprašymą? 

— O taip, tai tikrai galėjo būti jis, - pasakė Ha- 
madas. 

- Bet ta piniginė... Kaip ji pateko Elysei į ran- 
kas? - suko galvą Šiobergas. - Jeigu jau mes ieškome 
to ryšio, tai kaip, po galais, visa tai siejasi? 

- Jeniferė negalėjo pavogti piniginės kelte, nes juk 
tuo atveju Elysė nebūtų jos turėjusi. Elysė sako ra- 
dusi piniginę sekmadienį, o Andersonas sako, kad 
pametė ją penktadienį. 

- Galbūt jis meluoja, - tarė Šiobergas. - Tarki- 
me, kad Jeniferė pavogė piniginę kelte, o paskui pa- 
slėpė ją kajutėje arba atidavė kam nors iš savo draugų. 
Andersonas mergaitę nužudė, tačiau savo piniginės 
neatgavo. Vėliau kas nors iš draugų atiduoda pinigi- 
nę Elysei, o ji nuneša ją į policiją. 

— Bet kam Elysei apie tai meluoti? - nesuprato 
Hamadas. - Be to, žudyti žmogų už tai, kad pavogė 
tavo piniginę, kiek perdėta reakcija. Tikriausiai čia 
slypi šis tas daugiau. 

- Narkotikai? - bandė spėti Šiobergas. 

- Jeniferė kvaišalų nevartojo. 

- Įkinkysime Eriksoną patyrinėti to Sioreno An- 
dersono praeities ir pažiūrėsime, ką ten rasime. Bus 
sunku paneigti jo pasakojimą, ypač jeigu jis kelio- 
nės metu stengėsi būti anonimiškas. 

- Bet jeigu tai jis sėdėjo bare su Jenifere, tada jis 
bent vieną kartą bus apsirikęs. Tą vyrą juk matė. 

- Tai tik netiesioginiai įrodymai, - pasakė Šio- 
bergas. - Jei galėtume susieti jį su nusikaltimo vieta, 

turėtume daugiau medžiagos. Įdomu, ką apie tą ti- 
pa galės pasakyti Lehto, bet pirmiausiai turime kaip 
reikiant papurtyti Elysę. 

Juos abu nutildė atsargus beldimas į duris. Tarp- 
duryje stovėjo Vestman ir Hamadas pamanė, kad ji 
atrodo kaip nedrąsi mokinukė: tokios jos jis nieka- 
da anksčiau nebuvo matęs. 

- Aš užsuksiu pas tave po valandžiukės, - baigė 
pokalbį Šiobergas balsu, kuris staiga tapo valdin- 
gas. - Išeidamas uždaryk duris. 

Hamadas atsistojo, pakėlęs vieną antakį, sąmoks- 
lininkiškai paplojo Petrai per nugarą ir išėjo iš ka- 
bineto. 


Petra atsidususi susmuko lankytojams skirtoje 
kėdėje, kur ką tik buvo sėdėjęs Hamadas. Kai su ap- 
gailestaujančia veido išraiška žvelgė Šiobergui į akis, 
ji juto kėdėje likusią Hamado šilumą. 

— Tai ką gi, Petra, - savo ruožtu atsiduso Šiober- 
gas. - Matau, kad jautiesi nepatogiai. 

- Aš žinau, apie ką nori kalbėtis, - atsakė ji. - 
Ką tik sužinojau apie tai iš Gunaro Malmbergo. Jie 
ketina mane išmesti iš darbo. 

Šiobergas papurtė galvą ir pažvelgė į ją žvilgsniu, 
kurio atlaikyti buvo beveik neįmanoma. Jis jos gailė- 
jo. Ne dėl to, kad su ja neteisingai pasielgta, bet dėl 
to, kad ji buvo ligonis. Nepakaltinama. Probleminis 
vaikas. Policijos pajėgų juodoji avis. Apsijuokusi. 

- Tai tu manai, kad tai tavo didžiausia pro- 
blema? - paklausė jis, nesugebėdamas nuslėpti, kad 
yra labai ja nusivylęs. - Jei būčiau tavimi, susirink- 
čiau daiktus ir pasišalinčiau iš šio pastato. Ar suvoki, 
kokią gėdą sau padarei? Tai jau nepataisoma, Petra, 
tu negali likti. 

- Visa tai blogai, Koni, bet ne visai taip blogai, 
kaip atrodo. 

Ji pastebėjo, kad jis susierzino, tačiau bet kas bu- 
vo geriau negu tas nusivylęs jo akių žvilgsnis. 

— Petra, tai pornografinė nuotrauka. 

Šiobergas iškošė žodžius, kad jų nesigirdėtų ko- 
ridoriuje. Petra nuleido akis. 

— Nuotrauka, kurioje tu pavaizduota netradicinė- 
je lytinės sueities padėtyje. Elektroniniame laiške, 
kuris, matyt, yra policijos viršininkui skirta užuomi- 
na! „Seksualu, ar ne?“ Kas, po velnių, tau šovė į gal- 
vą, Petra? Ar turi problemų dėl alkoholio, ar manai, 
kad gali sau išsikrušti didesnį atlyginimą? 

— Tu matei nuotrauką, - tyliai pasakė Petra. 

— Aš pamačiau nuotrauką todėl, kad Brantas pri- 
vertė mane ją pamatyti. Žiūrėjau į ją kokią akimir- 
ką, kol supratau, kokią šlykštynę ten matau, o tada 
nuotrauką ištryniau. Petra, patikėk manimi, aš nė 
truputėlio nesu suinteresuotas matyti tave tokią. 

Net ir kai jis, būdamas štai taip susijaudinęs, ją 
barė, jo akys buvo draugiškos. Staiga Petrai tapo aiš- 
ku, kad Šiobergas nepyko, jis tik nuoširdžiai dėl jos 
apgailestavo. Dabar ji jau sunkiai begalėjo sulaikyti 
ašaras. 

— Koni, aš nesiunčiau to laiško. Manęs netgi čia 
nebuvo, kai jį išsiuntė, - pasakė ji kuo ramiau, jaus- 
dama, kaip gerklėje tvenkiasi gniužulas. 

— O toje prakeiktoje nuotraukoje irgi ne tu? Ką? 

- Nuotraukoje esu aš, bet kai mane fotografavo, 
buvau be sąmonės, - sugebėjo ji išstenėti, kol dar 
nepasipylė ašaros. - Be to, tai nėra fotografija, tai 
kadras iš filmo, kuris buvo nufilmuotas, kai mane 
pernai rudenį išprievartavo. O jeigu netiki manimi, 
gali paklausti Hadaro. 

Dabar ji jau negalėjo ilgiau laikytis neverkusi ir 

tai jautėsi kaip palengvėjimas. Ji nebuvo išliejusi nė 
ašaros po to prakeikto išprievartavimo, bet dabar pa- 
juto, tarsi visą laiką būtų laukusi tos progos. Atidaryti 
angas ir išleisti susitvenkusius jausmus. O kad audra 
Šiobergo širdyje nurimtų, to ir pakako. Kliaudama- 
sis vien tik savo nuojauta, jis ir vėl pajuto lojalumą, 
kuris kelias valandas buvo prasibastęs klystkeliais 
po visą policijos skyrių. Lojalumą Petrai. Jo Petrai, 
kuria jis niekada anksčiau nebuvo suabejojęs. Ins- 
tinkto vedamas, jis atsistojo ir priėjo prie jos, sėdin- 
čios kėdėje. Abiem rankomis pasuko jos veidą į sa- 
ve, suėmė rankas ir atsargiai prisitraukė ją arčiau 
savęs. Paskiau apglėbė ir pasiguldė jos galvą sau ant 
krūtinės. 

— Hadaro? - švelniai paklausė Šiobergas. 

Jis juto, kaip Petra jo glėbyje linktelėjo, o tada dar 
kurį laiką pastovėjo, glostydamas jos plaukus ir ra- 
mindamas. 

Šiobergas nutraukė tylą, atsargiai gnybteldamas 
jai į kaklą ir paklausdamas, ar dar neužmigo. Petra 
nusijuokė ir išsilaisvino. Rankove ji nusišluostė vei- 
dą, o Šiobergas grįžo į savo vietą anapus rašomojo 
stalo. Petra jam kiek droviai nusišypsojo, taip pat at- 
sisėsdama, ir konstatavo, kad Šiobergui irgi tarsi ak- 
muo būtų nusiritęs nuo širdies. 

- O dabar pradėkime nuo pradžių, - pasakė Šio- 
bergas, o jo tarpuakyje įsirėžė įprastinė susirūpini- 
mo raukšlelė. 


Petra papasakojo pirmą kartą, praėjus beveik 
metams, kaip jie su Jamaliu praleido vieną lapkri- 
čio vakarą „Clarion“ bare, kaip ji pradėjo kalbėtis su 
Pėderiu Fryku, o vėliau kartu su juo važiavo taksi, 
kaip ji prabudo jo name Melarhiojdene, apie pagi- 

rias ir skausmus. Nuo išsipasakojimo palengvėjo. Ji 
pasijuto saugi, žinodama, kad Šiobergas jos pusėje. 
Dabar turės su kuo pasišnekėti apie tai, kas įvyko. Tai 
bus žmogus, kuris supranta, ką jai teko išgyventi. Ji 
papasakojo ir apie savo reglamentą pažeidžiančias 
pastangas šį įvykį ištirti, kaip jai pavyko prisiprašyti 
pažįstamo policijos techniko Hokano Karlbergo, 
kad padėtų atlikti analizę, o prokuroro - kad aneste- 
ziologą ir serijinį prievartautoją Fryką padėtų pa- 
tupdyti už grotų. Galiausiai ji papasakojo ir apie 
Antrąjį vyrą, apie dingusį vaizdo įrašą ir apie nerimą, 
kad ją demaskuos kaip asmenį, dėl kurio pasodintas 
Frykas. 

Paskiau jie kartu rekonstravo praeito penktadie- 
nio įvykius: kursus, treniruotes, apsilankymą bare 
su Hamadu ir įėjimo į skyrių, išėjimo bei nelemtojo 
elektroninio laiško išsiuntimo tikslų laiką. 

— Penktadienį tave kažkas kontroliavo, Petra. 
Kažkas tiksliai žinojo, kada ir kaip jis visa tai gali at- 
likti. 

- Ir tas kažkas turi filmą, - patikslino Petra. - 
Kažkur yra asmuo, kuris mane išprievartavo ir kuris 
sėdi sau ant sofos prie televizoriaus ir smaukosi, žiū- 
rėdamas tą filmą. 

- Šiame pastate, - pasakė Šiobergas. - Tas, kuris 
taip daro, yra būtent šiame pastate. 


Petra dar nebuvo spėjusi to sugalvoti. Šią po- 
pietę viena katastrofa sekė po kitos ir jai tiesiog 
nepakako laiko atsisėsti ir panagrinėti padėtį. Jai 
buvo šmėkštelėjusi mintis, kad prie jos kompiuterio, 
be abejo, iš kur nors galėjo prisijungti koks geras pro- 
gramišius ir išsiųsti elektroninį laišką, atrodantį, tar- 
si būtų išsiųstas jos pačios. Bet juk, žinoma, Šiobergas 

teisus. Antrasis vyras - policininkas. Policininkas, 
kuris dirba šiame pastate. Ir kuris pasinaudojo jos 
prieigos kortele bei jos kompiuteriu tam, kad nu- 
kreiptų rimtus įtarimus į ją. 

- Kas žino tavo slaptažodį? - paklausė Šiobergas. 

— Niekas. Aš tai sakiau ir Gunarui Malmbergui. 

- Ar esi jį kur nors užsirašiusi? 

— Ne, tiktai mobiliajame telefone, bet jį visada 
turiu su savimi. 

— Ar keitei slaptažodį nuo praėjusių metų lap- 
kričio? 

Petrai iškart paaiškėjo, kur link jis suka. Antrasis 
knygelę ir iššniukštinėjo jos slaptažodį, kai ji gulėjo 
apkvaišinta Pėderio Fryko lovoje. Naivu tikėtis, kad 
jis nežinotų, kas ji. Jis ją atpažino iš pat pradžių. Pet- 
ra papurtė galvą, o jos veido išraiška rodė, kad su- 
pranta, ką Šiobergas turi omenyje. 

— Darau prielaidą, kad pabandei išsiaiškinti, kas 
tau skambinėja naktimis? - tęsė Šiobergas. 

— Grynaisiais papildoma kortelė, - patvirtino Pet- 
ra. - Kiekvieną kartą vis kitas numeris. 

Šiobergas mąsliai linktelėjo galva. 

- Bet kodėl jis taip elgiasi? - ištarė Petra ir 
skėstelėjo rankomis. - Jis gi taip stengiasi, kad nebū- 
tų susektas. Jo nebuvo nė viename filmo kadre. 
Frykas tyli, kaip vandens į burną prisiėmęs, o anot 
Hadaro, tas vyriškis visai nepaliko pėdsakų. 

— Na taip, bet vieną pėdsaką jis po savęs paliko. 

- Bet mes neturime su kuo palyginti. 

— Dar ne. Petra, o ar žinai, kodėl vyrai prievar- 
tauja moteris? 

— Sakoma, kad ne tiek dėl sekso, kiek dėl valdžios. 

— Būtent. O jis nesijaučia pabaigęs savo reikalus 
su tavimi. Tu įkišai pagalį į jų ratus ir to jis negali pa- 

kęsti. Jis nori tave stipriai prispausti. Atkeršyti. O tai 
mums paranku. 

„Mums, - pagalvojo Petra ir pajuto, kaip po visą 
kūną plinta šiluma. - Aš jau nebe vieniša.“ 

Šiobergas žvilgtelėjo į laikrodį. 

— Yra dar vienas dalykas, - toptelėjo Petrai. - Va- 
kar vakare nutiko kai kas nemalonaus. 

Ir ji papasakojo apie pokalbį telefonu bei susiti- 
kimą su Brantu. 

— Taigi tas laiškas vis dėlto taip jau baisiai jo ne- 
buvo įskaudinęs, - galiausiai konstatavo ji. 

- Ką tu ten minėjai, kad jis pasakė, kai pasiūlė 
nueiti į „Mathias Dahlgren'? - pasiteiravo Siober- 
gas. 

— Apytikriai: „Pamaniau, kad pavalgę mes pra- 
tęsime keliais aukštais aukščiau.“ 

Šiobergas staiga prapliupo juoktis. Petra pažvel- 
gė į jį nustebusi. 

— Oi, Petra, prasta iš tavęs pornonuotaka! Negi 
nesupranti, ką jis norėjo pasakyti? Restoranas „Ma- 
thias Dahlgren“ yra to paties pastato, kaip ir viešbu- 
tis „Grand Hėtel, pirmajame aukšte. Tas gašlūnas, 
aišku, ten ir kambarį buvo jums užsakęs! 

Vis dar su linksmu žiburiuku akyse Šiobergas pa- 
kėlė ragelį ir surinko informacijos numerį. 

- Prašyčiau „Grand Hotel numerį, o paskiau 
sujunkite mane su restoranu „Mathias Dahlgren“. 
Ačiū. 

Po pusės minutės kitame laido gale pakėlė rage- 
lį. Petra apstulbusi spoksojo į savo viršininką, taip 
ir nesuprasdama, ką jis buvo sumanęs. 

— Norėčiau sužinoti, ar vakar vakarui buvo už- 
sakytas Branto vardu... Nejaugi ne?.. Mat kaip, aš- 
tuntą valandą... Septintą. Labai ačiū. 

Nieko nesakydamas jis surinko dar vieną numerį 

ir mirktelėjo Petrai. 

- Čia kalba Rolandas Brantas iš Hamarbio poli- 
cijos. Šiek tiek sunerimau, nes vakar, matyt, pamir- 
šau anuliuoti kambario užsakymą... Ne, o kaip ge- 
rai... Dvivietį kambarį... Puiku, ačiū. 

Šiobergas padėjo ragelį ir suplojo rankomis, pa- 
tenkintas šypsodamasis. 

— Rolė vakar aštuntai valandai „Mathias Dahl- 
gren“ restorane buvo užsisakęs staliuką ir jo atsisakė 
septintą. Paskiau jis buvo numatęs nedidelį tėte-4- 
tėte su tavimi dviviečiame kambaryje, bet ir šį už- 
sakymą turėjo anuliuoti. Jis, be abejo, baisiausiai už- 
sigavo. 


X X X 


- Ir kas ten vyko? - paklausė Hamadas, kai jiedu 
ėjo į Ringeną. 

- Apie ką tu? - atsakė Šiobergas, dėdamasis, kad 
nenutuokia, apie ką kalbama. 

— Tu ir Petra, užsidarę duris. Kokių gi turite bend- 
rų paslapčių? 

— Tai tu štai apie ką. Tik apie darbą plepėjomės. 

— Tai ar jai taip jau striuka darbe? - pasiteiravo 
Hamadas su kreiva šypsenėle. - Ji atrodė visai nusi- 
verkusi. 

— Apie tai ir nepagalvojau, - trumpai atsakė Šio- 
bergas. 

- Petra ir aš esame labai geri draugai, - spyrėsi 
Hamadas. - Tai gali papasakoti... 

— Tai mat kaip, tikrai? - nutraukė jį Šiobergas. - 
Tai štai, girdėjau, kad penktadienį kartu linksmino- 
tės. Kur buvote? 

- „Pelikane“ gėrėme alų. 


— Oar ilgai? 

Šiobergas kiek pagreitino žingsnį, o jo žvilgsnis 
buvo įsmeigtas į kažkokį tašką kiek aukščiau ant 
kalnelio. 

— Manyčiau, kad mes iš ten išėjome apie pusę 
dvyliktos. O ką? 

Hamadas nesėkmingai pabandė pažvelgti Šio- 
bergui į akis. 

— O kur ėjote po to? 

— Namo. Aš keliavau namo. Turėjau anksti keltis, 
nes... 
— O Petra? - tęsė Šiobergas. 

- Ji, aišku, irgi patraukė namo! Ko tu nori? Juk, 
žinoma, nemanai, kad Petra ir aš?.. 

— Aš nieko nemanau. Tik gryniausias smalsumas. 

Hamadas papurtė galvą. Šiobergas sparčiai žings- 
niavo pirmyn, nežiūrėdamas kolegai į akis. 


Kai jie atsirado Juhanson namuose, vakarėlis buvo 
jau pačiame įkarštyje. Susigrūdusios aplink virtuvės 
stalą kompanijos vaizdas kėlė liūdesį. Ir netgi visai ne 
dėl pačių ūžautojų: abiejų policininkų mintys suko- 
si daugiausiai apie Elysę. „Vargšas vaikas, - pagalvo- 
jo Šiobergas. - Reikia manyti, kad šitaip buvo per 
visą jos gyvenimą. O dabar jai net nebeliko likimo 
draugės - sesers.“ Jie buvo susitarę, kad šį kartą su 
mergaite kalbėsis griežčiau, bet jų ketinimams iškilo 
pavojus, kai policininkai dar sykį iš arti pamatė, kaip 
ji gyvena. 


Kai jiedu įėjo į mergaičių kambarį, Elysė sėdėjo 
išsidrėbusi ant lovos, po nugara pasikišusi pagalvę, ir 
vartė žurnalą. 

- Ar čia pas jus visada taip? - paklausė Šiobergas, 
rankos mostu rodydamas į butą. 

Elysė gūžtelėjo pečiais ir stengėsi atrodyti abe- 
jinga. 

— Kaip gyveni“ 

— Gerai, - atsakė ji neužtikrintai. 

Tada ėmė kalbėti Hamadas. Jis perėjo tiesiai prie 
esminių klausimų. 

— Esu nepatenkintas tavo atsakymais į klausi- 
mus, kuriuos uždaviau tau telefonu, - pasakė jis 
kiek griežtesniu tonu, nei jam pačiam būtų malonu. 

Elysė pažvelgė į jį su nesuprantančiosios mina. 

— Manau, kad turi daugiau ką papasakoti apie tą 
piniginę. 

— O vis dėlto neturiu, - pasakė Elysė ir nusuko 
akis. 

- Kada ją radai? - paklausė Šiobergas. 

— Nežinau. Manau, kad tai buvo sekmadienį. 

— Kur ją radai? 

- Aš gi jau sakiau, kad mieste! Gatvės pavadini- 
mo nežinau. 

Vis dėlto sulaukė reakcijos. Buvo aišku, kad ji apie 
tai kalbėti nenori, kas suteikė Šiobergui dar daugiau 
energijos. 

— Tu meluoji, Elyse. Ir tu žinai, kad mes žinome, 
kad tu meluoji. O dabar kuo tiksliau papasakok, kur 
ir kada suradai tą piniginę. 

Elysė pradėjo vartyti savo žurnalą. Šiobergas 
pačiupo jį abiem rankomis ir trenkė ant grindų. Ely- 
sė krūptelėjo. To ji nebuvo tikėjusis. 

— Mes stengiamės surasti asmenį, kuris nužudė 
tavo seserį, - nė kiek nepraradęs ramybės pasakė Šio- 
bergas. - Tavęs viso labo prašome atsakyti į keletą 
klausimų. Norime žinoti tiesą. Mums reikalinga 
tiesa, kad galėtume atskirti, kas teisinga ir kas nėra 

teisinga. Tu mums meluoji, bet mes tavimi netiki- 
me. O piniginę tu pavogei, ar ne? 

— Ne, aš ją radau, - pasakė Elysė, bet jos saviklio- 
vos jau buvo nelikę. 

— Tada sužinosime, ką apie tą dalyką pasakys 
Siorenas Andersonas. Kai mes jam papasakosime, 
kad jo piniginę pavogė keturiolikos metų mergaitė, 
kuri vardu Elysė Juhanson ir gyvena Jotos gatvėje, 
tokiam ir tokiam numeryje. 

- Bet tai juk visiškai neturi nieko bendra! - 
išpyškino Elysė, dabar jau aiškiai sunerimusi. 

— Su kuo neturi bendra? 

— Su Jenifere! 

— Apie tai nuspręsime mes, o ne tu. Kada pavogei 
piniginę? 

— Aš jos nevogiau! Bet rasti galėjau ir penktadie- 
nį, - pripažino ji. 

— Kodėl sakei sekmadienį, jei tai buvo penkta- 
dienį? 

- Aš gerai neprisimenu, bet vis dėlto tai buvo 
penktadienį. 

- Kur tu ją radai? - atkakliai klausinėjo Šiober- 
gas. 

— Kažkur netoli Baltųjų kalnų parko, bet neži- 
nau, kaip vadinasi gatvė. Tai tiesa! 


X X X 


Elysė su siaubu stebėjo, kaip abu policininkai 
susižvalgė, bet ji visai nesuprato, ką tie žvilgsniai 
galėtų reikšti. Tačiau ją apėmė baisiai nemalonus 
jausmas. Ji būtų sutikusi su bet kuo, beveik su bet 
kuo, kad tik galėtų iš čia dingti, kad galėtų išveng- 
ti tų tiriančių žvilgsnių ir klausimų apie tai, ko ji 

niekada daugiau nenorėtų net prisiminti ir kas nė 
trupučio nebuvo susiję su Jenifere. Iš nevilties ji už- 
sipuolė policininkus, kaip galėdavo pasielgti su savo 
mama arba mokytojais: 

— Tiktai dirbkite savo darbą, jūs prakeikti mentai! 
Sugaukite Jeniferės žudiką, o ne prie manęs visą lai- 
ką kabinėkitės! Aš nenužudžiau Jeniferės, aš visai 
nieko nepadariau! O tas jos prakeikto sumauto ber- 
no tėvas, šlykštus senis, jis dar klausia, ar aš ne mi- 
rusi! Suvokit, kaip aš jaučiuosi, prakeikti idiotai! Įsi- 
vaizduokit, kaip jautiesi, kai tau sako, kad turėtum 
būti negyva! Ir jūs, aišku, norite, kad aš mirčiau, ar 
ne? Būtų buvę kur kas geriau, jeigu būtent aš bū- 
čiau nužudyta, ką? Tada tai jau visi būtų patenkinti. 
Po velnių, aš ir pati norėčiau būti mirusi, tada man 
nereiktų matyti jūsų, klausytis kvailų klausimų ir 
viso šito mėšlo! 


Hamadas ir Šiobergas stovėjo kaip suakmenėję ir 
tapo Elysės Juhanson paaugliško išpuolio liudinin- 
kais, tačiau vėliau Šiobergas turėjo pats sau pripažin- 
ti, kad, tiesą sakant, tai jį kartu ir truputį nuramino. 
Elysė sureagavo kaip daugmaž normali keturiolik- 
metė ir tai tam tikra prasme ramino, skirtingai nuo 
to baikštaus, vangaus, save menkinančio elgesio, ku- 
ris buvo mergaitei būdingas visus kartus, kai su ja 
matėsi. 

- Ką tu pasakei? - paklausė Šiobergas, kai jos bal- 
sas nustojo skambėti jo ausyse. - Tai Jukės tėtis ta- 
vęs paklausė, ar tu ne mirusi? 

- Taip, jis taip ir paklausė, - atsakė Elysė vis dar 
pikta, bet dabar jau gerokai santūriau. 

Ji vengė į jį žiūrėti, sėdėjo ir čiupinėjo savo abu 
žiedus. 

- O tai imk ir paaiškink. 

- „Tai tu ne mirusi, tu mažoji kekšiuke?' - pasa- 
kė jis man. Maloniai pasakė, ar ne? 

— O kokioje situacijoje? Kada tu jį matei? 

- Kiek anksčiau, - tepasakė Elysė. 

- Ar dabar, šią popietę? 

- Taip. 

Šiobergo galvoje intensyviai kirbėjo mintys. Jis 
žvilgtelėjo į Hamadą, bet ir šis atrodė toks pats su- 
glumęs. Nė vienam iš jų nepavyko savo galvoje su- 
formuluoti, kas čia taip keista, bet abu suvokė, kad 
kažkas iš esmės yra ne taip. 

— Kur visa tai įvyko? 

- Pas Jukę, - pasakė Elysė. 

— Maniau, kad jūs vienas kito nepažįstate, - ne- 
atlyžo Šiobergas. 

— O mes ir nepažįstami, bet aš vis tiek ten nuė- 
jau. Aš tik norėjau su juo pasišnekėti. 

- Ir tada?.. 

- Ir tada namo grįžo jo tėtis, iš darbo ar panašiai. 
Mes stovėjome laiptinėje. O jis mane pamatė ir at- 
rodė visai kaip pamišęs. „Tai tu ne mirusi, tu mažoji 
kekšiuke?“ Taip, jis taip ir pasakė: „Tai tu ne mirusi, 
tu mažoji kekšiuke?“ 

Šiobergas pažvelgė į Hamadą, kuris mąsliai pur- 
tė galvą. 

- Tai tikrai buvo tau nemalonu, Elyse. O ką tu ta- 
da darei? 

— Aš iš ten pabėgau. Kiek įkabindama greičiau. 

- O Jukė? 

— O kąjis turėjo daryti? Jis liko stovėti. 


- Kas, po galais, ten vis dėlto nutiko? - stebėjosi 
Hamadas, kai jie ėjo atgal į policijos skyrių. 

- Labai keistas dalykas, - pritarė jam Šiobergas. 

— Bet ar tai tiesa? 

— Tiesą sakant, aš manau, kad šį kartą ji neme- 
lavo. Galėtum pasakyti, kad jos pasirodymas buvo 
spontaniškas, - pasakė Šiobergas, iškalbingai šyp- 
sodamasis. 

— O taip. Palauk, kol taviškiai sulauks to amžiaus. 

— Dieve saugok. 

— Bet kodėl jis taip pasakė? „Aš maniau, kad 
tu negyva.“ Ką gi tai iš tikrųjų reiškia? 

— Tai gali reikšti, kad jis atpažino Elysę ir buvo 
manęs, kad ji negyva. Tada mes klausiame savęs 
štai ko: kodėl jis atpažino Elysę? Tai gali reikšti, kad 
jis žino, kaip atrodo Jeniferė, žino, kad ji mirusi, 
susitinka Elysę ir mano, kad ji yra Jeniferė. Iš kur 
jis pažįsta Jeniferę? Kaip manai, ar Juakimas juos 
supažindino? Labai menkai tikėtina. Kad ir kaip 
suksime galvas, - apibendrino Šiobergas, - prieisi- 
me prie dviejų išvadų: pirma, jis yra anksčiau matęs 
vieną iš mergaičių arba netgi abi; antra, Jeniferė ir 
Elysė jam atrodo labai panašios. Tokios panašios, 
kad jis faktiškai jų vienos nuo kitos negali atskirti. 

— O tai jau nauja mintis, - pasakė Hamadas. 

- Jis kada nors galėjo būti matęs Juakimą kartu 
su Jenifere. Galbūt iš toliau. Ir tada laiptinėje jis su- 
siduria su Elyse. Elysė panaši į vienintelę merginą, 
su kuria Juakimas yra bendravęs, ir tada tėvas visa 
tai jai susako. Paniekinamai, nes jų santykiams jis 
nepritarė. Tai mes žinome, nes tą vakarą jis Juakimą 
sumušė. 

- Atrodo, kad jis be galo nemalonus žmogus, tas 
Juakimo tėtis, - pareiškė Hamadas. 

Šiobergas negalėjo su juo nesutikti ir jiedu kurį 
laiką ėjo vienas šalia kito, pasinėrę į savo mintis. Kai 
priėjo apsisukimo aikštelę šalia policijos skyriaus, 

Hamadas pasakė: 

— Aš turiu kitą idėją. 

Jis sustojo, o Šiobergas taip pat. 

- Įsivaizduokime, kad Juakimo tėtis irgi plaukė 
tuo keltu. 

- Argi mes neturėtume apie tai žinoti? - stebėjo- 
si Šiobergas. 

— O iš kur? Mes baigiame akis pražiūrėti, skai- 
tydami jų pavardes, bandydami išsiaiškinti, kas su 
kuo gyveno kajutėje ir taip toliau, bet bent jau aš tai 
tikrai nenagrinėjau, ar kelte nebuvo dar vieno kelei- 
vio, kurio adresas būtų tas pats kaip ir Juakimo. 

- Juakimas būtų ką nors pasakęs. 

— Galbūt jis pats apie tai nežinojo? 

- Jie būtų vienas su kitu susitikę, - pasakė Šio- 
bergas. - Juk tėvo tikslas būtų buvęs nubausti Jua- 
kimą už tai, kad jis vis dėlto vyko į kruizą, nors jam 
ir uždrausta. 

- Bet tikslas lygiai taip pat būtų galėjęs būti nu- 
žudyti Jeniferę. 

— Ojei taip, tai kodėl? 

— Nes jis yra nesveikas tipas, kuris nepakenčia, 
kai jo neklauso. 

— O taip, jis tai tikrai visiškai nesveikas, - pripaži- 
no Šiobergas. - Jis muša savo dvidešimt ketverių sū- 
nų ir jį tam tikra prasme laiko nelaisvėje, kur vaiki- 
nas turi prižiūrėti savo baisiausiai nutukusią motiną. 
Be to, jie kartu miega... 

— Kas kartu miega? - susidomėjo Hamadas. 

- Tėvas ir sūnus. 

— Kartu miega? Toje pačioje lovoje, ar kaip? 

— Toje pačioje lovoje. Be to, lova viengulė. 

— Juokauji. Kodėl nieko apie tai nesakei? 

— Dabar sakau. Mes gi turėjome pasikalbėti apie 
kitus, svarbesnius, dalykus, ar ne? 

- Bet juk tai yra svarbu! Visai netikėtai Juakimo 
tėtis tapo labai aktualus mūsų tyrime! 

- Jamali, aš pasakoju tau apie tai dabar, nes bū- 
tent dabar atkreipėme į šį vyriškį dėmesį. Tikrai nė- 
ra reikalo samprotauti apie tokius opius dalykus kaip 
incestas, turint tokį menką pagrindą. 

— Tu pats tai pasakei, Koni. Tu pasakei „incestas“, 
vadinasi, tu galvojai apie incestą. 

- Vaikinui dvidešimt ketveri, Jamali. Ką aš galiu 
padaryti? Pradėti tirti dvidešimt ketverių vyro inces- 
to bylą? Juakimas būtų galėjęs pats kreiptis į polici- 
ją, jei būtų norėjęs. Teoriškai jis turi visas galimybes 
išsikraustyti iš tėvų namų ir nutraukti ryšius su savo 
šeima. 

- Teoriškai - taip. Bet praktiškai - ne. Jis grandi- 
ne prikaustytas prie savo sergančios motinos. 

- Ir prie savo sergančio tėvo, - pridūrė Šiober- 
gas. - Taip, aš žinau. O mes turime savo procedūras. 
Todėl kurį laiką paliksime visa tai ramybėje. Kol 
mums patiems reikės. 

- Ar suvoki, kad tėtušis Juakimu galėjo naudotis 
visą sūnaus vaikystę ir paauglystę? 

— Taip, aš tai suvokiu, - atsiduso Šiobergas. 

— Tuo atveju tai reikštų, kad tėvas kaltas ne tik dėl 
kraujomaišos, bet ir dėl pedofilijos, - patvirtino Ha- 
madas. 

— O dabar nurimkime. Prieš stumdamiesi toliau, 
mes juk bent jau galime sužinoti, ar tėvas buvo kel- 
te, ar ne. 

— Tai tu daugiau nenori apie tai galvoti. 

— Manyčiau, kad ir tu, - baigdamas diskusiją, pa- 
sakė Šiobergas. 


Paaiškėjo, kad įtarimai pasitvirtino. Nė vienas iš 
jų nenustebo, kai po valandėlės Siobergo kabinete jie 

nustatė, kad Joranas Andersonas, Juakimo tėtis, bu- 
vo vienas iš keleivių suomių kruiziniame laive tą ne- 
lemtą naktį. Hamadas prisikrovė portfelį popierių 
ir kitų dalykų, kurie, jo manymu, galėjo praversti 
tą vakarą. Niekas negalėjo numatyti, kaip artimiau- 
siomis valandomis klostysis įvykiai, todėl išmin- 
tinga būti pasiruošusiam. Hamadui atrodė, kad laks- 
tyti tarp policijos skyriaus ir byloje dalyvaujančių 
asmenų namų nėra būtina. Jie informavo Eriksoną 
apie susiklosčiusią padėtį, o Lotei liepė atšaukti vi- 
sus likusius tai dienai numatytus susitikimus su 
Šiobergu ir Hamadu. Be to, jie paprašė jos nusiųsti 
Jorano Andersono ir Sioreno Andersono nuotraukas 
Nieminenui. Tada iškeliavo į Juakimo butą Elando 
gatvėje. 

Nors Hamadas paskambino skambučiu prie durų 
kelis kartus, niekas neatidarė. Juos įsileido tik tada, 
kai Šiobergas per laiškams skirtą plyšį duryse pašau- 
kė Juakimą. Juakimas atrodė nusikamavęs, jo akys 
buvo pilnos siaubo, o plaukai stovėjo piestu. 

— Kodėl neatidarai, kai skambinama prie durų? - 
suirzęs paklausė Šiobergas ir ryžtingai nudrožė į sve- 
tainę, nenusiavęs batų. 

Hamadas ėjo įkandin Juakimui, jis juos sekė tarsi 
šešėlis, nieko nesakydamas. Fotelyje sėdėjo vidutinio 
amžiaus vyras, vienoje rankoje laikantis cigaretę, 
o kitoje - susuktą į tūtą vakarinį laikraštį. Jis juos 
abejingai stebėjo ir kelis kartus sudavė sau laikraš- 
čiu per kelį; o tada prabilo Šiobergas. 

— Arjūs esate Joranas Andersonas, Juakimo tėtis? 

- Taip. Tai ką jis dabar iškrėtė? - savo ruožtu 
paklausė vyriškis, o jo veido išraiška buvo kone 
linksma. 

— Kiek mums žinoma, nieko. Tačiau mes norė- 
tume šnektelėti su jumis. 

Jis kelis kartus patraukė dūmą, o tada ištarė: 

- Siaubas. 

Šiobergas įjungė MP3 grotuvo įrašinėjimo 
funkciją ir nepaprašęs leidimo padėjo grotuvą ant 
žurnalinio staliuko. Joranas Andersonas žvilgsniu ly- 
dėjo jo judesius, bet nieko nesakė. 

— Turime informacijos, kad jūs plaukėte keltu, 
kuriame buvo nužudyta Jeniferė Juhanson, Juakimo 
mergina. Ką galite apie tai pasakyti? 

Šiobergas stengėsi būti labai dalykiškas, neparo- 
dydamas, apie ką galvoja. 

- Labai gali būti. 

— Dėl kokios priežasties jūs plaukėte į tą kruizą? 

— Juk nieko blogo kiek prasivėdinti ir nuplaukti į 
Suomiją, ar ne? 

— Ten guli jūsų serganti žmona, kuria reikia rū- 
pintis, - ištarė Šiobergas, mostelėdamas link miega- 
mųjų. - Atrodo kiek neatsakinga palikti ją be priežiū- 
ros daugiau nei dvidešimt keturias valandas. O kaip 
jums pačiam atrodo? 

Jorano Andersono žvilgsnis nepatikliai klaidžio- 
jo nuo Šiobergo prie sūnaus. 

- Ar Jukė... - tesuspėjo jis ištarti, kai Šiobergas jį 
nutraukė. 

— Tai ne Jukė. Aš pats ten užsukau jos aplankyti. 
O kodėl atsitiko taip, kad jūs išvykote į kruizą į Suo- 
miją kartu su Juakimu, palikdami nuolatinės prie- 
žiūros reikalingą šeimos narę vieną namuose tokį 
ilgą laiką? 

— Mes keliavome ne kartu, - įsiterpė Juakimas. 

— Niekas tavęs neprašė kišti savo trigrašio! - su- 
staugė tėtušis. 

- Šiam pokalbiui vadovauju aš, - pasakė Šio- 
bergas, nepakeldamas balso ir lediniu žvilgsniu žiū- 
rėdamas į vyrą fotelyje. - Vadinasi, jūs keliavote ne 


295 


kartu? Todėl man be galo smalsu, ką jūs galėjote 
veikti tame kelte. 

- Aš norėjau pažiūrėti, ką darys Jukė. Jis plaukė 
be mano leidimo. 

- Be leidimo? - įsiterpė Hamadas. - Kiek žinau, 
dvidešimt ketverių asmeniui nereikalingas tėvo lei- 
dimas, kad ir ką sumanytų daryti. 

— Kaip minėjote, jo motinai reikalinga priežiūra. 

- Ir ką? - ištarė Šiobergas su apsimestine nuo- 
staba. - Ar tai yra Juakimo darbas? Rūpintis jūsų 
žmona? 

— Galima tai įvardyti ir kitaip: rūpinimusi savo 
motina. Būtent taip mes esame pasiskirstę darbais. 
Vaikiui juk už tai mokama. 

— Tai jei pasitaiko, kad Juakimas išvyksta į kelio- 
nę, jūs taip pat pasistengiate tuo pačiu metu išvykti? 
Kad ja garantuotai nebūtų rūpinamasi? Poniai An- 
derson jau seniai reikia profesionalios pagalbos. Mes 
apie tai pranešime socialinei tarnybai. 

Joranas Andersonas pirmą kartą atrodė susirūpi- 
nęs. Jis neatsakė, tik giliai įtraukė cigaretės dūmą, o 
paskiau užgesino ją ant stalo stovinčioje peleninėje. 

- Ar žinojai, kad tavo tėvas plaukia tuo keltu? - 
paklausė Hamadas Juakimo. 

— Ne, - atsakė Juakimas. - Tik kitą rytą. Jis pasi- 
rodė per pusryčius valgykloje. 

Atsakinėdamas jis nedrįso žiūrėti į savo tėvą. 
Policininkų žvilgsnių jis taip pat nepajėgė atlaiky- 
ti. Vaikinas stovėjo, įsmeigęs žvilgsnį į grindis, o jo 
rankos karojo palei šonus. 

— Kodėl tu to nepapasakojai anksčiau? - pasido- 
mėjo Šiobergas. 

— O kodėl aš tai turėjau pasakoti? Juk niekas 
neklausė. Mes keliavome ne kartu. 

- Bet vis dėlto, - stebėjosi Šiobergas. - Tu tik- 

riausiai labai nustebai, kai tavo tėvas staiga atsirado 
nei iš šen, nei iš ten, ar ne? 

— Taip... Tikrai nustebau, - prisipažino Juakimas. 

— Galbūt išsigandai? 

Juakimas neatsakė. 

— O apie ką šnekėjotės per pusryčius? 

Šiobergas vėl pasisuko į tėvą. 

— Savaime suprantama, kad apie žmogžudystę. 
Tik apie tai visi ir šnekėjo tą rytą. 

— Ar žinojote, kad nužudytoji buvo Juakimo 
mergina“ 

Prieš atsakydamas, Joranas Andersonas kelis mir- 
ksnius patylėjo. 

— Aš turėjau tam tikrų įtarimų. 

— Ką tai reiškia? Ar buvote ją matęs? 

— Ne, nebuvau. Bet aš juk žinojau jos vardą ir pa- 
vardę. 

- O ar nebuvo taip, - pasufleravo Šiobergas kan- 
džiai, - kad šeštadienio vakare jūs kartu su Jenifere 
Juhanson kurį laiką sėdėjote bare? 

Šiobergui pasirodė, kad akimirkos dalį Jorano 
Andersono veidą užtemdė šešėlis, tačiau vyriškis tik 
nustebęs nusijuokė. 

- Iš kur, po paraliais, jūs visa tai ištraukėte? Aš 
niekada tos merginos nebuvau matęs! Kol tą rytą 
man parodė jos nuotrauką. 

- O jeigu yra asmuo, kuris tvirtina, kad matė jus 
bare kartu su ja? Ką į tai atsakysite? 

Per visą pokalbį Juakimas pirmą kartą pažvelgė 
į savo tėvą. 

Šiobergas tame žvilgsnyje pajuto ir nuostabą, ir 
baimę. „Duočiau tau kroną, kad sužinočiau, ką gal- 
voji, Juakimai , - pagalvojo jis prieš tėvui atsakant. 

- Kad asmuo nėra patikimas liudininkas. 

- Galiu jums kai ką papasakoti apie patikimu- 

mą, - įsiterpė Hamadas. - Patikimas asmuo ne- 
skriaudžia savo sūnaus. Patikimas asmuo negyvena 
atsiskyręs nuo pasaulio, uždaręs rimtai sergančią 
moterį į kambarį be priežiūros. Patikimas žmogus 
nemiega kartu su savo suaugusiu sūnumi. 

Tyloje, lydinčioje kolegos netikėtą išpuolį, Šio- 
bergas stebėjo tėvą bei sūnų ir atkreipė dėmesį, kad 
Juakimas paraudo ir vėl nuleido akis žemyn, o tėvo 
veidas nė nekrustelėjo. Ilgą laiką niekas neištarė nė 
žodžio. 

— Iš kur pažįstate Elysę Juhanson? - nutraukė ty- 
lą Šiobergas. 

— O kas ji tokia, po galais? 

- Elysė yra Jeniferės sesuo ir mes žinome, kad jūs 
ją matėte prieš kelias valandas. 

— Ašjos nepažįstu. 

— Matyt, pakankamai gerai pažįstate, nes pri- 
kalbėjote jai negražių dalykų. Pavyzdžiui: „Tai tu 
ne mirusi, tu prakeikta mažoji kekšiuke?“ Kodėl jūs 
tai pasakėte keturiolikmetei, kuri ką tik neteko savo 
sesers? 

Atrodė, kad Joranas Andersonas kaipmat susio- 
rientavo ir atsakė iš pažiūros nedvejodamas. 

- Ji atrodė kaip toji Jeniferė. Aš maniau, kad tai 
buvo ji. 

- Tikrai neturėjote priežasties taip manyti, nes 
žinojote, kad ji mirusi, ar ne? 

- Juo didesnis pagrindas nustebti, - sausai kons- 
tatavo Joranas Andersonas. 

— Tai jūs taip pasakėte tik dėl to, kad buvote nu- 
stebęs? 

-— Taip, galima taip sakyti. 

- Su kuo jūs lyginote? 

— Ką lyginau? 

— Su kuojūs lyginote Elysę? 

- Aišku, kad su Jenifere. Kas čia per sumauti 
klausimai? 

- Bet jūs juk teigiate, kad niekada jos nematė- 
te, - spaudė jį Šiobergas. 

— Aš gi mačiau ją, po galais, toje nuotraukoje, ku- 
rią man rodė. 

— Ar to pakanka, kad galėtumėte įžiūrėti panašu- 
mus tarp seserų? Vienos nuotraukos? 

— Matyt, pakanka, - šaltai atkirto Juakimo tėtušis. 

- O aš nemanau, - atkakliai tęsė Šiobergas. - Jūs 
sėdėjote su Jenifere bare ir būtent su tuo jos paveiks- 
lu lyginote jos seserį. 

— Galite manyti sau, ką tik norite. 

— Bet kodėl jūs pavadinote ją kekše? - paklausė 
Hamadas. 

- Ji man pasirodė panaši į kekšę, - kreivai išsi- 
šiepęs atsakė Joranas Andersonas. 

- Ar norite pasakyti, kad galėtumėte taip pava- 
dinti bet ką, jūsų manymu, atrodančią kaip šliundra? 

— Nežinau, ar tikrai bet ką... 

Šiobergas neketino leisti jam taip lengvai išsisuk- 
ti. Vien tik elgdamasis akiplėšiškai, logikos jis neiš- 
vengs. 

- Jūs pastebite mergaitę laiptinėje, šalia savo bu- 
to. Tvirtinate, kad niekada anksčiau nesate jos matęs, 
bet vis dėlto sakote: „Tai tu ne mirusi, tu prakeikta 
mažoji kekšiuke? Dabar noriu, kad tiksliai paaiškin- 
tumėte man, kas dėjosi jūsų galvoje, kai taip sakėte. 
O jeigu ne, jums teks prisistatyti į policijos skyrių dėl 
kvotos. 

Joranas Andersonas giliai atsiduso ir galiausiai 
nenoriai atsakė: 

- Jukės gyvenime atsirado pana. O ta pana ir bu- 
vo toji Jeniferė. Aš pamačiau ją nuotraukoje, kurią 
man parodė policininkas. Man nepatiko, kad Jukė su 

ja bendravo. Ji darė jam blogą įtaką. Jis plaukė su ja 
į Suomiją, nors buvau neleidęs. Ir štai lipu laiptais ir 
pastebiu Jukę su pana, kuri man atrodo lygiai taip, 
kaip Jeniferė toje nuotraukoje, taigi man tarsi galvo- 
je pasimaišo. Aš gerai ir nesuvokiau, ką matau. Aš 
tik galėjau pamanyti, kad tai ji, bet, kaip supratau, 
ji juk negyva, taigi taip jau išėjo. Tada aš taip ir pa- 
sakiau. 


Joranas Andersonas jų spaudimui nepasidavė. 
Rezultatų nedavusios apklausos pabaigoje Hamadas 


v-o- os) 


mamą ir lovą, kurioje jis aiškiai miegojo kartu su sa- 
vo tėvu. Policininkams tuo metu Andersonų šeimo- 
je nebeliko ką veikti, tad jie susiruošė eiti. Tačiau 
Hamadas vėl pajuto poreikį grįžti prie labiausiai jį 
trikdžiusio dalyko. 

— Kodėl du suaugę vyrai miega vienoje lovoje? Ar 
galite man tai paaiškinti? 

Jis kreipėsi į tėvą, o ne į Juakimą, bet Joranas An- 
dersonas tik šaltai nusijuokė. 

- Juk matėte, kas taip išsikėtojo, kad užima visą 
dvigulę lovą. Galiausiai nukritau ant grindų ir teko 
kraustytis į lovą, kur dar buvo likę vietos. 

— Galbūt galima būtų kaip nors sukrapštyti dar 
vienai lovai, - sardoniškai pasiūlė Hamadas. 

- Manote, kad aš pinigų neturiu kur dėti? Jei 
jam per ankšta, bernėkas gali kraustytis iš mano na- 
mų, - atsakė Joranas Andersonas ir išlygino vakari- 
nį laikraštį, kurį per visą apklausą buvo laikęs susuk- 
tą rankoje. 

Hamadas bandė pažvelgti į akis Juakimui, bet 
vaikinas domėjosi, kas buvo patekę jam po nykščio 

nagu. Abu policininkai išėjo iš buto, turėdami ne- 
didelę viltį, kad tėvas ketino užsiimti viso labo 


skaitymu. 


— Kažin kodėl toji frazė apie kekšę kelia man 
nerimą, - pasakė Šiobergas, kai jie jau buvo išėję į 
gatvę. 

- Šiais laikais tai viso labo reiškia „mergiūkš- 
tė, - pasakė Hamadas. 

— Taip, bet ne mūsų kartai. Tokiais žodžiais be 
reikalo nesišvaistoma. 

— Galbūt tu pats taip ir nekalbi, Koni, bet judu su 
Joranu Andersonu nesate tokie jau stulbinamai pa- 
našūs. 

- Aš net nežinau, - abejodamas pasakė Šiober- 
gas. - Mes abu esame tarnautojai, daugmaž vienme- 
čiai... 

- Paklausęs jo žodžių atsargų, gali pamanyti, kad 
jis tame banke dirba valytoju. 

— Galvok, ką kalbi. Galbūt mums nederėtų būti 
tokiems nusistačiusiems. Juk galima pamanyti, kad 
būdamas tokios išvaizdos tu dirbi policijoje valy- 
toju. 

Hamadas greitai nusišypsojo, tačiau tęsė rimtai: 

— Bet turi sutikti, kad nuėjęs į banką retai kada 
pamatysi štai tokį tipą? 

— Darbe jis, žinoma, ne toks. Tik namie su šeima 
matyti būtent tos jo pusės. Daktaras Džekilis ir ponas 
Haidas. Be to, jis ne vienintelis, kurį erzina policija. 

- Jis elgėsi kaip uosto krovikas, - pareiškė Hama- 
das. 

— Nemanau, kad mano amžiaus uosto krovikas 
vadintų moteris kekšėmis. 

— Tai tu manai, kad už to galbūt slypi ir šis tas 
daugiau? 

— Ką gali žinoti. Aš galvoju apie tuos du suomių 
verslininkus. Galbūt Jeniferė kelte paišdykavo ne vien 
su jais. 


X X X 


— Ar namuose yra mama arba tėtis? 

Balsas atrodė lyg ir pažįstamas. 

— O kas kalba? - smalsiai pasiteiravo Hana. 

Ragelyje nutilo. 

— Ar čia Bjornas? - paklausė Hana. - Balsas pa- 
našus į Bjorno. 

— Taip, čia Bjornas. Aš tik norėjau truputį šnek- 
telti su mama arba tėčiu ir išsiaiškinti, ar galiu šį va- 
karą užsukti į svečius. 

- Mama išsikraustė iš namų, juk sakiau. O tėtė 
Japonijoje. Juk pats Žinai! 

— Buvau užmiršęs. Atsiprašau. Tai ar tu nori, kad 
ateičiau, ką? 

— Taip, - pasakė Hana, - juk pažadėjai! Ir atnešk 
saldainių ir mėsainių. 

- Atnešiu. Greitai pasimatysime. 

— Atia! 

Su pakilia nuotaika ir pilna lūkesčių ji padėjo ra- 
gelį į lizdą, tačiau dar nespėjo nulipti nuo kėdės, kai 
telefonas vėl ėmė skambėti. 

— Labas, čia Hana. Ar čia Bjornas? 

- Holgersonas iš Hamarbio policijos. 

— Koks piktas tavo balsas! 

- Ar tavo mama arba tėtis yra namuose? 

- Jie nenori su tavimi kalbėti. 

- Jie juk patys gali nuspręsti, nori ar nenori. Gal 
malonėtum pakviesti kurį nors iš jų? 

— Ne, nemalonėčiau. 

— O vis dėlto pakviesk, būk gerutė. 

— Kodėl tu toks piktas? 

— Pakviesk juos, o jei ne, aš pats ateisiu. 

Bet tai būtų buvę blogai, piktasis dėdulė čia ateiti 
neturėjo. Juk žadėjo užsukti Bjornas, o piktas polici- 
ninkas negalėjo tam sutrukdyti. 

- Tėtis išėjęs pirkti mėsainių, - pasakė Hana da- 
bar jau draugiškesniu balsu. - Jis greitai grįš. Trupu- 
tį palauk ir galėsi su juo pasikalbėti, kai tik jis pareis. 

— Tai tu namie nesi viena“ 

Prieš atsakydama, Hana padvejojo tik sekundėlę: 

— Ne, su manimi yra tėtis. 

— Tai tada gerai, - pasakė balsas. - Lik sveika. 

Hana padėjo ragelį, jausdama palengvėjimą, kad 
nereikės kalbėti su tuo įkyriu dėdė. Iš balso buvo 
girdėti, kad jam nepatinka vaikai. Jo balsas buvo toks 
pat kaip tetos Hedos. 

Ji taip ir nespėjo nulipti ant grindų, kai telefonas 
suskambėjo trečią kartą. 

- O kas čia dabar skambina? - atsiliepė mergaitė, 
vis dar susierzinusi po ankstesnio pokalbio. 

— Labas, čia skambina Einaras. Aš esu policinin- 
kas. Norėčiau kalbėti su tavo mama arba tėčiu. 

— Ar tai tu ką tik skambinai? - norėjo sužinoti 
Hana. 

- Ne, kodėl taip manai? 

— Nes jis taip pat buvo policininkas. 

- Ką tu sakai? O koks buvo jo vardas? 

- Jo vardas - Hamarbio policija, - atsakė Hana. 

Ji girdėjo, kaip kitame laido gale nusijuokė. Šito 
policininko balsas buvo malonesnis. 

- O kojis norėjo? - domėjosi policininkas. 

- Jis taip pat norėjo pasikalbėti su mama arba tė- 
čiu, - atsakė Hana nemeluodama. 

— O ar pasikalbėjo? 

Prieš atsakydama, Hana akimirksnį padvejojo: 

— Taip, jis šnekėjosi su tėte. 

— Ir aš norėčiau su juo pašnekėti. 

— Dabar negalima, nes jis išėjęs man pirkti mė- 
sainio. Bet jeigu truputėlį palauktum, galėtum su juo 
pakalbėti, - pridūrė ji. 

- O šiaip būtų puiku pasikalbėti ir su mama, - 
pasakė malonusis policininkas. 

- Bet jos nėra namie. Ar nori palaukti tėčio? 

— Ne, po valandžiukės aš ir vėl paskambinsiu. Lik 
sveika, Hana. 

Kai ji grįžo į svetainę ir atsisėdo priešais te- 
levizorių, telefonas vėl ėmė skambėti. „Skambina kaip 
pasiutę“, - pagalvojo Hana. Taip paprastai sakydavo 
tėtis. Bet šį kartą ji nesiteikė atsakyti. 


ANTRADIENIO VAKARAS 


Hamadas metro nuvažiavo į Turildo aikštę pa- 
rodyti barmenui Juhai Lehto Sioreno Andersono ir 
Juakimo tėčio Jorano Andersono nuotraukas. Jį įlei- 
do Lehto draugė. Ji buvo neaukšta maždaug trisde- 
šimties metų moteris, atrodanti linksma ir atvira. 
Dėl vienos ar kitos priežasties Hamadas nustebo, 
kad ji kalba švediškai be suomiško akcento, bet kai 
prisiminė, kad ji vardu Brita Marija Lundholm, 
abejonės išsisklaidė. 

- Juha kalba telefonu, bet jis jūsų laukia. Užeiki- 
te, galiu pasiūlyti puodelį kavos. Ar geriate kavą? 

Hamadas netikėtai pasijuto labai alkanas ir suti- 
ko išgerti kavos, vildamasis, kad prie kavos gaus ko 
valgomo. Ji nusivedė jį į virtuvę ir jis atsisėdo ant 
vienos iš dviejų kėdžių prie mažyčio virtuvinio sta- 
liuko. Iš gretimo kambario, į kurį durys buvo užda- 
rytos ir kuris, kaip jis manė, buvo miegamasis, gir- 
dėjosi vyro balsas. 

- Šaldiklyje turiu kelias bandeles, galiu pašildyti, 
jei norite. 

- Būtų nuostabu, - dėkingas pasakė Hamadas. - 
Ar jūs taip pat dirbate „Viking Line ? - paskiau pa- 
klausė jis, kad neatrodytų, jog paslapčia klausosi ša- 
lia vykstančio pokalbio telefonu. 

— Ne, aš dirbu batų parduotuvėje mieste, - atsakė 
ji, kišdama padėklą su bandelėmis į mikrobangų 
krosnelę. 

Jie kelias minutes pasiplepėjo, paskiau suskam- 
bėjo krosnelės skambutis ir tą pačią akimirką atsida- 
rė miegamojo durys. Lehto pasisveikino su Hama- 
du ir atsisėdo priešais jį. Moteris diskretiškai išėjo iš 
virtuvės. 

- Ar teko daugiau pagalvoti apie tai, kas įvy- 
ko? - paklausė Hamadas ir įleido dantis į vieną iš 
bandelių nuo padėklo. 

Jis jautė, kad valgydamas nevalgančio Žmogaus 
akivaizdoje elgiasi nemandagiai, bet nustūmė mintį 
šalin ir stengėsi nekąsti pernelyg didelių kąsnių. 

- Žinoma, teko, - atsakė Lehto savo daininga tar- 
me. - Tiesą sakant, sunku galvoti apie ką nors kita. 
Bet man atrodo, kad nuo galvojimo atmintyje likę 
vaizdai tarsi sudilo, jei suprantate, ką noriu pasakyti. 
Aš jau net nežinau, ar tai, ką prisimenu, yra pats 
įvykis, ar tik mano atmintyje likęs jo paveikslas. 

- Suprantu, - pateisino jį Hamadas. - Tai reiški- 
nys, įprastas liudininkų psichologijoje. Bet vis dėlto 
jūs ir pats tai suvokiate, todėl bus mažiau žalos. Tai- 
gi jūs neturite ko pridurti prie savo ankstesnių pa- 
rodymų? 

— Ne, deja, ne. 

Hamadas portfelyje surado voką, kurį buvo pa- 
ruošęs prieš išeidamas iš policijos skyriaus, o iš voko 
ištraukė kokias dešimt nuotraukų, vaizduojančių vi- 
dutinio amžiaus vyriškius, iš kurių jam pačiam pa- 
žįstami buvo tik du. 

— Norėčiau sužinoti, ar atpažįstate kurį nors iš šių 
vyrų, - paaiškino jis ir išdėliojo nuotraukas eilute 
priešais Lehto. 

Lehto kelias minutes sėdėjo tyliai, o Hamadas ne- 
kantriai laukdamas tyrinėjo jo reakciją. Jis matė, kaip 
barmeno akys bėgioja nuo vienos nuotraukos prie 
kitos. Galiausiai Lehto prisipažino, apie ką galvoja. 

- Aš iš karto atpažinau vieną iš jų, bet norėjau 
būti visiškai tikras, nedaryti skubotų išvadų. Štai vy- 
ras iš baro, - pasakė jis ir parodė į vieną iš nuotrau- 
kų. - Mažytės piktos akutės. 

Hamadas paėmė nuotrauką nuo stalo ir paten- 
kintas pažvelgė į ją. 

- Tai jūs esate visiškai tikras? - dėl viso pikto pa- 
klausė jis. 

— Aš esu visiškai tikras, - patvirtino Lehto. 


X X X 


Šiandieną Lisos kavinė buvo atidaryta neįprastu 
laiku, vakare. Lisa buvo užsiėmusi inventorizacija, ir 
jeigu viduje būdavo lankytojų, šis nuobodus, bet rei- 
kalingas darbas, jos manymu, tapdavo smagesnis. 
Tačiau Šiobergas, sėdintis paskendęs savo mintyse, 
nebuvo gera draugija. 

Į kavinę buvo atėjusi moteris, turinti didžiulį ant- 
svorį, kiek vyresnė už Šiobergą ir greičiausiai šiek 
tiek įkaušusi. Ji sėdėjo prie gretimo staliuko, atsukusi 
jam nugarą. Nesustodama pliauškė tai apie šį, tai 
apie tą su visais žmonėmis patalpoje, išskyrus būtent 
Šiobergą, kuriam pasisekė išlikti tarsi nematomam. Jis 
visiškai nesiklausė, ką ji sako, bet kažkas joje priver- 
tė jį mintimis grįžti prie naktinio pasivaikščiojimo 
su Margita Ulofson. Galbūt tai buvo chna raudonai 
dažyti plaukai, galbūt kažkas pažįstamo balse, o 
galbūt tik jos sugebėjimas apglėbti visą pasaulį. Ži- 
noma, išliko galimybė, kad Šo berjo apmąstymai nė 
kiek nesusiję su plepiąja moterimi. Galbūt jo min- 
tims įsidūkti vaizduotėje padėjo trumpas poilsis. Nes 
kai tik Šiobergas nebūdavo kuo kitu užimtas, ji visą 
laiką atsirasdavo jo mintyse. Margita. Jis su ja buvo 

pažįstamas labai menkai, tačiau kažkas joje jam sie- 
josi su namais. Tas žodis ir vėl čia. Namai. 

Mąstant logiškai, Margita Ulofson buvo namų 
priešingybė. Šiuo metu ji buvo didžiausia grėsmė 
visiems tiems dalykams, kuriuos reiškia žodis „na- 
mai“. Ji įsiūbavo jo būtį ir čia nebuvo nieko teigia- 
mo. Visiškai nieko. Ir vis dėlto jis štai čia sėdėjo ir 
svajojo apie tą naktį. Pasivaikščiojimas, bučinys - tai 
ir viskas, kas buvo įvykę. Bet vis dėlto egzistavo ir 
dar kažkas. Kvapai, šiluma. Saugumas? Koks tai sau- 
gumas, kuris viską apverčia aukštyn kojomis? Vel- 
niop jį, šalin. 

Jis buvo pasistatęs jau antrą puodelį kavos, lėkštę 
su baigiamu valgyti sumuštiniu su kiaušiniu ir 
ančiuviais ir pasidėjęs vakarinį laikraštį, kurį vėl ėmė 
vartyti. Ir jo paties, ir Petros byloms šiandieną taip 
pat buvo skirta gana daug dėmesio ir jis konstatavo, 
kad policijos darbas vaizduojamas ne itin palankiai. 
Ir nors jie dirbo kaip arkliai, spaudai pranešti nie- 
ko konkretaus negalėjo. Taigi straipsniuose nebuvo 
naujų faktų, vien tik dar aršesnė jų darbo kritika. 
Bet jiedu kartu su Petra buvo sutarę, kad rytoj 
laikraščiai gaus nužudytosios mamos ir jos berniuko 
nuotraukas, tad žurnalistai turės kuo pasigardžiuoti. 
Šiobergo apmąstymai nutrūko, kai savo kišenėje jis 
pajuto vibravimą. 

- Čia Jamalis. Vyriškis iš baro identifikuotas. 

— Abejonių nėra? 

- Lehto buvo visiškai tikras. 

- Iš kelių nuotraukų gavo rinktis? 

- Iš dešimties. 

— Tai gerai. 

— Kur tu esi? 

- Lisos kavinėje. 

— Aš sėdžiu metro tarp Turildo aikštės ir Fridhe- 

mo aikštės. Eismas sustojęs, nutrūko elektros tie- 
kimas. Sako, kad tai gali trukti nežinia kiek. Ar jau 
pavalgei? 

- Beveik. Nagi, klok tik greičiau, po galais. 

— Siūlau tau nedelsiant dar sykį apsilankyti Elan- 
do gatvėje. 

- Žinoma, - Šiobergas baigė kalbėti, o jo veide 
pasirodė plati šypsena. 


Praėjus penkiolikai minučių, jis ir vėl sėdėjo ant 
tamsiai žalios sofos priešais Joraną Andersoną. Šį 
kartą Juakimo kartu nebuvo, Šiobergas pats paprašė 
vaikino kuriam laikui palikti juos, kad galėtų pa- 
sikalbėti su jo tėčiu akis į akį. 

Tėvas jau neatrodė toks įžūlus, jis vengė pažiūrėti 
Šiobergui į akis, o jo žvilgsnis klaidžiojo. Šiobergui 
toptelėjo, kad galbūt Joranas Andersonas jautėsi sau- 
giau, kai aplink jį buvo daugiau žmonių, negu tada, 
kai turėjo atlaikyti vieno Žmogaus skvarbų žvilgs- 
nį. Galbūt ir sūnaus buvimas šalia turėjo įtakos jo 
elgesiui. Blogos įtakos, kaip buvo galima spręsti. 
Atrodė, kad jame nebeliko nė kiek agresijos, ir visa 
jo esybė buvo persmelkta netikrumo, o ne pykčio 
ar paniekos. Galbūt jis jautė, kaip ėmė gniaužtis 
spaustuvai, galbūt, kai policija per tokį trumpą laiko 
tarpą apsilankė du kartus, jis ėmė suvokti padėties 
rimtumą. 

- Ką gi. Tai štai aš ir vėl čia, - pradėjo Šiobergas. - 
Ilgai netrukome, kol sugebėjome gauti patikimus 
parodymus, pagal kuriuos vienareikšmiškai jūs esa- 
te tas asmuo, kuris sėdėjo bare su Jenifere Juhanson, 
likus kelioms valandoms iki žmogžudystės. 

Joranas Andersonas negrabiai čiupinėjo cigarečių 
pakelį ir galiausiai jam pavyko iškrapštyti cigaretę ir 

prisidegti ją degtuku. Jis dėbtelėjo į gulintį ant stalo 
MP3 grotuvą ir nieko neatsakė. 

- Žinoma, jūs galite ir toliau tai neigti, bet - kaip, 
be abejo, suprantate - jūsų reikalai dėl to nė kiek ne- 
pagerės, - tęsė Šiobergas. - Nors mes dar neturime 
techninių įrodymų, kurie pagrįstų parodymus, yra 
trys vienas su kitu nesusiję liudininkai, kurie šitame 
rimtame kontekste nurodė būtent jus. 

Tiesą sakant, nuotraukos dar nebuvo Šia 
nė vienam iš tų dviejų suomių verslininkų, bet Sio- 
bergas nematė reikalo būtent dabar tai atskleisti. Jis 
atidžiai stebėjo, kaip Juakimo tėtušis giliai įtraukė 
dūmą ir ėmė kosėti. Šiobergas instinktyviai juto, kad 
vyras šiuo metu svyruoja. Jis išpūtė dūmą, kurį laiką 
palydėjo jį akimis, o galiausiai prabilo. 

— Aš valandžiukę pasėdėjau su mergaite bare. Na 
ir kas? Aš jos nežudžiau. Aš pavaišinau ją alumi, štai 
ir viskas. 

— Pasak mūsų liudininkų, jūs jai grasinote. Dėl 
kokių priežasčių taip elgėtės? 

- Grasinau? 

- Anot jų, jūs su ja šiurkščiai elgėtės ir kalbėjote. 
Kol kiti atėjo į pagalbą. Ar žinojote, kas ji? 

Joranas Andersonas netekęs vilties atsiduso. 

- Taip, aš žinojau, kas ji tokia. 

— Kaip jūs kartu atsidūrėte bare? Ar jūs ją sekėte? 

— Ne, aš jos nesekiau. Aš viso labo ketinau prisės- 
ti bare, kai pastebėjau ją. Iškart pamačiau, kad tai ji. 

- Juakimo mergina? 

— Ne, tai aš suvokiau jau vėliau. Kai policija paro- 
dė man nuotrauką ir pasakė jos vardą. Jeniferė - tai 
juk gana neįprastas vardas. 

- Tai ką gi turite omenyje sakydamas, kad žino- 
jote, kas ji tokia? Ar buvote kada nors kur nors su ja 
susitikęs? 

Joranas Andersonas kelis kartus greitai trūktelėjo 
dūmo ir nukratė pelenų stulpelį į stovinčios ant stalo 
artipilnės peleninės kraštą. Tikriausiai tas vyriškis 
rūko kaip kaminas, pagalvojo Šiobergas, atkreipęs 
dėmesį, kad turinys peleninėje stipriai pagausėjo nuo 
tada, kai ją matė pastarąjį kartą prieš gerą valandą. 

— Taip, aš buvau sutikęs ją anksčiau, - prisipaži- 
no Joranas Andersonas pasiduodamas. - O tiks- 
liau... Bent jau tada aš taip maniau. Tačiau dabar 
nebesu toks užtikrintas. 

— O dabar pabandykite kalbėti truputėlį aiš- 
kiau, - valdingai pasakė Šiobergas. 

— Mat paaiškėjo, kad yra ir dar viena tokia. Kalbu 
apie jos seserį. Tą Elysę, ar koks ten jos tas sumautas 
vardas. 

- Tai jūs neskiriate jų vienos nuo kitos? - paban- 
dė pagelbėti Šiobergas. 

— Matyt, neskiriu. 

- Taigi kelto į Suomiją bare jūs nežinojote, kad 
mergaitė, su kuria kalbate, yra Juakimo draugė, bet 
visgi pažinojote ją iš anksčiau? 

Andersonas linktelėjo. 

— Bet šiandieną, kai pasirodė Elysė, jums paaiš- 
kėjo, kad galbūt iš tikrųjų anksčiau buvote matęs bū- 
tent ją, - apibendrino Siobergas. - Todėl ir užsipuo- 
lėte ją laiptinėje. 

Andersonas dar kartą linktelėjo. 

— Tada pereikime prie esminių dalykų. Kodėl taip 
agresyviai su ja elgėtės? Kodėl išvadinote ją kekše? 

Joranas Andersonas paskutinį kartą užsitraukė 
savo cigaretę ir užgesino. Šiobergas kantriai laukė, 
kol jis baigė. 

— Penktadienio vakarą Jukė buvo susiruošęs išeiti. 
Jis sakė, kad ketina susitikti su Jenifere. Aš negalėjau 
jam leisti to daryti, bet tada jis supyko ir prisipažino, 

kad kitą dieną ruošiasi su ja keliauti kruiziniu keltu 
į Suomiją. Jo planas buvo visiškai neįmanomas, taigi 
mes nesutarėme ir aš jam sudaviau. 

- Jūs jam sudavėte? - pakartojo jo žodžius Šio- 
bergas. - Jūs jį sumušėte iki mėlynių. Tai laikoma 
smurtu ir už tai baudžiama. 

Joranas Andersonas neprieštaravo dėl Šiobergo 
Andersonas susitraukė ir tapo menku šmikiu. Bu- 
taforinis pastatas pradėjo braškėti per siūles. 

- Aš maniau, kad mes buvome sutarę, jog jis 
liks namie. Jukė užmigo, aš taip pat nuėjau ir atsi- 
guliau, - tęsė Andersonas. 

„Tu jį taip primušei, kad jis sąmonės neteko, tu 
apgailėtinas nusmurgėli“, - pagalvojo Šiobergas. 

— Kai po poros valandų prabudau, jo nebebuvo. 
Jis išėjo, nors buvau jam uždraudęs. Išvažiavau au- 
tomobiliu jo ieškoti. Kurį laiką pavažinėjau, bet 
nesėkmingai. Skonės gatvėje staiga prie manęs pri- 
bėgo mergaitė. Ji mojavo, o kai sustojau, ėmė belsti 
į dureles, paskui jas atidarė ir atsisėdo į keleivio 
vietą, o aš paklausiau, ko jai reikia. Ji norėjo, kad ją 
pavėžėčiau, sakė, kad skuba namo. O man atrodė, 
kad greičiausiai ji skuba dingti iš ten. Ji buvo dar ir 
prisigėrusi kaip kiaulė, visa dvokė alkoholiu. „O ką 
aš už tai gausiu? - paklausiau aš. Aš norėjau ją kiek 
paerzinti, ji gi tik ėmė ir įsitaisė automobilyje, ne- 
laukusi mano sutikimo, taip sakant. „Aš tau parody- 
siu savo putę, tik tu važiuok, seni!“ - suriko ji. 

Joranas Andersonas nutilo ir pradėjo čiupinėtis, 
ieškodamas pakelyje dar vienos cigaretės. 

- Ir tu leidai jai tai padaryti, - papildė jo pasa- 
kojimą Šiobergas. 

- Ji tiesiog ėmė ir parodė. Vos tik pradėjau va- 
žiuoti, ji pakėlė kelius ir išsiskėtė. Ji buvo apsivilku- 

si trumputį sijonėlį, o po juo kelnaičių nedėvėjo. 

- Ir tai buvo Jeniferė Juhanson arba jos sesuo 
Elysė? 

— Aš esu linkęs manyti, kad tai buvo Elysė, nors 
ir nesu visiškai užtikrintas. Ta panytė mašinoje ir 
toji bare kitą vakarą atrodė, kad mane kur velnias, 
visiškai vienodai ir dėvėjo vienodais drabužiais. 

- Trumpučiu sijonėliu? - stebėjosi Šiobergas. 

— Ne, kažkokia suknista odine striuke su kiše- 
nėmis, sagomis ir kitokiu mėšlu. Ir abi atrodė kaip 
kokios šliundros. 

— Apie ką kalbėjote su Jenifere bare? 

— Ašjos paklausiau, ar ji ir vėl prisigėrusi. Ji atro- 
dė tarsi klaustukas ir manęs nepažino. Aš jai pasa- 
kiau, kad baigtų šliundravoti, bet ji visai nesuprato, 
apie ką kalbu. Todėl aš dabar pradėjau manyti, kad 
automobilyje buvo ne ji, o ta antroji. Nes kai mane 
pamatė, jinai atrodė baisiausiai išsigandusi. 

— O kas įvyko paskiau? Tai yra bare. 

- Priėjo kažkoks jos pažįstamas ir jie kartu nuėjo. 

— O kąjūs pats veikėte? 

- Aš iš ten išėjau. 

- Ar kelionės metu jūs dar kada nors ją matė- 
te? - paklausė Šiobergas. 

— Ne, aš jos daugiau nemačiau. Ir aš jos nenužu- 
džiau, - pridūrė Joranas Andersonas. - Kodėl, po 
velnių, būčiau turėjęs ją žudyti? 

- Ligi šiol jūs jau pakankamai esate primelavęs, - 
griežtai pratarė Šiobergas. 

— Na taip, bet velniai rautų! Kai tik suvokiau, kas 
buvo nužudytoji ir kad kas nors galėjo mus kartu 
būti matęs... Aš nenorėjau bėdos. 

— Paprastai nekalti žmonės policininkams sako 
tiesą, - pareiškė Šiobergas ir dirstelėjo į savo rankinį 
laikrodį. - Paprašysiu jūsų rytoj atvykti į policijos 

skyrių. Mums reikalingi jūsų pirštų atspaudai, 
mėginiai DNR tyrimams ir taip toliau. 

— Bet man gi reikia dirbti darbą... 

- Man taip pat, - baigė pokalbį Šiobergas. 

Už kelių metrų nuo jų, bet vis dėlto labai toli, 
kitame pasaulyje - savo pačios pasaulyje, gulėjo 
Čerstina ir bandė išgirsti, apie ką jie šnekasi. Prie 
sienos pritaisytą televizorių šį kartą buvo išjungusi, 
nes atpažino balsą. Ji atpažino balsą policininko: to, 
kurio geros akys ir kuris su ja kalbėjosi, tarsi ji būtų 
mąstantis žmogus, tarsi ji galėtų jį suprasti. Jis buvo 
susierzinęs, pakėlęs balsą, bet jis kalbėjo su ja, ne apie 
ją. Jis sakė, kad ketina kreiptis į socialinę tarnybą, 
išgabenti ją iš čia. Apie ką gi jie ten kalbasi? Dabar 
ji jau pasiruošusi, jautė, kad galbūt gyvenimas dar 
gali jai šį tą pasiūlyti. Ji atsikratė Joranu, tai užėmė 
nemažai laiko, bet dabar jos gyvenime jo jau neliko. 
Ir Čerstinos nebeliko Jorano gyvenime. Pastaraisiais 
metais ji matė jį tik kelis kartus. 

Kažkada Čerstina buvo graži. Domėjosi mada ir 
rūpinosi savo išvaizda. Ji dirbo vienoje prašmatnioje 
parduotuvėlėje, NK prekybos centro vyrų skyriuje. 
Joranas negalėjo pakęsti, kad ji ten leidžia dienas, ap- 
supta vyrų. Todėl pasibaigus motinystės atostogoms 
ji į darbą jau niekada negrįžo. Jam patiko turėti 
žmoną kaip savo nuosavybę, rodyti ją kitiems. Bet 
jeigu kas nors užsižiūrėdavo per ilgai, jis ją mušda- 
vo. Ne tuo metu, bet vėliau, kai niekas nematydavo. 
Ši lygtis buvo neišsprendžiama, o Čerstina jautėsi 
silpna, nesugebėjo pasipriešinti. Ji nedrįso jo palikti, 
nežinojo, kaip kitaip galėtų gyventi. 

Bet ji surado būdą. Kai gimė Juakimas, jai sun- 
kiai sekėsi atsikratyti visų tų nėštumo metu priaug- 
tų kilogramų. Joranas vis priekaištavo, norėjo, kad ji 
būtų graži, tobula. Mušti Cerstinos jis nenustojo, bet 
tai vykdavo rečiau. Kiti vyrai jau nerijo jos žvilgsniais, 
o Joranas nustojo domėtis ja kaip moterimi. Tai bu- 
vo patogesnis būdas gyventi. Kai vyro nebūdavo, 
ji sėdėdavo namie ir nieko neveikdavo. Žiūrėdavo 
televizorių ir valgydavo. Jie su Juakimu vienas kitu 
rūpinosi. Jai besiplečiant, Joranas tuo pačiu tempu 
traukėsi: ir kaip žmogus, ir kaip vyras. Jis pradėjo gė- 
dytis dėl jos, uždraudė Čerstinai rodytis žmonėms. 
Galiausiai jis ėmė ja šlykštėtis, apskritai nebenorėjo 
jos matyti, prie jos liestis. Netgi mušti. 

Bet ji turėjo Juakimą. Čerstinos pasaulį sudarė 
Juakimas ir ji pati. Juakimui ji šį tą reiškė. Jis ja tin- 
soti, leisdavo laiką kartu su ja. Jie vienas su kitu kal- 
bėjosi. Jeigu ne ji, sūnus jau seniai būtų palikęs tėvų 
namus ir ji jam tik pritartų. Po to, kai pas juos prieš 
pietus pabuvojo policininkas geromis akimis, ji su 
Juakimu pasikalbėjo apie ateitį. Dabar jis turėjo pi- 
nigų, jis stropiai dirbo ir buvo susitaupęs. Kai motiną 
iš čia išveš, jis irgi tuo pačiu metu dings. Jis susikurs 
savo gyvenimą, tačiau ir toliau liks jos gyvenimo 
dalimi. Juakimas patikino mamą, kad ji pasveiks, ir 
Čerstina norėjo juo tikėti, jautėsi pakankamai su- 
brendusi, kad pabandytų. 


Durys užsitrenkė, jai laikas dar nebuvo atėjęs. 

Pagaliau, pagaliau, pagaliau prie durų paskambi- 
no! Tikriausiai atėjo Bjornas, juk, tiesą sakant, jau 
vakaras. Lauke visiškai sutemo, o jos žiūrėta progra- 
ma vaikams baigėsi kuo seniausiai. Hana nubėgo į 
koridorių ir garsiai, kad girdėtųsi netgi anapus du- 
rų, sušuko: 

— Ei! Ar čia Bjornas? 

— Šššš, nurimk, - išgirdo ji per laiškams skirtą 
plyšį švokščiantį balsą. - Ar čia tu, Hana? 

- Taip, čia aš, - šnabždėdama atsakė Hana. 

- Ar namuose dar kas nors yra? 

— Ne, tiktai aš. 

Iš susijaudinimo mergaitė negalėjo ramiai sto- 
vėti vienoje vietoje. Ji sunėrė ant krūtinės rankas ir 
nekantriai tapnojo kojomis. Pagaliau atėjo jos slap- 
tasis draugas! 

— Manai, kad tavo raktai tiks? - nerimaudama 
paklausė ji, bet atsakymo nesulaukė, nes plyšio laiš- 
kams dangtis su trenksmu užsidarė. 
ris, klausydamasi iš už durų sklindančių garsų. 
Staiga spyna sugirgždėjo ir mergaitė pamatė, kaip 
rankenėlė viduje kiek pasisuko. Hana kelis kartus 
viltingai stryktelėjo, tada nulėkė prie durų ir 
timptelėjo rankeną, bet nieko neįvyko. Kai per kelis 
žingsnius atsitraukė, išgirdo, kaip į viršutinę spyną 
įkišo dar vieną raktą ir pasuko. Rankeną atsargiai 
nuspaudė žemyn - ir štai durys iš tikrųjų atsidarė! 
Tarpduryje pasirodė vyriškis. Prie lūpų jis spaudė 
pirštą, tarsi liepdamas tylėti. Hana nieko nesakė, 
bet jos veidą puošė didžiulė šypsena. Vyras vikriai 
įslinko į prieškambarį ir tyliai uždarė paskui save 
duris. Tik tada jis atsakė į jos šypseną ir atsiklaupė 
316 


ant takelio. Įtampa dingo ir Hana puolė jam į glėbį. 
Bjornas - vienintelis, kuris jos klausė. Mergaitė jau- 
tėsi beveik taip pat, tarsi namo būtų grįžęs tėtis. 

Dabar, kai jie glėbesčiavosi, Hana nematė jo vei- 
do, tačiau kai vyras glostė jai plaukus ir nugarą, ji 
juto jo dideles šiltas rankas. Buvo taip nuostabu, nes 
ji ir vėl nebe viena. Ji kone norėjo taip ir užmigti 
minkštame Bjorno glėbyje, tačiau jos žvilgsnis už- 
kliuvo už rudo, puikiai pažįstamo maišelio, kurį jis 
buvo padėjęs ant grindų, kai mergaitė prie jo pribė- 
go, ir alkis nugalėjo. 

— Makdonaldas! - sušuko ji. 

Jis pastatė Haną ant grindų ir pats atsistojo. 

— Na žinoma! - pasakė Bjornas šypsodamasis. - 
Pažadas yra pažadas. 
tusią. 

— Kokia tu puiki mergaitė, - pasakė jis. - O kiek 
tau metų, Hana? 

— Man va tiek metų, - atsakė Hana, atlenkė tris 
pirštus ir iškėlė, rodydama jam. - Bet greitai man 
bus va šitiek, - tęsė ji ir šiaip ne taip atlenkė dar vieną 
pirštuką. 

— Kokia tu šaunuolė, taip puikiai tvarkaisi na- 
muose visai viena, - pagyrė jis. - Bet čia truputį ne- 
malonus kvapas. Manau, kad kai pavalgysime, tu- 
rėsime išsimaudyti. 

— Taip! - sutiko Hana. - Ar tu irgi maudysiesi? 
Ar tu nešvarus? 

— Aš tikrai šiek tiek nešvarus. Jei nori, galėsime 
maudytis kartu. 

Hana nebuvo pratusi, kad tėvai su ja maudytųsi. 
Jie paprastai sakydavo, kad vonia per maža, kad su- 
augusiajam ten sėdėti ankšta. Bet Bjornui tai nebu- 
vo svarbu, ji turi tokį puikų slaptą draugą. 

- Žinoma, - pasakė Hana. - Bet pirmiausiai aš 
noriu mėsainio. 

Ji paėmė vyrą už rankos ir nusivedė į virtuvę. 
Puspilniai ir tušti pakeliai gulėjo ištirpusio vandens 
ir maisto likučių košėje. Kvapas buvo ne per geriau- 
sias, tačiau Bjornas jos nebarė, kaip kad būtų dariusi 
mama. 

- Ar nėra kokio kito stalo, prie kurio galėtume 
atsisėsti? - paklausė jis. - Tada mums čia nereikės 
tvarkytis, - pridūrė jis, pamerkęs jai akį. 

- Tai gera mintis, - pareiškė Hana. - Mes galime 
sėdėti mano kambaryje, nes svetainėje valgyti ne- 
valia. Mat ten viskas brangu ir prašmatnu. 

Ji pirma jo nuėjo į vaikų kambarį ir atsisėdo ant 
vienos iš mažųjų kėdučių prie mažo staliuko. Ji ranka 
nustūmė ant grindų knygų žymeklius bei žaislus ir 
pažvelgė į savo slaptąjį draugą su laiminga šypsena. 

- Štai, dabar mes galime valgyti! - pasakė mergai- 
tė ir trūktelėjo jį, kad atsisėstų ant kėdutės šalia jos. 

Kai jau turėjo valgyti, suskambo telefonas. Hana 
pakilo ir pasileido bėgti į koridorių. 

- Hana, neatsiliepk, - pasakė Bjornas. - Nekreipk 
dėmesio, kad skambina. Juk dabar aš čia esu. 

Hana sustojo tarpduryje. 

- Bet tik pagalvok, o jeigu tai mama! 

- Tikrai ne ji. Sėskis. 

Nuskambėjo dar vienas signalas. 

— Ojeigu skambina iš policijos? 

- Iš policijos? - paklausė Bjornas, atrodydamas 
sunerimęs. 

— Skambino piktas policininkas ir sakė, kad ateis 
čia, jei negaus pakalbėti su tėte, - paaiškino Hana. 

Bute skambėjo trečias signalas. 

— Kur jūsų telefonas? - staiga pakilęs iš vietos pa- 
klausė Bjornas ir išbėgo iš kambario. 

— Koridoriuje! - sušuko jam Hana. 

Vos tik telefonas suskambo ketvirtą kartą, Hana 
iš prieškambario išgirdo ramų Bjorno balsą: 

- Hedbergas klauso... Žinoma... Suprantu... 
Nieko baisaus... Viso. 


Einaras Eriksonas šiuo numeriu skambino dau- 
gybę kartų, bet niekas neatsiliepė. Galiausiai ragelį 
pakėlė. Tai buvo maža mergaitė, kuri jį patikino, kad 
jos tėtis trumpam išėjęs. Paaiškėjo, kad taip ir buvo iš 
tikrųjų. Iš savo sąrašo Eriksonas išbraukė Hedbergų 
šeimą, gyvenančią Plūgo gatvėje 20. 

Vildamasis, kad traukinys greitai pajudės, Ha- 
madas nusprendė likti sėdėti. Kita alternatyva būtų 
buvusi eiti pėsčiomis į Fridhemo aikštę, o paskiau 
susirasti autobusą, kuris pavežtų jį Tvirtovės mui- 
tinės kryptimi. Laukdamas jis pasinaudojo proga 
paskambinti Vestman, kurios jau kelias dienas ne- 
buvo nė iš tolo matęs. Tiktai tada, kai ji - kaip jam 
pasirodė, apsiverkusi - prieš keletą valandų išėjo iš 
Siobergo kabineto. 

— Čia Jamalis. Kaip tau sekasi? - švelniai paklau- 
sė jis. 

- Gerai, - trumpai atsakė Vestman. - O kaip tau 
sekasi? 

— Po truputį. Ar tada buvai nuliūdusi? 

— Ne, kodėl taip manai? 

— Petra, aš tai mačiau. Papasakok, kas čia vyksta. 

— Nieko nevyksta. 

- Tik nebandyk išsisukinėti. Kai įėjai į Šiobergo 
kabinetą, pastebėjau, kad buvai pasiruošusi blo- 

giausiam. O iš Konio balso buvo girdėti, kad ir jis 
nebuvo patenkintas. Ar tave barė? 

- Atvirkščiai, - mįslingai atsakė Vestman. 

- Ir dar jis mane, tiesą sakant, iškvotė apie tai, 
ką mes veikėme penktadienio vakarą, - atkakliai tęsė 
Hamadas. - Ar po to, kai atsisveikinome, kas nors 
nutiko? 

— Ne, nieko. 

— Ką gi, nieko - tai nieko... 

— Tvarka. 

Hamadas garsiai atsiduso ir pasidavė. 

— Petra, tu gi žinai, kad gali su manimi pasikalbė- 
ti. Jeigu kas. 

Iki. 

- Iki. Ir ačiū, kad paskambinai. 

- Į sveikatą, - sumurmėjo jis pats sau, kišdamas 
mobilųjį telefoną į kišenę, o paskiau vėl ėmė spok- 
soti pakaitomis tai per langą, tai į laikrodį. 


Metro traukinys išstovėjo tarp dviejų stočių 
keturiasdešimt penkias minutes. Laikui bėgant, pa- 
sitenkinimas, kad išsiaiškino, jog bare su Jenifere ma- 
tytas vyriškis - tai Juakimo tėtušis, pamažu slūgo. Jo 
pavardė juk jiems užkliuvo visai atsitiktinai. Jiems 
tiesiog pasisekė. Jei Elysė nebūtų susiradusi Juakimo 
ir susidūrusi su jo tėvu, galbūt jie patys niekada taip 
ir nebūtų susigaudę. 

Andersonas. Tai nebuvo pavardė, kuri pirmiau- 
siai įsirėžtų į atmintį, kai tyrinėji ilgus sąrašus su 
daugybe pavardžių. Be to, juk jų tyrime buvo atsira- 
dęs ir dar vienas Andersonas: Siorenas Andersonas. 
Hamadui dingtelėjo, kad jie labai jau greitai juo nu- 
stojo domėtis. O kaipgi viskas iš tikrųjų vyko? Ha- 
madas pabandė atkurti pokalbį su Elyse Juhanson. 

Jie spustelėjo ją dėl Sioreno Andersono ir jo piniginės. 
Ilgai pasivangsčiusi, mergaitė galiausiai prisipažino, 
kad rado piniginę penktadienį, o ne sekmadienį, 
kaip buvo teigusi anksčiau. Tačiau Elysė juk taip ir 
neprisipažino, kad piniginę ji pavogė. 

Tada mergaitei išsprūdo žodžiai apie Juakimo 
tėtušį ir jie iškart ėmėsi veiksmų. Visi įtarimai šiuo 
metu buvo nukreipti į jį. Galbūt ir visiškai pagrįstai, 
bet kurgi dingo Siorenas Andersonas? Ar galėjo bū- 
ti grynas atsitiktinumas tai, kad Elysė atėjo į policiją 
su pinigine, priklausančia keleiviui iš kelto, kuria- 
me nužudyta jos sesuo? Ta mintis kirbėjo Hamado 
sąmonėje per visą kelionę į Sioderį. Jis kelis kartus 
bandė prisiskambinti Šiobergui, bet, matyt, jo tele- 
fonas buvo išjungtas. Šiobergas pakėlė ragelį tik tada, 
kai Hamadas jau buvo privažiavęs Šliuzą. Jie su- 
sitarė susitikti Tvirtovės muitinės metro stotyje prie 
turniketų. 


X X X 


Šiobergas nuo kablio nusikabino savo striukę, 
apsirengė ją ir į kišenę įsikišo MP3 grotuvą. Išėjęs 
į koridorių, patraukė link laiptų, bet tada jam kilo 
mintis, kad prieš iškeliaudamas galbūt turėtų užsuk- 
ti pas Petrą. Jis apsisuko ir nuėjo į jos kabinetą, esan- 
tį kiek toliau tame pačiame koridoriuje. Durys buvo 
praviros, ji sėdėjo prie rašomojo stalo ir atrodė, kad 
dirba. Šiobergas švelniai pabeldė į staktą ir įžengė į 
vidų. Petra pažvelgė į jį ir nusišypsojo nusikamavu- 
sio Žmogaus šypsena. 

— Gal ką naujo sužinojai? - paklausė jis, susikišęs 
rankas į striukės kišenes, sėsdamasis į lankytojams 
skirtą kėdę. 

— Ne, bet aš vis dar čia, - atsakė Petra, o jos balse 
buvo girdėti neviltis. - O gal tu ką sužinojai? 

Šiobergas papurtė galvą. 

— Kai nėra naujienų, vadinasi, viskas gerai, - atsa- 
kė jis, pats nė truputėlio nepatikėjęs savo žodžiais. — 
Bet mes susidorosime, nesirūpink. 

Petra atsiduso, padėjo alkūnes ant stalo, o smak- 
rą atrėmė į nykščius. 

— Ačiū tau už pagalbą, Koni. Man tikrai patinka 
žodis „mes“. 

— Svorio centras, Petra. Kai jie tavęs ateis, žiūrėk, 
kad svorio centras būtų tinkamoje vietoje. 

Petra ištiesino nugarą ir juokdamasi atsilošė kė- 
dėje. Ji sunėrė rankas ant sprando ir Šiobergas at- 
kreipė dėmesį, kad ji iškart pradėjo atrodyti visiškai 
atsipalaidavusi, beveik patenkinta. Galbūt ta mintis 
apie svorio centrus vis dėlto ir nebuvo tokia kvaila. 

Į duris dar kartą pasibeldė ir į kabinetą, nutaisęs 
rimtą miną, įžengė policijos viršininko pavaduoto- 
jas. Šiobergas pavargęs dirstelėjo į jį, o paskiau pa- 
žvelgė į savo rankinį laikrodį. 

— Gunarai, - pasakė jis santūriai. - O tu vis dar 
čia, nors jau taip vėlu? 

- Gerai, kad čia esi, Šiobergai. Man reikia pasi- 
kalbėti su jumis abiem. Vestman, mes apsvarstėme 
tavo bylą ir nusprendėme pasielgti su tavimi gražiai. 
Policijos viršininko rekomendavimu nutarėme į 
teismą nesikreipti. Bet tik su sąlyga, kad pasiprašysi 
atleidžiama iš darbo. Tada viskas liks tarp mūsų, o 
mes apsaugosime tave nuo visų su atleidimu iš dar- 
bo susijusių kančių ir gandų, kuriuos galėtų pradėti 
skleisti kiti darbuotojai. 

Dalykiškai ir be menkiausio piktdžiugos pėdsako. 
Jis tik dirbo savo darbą. Kai suvokė visą informaci- 
ją, Petra liko sėdėti kėdėje, tarsi suakmenėjusi. Ji ne- 

žinojo, kaip turėtų reaguoti. Ar tai buvo gerai: prarasti 
darbą, tačiau išvengti įžeidinėjimų koridoriuje? 

- Teismas? - ištarė Šiobergas. - O kaip tokiu at- 
veju būtų įvardytas nusikaltimas? 

— Juk aišku, kad seksualinis priekabiavimas, - 
atsakė Malmbergas, stovėdamas pražergęs kojas ir 
susikišęs rankas į kelnių kišenes. 

Jis laikėsi kaip koks išsičiustijęs kaubojus, ir kitas 
jo vietoje būtų atrodęs apgailėtinai, bet jam pačiam 
tai buvo visiškai natūrali poza. Pirmūnas, pamanė 
Petra. Visais atžvilgiais nugalėtojas. Šiobergas tokio 
pobūdžio minčių neturėjo, jis sėdėjo vis dar susi- 
kišęs rankas į striukės kišenes, pirštais švelniai bar- 
bendamas į MP3 grotuvą. 

— O kaip tu apibrėžtum seksualinį priekabia- 
vimą? - paklausė jis su stojiška ramybe. 

— Na, šiuo atveju tai juk gana paprasta, - pasakė 
Malmbergas su bedžiaugsme šypsena, atidengiančia 
tobulą eilę dantų. - Nejaugi turiu pasakoti apie po- 
licijos viršininkui skirto elektroninio laiško turinį? 

- Visai ne, - atsakė Šiobergas. - Aš mąstau štai 
taip: tarkime, kad aukštą tarnybinę padėtį turintis 
viršininkas pakviečia savo pavaldinę moterį - kurios 
padėtis, galima sakyti, yra nuo jo priklausoma - į sa- 
vo kabinetą ir gundo ją jau užsakytu staliuku vie- 
name iš geriausių Stokholmo restoranų bei iš anksto 
užsakytu dviviečiu kambariu prabangiausiame mies- 
to viešbutyje. Kai ji pasako „ne, bando pasisodinti 
ją ant kelių ir glosto jai sėdynę. Ar tai laikytum sek- 
sualiniu priekabiavimu? 

- Tai žinoma, Šiobergai, - nusijuokė Malmber- 
gas, - bet juk to niekada nebuvo. 

— O jeigu aš galiu tai įrodyti? - tęsė Šiobergas, o 
Petra matė, kaip iš jo laksto žiežirbos. - Gali pranešti 
šefui, kad turiu patvirtinimą iš „Mathias Dahlgren,, 

jog Branto vardu ten vakar aštuntai valandai buvo 
užsakytas staliukas. Staliukas, kuris buvo atsakytas 
iškart, kai tik Petra nesutiko. Ir dar turiu patvirtini- 
mą iš „Grand Hėtel“, kad Brantas ten vakar buvo 
užsakęs dvivietį numerį ir jį irgi atsakė tuo pačiu 
metu. 

Tik pakeltas antakis išdavė, kad Malmbergas 
buvo tam nepasiruošęs. Petra stebėjo spektaklį, ne- 
pajėgdama iš plaučių iškvėpti oro. 

- Ir ačiū tau, Petra, už šitą daiktą, - pasakė Šio- 
bergas, mosuodamas netikėtai jo rankose atsiradu- 
siu MP3 grotuvu. - Pasielgei išmintingai, laikydama 
jį įjungtą. Įrašas tikrai pravers teisme. 

Petrai iškart pasidarė aišku, ką jis daro. Ji sėdėjo 
vis dar atsilošusi kėdėje, susinėrusi ant sprando ran- 
kas, o jos veidą nušvietė plati šypsena. Teliko įsi- 
traukti į žaidimą. 

— Nėra už ką, Koni. Tegul grotuvas kol kas pas 
tave pabūna. 

- Kokiame teisme? - pasidomėjo Malmbergas. 

Staiga jo neutrali veido išraiška virto kažkuo 
žmogiškesniu. 

— Mes kaip tik su Vestman sėdėjome ir apie tai 
kalbėjomės, - santūriai atsakė Šiobergas. - Ketino- 
me apskųsti policijos viršininką dėl seksualinio prie- 
kabiavimo. Juk čia aiškiai esama piktnaudžiavimo 
valdžia elementų, kuriais, kaip manome, galėsime 
pasiremti. 

Petra pagarbiai klausėsi, visiškai apstulbinta Šio- 
bergo nenumatyto išpuolio. 

— Apie tai aš nieko nežinojau, - netekęs drąsos 
pasakė Malmbergas ir patraukė link durų. - Turėsiu 
dar kartą pasikalbėti su policijos viršininku ir pa- 
klausysiu, ką jis pasakys. 

— Perduok Rolandui, kad apgailestauju jį įskau- 

dinusi, - pasakė Petra, po Šiobergo komiško impro- 
vizuoto pasirodymo pasijutusi stipriau. 

Staiga Malmbergas sustojo ir atsisuko, ryžtingai 
žvelgdamas į juos. 

— Siūlau susitarti, kad šito mūsų pokalbio nieka- 
da neįvyko, - ištarė jis. - Esu įsitikinęs, kad polici- 
jos viršininkas yra tos pačios nuomonės. 

- Aš nieko negirdėjau, - pasakė Šiobergas, mirk- 
teldamas Petrai. - Ir aš nesu matęs provokuojančio 
elektroninio laiško, - dėl visa ko pridūrė jis. 

- Sutarta, - sumurmėjo Malmbergas. 

- Beje, Gunarai, - staiga atėjo į galvą Šiober- 
gui. - Brantas man žadėjo priimti Sandeno dukterį 
į padėjėjo darbą registratūroje bandomajam laiko- 
tarpiui. Malonėk prižiūrėti, kad pažadas būtų iš- 
tesėtas, gerai? 

— Žinoma, - sukandęs dantis atsakė policijos vir- 
šininko pavaduotojas ir išėjo iš kabineto. 


X X X 


— Kol dar nepradėjai pasakoti, kaip sekėsi su Jora- 
nu Andersonu, noriu pasakyti tik vieną dalyką, - 
ėmė kalbėti Hamadas, susitikęs Šiobergą prie Tvir- 
tovės muitinės. - Kad nedingtų tarp kitų įdomių 
faktų, kaip praeitą kartą. 

Šiobergas susidomėjęs linktelėjo galvą. 

- Pagalvojau, kad mes pernelyg lengvabūdiškai 
atmetėme įtarimus Siorenui Andersonui. Kai by- 
los tyrime atsirado Juakimo tėtušis, visas dėmesys 
atiteko jam. Tai anaiptol nėra keista, bet aš tik noriu 
priminti, kad mes dar nebaigėme reikalų su Siorenu 
Andersonu. Tik tai norėjau pasakyti. 

— Tu absoliučiai teisus, Jamali. Penktadienį Ely- 

pasikalbėti su ja apie tai. Sį kartą nepasiduosime tol, 
kol ji nepapasakos visos teisybės. 

Jie dar kartą patraukė link Juhanson šeimos bu- 
to šalia Ringeno. Pakeliui Šiobergas trumpai atpasa- 
kojo, kaip vyko jo pokalbis su Joranu Andersonu. 

Elysė gulėjo su visais rūbais po antklode ir klausė- 
si muzikos iš savo „iPod“ grotuvo. Į ausis buvo įsiki- 
šusi ausinukes ir negirdėjo, kai pasibeldė policinin- 
kai, taigi jie įžengė į kambarį nepakviesti. Hamadas 
uždarė duris, kad nuslopintų šurmulį virtuvėje ir 
svetainėje, kur kaip visada tęsėsi gyvenimas. Elysė 
krūptelėjusi atsisėdo, ji žvelgė į juos, tarsi būtų už- 
speista į kampą. Šiobergui pasirodė, kad jos akys 
paraudusios, ir jis pagalvojo, kad tikrovė jau buvo 
spėjusi mergaitę pasivyti. 

— Sveika, Elyse. O mes ir vėl čia, - atsiprašyda- 
mas pasakė Šiobergas ir skėstelėjo rankomis. 

Elysė iš ausų išsitraukė ausinukes ir pradėjo mai- 
gyti grotuvą. Ji nieko neatsakė, tačiau kai kėlėsi iš 
lovos, ištiesė ranką, siekdama cigarečių. Paskiau ji 
sudribo ant grindų, atremdama nugarą į rūbų spin- 
tą. Hamadas pasielgė taip pat, tačiau Šiobergas laikė 
save per senu tokiems dalykams ir atsisėdo ant vie- 
nintelės kambaryje esančios kėdės. 

— O dabar norime išgirsti, kas iš tikrųjų įvyko 
penktadienio vakarą, - pasakė Šiobergas. - Daug- 
maž žinome, ką tu veikei, bet norėtume, kad papa- 
sakotum savo žodžiais. 

— Tai ar jis?.. - pradėjo Elysė, bet susilaikė. 

- Kas jis? - ragindamas pakartojo Šiobergas tar- 
si aidas. 

— Ar kas nors ką nors pasakė? 

- Taip, kai kas kai ką pasakė. Bet dabar mes no- 
rime, kad tu pati tai pasakytum. 

— Ką pasakyčiau? 

— Ką veikei penktadienį. Elyse, mes žinome, kad 
tau šiuo metu negera, bet tu turi papasakoti. Tai 
svarbu. Mes manome, kad tu gali padėti mums su- 
gauti žmogų, kuris nužudė Jeniferę. 

Iš pakelio ji išsikrapštė cigaretę ir įsikišo ją į burną. 
Šiobergas pamėtėjo jai degtukų dėžutę nuo rašomo- 
jo stalo, niekas nieko nesakė, kol ji neprisidegė. 

— Aš gi baisiai bijau, - pasakė ji atsidusdama ir 
pirmą kartą pažvelgė Šiobergui į akis, iškart nenu- 
kreipdama žvilgsnio. 

Kelias akimirkas buvo tylu, o tada ji tęsė: 

- Žinau, jums pasirodys, kad aš - tikra kiaulė, 
bet buvau girta ir kvaila, ir... Taip, čia, aišku, kalti 
genai, - pasakė ji ir galva parodė į duris. - Bet aš 
niekada niekada daugiau taip nedarysiu. Taigi aš vis 
dėlto šio to išmokau. 


Galiausiai Elysė viską papasakojo. Tai suteikė 
palengvėjimą. Ji gėdijosi savo pasakojimo, bet vis 
dėlto buvo gera atsikratyti našta. Tarsi būtų netekusi 
dalies ją slėgusios gėdos. Elysė papasakojo, kaip ji ir 
Jeniferė sėdėjo virtuvėje ant grindų, o aplinkui laidė 
gerkles motina su savo draugais, kaip jos abi kartu 
rūkė ir gėrė. Kaip jos apie šį bei tą šnekučiavosi, nie- 
ko esminio, jos tik sėdėjo drauge. 

Kai pavaizdavo, kaip ji ir jos sesuo paskutinįkart 
kartu praleido laiką, staiga jai viskas tapo taip aišku. 
Ilgesį žmogaus, su kuriuo galėtų dalintis štai tuo li- 
kimu, bendra vaikyste, ji pajuto tarsi spyrį į pilvą. Ji 
pajuto, kaip akys prisipildė ašarų, kaip gerklėje ėmė 
strigti žodžiai, bet jai tai nerūpėjo. Buvo taip gera su 
kuo nors dalytis savo mintimis. Taigi mergaitė pa- 
sakojo, o jos skruostais sruvo ašaros. Ji papasakojo, 

kaip girtumas pataisė jai nuotaiką, padarė ją stiprią 
ir drąsią. Kaip ji tą paskutinį vakarą pasiskolino se- 
sers naująją odinę striukę, kaip gatvėje susitiko Ni- 
ną: Niną, kuri pati turėjo pinigų ir kuri visko jai pri- 
pliauškė bei parodė „pedofilą“, tą šlykštų senį, kuris 
grabaliodavo jaunas mergaites. Ji papasakojo, kaip 
priėjo prie jo ir pateikė jam savo idiotišką pasiūly- 
mą. Pasiūlymą, kurio ji gailėsis visą likusį savo gyve- 
nimą. 


Ji sekė paskui jį, atsilikusi per tris žingsnius, iki 
pat automobilių aikštelės prie Bjurholmo aikštės, kur 
vyriškis buvo pasistatęs mašiną, purviną baltą „Opel“. 
Jis atrakino dureles iš savo pusės ir atsisėdo į vairuoto- 
jo vietą, tada pasilenkė ir atidarė jai dureles iš kelei- 
vio pusės. Prieš lipdama vidun, ji apsidairė, norėda- 
ma įsitikinti, kad šalia nėra žmonių, kurie galėtų juos 
pamatyti ir suprasti, ką jiedu ketina veikti. 

Elysė jautėsi pakiliai ir padūkusi. Tai buvo toks 
palaimingas apgirtimas, kai visai nebelieka jokių su- 
varžymų, taisyklės nustoja galiojusios ir praranda sa- 
vo prasmę. Ji įsivaizdavo, kad taip jautiesi, kai varto- 
ji narkotikus: tarsi atsiduri anapus savo tikrojo „aš“, 
tampi nemirtingas ir gyveni tik čia ir dabar. Viduje 
ji kunkuliavo. Jis vairavo tylėdamas ir sukandęs dan- 
tis per judriuosius kvartalus, sąmoningai traukė ten, 
kur mažiau žmonių. Ji bandė su juo pasišnekėti, bet 
vyras buvo nekalbus, tai jo nedomino. Paklausė, ką 
jis veiksiąs savaitgalį; ji pati plauksianti į Turku „Vi- 
king Line“ keltu. Melavo, kad atrodytų įdomesnė, 
bet jis neketino nieko veikti, nenorėjo apie nieką kal- 
bėti. Ji paslapčiomis jį apžiūrinėjo, kai jis vairavo, 
įbedęs akis į kelią priešais. Kiek jam galėjo būti me- 
ty? Galbūt penkiasdešimt, o gal septyniasdešimt? 

Neįmanoma pasakyti, šiaip ar taip, jis buvo senas 
diedas. Nusmurgęs. Susiriebalavę plaukai dengė ausis, 
o apsivilkęs jis buvo nemadingą diedišką megztinį. 
Ant vairo gulinčios rankos buvo liesos ir plaukuotos. 
Profilį ji galėjo pripažinti tinkamu, bet veido oda po- 
ringa ir taip pat susiriebalavusi. 

Jis pasuko į siaurą skersgatvį. Iš vienos pusės 
stovėjo keli iš vidaus tamsūs, miegantys privatūs na- 
mai, o iš kitos - keli dailūs nedideli kolektyvinių so- 
dy nameliai. Buvo ramu ir tuščia: tuo paros metu 
ten žmonės nevaikščiojo. Apsisukimo aikštelėje, kur 
prasidėjo Baltyjų kalnų parkas, jis sustojo ir išjungė 
variklį. Kai užgeso automobilio šviesos, aplink juos 
pasidarė beveik visiškai tamsu. Elysė nežinojo, ką 
turi daryti. Situacija jai buvo visiškai nauja, tačiau 
mergaitė nenorėjo pasirodyti nepatyrusi. Jis pamažu 
atsisuko į ją ir pažvelgė tuščiu žvilgsniu. Žvilgsnis ties 
veidu nesustojo, bet nuslydo jos kūnu. 

- Pirmiausiai pinigai, - išstenėjo ji. 

Širdis daužėsi krūtinėje, bet kažin kodėl Elysė nė 
trupučio nebijojo. Jis padarė, kaip lieptas, ir iš striukės 
vidinės kišenės išsitraukė piniginę, surado banknotų 
skyrelyje dvi šimtines ir padėjo jai ant ištiesto delno. 
Ji mikliai įsikišo pinigus į striukės kišenę, o jis tuo 
metu pasidėjo piniginę prie pavarų svirties, Der patį 
vidurį tarp jųdviejų. Ji lydėjo jo plaštaką akimis, o ši 
priartėjo ir atsidūrė ant jos plikos šlaunies. Jis kelis 
kartus perbraukė delnu per jos koją ir Elysė išgirdo, 
kaip jis pradėjo tankiau kvėpuoti. 

- Kiek tau metų? - paklausė jis. 

- Šešiolika, - pati dorai nežinodama kodėl, sume- 
lavo Elysė. 

- Kuo tu vardu? 

- Jeniferė, - atsakė ji, kad dar labiau patvirtintų 
savo amžių. 

- Pasikelk megztuką, - pareikalavo jis, o ji pasiel- 
gė, kaip liepiama. 

- Atsisuk, - pasakė jis ir ji atsisuko į jo pusę. 

Ji jautėsi kvailai, štai taip sėdėdama, prispaudusi 
megztuką prie kaklo, ir žiūrėdama, kaip nepažįstama- 
sis pradėjo save glostyti per kelnes, garsiai alsuoda- 
mas. Ji taip prasėdėjo keletą minučių ir visą tą laiką nė 
milimetro nepajudėjo iš vietos. Paskiau jis atsisegė kel- 
nių sagą ir užtrauktuką, kiek pakilo savo sėdynėje ir 
šiaip taip nusismaukė kelnes iki pat kelių. Vaizdas bu- 
vo keistas: apsinuoginęs vyras tamsiame automobilyje 
ir ji pati šalia jo plika krūtine. 

- Nusimauk kelnaites ir sėdėk taip, kad aš maty- 
čiau, - paragino jis ją. 

Elysė po sijonu išsinėrė iš kelnaičių ir įsikišo jas į 
kišenę. Ji užsikėlė abi pėdas ant sėdynės, suspaudusi 
šlaunis, bet ten kaipmat atsidūrė jo ranka ir praskyrė 
kelius. Tad ji ir liko taip sėdėti, nepatogiai remdamasi 
nugara į dureles ir praskėstomis kojomis, o jis tuo me- 
tu pradėjo smaukyti apyvarpę aukštyn žemyn ant gal- 
vutės, dejuodamas, tarsi jam skaudėtųy. Jis norėjo ją 
liesti ir jo laisvoji ranka vis atsidurdavo jai tarp kojų ir 
ten grabinėdavo. Bet Elysė nepasidavė ir kaskart ran- 
ką iš ten patraukdavo. 

- Negalima, - pasakė ji tvirtai. 

- Kurio galo, - jis buvo nepatenkintas, ranka tuo 
metu darbavosi vis greičiau ir greičiau, o tas bukas, 
vidun nukreiptas žvilgsnis buvo įbestas jai į papilvę. 

Elysė dygėjosi bjauriai stenančiu vyriškiu ir mė- 
gino galvoti apie ką kita, o ne apie save kartu su tuo 
šlykštūnu. Jos žvilgsnis nuslydo nuo jo sukietėjusio 
pimpalo bei plaukuotos rankos ritmingo judėjimo ir 
atsidūrė ties pinigine, gulinčia prie jos pėdų. O juk 
būtų taip lengva, mąstė ji, tiesiog pačiupti piniginę ir 
pabėgti. Jai pakaktų laiko persvaros, kad spėtų ding- 

ti ligi tol, kai jam pavyks apsimauti kelnes ir jis galės 
leistis jos vytis arba užvesti mašiną. 

Dabar jis pradėjo dejuoti garsiau ir pratisiau. Ji 
suprato, kad jis tuoj baigs, ir tą pačią akimirką, kai 
jis ištryško, ji ištiesė ranką ir pačiupo piniginę. Jam 
dar nespėjus sureaguoti, ji jau buvo atsidariusi du- 
reles ir išsmukusi iš automobilio. Elysė nesiterliojo už- 
trenkinėdama dureles, tik pasipustė padus ir leidosi 
bėgti kiek įkabindama. 

- Tu prakeikta kekšiuke! - girdėjo ji šaukiant iš 
automobilio sau už nugaros. - Ką tu darai, bjaurybe! 
Aš tave... 

Tai buvo paskutiniai jos girdėti to vyriškio ištarti 
žodžiai. Ji tik bėgo ir bėgo, o kai jau buvo pabėgėjusi 
nemenką galą, išgirdo, kaip kažkur toli už jos su- 
riaumojo užvedamas automobilis. Sucypė padangos 
ir pasigirdo trenksmas, galbūt jis įvažiavo į kokį ži- 
bintą, ar ką. Tada viskas nutilo. Prieš pranykdama 
už gatvės kampo, ji paskutinį kartą pažvelgė į jį. Da- 
bar jis buvo išlipęs iš mašinos ir atrodė, tarsi ketintų ją 
vytis savo kojomis. Bet ji buvo greitesnė. Praėjus laiko 
tarpui, jai atrodžiusiam kaip amžinybė, iš skersgatvio 
pamažu pasirodė automobilis, žalia „Toyota, Elysė 
išbėgo priešais jį į gatvę ir ėmė mojuoti rankomis, kol 
nustebęs vairuotojas sustojo. Ji stipriai padaužė į lan- 
g3 iš keleivio pusės ir patraukė dureles. 

- Turi mane pavežti, aš skubu namo! - be kvapo 
paliepė ji, krito sėdynėn ir užtrenkė dureles. 

Vairuotojas ją smalsiai nužvelgė, nė neketinda- 
mas daryti tai, ko ji reikalavo. 

- Judėk, po galais! - užriko ji, pati nežinodama, 
iš kur atsirado tas ryžtas. 

- Gerai jau, gerai, - atsiduso vyriškis ir pajudėjo 
iš vietos. - O kas man už tai bus? 

- Aš tau parodysiu savo putę, tu senpalaiki! - šau- 

kė Elysė, ropšdamasi ant sėdynės taip, kaip ką tik bu- 
vo susirangiusi: išskėstomis kojomis ir be kelnaičių 
po sijonu. 

Sį kartą visa tai atrodė jau nebe taip dramatiš- 
kai: dabar tai buvo tarsi bausmė, bausmė visiems li- 
guistiems tipams, kurių visur knibždėjo ir kuriems nė 
kiek nerūpėjo, ką ji jaučia. Ji taip išsėdėjo gana ilgai, 
o vyras vairuodamas į ją kartkartėmis paspoksoda- 
vo, tačiau jis vežė ją tolyn nuo Baltyjų kalnų parko, 
tolyn nuo baltojo „Opel, o tai buvo pats svarbiau- 
sias dalykas. Kai pulsas pradėjo rimti, o adrenalinas 
nuslūgo, ji nuleido pėdas ant grindy, atsikrenkštė ir 
kaip sugebėdama normalesniu balsu pasakė: 

- Malonėk išleisti mane prie Ringeno. 

Jis nieko neatsakė ir nekomentuodamas nuvežė ją, 
kur buvo paprašytas. 


- Aš nežinau, kas mane buvo apsėdę, - Elysė bai- 
gė savo pasakojimą ir plaštaka perbraukė sau per 
skruostą. 

- Tu buvai girta, - ramiai konstatavo Šiobergas. - 
Tau keturiolika metų, o keturiolikmečiams negalima 
gerti alkoholio. 

— Ką jūs dabar su manimi darysite? 

- Nieko, - atsakė Šiobergas. - Tavo ateitis - tavo 
pačios rankose. Tačiau jei tau reikia su kuo nors pa- 
sikalbėti, galiu pagelbėti. 


X x X 


Po sunkių dienų Barbru buvo nutarusi eiti 
anksčiau gultis ir pailsėti, bet mintys apie mažąją 
mergaitę vis nedavė jai ramybės. Ji vaikščiojo pir- 

myn atgal po butą, kartais sustodama svetainėje 
prie lango pažiūrėti žemyn į gatvę. Už stovinčių au- 
tomobilių prie šaligatvio priešingoje gatvės pusėje 
žibintų šviesoje spindėjo raugerškių gyvatvorė, su- 
jo. Ant miesto tyliai krito lietus ir Barbru jautėsi 
dėkinga, kad lietus ligi dabar išlaukė nelijęs. Kažkas 
optimistiškai buvo pastatęs porą popierinių krepšių 
su makulatūrai skirtais laikraščiais prie lauko durų, 
bet atrodė menkai tikėtina, kad popierius sulauks ki- 
to ryto. 

Ji norėjo paskambinti tam Holgersonui, bet manė, 
kad jis jau baigė darbą ir išėjo namo, o buvo menkai 
tikėtina, kad kas duos jai jo mobiliojo ar namų te- 
lefono numerį. Telieka tikėtis, kad policininkai dirba 
savo darbą, pagalvojo ji atsidusdama. Hanos namuo- 
se niekas nekėlė ragelio. Barbru padarė, ką pajėgė, ir 
kaip galėjo spręsti, dabar mergaitė jau gerose ranko- 
se. Nesvarbu, ar su ja buvo tėtė, ar policininkai vy- 
ko į jos namus: Hana bus pasirūpinta, o tai juk svar- 
biausias dalykas. Barbru gali atsipalaiduoti. 

Bet tai jai nesisekė. Galvoje vis sukosi mintys ir 
Barbru niekaip negalėjo perprasti paskutinio po- 
kalbio. 

„Ką gi, aš juk kaip reikiant privargau... - garsiai 
mąstė ji. - Reikia stengtis pabaigti tai, ką pradėjai...“ 

Staiga sutvirtėjusiais žingsniais ji išėjo į korido- 
rių ir apsiavė botus. Nuo pakabos nusitraukė lietpaltį 
ir jo net neapsivilkusi išėjo į laiptinę bei užrakino 
buto duris. 


Ketvirtį valandos palaukusią prie namo Plūgo 
gatvėje ją vidun įleido iš pažiūros skubanti pen- 
kiasdešimtmetė moteris. Moteris palaikė duris, bet 

neklausinėjo, kodėl Barbru nori patekti į namą, 
nežinodama durų kodo. Barbru pajuto didžiulį 
palengvėjimą. Moteris nuskubėjo laiptais į viršų, pa- 
likusi Barbru ramybėje. 

Barbru liftu pakilo į ketvirtą aukštą, ir jos 
žvilgsnis iškart užkliuvo už lentelės su Hedbergų šei- 
mos narių vardais. Ji kelias minutes pastovėjo prie 
durų, atidžiai klausydama, kas girdėti bute. Viduje 
aiškiai kažkas buvo, suklysti neįmanoma. Ji bent 
jau galėjo skirti vaiko, o dar ir vyro balsą. Žinoma, 
kalbėjo jie tyliai, tačiau viduje, be abejonės, buvo 
bent pora nemiegančių asmenų. Barbru kelis kartus 
paskambino prie durų skambučiu, bet niekas jai ne- 
atidarė. Ji prisilenkė prie laiškams skirto plyšio ir 
šūktelėjo: 

- Hana! Ar tu esi namie? Čia Barbru! Atidaryk 
man duris, Hanute! 

Ji vėl paskambino, šį kartą ilgiau. Niekas nere- 
agavo. Po savo bandymų užmegzti ryšį su bute 
esančiais žmonėmis viduje garsų ji jau negirdėjo. 
Barbru nusivilko lietpaltį, sulankstė jį į storą gniutu- 
lą ir padėjo ant šaltų laiptinės grindų prie pat buto 
durų. Ten ji atsisėdo laukti, pati nežinodama ko. 
Tačiau šį sykį ji neketino iš karto pasiduoti. 


X X X 


Nors jau greitai bus spalis, krito smulkus vasaros 
lietutis. Šiobergas su Hamadu, kiek palinkę į prie- 
kį, sparčiai ėjo Sioreno Andersono namo Katarinos 
Geležinkelio gatvėje kryptimi. 

— Ar tu mąstai tą patį, ką ir aš? - paklausė Hama- 
das, tuo pačiu metu plaštakos viršumi nusivalyda- 
mas ant nosies galiuko pakibusį lietaus lašą. 

— Ar kalbi apie Baltųjų kalnų parką? 

— Taip, - patvirtino Hamadas. 

— Ta pati vieta, daugmaž tas pats laikas... Du ne- 
gyvi asmenys. Skamba kaip mistiškas sutapimas. 

- Ar mes tokiais dalykais tikime? 

- Vargu, - pripažino Šiobergas. 

— Kaip manai, kas įvyko? - paklausė Hamadas. 

— Manau, kad vargšelė Jeniferė Juhanson buvo 
nužudyta dėl to, kad paskolino savo striukę, - ramiai 
pasakė Šiobergas. 

— Dėl to, kad kai kam atrodė, jog Elysė tapo liu- 
dininke įvykio, kurio ji iš tikrųjų niekada nema- 
tė, - tęsė Hamadas. 

- Liudininke įvykio, apie kurį ji ligi šiol netgi ir 
nežino, - pridūrė Šiobergas. - Tai yra apie tai, kaip 
Siorenas Andersonas prie Baltųjų kalnų parko suva- 
žinėjo moterį. 

— Turime paskambinti Petrai. 

- Jie vis dar bando nustatyti aukos tapatybę. Pra- 
dėkime nuo Sioreno Andersono. Galbūt jis galės 
mums šiuo klausimu suteikti informacijos. 

- Jis paslepia kūną ir iškrausto jos kišenes. Ir 
šaltakraujiškai nužudo savo vienintelę liudininkę. 

- O dar ir ne tą asmenį, - įsiterpė Šiobergas. 

— Niekada neteistas per vieną dieną pavirto dvie- 
jų Žmonių žudiku. Koks šaltakraujis niekšas! - sušu- 
ko Hamadas. 

Šiobergas paskambino Einarui Eriksonui ir pa- 
prašė Sioreno Andersono namo lauko durų kodo. 
Tai užtruko keturiasdešimt penkias sekundes, o ta- 
da jie įėjo į vidų. Duris jiems atidarė Žila moteris, 
atrodanti kur kas vyresnė už savo penkiasdešimt tre- 
jų sutuoktinį. Šiobergas, kuris žinojo, kad ji maždaug 
jo vienmetė, spėjo, kad ji taip anksti suseno dėl sva- 
rių priežasčių. 

— Sioreno nėra namie, - baikščiai pasakė ji po to, 
kai jie prisistatė. 

- Kelintą valandą, tikitės, jis grįš? - maloniai pa- 
klausė Šiobergas. 

- Nemanau, kad vėliau kaip vidurnaktį. Juk rytoj 
jam reikės į darbą. 

Ji nervingai markstėsi gerokai aukštesnio už ją 
kriminalinės policijos komisaro akivaizdoje. 

— Ar žinote, kur jis yra? - pasiteiravo Šiobergas. 

- Jis ketino aplankyti gerą draugą, bet nesakė ką. 

— Mes tik norėjome užduoti kelis paprastus 
klausimus, - melavo Šiobergas, - bet galime palauk- 
ti ir rytojaus. Beje, nežinote, ar jis išvažiavo automo- 
biliu? 

Moteris pasisuko ir dirstelėjo į šarmu nuėsdintais 
dažais komodą prie sienos su viršuje kabančiu veid- 
rodžiu. Ant komodos stovėjo nedidelis keraminis 
dubenėlis ir Šiobergas pastebėjo, kad jame guli au- 
tomobilio raktai. 

— Nemanau, - atsakė ponia Anderson, kiek dve- 
jodama. 

— Kur jis stato automobilį? 

Ji pažvelgė į jį klausiamai, bet atsakė neprotes- 
tuodama. 

— Paprastai jis stato mašiną Bjurholmo aikštėje. 

- Kokia markė? - paklausė Šiobergas, nerūpes- 
tingai šypsodamasis. 

— „Opel, - atsakė ji. - Senas baltas „Kadett“. Ar 
norite sužinoti ir automobilio registracijos numerį? 

Numerį sužinoti jie norėjo. 


„ - Pristatysime Žmones stebėti to buto, - pasakė 
Siobergas, kai jie vėl atsidūrė gatvėje. - O mes patys 
kiek pailsėsime, kol jie jį suims. Man atrodo, kad 

mums abiem praverstų kiek numigti. Manau tik, 
kad pirmiau trumpam užsukime į Bjurholmo aikštę. 
Pažiūrėti, ar ten stovi automobilis. 

— Ką darysime, jei stovi? 

- Iškviesime technikus. 

Ir tikrai automobilis ten stovėjo. Jis buvo ir su- 
rūdijęs, ir neplautas. Ant vienų priekinių durelių 
jie iškart pastebėjo įlenkimą, tačiau atrodė, kad jis 
atsirado, kai kas nors nerūpestingai trenkė savo au- 
tomobilio durelėmis kur nors stovėjimo aikštelėje. 
Jie kiekvienas iš savo pusės apėjo automobilį, o prie 
dešiniojo sparno sustojo ir pažvelgė vienas į kitą. 
Sparnas buvo smarkiai įlenktas, ir Šiobergas pritū- 
pė, kad galėtų pašviesti į sugadintą skardą savo ma- 
žyčiu kišeniniu žibintuvėliu, prikabintu prie jo raktų 
ryšulėlio. 

— Na, ką pasakysi? - paklausė jis ir pakėlė veidą į 
savo kolegą. 

- Atrodo taip, kaip galėtų atrodyti, jei užva- 
žiuojama ant vaikiško vėžimėlio ir vėžimėlio sa- 
vininko, - pripažino Hamadas. - Ar mėlynų dažų li- 
kučių yra? 

- Atrodo, kad yra, - pasakė Šiobergas. - Paskam- 
bink Hanson. 


Technikai atvyko greitai ir Šiobergas paaiškino si- 
tuaciją Gabrielai Hanson. 

- Taigi jūs turite nusikaltimą įvykdžiusį asme- 
nį, įrankį ir auką, - pasakė ji ir pažvelgė į Šiobergą, 
reikšmingai nusišypsodama. - Kitaip tariant, telie- 
ka viena smulkmena... 

Šiobergas piktokai vyptelėjo, iš kišenės išsitrau- 
kė mobilųjį telefoną ir surinko Petros numerį. 

— Kaip einasi identifikuoti? - paklausė jis. 


— Nieko gero, - atsiduso Vestman. - Vis dar ne- 
turime aukos pavardės. Bet esame gana tikri, kad 
tai - netoliese gyvenanti švedė moteris, taigi kai rytoj 
laikraščiuose pasirodys nuotraukos, problema bus 
išspręsta. 

— Aš manau, kad mes turime žudiką, - pasakė 
Šiobergas. - Ir automobilį. 

— Ką tu sakai? - nustebusi ištarė Vestman. - Kaip 
tau pavyko?.. 

— Mūsų keliai kertasi, Petra. Man atrodo, kad mes 
dirbame su ta pačia byla. 

— Čia tai bent... Ar jau ką suėmėte? 

— Dar ne. Jo nėra namie. To žmogaus butas ste- 
bimas, taigi kai tik pasirodys, sučiupsime jį ir iškart 
apklausime. 

— Dabar turėsi man viską papasakoti... 

Šiobergas glaustai papasakojo, prie kokių išvadų 
jam ir Hamadui pavyko prieiti, ir kai jis baigė, Petra 
giliai atsiduso ir pakartojo tą pačią frazę, kurią ką tik 
buvo ištarusi Hanson: 

— Taigi telieka vienintelė smulkmena... 

- Žinoma, - sutiko Šiobergas, - bet galbūt tą in- 
formaciją mums suteiks pats žudikas. O dabar ke- 
liauk namo ir eik pamiegoti, Petra. 

Pokalbis buvo baigtas, ir, prieš nueidamas kartu 
su Hamadu, Šiobergas ištarė kelias drąsinančias fra- 
zes technikų komandai. 


X X X 


Buvo jau vėlu, o Jensas Sandenas keliavo link 
savo namų Bromoje. Pasibaigė dar viena bevaisė as- 
menų, kurie pažinotų žuvusią moterį arba jos sū- 
nelį, ieškojimo diena. Iš sąrašo teliko aplankyti 

vieną asmenį: slaugytoją Stūra Mosene laikinojo 
nedarbingumo atostogose, dirbančią privačioje vaikų 
poliklinikoje Estermalme. Jis atidėjo jos lankymą į 
patį galą, nes ji gyveno netoli jo namų. 

Visos vietos automobilių aikštelėje prie to ne- 
didelio daugiabučių namų masyvo buvo užimtos, 
todėl Sandenas pasistatė automobilį kiek netvarkin- 
gai, pusiau ant žolyno. Jis įėjo pro lauko duris, surin- 
kęs kodą, kurį buvo gavęs iš Eriksono, ir lentelėje su 
gyventojų pavardėmis pamatė, kad slaugytoja gyve- 
na trečiame aukšte. Sandenas buvo užlipęs laiptais ir 
jau ruošėsi spausti skambučio mygtuką, kai suskam- 
bėjo jo mobilusis telefonas. Jis pasvarstė, ar nevertėtų 
neatsakyti, bet ekrane pamatė, kad tai Jesika, todėl 
apsigalvojo. Po ilgų atsikalbinėjimų Jenė galiausiai 
leidosi įkalbama priimti pas save pernakvoti Jesiką. 

- Tėti, aš turiu tau kai ką papasakoti, - pradėjo 
ji kalbėti tonu, kuris Sandenui nė kiek nepatiko. 

— Ar tu pas Jenę? - paklausė jis sunerimęs. 

— Taip... tiksliau, ne, aš išėjau, kad galėčiau pa- 
skambinti. Aš nenorėjau su tavimi kalbėti, kai ji 
klausosi. 

— Gerai, pirmyn prie reikalo. 

- Jenė labai rimtai spyrėsi, kad atvykčiau ne 
anksčiau kaip ketvirtis po aštuntos, - pasakė Je- 
sika, - ir aš jai pažadėjau. Laiko paisymas jai svarbu, 
tu gi žinai. Bet aš čia atvykau jau be penkių aštuntą, 
taigi kad jos nenuliūdinčiau, nusprendžiau palaukti 
lauke prie durų, kol bus penkiolika po... 

- Ir ką?.. - paklausė Sandenas, tikėdamasis pa- 
ties blogiausio, bet nesugebėdamas įsivaizduoti, kas 
tai galėtų būti. 

— Aš stovėjau, žaidžiau su mobiliuoju ir tikrai ne- 
ketinau šnipinėti ar panašiai, bet vis dėlto netyčia 
pastebėjau, kad lygiai aštuntą valandą iš Jenės buto 

išėjo vyriškis. 

- Kad jį kur galas... Tai ką, ar vis dėlto ten buvo 
tas Pontusas? 

— Ne, ne Pontusas. 

— Tai tada tas šmikis juočkis. Mes juk šįryt apie 
tai kalbėjome... 

Sandenas atsiduso ir buvo bekalbąs toliau, tačiau 
duktė jį nutraukė. 

— Juočkis? - nesuprato ji. - Ką tu nori pasakyti? 

Šviesa laiptinėje dingo ir aplink jį pasidarė 
tamsu. 

— Aš maniau, kad mama tau papasakojo. Ten 
lankėsi toks Dejanas... 

— Taip, pasakojo, - darsyk nutraukė jį Jesika. - Bet 
čia buvo pensinio amžiaus diedulis švedas. Jo var- 
das - Čelis Erikas. 

- Štai kaip, tai tada gerai, - nusijuokė Sandenas 
su palengvėjimu. 

— Ne, tėti, nemanau, kad tau turėtų taip atrodyti. 

Jis pajuto, kaip susitraukė skrandis, pats dorai ne- 
suprasdamas kodėl. 

- Kai užlipau į viršų ketvirtis po aštuonių, ji bu- 
vo ką tik išsimaudžiusi duše, - tęsė Jesika. - Buvau 
priversta ją iškvosti, kas jis per tipas. 

Akyse Sandenui ėmė mirguliuoti ir jis pajuto, kad 
turi atsisėsti. Tamsoje apgraibomis užčiuopė turėk- 
lą ir neužsigavęs sugebėjo atsisėsti ant laiptų. 

- Ji žinojo tik jo vardą. Bet jis buvo dar vienas 
„Pontuso draugas . Paaiškėjo, kad jos namuose lan- 
kosi gana daug vadinamųjų draugų. Keli iš jų, bet tik 
kai kurie, duoda jai ir šiek tiek pinigų. Manau, kad 
arbatpinigių. 

Sandenas sėdėjo tamsoje ant šaltų akmeninių 
grindų svetimoje laiptinėje ir nežinojo, ką sakyti, o 
širdis mušė taip, kad dūžius girdėjo ausyse. 

- Tėte, apgailestauju, kad turiu tai pasakyti, bet aš 
manau, kad Jenė yra prostitutė. Manau, kad tas idio- 
tas Pontusas laiko ją kaip kekšę jos paties namuose, o 
pinigus pasilieka. 

— Aš užmušiu tą... 

— Ne, tėte, - pasakė Jesika tokiu ramiu ir tvirtu 
balsu, kad Sandenas net sutriko. - Tau nevalia su- 
griauti mūsų ir savo paties gyvenimo dėl tokio men- 
ko šūdžiaus. Jei taip pasielgsi, aš niekada tau neat- 
leisiu. Tu nieko neturi daryti. Pasikalbėsime vėliau šį 
vakarą. Dabar su Jene važiuoju namo pas mamą. 

— Dėkui... - tepavyko jam išspausti prieš pa- 
sibaigiant pokalbiui. 


X X X 


Jai buvo skanu, kaip niekada gyvenime. Niekada 
anksčiau Hanai nebuvo tekę valgyti tokio skanaus 
mėsainio. Jiems valgant, mergaitė nesustodama ple- 
pėjo. Žodžiai srūte sruvo tarp kąsnių. Jos slaptasis 
draugas Bjornas kalbėjo nedaug, bet tai buvo visai 
nesvarbu. Jis jos klausėsi, maloniai šypsojosi ir ne- 
pyko, kad ji drabsto maistą. 

- Ar tu dėdė, ar berniukas? - norėjo žinoti Hana. 

— O kaip tau pačiai atrodo? - savo ruožtu paklau- 
sė jis. 

- Senas berniukas, - sukikeno Hana, o tada su- 
kikeno ir Bjornas. 

Kai Hana netyčia išsitepė nosį kečupu, Bjornas 
pirštu pakabino truputį kečupo ir išsiterliojo savo 
nosį. Hana iš jo juokėsi, o jis atrodė patenkintas. 
Mamai tai tikrai nebūtų patikę, bet juk tai visiškai 
nesvarbu. 

Bjornas norėjo, kad pavalgę jie iškart eitų mau- 
dytis, tačiau Hana pirmiausiai norėjo saldainių. 

- Bjornai, tu juk nupirkai saldainių, ar ne? Tu 
žadėjai, - pasakė Hana. 

- Saldainių aš atsinešiau. Bet mes juk galime pir- 
miau išsimaudyti, o saldainius valgyti vėliau, ar ne? 

— Bet aš noriu saldainių dabar, - pareiškė Hana. 

- Tada mes paragausim saldainių dabar, bet pa- 
siliksime didžiąją dalį, kad galėtume suvalgyti po 
vonios, - pasakė jai Bjornas. 

Hana su tuo sutiko. Bjornas nuėjo į koridorių ir 
iš striukės kišenės ištraukė didelį maišelį saldainių. 
Hana liko sėdėti prie staliuko vaikų kambaryje lauk- 
dama. Tada paskambino į duris. Hana pašoko ant 
kojų ir nulėkė į koridorių. 

- Kažkas ateina! - sušuko ji, tačiau Bjornas ją nu- 
tildė prispausdamas prie lūpų pirštą. 

— Mes juk slapti draugai, - sušnibždėjo jis. - Mes 
turime būti vieni. 

- Bet jeigu tai tėtis... - pasakė Hana, tačiau jis 
uždengė jai burną ranka. 

- Tu gi nenorėsi dalintis saldainiais su kitais, ar 
ne? - gudravo jis. - O tėtis juk turi savo raktą, jis 
tikrai neskambins prie durų skambučiu. 

Hana nusileido ir jie nutykino atgal į vaikų kam- 
barį, o Bjornas uždarė duris. Kurį laiką jie tyliai 
kartu sėdėjo ir klausėsi atkakliai spaudomo durų 
skambučio. 

- Hana! Ar tu esi namie? Čia Barbru! Atidaryk 
man duris, Hanute! - girdėjosi nuo buto durų. 

Tada Hana nusišypsojo ir sušnibždėjo Bjornui: 

- Čia tik ta Barbru, ji negera. Ji meluoja ir galo 
nepakloja. 

Tėtė taip sakydavo. Hanai tai patikdavo. 

Ji suvertė saldainius ant stalo ir kruopščiai pa- 

dalino juos į dvi maždaug vienodas krūveles. 

— Prieš vonią gali paimti tik tris, - pasiūlė Bjor- 
nas. 

Hana sutikdama linktelėjo, paėmė saują saldai- 
nių ir susigrūdo į burną. Bjornas pažvelgė į ją, atro- 
dė, kad nori kažką sakyti, bet paskiau tik gūžtelėjo 
pečiais. Jis tyrinėjo ją be jokios išraiškos veide, kol ji 
baigė kramtyti, ką turėjo burnoje. 

— O dabar einam maudytis, - pasakė jis. 


X X X 


Kiek pasėdėjęs ant šaltų laiptų bandydamas at- 
sigauti, Sandenas dejuodamas atsistojo ant kojų. 
Staiga jis pasijuto baisiai senas ir baisiai nelaimingas. 
Jis panoro iš karto keliauti namo, tačiau prieš pasi- 
duodamas ir baigdamas tos dienos darbą nusprendė 
paskutinį kartą sutelkti jėgas. Juk jis jau buvo atvy- 
kęs čia ir stovėjo prie vaikų poliklinikos slaugytojos 
durų. 

Jam atidariusi duris moteris atrodė mažiau 
serganti, nei jautėsi jis pats: ji buvo apsirengusi ir su- 
sitvarkiusi plaukus. 

- Jensas Sandenas, Hamarbio policija, - prisistatė 
jis, kiek virpančia ranka laikydamas iškėlęs polici- 
ninko pažymėjimą. 

— Užeikite, - nusišypsojo maždaug keturiasde- 
šimt penkerių moteris. - Buvau pasiruošusi, kad kas 
nors iš jūsų užsuks pas mane. 

Sandenas užėjo į prieškambarį ir iš vidinės ki- 
šenės išsitraukė voką su fotografijomis, net pats 
nežinodamas, kelintą kartą. Jam trūko oro, bet tikė- 
damasis, kad to nematyti, jis bandė elgtis kaip pa- 
prastai. 

- Atleiskite, kad trukdau, bet tai truks trumpai, — 
atsiprašė jis. - Visą dieną bėgioju po miestą, ne- 
duodamas ramybės sergančioms vaikų poliklinikų 
slaugytojoms. 

- Nieko baisaus. Tai tik peršalimas, dabar jau- 
čiuosi kur kas geriau. Rytoj jau grįšiu į darbą. Ar 
nenorite užeiti į vidų? - maloniai pasiteiravo ji. 

— Ne, ką jūs. Aš pakeliui į namus. Tik parody- 
siu kelias nuotraukas, bet vis vien ačiū. Jos nelabai 
linksmos, tos nuotraukos. Aš tik noriu jus apie tai 
įspėti. Mat Baltųjų kalnų parke mes radome negyvą 
moterį, galbūt jūs apie tai esate skaičiusi laik- 
raščiuose? 

Ji linktelėjo. 

— Ten pat krūmuose radome ir mažą berniuką 
vaikiško vežimėlio lopšyje, - toliau kalbėjo San- 

nei šešiasdešimt valandų nuo to laiko, kai aptikome 
radinį, bet niekas, kas pasigestų šių asmenų, į mus 
dar nesikreipė. Nustatyti jų tapatybės mums taip pat 
nepavyko, todėl ir važinėju visur, bandydamas rasti 
už tą kūdikį atsakingą vaikų poliklinikos slaugytoją. 
Štai taip atrodo berniukas, - pasakė Sandenas ir pa- 
davė jai vieną nuotrauką. 

ką, bet paskiau papurtė galvą. 

- Sunku, kai jie tokie maži, - pasakė ji. - O tame 
amžiuje jų ir išvaizda greitai keičiasi. Kokio jis am- 
Žiaus? 

— Mes manome, kad jam apie penkis mėnesius. 

— Ne, - pareiškė ji. - Tikrai neįsivaizduoju. Gal 
turite ir mamos nuotrauką? 

- Turiu. Deja, ji buvo fotografuojama jau mirusi. 
Tokia jau, taip sakant, šio dalyko esmė. Į ją nėra ma- 


344 


lonu žiūrėti, todėl pasistenkite laikytis. 

Slaugytoja sukryžiavo rankas ant krūtinės ir 
linktelėjo. Jis pervertė nuotraukas ir surado vieną, ją 
ir parodė moteriai. Ji atsakė beveik iškart. 

— Berniuko vardas Lukas, - pasakė ji ir nurijo 
seilę. - Lukas Hedbergas. Jis gimė maždaug gegu- 
žės viduryje. Gana didelis pagal savo amžių. Mamos 
vardo aš neprisimenu. Ji yra labai maloni. Buvo 
labai maloni, - pasitaisė ji. - Dar yra ir mergaitė. 
Hana - jai kokie treji. Palaukit... Man atrodo, kovo 
mėnesį... Gimusi 2004 metų kovą. O kas nutiko? 

— Mes tiksliai nežinome, - atsakė Sandenas, - 
tačiau atrodo, kad ją, stumiančią vaiko vežimėlį, 
suvažinėjo automobilis. Pabėgimas iš eismo įvykio 
vietos. 

— Viešpatie, - pasipiktinusi ištarė slaugytoja. - O 
mažoji Hanutė... 

— Mums reikia išsiaiškinti, kur jie gyvena, - nu- 
traukė ją Sandenas. - Reikia kuo greičiau pranešti 
artimiesiems. Ar kartais nežinote jų adreso? Arba 
tėvų vardų, kad galėčiau paskambinti į telefonų nu- 
merių informaciją? 

Kelias akimirkas ji tyliai stovėjo galvodama, o 
paskiau pasakė: 

- Lankymas namuose. Mes lankome vaikus na- 
muose, kai jie dar naujagimiai. Aš tikrai turiu adre- 
są savo darbo kalendoriuje. 

Jos rankinė kabėjo koridoriuje ant kablio, ji ją 
nusikabino ir susirado kalendorių. Sandenas gausiai 
prakaitavo, jis juto, kad turi vėl atsisėsti, bet jis juk 
negalėjo įsitaisyti prieškambaryje ant grindų. 

— Pažiūrėkime čia... Kaip sakiau, gegužė... 

Ji greitai vertė kalendoriaus lapelius atgal, kol ra- 
do gegužės pabaigą, o tada ėmė pamažu tyrinėti sa- 
vo įrašus kiekviename puslapyje. Sandenas stovėjo 


345 


visai šalia ir sekė jos pirštą, slenkantį puslapiais. 

- Štai čia, - galiausiai pasakė ji ir pakėlė į jį akis. 

- „Lank. nam. Lukas Hedbergas, Plūgo g. 20, - 
perskaitė Sandenas. - Jūsų pagalba mums neįkaino- 
jama. Man reikia paskambinti į skyrių. 

Jis išsitraukė telefoną iš kišenės, tačiau nesugebė- 
jo išlaikyti žvilgsnio ties mygtukais. Nykštys judė- 
jo skaičiais, tačiau Sandenas negalėjo suprasti, ar 
teisingai spaudžia. Jis spėjo paspausti keturis skai- 
čius. Tada susmuko koridoriuje ant grindų. 

Hana nusivedė jį į vonios kambarį. Vanduo iš vo- 
nios po paskutinio jos panaudojimo nebuvo išleis- 
tas. Bjornas ištraukė kamštį ir išleido šaltą drumstą 
vandenį, o paskiau su dušu nuplovė sąnašas nuo vo- 
nios sienelių. Tada vėl prileido ją švaraus šilto van- 
dens. 

— Gal į vandenį įsimeskime rutuliukų? - pasiūlė 
Hana. - Tada skaniai kvepės. 

- Žinoma, - sutiko Bjornas. - Jeigu tau atrodo, 
kad reikia. 

Iš stalčiaus Hana paėmė kelis skirtingų spalvų 
vonios rutuliukus ir sumetė juos į vandenį. 

- Tai gal nusirengsi savo rūbus? - pasiteiravo 
Bjornas. 

- O tuirgi? - paklausė Hana. 

Bjornas linktelėjo ir pradėjo atsiseginėti marški- 
nius. Hana sugebėjo nusiplėšti nuo savęs visus rū- 
bus, o Bjornas net nebuvo spėjęs nusivilkti marški- 
nių. Ji nuliuoksėjo prie vonios, perlipo per kraštą ir 
atsisėdo. 

- Tokį turi ir tėtis, nors kur kas mažesnį, - tarė 

Hana, kai Bjornas perkėlė vieną koją per vonios 
kraštą. 

Jis jai atsakė šiltai nusišypsodamas ir atsidusęs iš 
malonumo įsitaisė vandenyje priešais ją. 

Barbru niekaip negalėjo nurimti. Padėtis buvo 
absurdiška. Arba bute viskas buvo gerai - o tuo 
atveju ji galėjo visa tai mesti, grįžti namo ir eiti mie- 
goti. Arba kažkas buvo negerai, iš esmės negerai. 
O tada kokia nauda, kad ji sėdi laiptinėje ir spokso 
priešais save į tamsą? Pastarosiomis dienomis ji el- 
gėsi teisingai, tačiau šitoje situacijoje jautėsi kaip 
bailė. Ji juk turėtų užbaigti reikalą savo pačios akyse 
su vėliava stiebo viršuje - juk tai svarbiausia, ar ne? 
O ką mano aplinkiniai - nusispjauti. Tegu ją laiko iki 
ausų apsijuokusia isteriška moterėle, bet juk ji turi 
klausyti savo sąžinės balso ir daryti tai, kas jai atro- 
do teisinga, ar ne? 

Bute yra trejų mergaitė, kuri buvo pasakojusi, kad 
namie yra visai viena, kad turi pati rasti sau valgyti 
ir kad užsigavo. O dabar pas ją staiga atsirado suau- 
gęs vyras, bet kas tai per tipas, jei neatidaro durų, kai 
skambina prie durų? Kuris, užuot aprėkęs ją ir lie- 
pęs eiti šalin bei netriukšmauti prie pašto dėžutės, 
pats nutilo ir užsidarė kažkuriame kambaryje buto 
viduje. Tai nebuvo normalu, tikrai ne. Jeigu Hanos 
tėčiui būtų pasirodę, kad Barbru - beprotė, trokštan- 
ti drumsti namų ramybę, jis būtų paskambinęs po- 
licijai. O tai būtų ją nudžiuginę. Tačiau jis taip ne- 
pasielgė, jis vengė su ja bendrauti ir pasislėpė kartu 
su mažąja mergaite. 

O jeigu viduje vyko kas baisaus? Barbru negalėjo 

įsivaizduoti, kas tai galėtų būti, bet kažkas buvo 
negerai; kuo ilgiau galvojo, tuo akivaizdžiau jai tai 
atrodė. O ką gi iš tikrųjų veikė ji pati? Ji nusipelno 
antausio! Stok ant kojų ir imkis reikalo, Barbru! 
Nebūk bailė, kuri tik stovi šalia ir spokso. 

Kai pakeliui prie kavos automato Petra ėjo pro 
tamsų Hamado kabinetą, jos galvoje šmėkštelėjo 
minties nuotrupa. Ji įkišo arbatos maišelį į parudavu- 
sį puodelį ir atkreipė dėmesį, jog tam, kad pašalintų 
visas senas sąnašas, kurių neįveikė indaplovė, ji 
turėtų išplauti jį druska. Ji įkišo puodelį į automatą 
ir paspaudė karšto vandens mygtuką. Su šaukšteliu 
išspaudė arbatos maišelį ir išmetė jį į šiukšlių dėžę, 
įsipylė pieno iš šaldytuvo. Ir tada atėjo jausmas - tas 
nemalonus jausmas, kai žinai, kad mintis iki galo 
dar nesugalvota. Todėl, kad tau sutrukdė, todėl, kad 
nepajėgei, todėl, kad nenorėjai ar nedrįsai. Petra pa- 
bandė jausmą nuvyti, pasiėmė iš spintelės sausainį, 
nors ir nenorėjo jo valgyti. 

Ji paėmė arbatos puodelį ir patraukė atgal link 
savo kabineto. Stabtelėjo prie Hamado durų, kurios 
buvo neuždarytos ir kvietė užsukti nelauktus lan- 
kytojus. Tačiau jo paties viduje nebuvo. Šiobergas ir 
Hamadas buvo Bjurholmo aikštėje, o koridoriuje likę 
tik ji ir Eriksonas. Eriksonas beveik visada dirbdavo 
užsidaręs duris, kad išvengtų trinties susidurdamas 
su kitais žmonėmis. Petra stovėjo prie Hamado ka- 
bineto, žiūrėdama į tamsą. „Sugrįžk, mintie, sugrįžk, 
ką gi tu man norėjai pasakyti?“ Šiuo metu mintis bu- 
vo labai arti ir beldėsi į duris, bet ar Petra norėjo ją 
įsileisti? 

Ji matė save tą lemtingą lapkričio vakarą, sėdin- 
čią „Clarion“ bare, ji matė save ir žavų anesteziolo- 
gą, greitai vienas kitam nusišypsančius virš Jamalio 
galvos. O Jamalis anksti pasišalino ir paliko ją vieną 
prievartautojo naguose, šis ją apkvaišino ir parsitem- 
pė pas save namo. Tam, kad paskiau ją filmuotų ir 
prievartautų kartu su... kažkuo. „Antruoju vyru. 
Kaip nepasisekė, kad tu tada nepasilikai ilgiau, Ja- 
mali, nes mes būtume kartu iš ten išėję.“ 

Ji matė save pačią, sėdinčią su Jamaliu triukš- 
mingame „Pelikane“. Kaip visada Jamalio draugijo- 
je buvo triukšminga, jauku, šilta ir širdinga. Jie ir iš 
ten galėjo kurį laiką paėjėti kartu, bet jis turėjo kitų 
planų. Jis neketino važiuoti metro, jis ketino namo 
eiti pėsčias. Bet ar tikrai namo? 

Po kursų jie kartu treniravosi, bet ar tikrai? Kar- 
tais jie buvo kartu, kartais ne. Plūkdamasi su savo 
aparatais ir svarmenimis, ji kartais pamesdavo jį iš 
akių. Kai Petra boksavosi su smėlio maišu gretimoje 
patalpoje, jis buvo likęs prie aparatų. Bet ar tikrai? 
Kai ji maudėsi duše, jis taip pat prausėsi, bet kiek 
laiko jam tai paprastai užtrukdavo? Ar trisdešimt 
minučių, kaip jai, turinčiai pečius siekiančius 
plaukus, kuriuos reikėjo išplauti ir išdžiovinti? Ar 
dešimt minučių - kaip ir visiems kitiems vaikinams? 

O jo šiluma, jo žvilgsniai, jo prisilietimai? Ką 
tai reiškė? Jis galėdavo būti arti jos ir kartu sunkiai 
prieinamas. Arti ir toli. Jis ką tik išsiskyrė, bet ji taip 
ir nežinojo dorai kodėl. Kaip gerai jį iš tikrųjų pa- 
žinojo? Ir labai gerai, ir nė kiek. 

Petra dirstelėjo sau per petį į koridorių, įsmuko 
į Jamalio kabinetą ir užsidarė duris. Tamsoje ap- 
graibomis susirado rašomąjį stalą ir atsisėdo prie 
kompiuterio. Kelis kartus stumtelėjo pelę, kol įsižie- 
bė ekranas, o kompiuteris paprašė įvesti slaptažo- 

dį. Jamalis niekada nekeisdavo slaptažodžio, visada 
vartodavo tą patį - „Mariama, jo mamos vardas. 
savo palengvėjimui, nieko įdomaus nerado. Paskiau 
atsidarė katalogą „Mano nuotraukos“, bet ten te- 
buvo kompiuterio gamintojo paskelbtas aplankas 
„Nuotraukų pavyzdžiai su kalnų, saulėlydžių, gė- 
lių ir žiemos gamtovaizdžių nuotraukomis. Ji jau 
ketino išjungti kompiuterį, kai kažkokia jėga ją vis 
dėlto pastūmėjo pasižiūrėti į aplanką su nuotraukų 
pavyzdžiais. Ir ten paskutinė buvo jos pačios nuo- 
trauka Pėderio Fryko lovoje, nuotrauka, kuri buvo 
nusiųsta policijos viršininkui. 

Petra giliai įkvėpė oro, nežinodama, ko imtis. 
Kiek pasvarsčiusi, jausdama gerklėje besitvenkiantį 
verksmą, ji ištrynė nuotrauką, išvalė virtualią šiukšlių 
dėžę ir išsiregistravo. Visai neturėdama jokių idėjų, 
kaip jai su visu tuo elgtis. 

Ji pakilo iš kėdės ir buvo beišeinanti iš kambario, 
kai ėmė skambėti mobilusis telefonas. Jis apšvietė 
jai kelią, taigi ji greitai pasiekė duris, kuo tyliau jas 
atidarė ir prieš atsiliepdama išėjo į koridorių. 

- Jensai? - ištarė ji, bet niekas nekalbėjo. 

Tačiau antrajame plane ji girdėjo moters balsą. Ji 
padarė išvadą, kad Sandenas jai paskambino nety- 
čia, ir jau ketino nutraukti pokalbį, kai moters ištarti 
žodžiai privertė ją tos minties atsisakyti. 

- Stūra Mosene. Trečias aukštas. Kuo greičiau 
reikalinga greitoji. Aš pati esu slaugytoja ir manau, 
kad blogiausiu atveju gali būti insultas. 

- Jensai! - sušuko Petra. - Kas ten vyksta? 

Ragelyje girdėti trenksmai, triukšmas ir traškesys. 

- Alio! - dabar jau garsiau šaukė ji. - Ar kas nors 
mane girdi? 

Atsidarė Einaro Eriksono durys, jis išėjo iš ka- 

bineto ir klausiamai pažvelgė į ją. 

— Manau, kad kažkas atsitiko Jensui, - paaiškino 
Petra. - Bandau užmegzti su juo ryšį, bet... 

- Alio, - staiga ji ragelyje išgirdo moters balsą. - 
Pas mane yra policininkas Jensas Sandenas. Jis su- 
smuko ir aš iškviečiau greitąją pagalbą. Ar jūs poli- 
cininkė? 

— Taip, - pasakė Petra. - Kas nutiko? 

— Nespėsiu visko paaiškinti, bet žinau, kad jam 
atrodė labai svarbu, kad jums būtų pranešta, kad ad- 
resas yra Plūgo gatvė 20. Ar suprantate? 

- Plūgo gatvė 20, - pakartojo Petra, o jos širdis 
nukrito į kulnus. - Aš suprantu. 

- Berniukas yra Lukas Hedbergas. Jis turi trejų 
metų sesutę Haną Hedberg. Dabar turiu baigti. 

- Hedbergai, - sumurmėjo Petra, tačiau kitame 
laido gale ragelis jau buvo padėtas. 

Kol ligi galo suvokė visą informaciją, Eriksonas 
ir Petra stovėjo ir žiūrėjo vienas į kitą. 

- Betgi aš ką tik, šią popietę, kalbėjau su mer- 
gaite ir jos tėčiu, - mąsliai atrodydamas pasakė Erik- 
sonas. 

- Ir jie nebuvo pasigedę šeimos narių? 

Eriksonas, suraukęs kaktą, papurtė galvą. 

— Tada tai buvo ne jos tėtė, - konstatavo Petra. — 
Mes privalome ten patekti. Einarai, ar žinai, kur tai 

ą* 

- Šalia Baltųjų kalnų parko. Plūgo gatvė yra Di- 
džiojo Mejtenso skersgatvio tęsinys. Arba atvirkš- 
čiai. Bet Šiobergas ir Hamadas yra visai netoliese. Jei 
skubu, mes ten nusiųsime juos. 

- Skubu, - pasakė Petra ir surinko Šiobergo 
trumpąjį numerį. 

Laiptinėje sklido siaubingas triukšmas, kažkas 
šūkavo, rėkė ir kažkuo daužė, skleisdamas metalo 
žvangesio garsą. Šiobergas ir Hamadas dideliais 
žingsniais sparčiai užkopė į ketvirtą aukštą. Ten sto- 
vėjo susirinkę koks dešimt žmonių ir daugiau ar ma- 
žiau besilinksmindami stebėjo pagyvenusią damą, 
kuri pritūpusi daužė Hedbergų šeimos laiškams 
skirtos angos dangčiu. Kai Šiobergas pamatė Barbru, 
niekaip negalėjo paslėpti savo veide bepasirodančios 
šypsenos. 

— Dabar galite eiti namo, - pasakė jis smalsiems 
žiūrovams ir iškėlė savo policininko pažymėjimą, 
kad visi galėtų matyti. - Mes viskuo pasirūpinsime. 

Hamadas išvaikė žmones, prižiūrėdamas, kad jie 
išsiskirstytų. Šiobergas ištiesė ranką Barbru ir padėjo 
jai atsistoti. 

Barbru skubiai pasisveikino, nesivargindama at- 
sakyti į policininkų šypsenas. 

— Aš skambinau, bet niekas neatidaro. Tačiau ži- 
nau, kad viduje kažkas yra. 

- Tikrai? - paklausė Šiobergas ir priglaudė ausį 
prie durų. 

Jis pastovėjo taip kokią minutę, o tada pasidavė. 

- Iš vidaus nesigirdi nė garso, - konstatavo jis. 
Arjūs tikra, kad ten kas nors yra? 

— Taip, aš esu tikra, - atsakė Barbru. - Prieš 
skambindama skambučiu, aš - visiškai kaip ir jūs — 
paklausiau, kas girdėti viduje. Tada girdėjau ir vaiko, 
ir vyro balsus. Per laiškų plyšį aš netgi pašaukiau 
Haną, bet tada tapo visiškai tylu. Juk atrodo keisto- 
ka, kad niekas neatidaro durų, kai skambinama... 

- Taip, iš tikrųjų, - pasakė Šiobergas. - O jie juk 
galėjo būti kuo nors užsiėmę... Norėčiau paklausti, 

kokiu jūs čia esate reikalu? 

Barbru trumpai papasakojo, kaip jai mažoji Ha- 
na paskambino dar sekmadienio vakarą ir kaip 
paskiau jai pačiai po kelių dienų sunkaus triūso pa- 
vyko surasti adresą. Ji taip pat užsiminė, kad įtarė, 
jog galbūt policija nepersistengė pernelyg greitai 
sutvarkyti šito reikalo. Šiobergui buvo sunku patikė- 
ti savo ausimis, bet jis turėjo pripažinti, kad ši mote- 
ris ne iš kelmo spirta ir tikrai yra nusipelniusi, kad 
jos būtų paisoma. 

— O po pirmojo karto ar daugiau su Hana nesi- 
kalbėjote? - paklausė jis. 

— Kalbėjomės, - atsakė Barbru.- Bet Hana ant 
manęs pyko ir nenorėjo šnekėtis. 

— Ant jūsų pyko? 

- Jai atrodė, kad aš ją nuvyliau. Aš juk buvau pa- 
žadėjusi ją išgelbėti. Bet ji pasakė, kad jau nebe vie- 
na, o gal - kad kažkas buvo pakeliui pas ją. Iš pra- 
džių pamaniau, kad tai jūs, bet tada ji pasakė, kad 
tai - jos tėtis... 

— Bet jūs tuo taip ir nepatikėjote? 

- Na, galbūt jums mano pasakojimas pasirodys 
kiek padrikas, bet... Ne, ji kalbėjo taip, kad pajutau, 
jog pasakodama ji apsigalvojo. Aš negaliu tiksliai to 
nusakyti, neprisimenu konkrečių formuluočių. Pir- 
miausiai man pasirodė, kad pas ją turi atvykti po- 
licininkai, o paskui staiga paaiškėjo, kad namie yra 
jos tėtis ir kad jis išėjęs nupirkti jai mėsainių. 

Šiobergas kelis sykius paspaudė skambučio myg- 
tuką ir pikti signalai kuo aiškiausiai nuskambėjo laip- 
tinėje, o daugiau nebuvo girdėti nieko. 

- Paskambink Vestman ir paklausk, ar mums ei- 
ti į vidų, - pasiūlė Hamadas. 

- Aš eisiu į lauką, - pasakė Šiobergas. - Visai 
nebūtina, kad namo gyventojai girdėtų, ką mes kal- 

bame. 

- Aš lieku čia, - pasakė Barbru, tuo pačiu metu 
skambindama skambučiu prie durų. - Kad būčiau, 
jei kas nutiktų. 

— Tada ir aš liksiu čia su Barbru, - pasakė Ha- 
madas. - Neduosime jiems ramybės. O tu, Koni, 
leiskis žemyn ir skambink. 


Šiobergas išėjo į lauką ir skambindamas lėtai 
patraukė link Baltųjų kalnų parko. Jis informavo 
Vestman, ir ji pažadėjo pati paskambinti, kai tik 
pakalbės su prokuroru dėl kratos orderio. Apie 
Sandenui nutikusią nelaimę ji kol kas susilaikė ne- 
papasakojusi. 

Laukdamas Šiobergas sėdėjo parke ant suoliuko 
galėjo taip būti, mąstė jis, kad maža mergaitė viena 
vienutėlė praleidžia keturias paras užrakinta bute, o 
jos motina tuo metu guli lavoninėje? Mintis gniaužė 
kvapą. O kurgi tuo metu jos tėtis? Beveik nejįtikėti- 
na, kad mama paliktų savo trejų dukrytę vieną na- 
muose. Jei tik ji dėl vienos ar kitos priežasties nebuvo 
puolusi į neviltį. Ką ji ketino veikti, išėjusi iš namų 
vidury nakties? 

Jis žvelgė į jį supančią pievelę. Žvilgsnis užkliuvo 
ties krūmais, kur rastas berniukas. Jis įsivaizdavo 
vaikutį, gulintį tame vežimėlio lopšyje. Iš pradžių 
nepaguodžiamą, o vėliau miegantį, galbūt netekusį 
sąmonės. Šiobergas nuvijo nemalonias mintis ir 
vietoj to pagalvojo apie savo paties šeimą. Apie savo 
vaikus, kurie sirgo vėjaraupiais suguldyti į lovytes 
pas senelius. Įsivaizdavo Osą, skubančią pirmyn at- 
gal nuo sveikų prie sergančių vaikų, kurie kiekvie- 
nas savaip reikalavo dėmesio. O jai vis dėlto padėjo 

tėvai, guodė save Šiobergas. 

Žvilgsnis ir vėl nuklydo link krūmų, o tada Šio- 
bergui staiga toptelėjo, kad juk mažasis berniukas 
sirgo angina. Jis prisiminė, kaip Majai, jo paties 
penkerių dukrelei, kūdikystėje buvo angina. Kaip ji 
be perstojo rėkė lėktuvo skrydžio į Graikiją metu. 
Visiems lėktuve trukdė. Osa ir jis pakaitomis ją 
nešiojo, bet niekas nepadėjo. Ji nenorėjo miegoti, 
nenorėjo čiulptuko, net alvedonas nepadėjo. 

Staiga jam paaiškėjo, kaip viskas įvyko. Mama, 
viena su miegančia trejų dukrele ir angina sergan- 
čiu kūdikiu. Ją buvo apėmusi neviltis. Galiausiai 
ji pervargo, savo pačios bei kūdikio labui paliko 
vyresniąją dukrelę miegančią namie ir išėjo pasi- 
vaikščioti. Tik trumpai pasivaikščioti visai arti na- 
mų, kad vaikas turėtų galimybę užmigti. Užmigti 
ir nutilti. Štai kaip viskas įvyko. Vieną kartą. Vieną 
vienintelį kartą apimta nevilties ji paliko savo trejų 
dukrelę vieną namuose ir tai baigėsi blogai. Labai 
blogai. 


Suskambėjo telefonas. 

— Nerandu Ruseno, - skubėdama ištarė Vest- 
man. - Bet Einaras surado informaciją, kad tėtis var- 
du Karlas Hedbergas, o mama - Sesilija Hedberg, 
abu registruoti tuo adresu. 

— Mums vis tiek niekas neatidaro durų, - pasakė 
Šiobergas. - Bet žinome, kad su trejų mergaite vidu- 
je yra vyriškis. 

— Tai ten turėtų būti jos tėtis. 

- Žinoma, tai gali būti tėtis, bet kodėl jis mums 
neatidaro durų? Kodėl jis nesikreipė į policiją dėl sa- 
vo žmonos dingimo? Mes manome, kad ten yra ki- 
tas Žmogus. 

— Raktai... - pasakė Vestman. 

— Kokie raktai? Ką tu nori pasakyti? 

- Ji gi su savimi neturėjo raktų. Nužudytoji su 
savimi neturėjo raktų, kai ją radome. 

- Turime įeiti į vidų, - pasakė Šiobergas. 

- Aš ir toliau ieškosiu Hadaro, tada geriausiu at- 
veju mes bent jau turėsime kratos orderį. 

- Paskubėk. Aš gausiu pylos, bet mes jau dabar 
įeisime į butą. Atsiųsk čia porą automobilių ir greitą- 
ją pagalbą. 

Kai paspaudė pokalbio išjungimo mygtuką, 
Šiobergas jau tekinas bėgo link gyvenamojo namo 
Plūgo gatvėje 20. Jis surinko kodą, o kai lauko du- 
rys apačioje užsitrenkė, jau buvo pakilęs pusę kelio 
į antrą aukštą. Kiekvieną laiptų maršą jis įveikdavo 
viso labo keliais žingsniais, o kai užlipo į viršų, Ha- 

— Mes eisime į vidų dabar, - netekęs kvapo pa- 
sakė Šiobergas ir nelaukdamas atsakymo iš visų jė- 
gų trūktelėjo durų rankeną. Durys staiga pasidavė 
ir trenkė jam į smakrą bei į krūtinę, bet jis beveik 
nieko nepajuto. Hamadas įslinko į apšviestą butą, 
Šiobergas rankos mostu parodė Barbru, kad ji lik- 
tų, kur stovinti, o pats nuėjo Hamadui iš paskos. Iš 
koridoriaus jie įėjo į svetainę ir sustojo klausydamie- 
si, ar neišgirs kokių garsų. Per vienų durų plyšį jie 
pamatė, kad už jų - miegamasis, iš ten buvo girdėti 
teliūskavimas. Jamalis be garso įžengė į miegamąjį, 
o Šiobergas - iškart po jo. Pro pusiau praviras duris 
jie neaiškiai matė plytelėmis išklotas grindis. Ta- 
da juodu ėmė atsargiai tykinti prie durų angos. Ja- 
suskaičiavo „vienas, du, trys“, o tada Hamadas įsiver- 
žė į vonią ir Šiobergas jam įkandin. 

Vonioje sėdėjo suaugęs vyriškis. Nuogas, ranka 
užspaudęs burną mažajai Hanai, kuri sėdėjo jam 
licininkus. Hamadas akimirką stabtelėjo ir pažvelgė 
į sukumpusį penkiasdešimt trejų vyrą ir jo lengvą 
grobį. Išgąsdintą trejų mergaitę, kurios motinai jis 
pats ir atėmė gyvybę. Hamadas nespėjo susivokti, 
ką mato, kai atsidūrė prie vonios krašto ir išplėšė 
Haną vyrui iš glėbio. 

— Tai Siorenas Andersonas, - pasakė jis Šiober- 
kolegos glėbyje, tai į nuogą vyriškį vonioje. 

Tada Hana pradėjo rėkti. Jos balse nebuvo girdė- 
ti nevilties ar liūdesio, tai buvo trejų metų vaiko pik- 
tas atkaklus klyksmas. 

- Skambutis skambėjo ir skambėjo! O mes tu- 
rėjome eiti maudytis! - šaukė ji. 

Vis tą patį ir tą patį. Kad jie nespėjo išsimaudyti, 
nes prie durų visą laiką skambino. Šiobergas nuo 
kablio ant sienos nutraukė rankšluostį ir uždengė 
mergaitę Hamado glėbyje. Hamadas spaudė ją prie 
savęs, bet ji buvo pastirusi iš įtūžio, mosavo rankomis 
ir mušėsi. Barbru nepaklausė nurodymų, įsėlino vi- 
dun, o dabar stovėjo prie durų, prispaudusi prie bur- 
nos ranką, ir stebėjo. Hamadas su isterijos apimtu 
vaiku prasispraudė į miegamąjį ir atsisėdo ant lovos 
krašto. Bandė nuraminti mažąją švelniais žodžiais ir 
glamonėmis. 

Barbru nuo Hanos Hamado glėbyje pažvelgė į 
Šiobergą, kuris ramiai nužingsniavo prie vonios, 
čiupo Siorenui Andersonui už sprando ir nulenkė jo 
galvą po vandeniu. Atrodė, kad praėjo visa amžiny- 
bė, kol moteris prisivertė sureaguoti, matydama, 

kaip blyškios plaukuotos rankos vandenyje mosuoja 
šalia nuogo kūno. Tada ji privertė savo senus kaulus 
pakrutėti, ryžtingais žingsniais priėjo prie Šiobergo 
ir uždėjo ranką jam ant žasto. 

-O dabar pakaks, komisare, - ramiai ištarė 
ji. - Aš viso to nemačiau. Kuo greičiau ištraukite jį 
iš vonios. 

Tada ji draugiškai plekštelėjo jam per ranką, o 
Šiobergas paleido Sioreną Andersoną ir jo galva iš- 
niro iš vandens. Jis gaudė orą ir prunkštė. Šiobergas 
numetė jam rankšluostį ir liepė lipti iš vonios. Bar- 
bru išėjo iš vonios kambario ir atsisėdo šalia Hamado 
ant lovos, jo padedama perkėlė mergaitę sau ant kelių 
ir ramiu tvirtu balsu ėmė kartoti tuos pačius žodžius, 
daugybę kartų: 

— Hanute, dabar Barbru čia su tavim ir viskas bus 
gerai... 

Ji atkakliai nepasidavė, kol mergaitė nurimo ir 
pagaliau išsekusi užmigo, padėjusi galvą Barbru ant 
peties. 

Gatvėje girdėjosi sirenos. 

Kai Šiobergas paskambino į jos duris, buvo jau 
beveik antra valanda. Atidariusi ji jam nusišypsojo, 
bet jis jai - ne. Jis žvelgė į ją raudonomis nuo verks- 
mo akimis, nieko nesakydamas. Buvo visiškai išse- 
kęs, o skruostais riedėjo ašaros. Apkabino ją be žo- 
džių ir panardino galvą į jos švelnius, rausvai rudus 
plaukus. Jiedu taip ir liko stovėti, kol ji pašnibždo- 
mis pasiūlė atsisėsti. Jis susmuko ant grindų, nugara 
remdamasis į sieną, o ji atsisėdo šalia, paėmė jo plaš- 
taką ir pasidėjo ant kelių. 

— Gali papasakoti, jei nori, - sušnabždėjo ji. 

Ir jis papasakojo. Žodžiai lėkė iš jo kaip žiežir- 
bos iš šaltosios ugnelės: jie nušvisdavo ryškiai, bet 
trumpam, užgesdavo, išnykdavo, o juos pakeisdavo 
nauji žodžiai. Ji leido jam kalbėti nepertraukdama, 
neužduodama smalsių trukdančių klausimų. Ji klau- 
sėsi pasakojimų apie žmones nelaisvėje, apie moterį 
karste ir mergaitę viešajame tualete, suaugusius vy- 
rus, kaustomus nematomų grandinių, ir vaiką vo- 
nioje, moterį, patekusią į savo kūno nelaisvę, ir ne- 
matomus ryšius tarp dukterų bei motinų, sūnų bei 
tėvų. Jis papasakojo apie moterį lange ir vyrą, kuris 
pargriuvo. Apie tai, kaip kartais nežinai, ko ieškai, 
tačiau vis tiek turi tęsti paieškas, ir kaip kartais gali 
rasti tai, ko nežinai, kad ieškai. 

Po kelių valandų, kai jis gulėjo šalia jos ant kilimo 
ir jau buvo išeikvojęs Žodžius, mintis ir ašaras, o 
jųdviejų rankos susipynė ir jis ant skruosto jautė jos 
švelnų kvėpavimą, - tada nebuvo, kas jį perspėtų, 
neįsijungė stabdžiai, nesigirdėjo vidinio balso, ku- 
ris jam pasakytų, kad tai, kas vyksta, įvykti neturi. 

